Nici un universitar strain nu a urmárit in ultimele 
decenii ororile şi bogăţia istoriei României din 
secolul XX aşa cum a făcut-o Dennis Deletant. 

Dennis Deletant s-a nascut la Norfolk (Anglia) in 1946; este 
profesor invitat al Catedrei de studii româneşti „Ion Raţiu” 
de la Georgetown University, Washington, DC, si profesor 
emerit la School of Slavonic and East European Studies, 
University College, London. Primul contact cu Romania l-a 
avut in 1965, cand a urmat cursurile Scolii de vara de la 
Sinaia, organizate de Universitatea din Bucuresti. A studiat 
in Romania in cadrul unei burse postuniversitare acordate 
de British Council in 1969 si a vizitat apoi frecvent tara 
pana in 1988, cand a fost declarat persona non grata ca 
urmare a comentariilor nefavorabile la adresa regimului 
Ceausescu pe care le-a facut în presa britanică. La sfârşitul 
lui decembrie 1989, a revenit la Bucuresti in calitate de 
consultant al televiziunii BBC in perioada revolutiei romane. 
In 1990, a fost invitat sá facá parte din comitetul consultativ 
al British Governments Know-How Fund, implicandu-se 
activ in aspectele romanesti ale activitatii acestuia; pentru 
aceastá contributie i s-a decernat Order of the British 
Empire (OBE) in 1995. 

Cele mai importante lucrári: Historians as Nation Builders: 
Central and South-East Europe (coeditor alături de H. 
Hanak), 1988; Studies in Romanian History, 1991; 
Ceausescu and the Securitate: Coercion and Dissent in 
Romania, 1965-1989, 1995 (trad. rom. Ceaușescu si 
Securitatea, Humanitas, 1998); România sub regimul 
comunist, 1997; Communist Terror in Romania: Gheorghiu- 
Dej and the Police State, 1948-1965, 1999 (trad. rom. 
Teroarea comunistă în România: Gheorghe Gheorghiu-Dej si 
statul polițienesc, 1948-1965, 2001); Security Intelligence 
Services in New Democracies: The Czech Republic, Slovakia 
and Romania (împreună cu Kieran Williams), 2001; Romania 
and the Warsaw Pact: 1955-1989 (ed. în colab. cu Mihail E. 
Ionescu), 2004; Hitler's Forgotten Ally: Ion Antonescu and His 
Regime, Romania 1940-1944, 2006 (trad. rom. Aliatul uitat 


al lui Hitler: Ion Antonescu si regimul sáu, Humanitas, 2008); 
British Clandestine Activities in Romania during the Second 
World War, 2016; Nicolae Margineanu, Witnessing 
Romania’s Century of Turmoil: Memoirs of a Political Prisoner 
(ed.), 2017; Romania under Communism: Paradox and 
Degeneration, 2019; British Clandestine Activities (trad. rom. 
Activități britanice clandestine în timpul celui de-al Doilea 
Război Mondial, Humanitas, 2019), Romania, 1916-1941: A 
Political History, 2022. 


Pentru Monique, Michael si Andrea 


MULTUMIRI 


Descoperirea României a fost pentru mine o aventura 
personala. Experienta pe care am avut-o cu tara si cu 
oamenii de aici a reprezentat o piatra de temelie pentru 
párerile pe care le impártásesc in aceste amintiri, páreri ce 
au luat locul ideilor preconcepute pe care le-am avut la 
primele vizite, de scurta durata. 

Descoperirea mi-a fost ghidata mai presus de toate de 
sotia mea, Andrea, si de familia ei. Dintre numerosii prieteni 
din România, ii datorez foarte mult regretatului Serban 
Papacostea. Şerban mi-a oferit o busolă morală şi un model 
de probitate intelectuală pe toată durata jumatatii de secol 
în care am avut privilegiul să îl cunosc. Aş dori să le 
mulțumesc lui George Cipăianu şi fratelui său, Enea, pentru 
ospitalitatea pe care mi-au arătat-o de-a lungul anilor, în 
Cluj. Colegii lor de la Universitatea Babeş-Bolyai - loan 
Ciupea, Ovidiu Ghitta, loan Piso, Marius Bucur, Gheorghe 
Mândrescu, Michael Shafir, Liviu Tiráu, Ottmar Traşcă de la 
Institutul de Istorie „Gheorghe Barițiu” al Academiei 
Române şi regretatul Ştefan Matei - mi-au oferit ajutor şi 
încurajări nepretuite de-a lungul acestor ani. Lui Virgiliu 
Tarau, profesor la Universitatea Babeş-Bolyai, îi datorez în 
special recunoştinţă pentru mâna de ajutor călduroasă pe 


care mi-a dat-o, pentru prietenia colegiala si pentru sfaturile 
care au trecut dincolo de limitele contactului formal. 

În Bucuresti, prietenii de familie Mihaela, Ana şi 
regretatul Sandu Hodos merita o mentiune speciala. Fara 
conversatia lor stimulatoare despre toate subiectele 
referitoare la Romania nu as fi obtinut cunostintele necesare 
pentru o mai bună înțelegere a trecutului țării. Prin 
generozitatea lor, Ana Blandiana, regretatul Romulus Rusan 
si Ioana Boca, inima si sufletul Memorialului de la Sighet si 
ale Fundatiei Academia Civica, m-au ajutat sa cunosc mai 
bine experiența a numeroase victime ale regimului 
comunist. 

La laşi, Ovidiu Buruiană, Dorin Dobrincu, Lucian 
Leustean, Alexandru Zub şi regretatul Ioan Caproşu m-au 
introdus în istoria Moldovei şi a Basarabiei, care, altfel, mi- 
ar fi scăpat. 

Pentru cercetările mele asupra naturii coercitive a 
comunismului românesc îi datorez enorm lui Marius Oprea, 
care a sondat în mod curajos, vreme de ani întregi, arhivele 
poliției secrete române şi m-a ajutat să înțeleg mai bine ce 
rol a avut în istoria României din secolul trecut. Prietenia şi 
discuțiile cu Viorel Achim, Ioan Chiper, Ştefan Colceriu, 
Călin Hentea, Andrei Pippidi, Alina Mungiu-Pippidi si 
Cristian Vasile si-au lásat amprenta asupra acestui studiu. 
Stefan Bosomitu, Armand Gosu, Andrei Muraru, Stejarel 
Olaru si Cristina Petrescu, Claudiu Secasiu, Mihai Razvan 
Ungureanu, Marius Stan, Dumitru Lacatusu si Alexandra 
Toader mi-au impartasit experienta lor si pentru asta le 
multumesc tuturor. 

In Londra, Dan Brett, Irina Marin, regretatul Trevor 
Thomas, Martyn Rady, Tom Lorman, Radu Cinpoes, Alex 
Boican, Simon Dixon, Alex Drace-Francis (in vizitele sale de 
la Amsterdam), Ramona Mitrica, Ramona Gónczól, Christian 
Mititelu si Ioana Raluca Arnáutoiu m-au ajutat stimulàndu- 


ma intelectual. In Washington, DC, Ernest Latham a fost nu 
doar un ghid pentru studiile americane referitoare la 
Romania, dar mi-a inlesnit si oportunitatea de a-mi 
continua cercetarile in Statele Unite. Lucrárile pe care le-am 
publicat de-a lungul anilor datoreazá mult agerimii lui 
intelectuale. Soția mea, Andrea, si cu mine am avut 
privilegiul de a ne imprieteni cu Mircea Ráceanu si cu sotia 
lui, Mioara. Mircea a fost o pretioasá sursá de informatii 
despre istoria timpurie a Partidului Comunist Roman, 
informatii pe care le avea de la mama lui, Ileana, activista 
încă din anii 1920. Vladimir Tismăneanu a avut 
amabilitatea să discute cu mine, în multe ocazii, despre 
studiile lui referitoare la natura particulară a comunismului 
din România. Radu loanid a fost o sursă constantă de 
încurajări pentru strădania mea de a înțelege experiența 
evreilor din România, oferindu-mi opinii valoroase care se 
bazau pe propriile lui cercetări, în vreme ce investigaţiile 
meticuloase ale lui Richard Hall, pe care mi le-a împărtăşit, 
au aruncat o lumină nepretuita asupra aspectelor obscure 
ale revoluției române. Ruth Sulynn Taylor din Charles Town, 
West Virginia, şi Mick si Irene Schubert din Mount Vernon 
au fost gazde amabile, atente şi plăcute pentru mine şi soția 
mea. Frances Tyler mi-a rafinat înțelegerea artei româneşti, 
iar judecătoarea Camelia Bogdan a reprezentat un exemplu 
instructiv de curaj şi rezistență în conflictele cu unele părți 
ale sistemului judiciar românesc. 

Cea mai mare datorie intelectuală o am fata de Maurice 
Pearton. Opiniile lui pătrunzătoare asupra istoriei politice şi 
economice a secolului XX îmi oferă un context adecvat 
pentru abordarea situației româneşti din anii de după al 
Doilea Război Mondial. 

O sursă majoră pentru susținerea cercetărilor mele 
despre trecutul recent al României a fost fundaţia familiei 
Ion Raţiu. După pensionarea mea de la University College, 


in vara lui 2011, am fost invitat pe neasteptate de cátre 
Charles King!, cu binecuvantarea Angelei Stent, directoarea 
Centrului de studii eurasiatice, ruse si est-europene de la 
Universitatea din Georgetown, sá accept pozitia de profesor 
la catedra Ion Ratiu pentru studii romanesti pe o perioada 
de un an, o oportunitate de care am profitat imediat. Ceea 
ce a inceput ca o numire pe zece luni a continuat pana in 
iulie 2020. In acesti nouá ani in care am ocupat acea 
catedrá, am putut profita de resursele ei. Lui Nicolae, Indrei 
si Pamela Ratiu le sunt profund recunoscátor pentru 
incurajárile lor constante, iar lui Charles si Angelei pentru 
sfaturile constructive. 

Asocierea Fundatiei Ratiu cu Centrul Woodrow Wilson din 
Washington, DC, mi-a întărit legăturile personale cu acea 
institutie si cu Christian Ostermann, directorul Programului 
de Istorie si Politici Publice, care mi-a înlesnit in mod 
generos contactul cu cercetatori romani. 

Tuturor celor mentionati mai sus le multumesc. 


Dennis Deletant 
Londra, toamna 2021 


PREFATÁ 


Romancierul V.S. Pritchett a vizitat Romania in 1964 si a 
rămas dezamăgit: „România te irită din start. Împreună cu 
Cehoslovacia, e cea mai rigidă dintre statele satelit. Ca 
vizitator, eşti obligat să ai un ghid, iar acesta te păzeşte la 
fiecare pas. Când ieşi din dormitor dimineaţa, el te aşteaptă. 
Te plictiseşte pe toată durata zilei. Rolul lui este să ofere 


informatii, dar este lipsit de umor, tinde sa fie didactic si 
stie tot. Nu am putut scapa de impresia ca disimularea 
subtilă si o mentalitate reacționară sunt larg raspandite”.! 

Primul meu contact direct cu Romania a avut loc in iulie 
1965. Totul a fost astfel organizat, incat posibilitatile de a 
intalni membri ai opiniei publice au fost limitate si, ca atare, 
trasaturile mentionate de Pritchett nu mi-erau familiare. O 
caracteristică inevitabilă a vieţii in România sub regimul 
comunist era omniprezenta Securităţii, cunoscută oficial, în 
cea mai mare parte a perioadei, ca Departamentul 
Securității Statului din Ministerul de Interne. Mi-am dat 
seama de asta în cursul vizitei, iar impresia mi-a fost 
confirmată de experiențele ulterioare. Preocupările mele 
profesionale şi personale referitoare la România s-au întins 
pe întreaga durată a regimului Ceausescu, din 1965 până in 
1989, şi era de aşteptat ca această familiaritate şi prieteniile 
mele cu istorici şi scriitori să atragă atenţia Securităţii, asa 
cum mi s-a confirmat în 2007, când mi-am studiat dosarul 
de Securitate. 

Literatura care tratează istoria României de la impunerea 
regimului comunist, în 1945, vorbeşte prea putin despre 
mecanismul de teroare folosit de Stalin pentru a-şi impune 
voința în România şi despre organizarea Securităţii. Această 
omisiune a fost, la prima vedere, surprinzătoare, poate, dată 
fiind importanța terorii institutionalizate practicate de 
Securitate în consolidarea regimului comunist, mai întâi sub 
conducerea lui Gheorghe Gheorghiu-Dej (1901-1965), iar 
apoi sub succesorul acestuia, Nicolae Ceauşescu (1918- 
1989). Totuşi, rămâneau prea putin cunoscute structura si 
personalul organismului abilitat să terorizeze populația 
pentru a o determina să accepte introducerea legislaţiei 
comuniste în România, abilitat să aresteze 80.000 de țărani 
care se opuneau reformei agrare din 1949, să închidă şi să 
tortureze şase episcopi greco-catolici (uniati) şi şase sute de 


preoti care au refuzat unirea cu ortodocsii in iarna lui 1848, 
iar in vremea lui Ceauşescu, sa deporteze zeci de mineri din 
Valea Jiului dupa revolta acestora din august 1977. Pe tot 
parcursul epocii Ceausescu, organizarea Securitatii si 
activitatea acesteia au ramas strict secrete si, tocmai fiindca 
era dificil să verifici informațiile, cercetătorii problemelor 
româneşti, inclusiv subsemnatul, nu s-au ocupat de 
instituţie. 

Mai existau şi alte motive pentru această omisiune. Unele 
dintre relatările oferite de victime despre tortură, închisori, 
lagăre de muncă erau atât de îngrozitoare, încât păreau de 
necrezut, mai ales că românii erau cunoscuți pentru 
înclinația lor către dramatism. In al doilea rând, nu existau 
surse oficiale româneşti cu ajutorul cărora să verifici aceste 
relatări. În fine, cercetătorii se temeau că, folosind materiale 
necoroborate cu mărturii independente, riscau să fie acuzați 
că nu sunt decât nişte propagandişti anticomunisti. 
Controlul atent al vizitatorilor străini de către regim i-a 
permis acestuia să restrictioneze fluxul de informații care 
ieşea (şi intra) din tara, şi astfel ceea ce s-a întâmplat în 
România a rămas, până târziu în anii 1960, aproape deloc 
cunoscut în afara granițelor. Până în 1990, în Vest a apărut 
foarte putin material, de orice tip, referitor la lagărele de 
muncă şi la închisori, şi, în general, în publicaţiile emigrației 
româneşti. 

Această lacuna, alături de propria-mi experiență din 
România şi de ocazia de a consulta unele dosare ale 
Securității m-au convins ca, după 1990, sa imi redirectionez 
activitatea de cercetare către Securitate. Totuşi, cele mai 
importante două studii ale mele, Ceausescu and the 
Securitate: Coercion and Dissent in Romania 1965-1989 


(1995)! si Communist Terror in Romania: Gheorghiu-Dej and 
the Police State, 1948-1965 (1999)?, ambele publicate la 
Hurst, nu sunt doar niste istorii ale Securitatii, ci Incearca 
să analizeze, in egală măsură, ce rol a jucat folosirea de 
către regimul comunist a fricii şi constrângerii pentru 
menținerea sa la putere si cum a fost suprimată orice fel de 
opoziție şi disidenta. Au mai existat şi alte strategii folosite 
de Ceausescu pentru a-şi menţine puterea. Acestea au 
constat în apelul la naționalism şi dezvoltarea unei politici 
externe autonome. Fiindcă aceste practici au avut succes, 
Ceauşescu a reuşit să câştige susținerea majorităţii elitei 
intelectuale şi obedienta restului populaţiei. În cazurile in 
care disidenta şi-a făcut apariția, i-am descris evoluţia si 
paşii făcuţi pentru eliminarea ei şi, procedând astfel, am 
testat afirmaţia disidentului rus Andrei Amalrik, potrivit 
căruia „nici o opresiune nu poate avea succes fără aceia 
care sunt gata să i se supună”. Ca si în cazul altor maşinării 
ale terorii politice, cea mai puternică armă a Securităţii a 
fost frica, iar profunzimea la care aceasta a fost inculcată în 
rândul populaţiei româneşti reprezintă principalul motiv al 
succesului său. Frica induce obedienta şi de aceea este un 
extraordinar mijloc de a economisi eforturi. 

Ca lingvist de formaţie, interesele mele de cercetare 
mergeau inițial către istoria limbii române şi către 
manifestările timpurii ale scrierii ei. Asta presupune operele 
cronicarilor din secolele al XVII-lea şi al Xviii-lea, a căror 
principală motivaţie de a scrie era dorința mărturisită de a- 
şi afirma identitatea națională. Principala mea inspirație 


1 Dennis Deletant, Ceausescu şi Securitatea: Constrangere si disidentà în 
România anilor 1965-1989, Humanitas, Bucuresti, 1998 (n. red.). 


2 Dennis Deletant, Teroarea comunistă în România: Gheorghe Gheorghiu- 
Dej şi statul polițienesc, 1948-1965, Polirom, laşi, 2001 (n. red.). 


pentru aceste amintiri au fost contactele cu românii si 
experiența din regimul Ceauşescu. Pentru mine, acea 
experiență s-a întins pe perioade relativ scurte de timp, 
totuşi a fost suficient pentru a aprecia presiunea sub care 
trăiau prietenii romani şi rudele mele prin alianță. Lectiile 
primite prin educaţia mea, în sensul larg al cuvântului, în 
calitate de cetățean britanic, precum şi conştiinţa faptului 
că lucrul cel mai rău care mi s-ar fi putut întâmpla pentru 
orice ofensă adusă regimului era eventuala mea expulzare 
din tara mi-au dat o anumită libertate de comportament ce 
le era interzisă românilor. Nu trebuie uitată îndrăzneala 
acelor români care au avut curajul să conteste regimul, un 
curaj cu atât mai demn de admiraţie cu cât ştim că ei nu 
aveau siguranța unui paşaport occidental. De la această 
constatare ar trebui să pornească toate judecatile referitoare 
la comportamentul populaţiei sub Ceauşescu. 

Prietenii mei români erau numeroşi, de diferite formații şi 
vârste. Se aflau printre ei scriitori, istorici, ingineri, doctori, 
oameni de la tara, oficiali ai partidului, studenți, pensionari, 
unguri, saşi şi evrei. Cei mai mulți erau figuri luminoase, 
câțiva, figuri diabolice, dar consider un privilegiu faptul că i- 
am cunoscut. Prietenia cu ei mi-a confirmat că nu trebuie 
să mă încred în generalizările despre România, generalizări 
care continuă să se regăsească în parte în media occidentală 
cu referire la România lui Ceauşescu şi care, dacă sunt 
acceptate, conduc la judecăți false. Pe măsură ce excesele 
despotice ale lui Ceauşescu s-au intensificat în anii '80, 
românii erau caracterizați din ce în ce mai des ca fiind 
.Slabi" şi „timoraţi”. Astfel de acuze se bazau pe ceea ce 
părea să fie absența contestării regimului Ceauşescu în 
România, prin comparaţie cu revoltele din Polonia şi din 
Germania de Est la începutul anilor '50, cu insurecția 
maghiară din 1956, cu Primăvara de la Praga din 1968 şi cu 
mişcarea Solidaritatea din anii '80. Acceptarea indiscutabilă 


a unor asemenea acuzatii este prin ea insási o dovada a 
succesului Securitátii in a suprima orice informatie despre 
rezistenta fatá de regim. Spre exemplu, nu se stia practic 
nimic in Vest, nici mácar in cercurile emigratiei, despre 
curajoasa luptà din Muntii Carpati a douá mici grupuri de 
autointitulati partizani, conduse de doi fosti ofiteri, 
Gheorghe Arsenescu si Toma Arnautoiu, care au rezistat 
fárá a fi arestati vreme de nouá ani, intre 1949 si 1958. 

Aceste amintiri încearcă să puna in lumină unele 
ambiguitati şi contradicții induse în comportamentul uman 
de statele totalitare. Recurgând la prieteni şi la familie sau 
pur şi simplu la egoism, oamenii puteau să ocolească 
rigorile regimului. Aceleaşi calități stăteau şi la baza 
disimulării pe care o menționa anterior V.S. Pritchett, căci 
în societatea românească din vremea lui Ceauşescu, 
oamenii duceau o existență duplicitară. Erau obligați în 
fiecare zi să realizeze un echilibru între exigenţele vieţii 
„oficiale” şi încercarea de a avea o viata „neoficială”. Acest 
joc dublu practicat în relația cu regimul era evident in 
strategiile adoptate de mulți români pentru a supraviețui 
regimului. Ele făceau parte din atitudinea multor români, 
aşa cum mi-a fost descrisă de un tânăr regizor de teatru în 
1988: 


Majoritatea oamenilor care trăiesc într-o dictatură vor să uite 
de ea, să-şi vadă de vieţile lor şi să se distreze cât de mult pot. 
Aşa că, atunci când programul televiziunii române s-a redus la 
două ore de transmisie pe zi, în 1984, mulți cetățeni din 
Bucureşti şi din oraşele mari şi-au procurat aparate video şi 
casete cu filme occidentale. Importul acestor produse nu a fost 
interzis, probabil fiindcă printre cei care le foloseau erau şi 
oficiali ai partidului şi ai Securităţii, care nu l-au alertat pe 
Ceausescu despre această moda.? 


Disimularea e postura esențială pentru înțelegerea 
obedientei, si cercetarea mea asupra României o ia 
permanent în calcul. 


1958-1969 


Nu am privit niciodată experiența mea comunistă, ca 
spectator din exterior, ca pe un ghinion. Introducerea în 
subiect ne-a făcut-o, mie şi colegilor mei, George Rudé 
(1910-1993), care, în 1958, a venit să predea istoria la 
Holloway Comprehensive School din Londra. Am fost unul 
dintre studenții lui din anul doi. A rămas doar douăsprezece 
luni, până când Universitatea din Adelaide i-a oferit o poziție 
de conferenţiar, dar atitudinea lui atentă şi empatică de la 
cursuri ne-a cucerit, mai ales atunci când ne-a vorbit cu 
entuziasm despre vizita de şase săptămâni pe care o făcuse 
în 1932 în Uniunea Sovietică, despre participarea sa la 
demonstraţia antifascistă („Bătălia de pe Cable Street”) şi 
despre arestarea sa în 1936. Abia după ce a plecat în 
Australia am aflat că, la acea epocă, se alăturase Partidului 
Comunist Britanic, o decizie care i-a barat drumul către un 
post de profesor într-o universitate britanică. În schimb, a 
predat limbi străine la St Paul's School din Londra până în 
1949, când a petrecut un an la Paris documentându-se 
despre populaţia din timpul Revoluţiei Franceze, un subiect 
pe care l-a tratat în teza sa de doctorat de la Universitatea 
din Londra. Interesul lui pentru ceea ce avea să fie cunoscut 
ulterior ca „istoria mică” şi dorința lui de a readuce „poporul 
fără nume si fără chip în istorie”! au adăugat studiului 


nostru dimensiunea de istorie sociala, in special prin John 
Wilkes? si prin lucrările lui Asa Briggs.? Rude nu-şi lăsa 
convingerile politice sa-i influenteze modul in care preda si a 
sádit in mine constiinta față de însemnătatea acțiunii 
politice, fie ea de ,stánga" sau de „dreapta”, si fata de 
impactul acesteia asupra oamenilor obisnuiti. 

Relatarea lui Rudé despre vizita lui in Uniunea Sovietica 
mi-a facut o impresie puternică la acea vreme si m-a 
determinat, alături de pasiunea mea pentru limbile 
romanice şi fascinația pentru comunism, să mă înscriu, in 
1964, ca student la limba română la Scoala de Studii 
Slavone si Est-Europene (SSEES) a Universităţii din 
Londra. Am fost captivat de prima mea vizită în România, 
în iulie 1965, iar de atunci această tara nu a încetat să ma 
surprindă. Acea vizită presupunea participarea la o şcoală 
de vară de limba română sub auspiciile British Council. 
Veneau profesori şi studenți din mai mult de treizeci de tari, 
iar puternicul nostru contingent de zece britanici a aterizat 
la Bucureşti pe aeroportul Băneasa într-o seară caniculară. 
Un autobuz trebuia să ne ducă direct la centrul şcolar din 
Sinaia, o stațiune montană situată la 150 de kilometri nord 
de capitală. Pe măsură ce se înnopta şi înaintam către 
destinație, iar  neliniştea noastră creştea la vederea 
maşinilor care îşi stingeau luminile când se apropiau una de 
alta. Simtindu-ne neliniştea, ghidul ne-a explicat că multe 
vehicule de fabricaţie sovietică aflate pe drumurile din 
România la acea vreme nu aveau fază mică şi stingeau 
farurile pentru a evita să-i orbească pe cei care veneau din 
fata. Mi-am dat seama în curând că erau probleme cu 
iluminatul in tara, căci, in timp ce străbăteam oraşul 
Ploiesti, am zarit un slogan luminos al comitetului local de 
partid, amplasat pe acoperisul unei cladiri, proclamand 
„Comunismul este viitorul luminos al omenirii”, care avea 
însă o defectiune ce lăsa adjectivul „luminos” în întuneric. 


Am fost cazati, impreuná cu alti aproximativ optzeci de 
studenti din diferite tari, in niste foste baráci din Sinaia, 
folosite anterior, intre 1944 si 1958, de unitatile Armatei 
Rosii. Accesul in baráci, situate vizavi de un restaurant 
numit Furnica si in apropiere de fostul cazinou, unde aveau 
loc cursurile, le era permis numai persoanelor autorizate. 
Dinspre partea románá, acestia erau oficiali din Ministerul 
Educatiei, profesorii nostri de limba romana si ,liderii de 
grup”, desemnati pentru fiecare grup de studenti in functie 
de limbá. Astfel, studentii americani si britanici se aflau in 
grija lui Nicolae Lupu, un jurnalist vorbitor de engleza de la 
Scânteia, cotidianul Partidului Comunist, care avea 
misiunea să se asigure că nu evadam din campusul şcolii. 
Cei din afară erau ținuți la distanță de gărzi înarmate 
îmbrăcate în haine civile, purtând puşti şi patrulând regulat 
la punctele de acces în aria şcolii, care, pe lângă barăci şi 
cazinou, mai includea şi fostul castel regal Pelişor, aflat în 
vecinătate. 

Curiozitatea mea naturală, întărită de cunoaşterea 
rudimentară a limbii române pe care o studiasem vreme de 
şase luni la SSEES, sub îndrumarea lui Eric Tappe? si pe 
care eram nerăbdător să o exersez cu un vorbitor nativ, m-a 
făcut să initiez o conversaţie cu unul dintre cei care ne 
păzeau. Purta ceea ce ulterior am învățat să recunosc ca 
fiind uniforma regulamentară a unui angajat al Securităţii: o 
jachetă din piele neagră (iar în anotimpul rece, o haină din 
piele neagră, lungă până la genunchi). Întrebat de ce purta 
atât de ostentativ o puşcă, mi-a răspuns că trebuia să 
descurajeze pe oricine ar fi vrut să ne tulbure intimitatea, 
deoarece eram studenti oaspeți ai guvernului român. l-am 
spus că unul dintre motivele pentru care venisem la acea 
şcoală era că speram să întâlnesc români de vârsta mea şi 
că, în astfel de condiţii de securitate, acest lucru era 
imposibil. A zâmbit şi mi-a spus că încă mai erau „elemente 


fasciste” in tara, al cáror scop era acela de a raspandi o 
propagandă dăunătoare despre „realitățile româneşti” si ca 
ar fi fost mai instructiv pentru mine să stau în campusul 
şcolii de vară decât să mă aventurez pe afară. 

Perseverent, în cea de-a doua duminică a cursului — 
duminica se organizau excursii în locurile de interes istoric 
şi cultural aflate în apropiere - am profitat de afabilitatea 
liderului nostru de grup şi l-am întrebat dacă nu aş putea 
merge în oraş, într-o librărie, ca să cumpăr câteva romane 
româneşti contemporane. Cererea mea i-a plăcut, în mod 
evident, şi mi-a recomandat o serie de autori. Trebuia, 
totuşi, să se consulte cu responsabilul cursului pentru a-mi 
da un răspuns. Acesta a fost de acord, aşa că m-am 
aventurat singur în oraş. Când ieşeam din campus, paznicul 
m-a sfătuit să mă întorc până la ora şase după-amiază. 

În Sinaia, am fost imediat intrigat de faptul că oameni de 
toate vârstele se uitau la hainele mele şi, în mod special, la 
pantofii mei, nişte mocasini din piele neagră, de fabricaţie 
italiană. Am aflat că erau marca distinctivă a unui 
occidental, deoarece hainele româneşti erau toate la fel, 
STAS sau produse „standard de stat”. O singură dată un trio 
de tineri români din Sinaia m-a întrebat de unde eram. 
Când au aflat că sunt britanic m-au invitat la o cafea. Am 
mers împreună către o cabană din lemn ascunsă în vârful 
unul deal printre copaci şi, de cum m-am apropiat, am auzit 
acordurile cunoscute ale melodiei Norwegian Wood a 
formaţiei Beatles. Înăuntru era plin de adolescenţi care 
discutau animat pe fundalul muzical al unui tonomat. 
Cântecele care se auzeau erau de pe unul dintre albumele 
aceleiaşi trupe, iar prietenii mei m-au rugat nerăbdători să-i 
ajut să înțeleagă versurile. Asta am şi făcut, traducând, 
acolo unde era necesar, în româna mea defectuoasă. În cele 
din urmă, simțind cá îmi erau datori, i-am întrebat de ce 
nici un român obişnuit nu venea în campusul şcolii de vară. 


Au ras, s-au uitat in jur si m-au invitat sa ma plimb cu ei. 
.Vezi tu, mi-au explicat, noi tráim intr-o tara socialista, iar 
aici statul iti trasează drumul in viata inca de la naştere. 
Eşti trimis la scoala, primeşti o slujbă si ti se dă un spatiu 
în care să locuieşti. Conformismul este regula, faci ce ti se 
spune, iar intalnirile cu stráini sunt interzise. Daca nu ai 
asteptari mari si daca nu iesi din rand, atunci esti 
multumit. Si, ca sa fie siguri cá nu iesi din rand, au 
Securitatea.” 

A fost prima si singura data cand am auzit mentionata 
politia secreta pe durata sederii mele atent organizate, dar, 
impreuná cu ceea ce observasem in oras, a fost de ajuns 
pentru a dezumfla balonul realizárilor socialiste de care era 
vorba din plin la cursurile practice ale scolii de vará in limba 
romana si la lecţiile de istoria României şi literatură romana. 
Scurta întâlnire cu cei trei şi precizarea „au Securitatea” mi- 
au arătat ca, chiar dacă faptul că oamenii se îmbrăcau toti 
la fel putea fi interpretat ca un simbol al atitudinii supuse 
pe care regimul comunist dorea să i-o impună poporului, 
existau şi oameni care vedeau autoritățile ca pe ceva străin 
şi care nu le împărtăşeau valorile. Abia în 2006, când am 
citit un raport din februarie 1966 din dosarul meu de la 
Securitate, mi-am dat seama că atrăsesem atenția poliției 
politice. Era o verificare făcută la cererea Securităţii din 
Braşov asupra a două adolescente românce pe care le 
întâlnisem cu un an înainte, în iulie, într-una dintre 
excursiile de duminică ale şcolii de vară. Fetele erau 
membre ale unui ansamblu de dansuri folclorice din Sălişte, 
o localitate în apropiere de Braşov. La cererea lor, am 
devenit prieteni prin corespondenţă, dar un astfel de contact 
a născut în mod evident suspiciuni. În urma verificării nu s- 
a observat nimic suspect sau potenţial suspect, de aceea 
rezoluția de pe raport era să nu se întreprindă nici o acțiune 
împotriva fetelor sau a părinților lor. 


Participarea la cea de-a doua scoala de vara de la Sinaia, 
tinuta in 1967, a fost urmata de o excursie de 0 saptamana 
prin Transilvania. Printre orasele vizitate s-a aflat si Sibiul, 
in germana Hermannstadt, situat in centrul regiunii, iar in 
timpul sederii noastre acolo ne-au dus la Sarmizegetusa, 
locul unde se afla capitala Daciei, in Munţii Orăştiei, 
construită în primul secol înainte de Hristos, la o altitudine 
de 1200 de metri şi ale cărei ruine cuprind o fortăreață, 
locuinţe şi o zonă sacră. Călătoria până acolo am făcut-o cu 
Mocanita, care ducea din satul Costeşti către o localitate 
cunoscută ca Grădiştea Muncelului. Trenul nostru, format 
din vagoane deschise prevăzute cu bănci de lemn, era tras 
de o mică locomotivă cu aburi model 0-6-0, care scuipa un 
fum negru. Stăteam fata în fata cu un tip cu înfăţişare de 
intelectual de vârstă mijlocie, care purta ochelari cu rame 
închise la culoare. Când trenul a început să urce, m-a 
întrebat în franceză din ce tara eram. l-am răspuns in 
română si a zâmbit. „Cum de ştiţi româneşte?”, m-a 
întrebat. I-am spus că studiam limba română la Londra si 
m-a întrebat dacă am citit vreo carte de literatura în 
română. 


— Poeziile lui Eminescu m-au impresionat prin sensibilitatea 
gândirii şi a expresiei. 

— Dar vreun autor român contemporan? 

— Moromeţii lui Marin Preda fac un portret impresionant al 
psihologiei ţăranului roman si mi s-a părut o mărturie 
valoroasă a strategiei folosite pentru a face fata vieţii rurale din 
România acelor vremuri. 

— Îmi face mare plăcere că apreciezi romanul, căci stai de 
vorbă cu autorul lui. 


Am fost şocat. Să stau de vorbă cu cel mai cunoscut 
romancier din tara la acel moment era un privilegiu pe care 
nu mi-l imaginasem. Când am ajuns la ruine, Preda s-a 


amestecat printre ceilalti studenti, dar la intoarcere m-a 
invitat sa stau langa el intr-un vagon deschis. Dupa ce am 
sosit in hotelul din Sibiu am mers să ne spălăm pe mâini in 
toaleta restaurantului şi, privindu-ne în oglinda mare de pe 
perete, am râs la vederea fetelor noastre înnegrite. Preda a 
fost şi mai amuzat când şi-a scos ochelarii şi a văzut că ii 
rămăseseră două cercuri albe. Câţiva ani mai târziu, aveam 
să-i amintesc de întâlnirea noastră. 

Abia în ianuarie 1969, când am obținut o bursă 
postuniversitară data de British Council in termenii 
acordului cultural Marea Britanie-România, am putut să 
călătoresc prin tara fără escortă, deşi eram supravegheat, 
aşa cum am constatat din dosarul de la Securitate. În 
fiecare bar şi cafenea frecventate de studenti exista un 
informator, care se aşeza la o masă izolată cu ziarul deschis 
la pagina de anunțuri. Dar, în climatul de relaxare şi 
optimism din acel an, în care Nicolae Ceauşescu se bucura 
de cea mai mare încredere internațională după ce, în august 
1968, condamnase în mod curajos invazia din Cehoslovacia, 
m-am împrietenit cu câțiva studenti români ai căror părinți, 
în intimitatea caselor lor, s-au simţit destul de încrezători 
încât să-mi vorbească despre unele nedreptati din trecutul 
comunist.6 Ceea ce aflasem numai la mâna a doua, din 
sfâşietoarele amintiri publicate în Occident despre perioada 
comunismului în România, mi-era acum descris sugestiv de 
victimele terorii din epoca Gheorghe Gheorghiu-Dej, 
predecesorul lui Ceauşescu în funcția de secretar general al 
Partidului Comunist Român: arestarea celor care nici nu 
ştiau sa fi comis vreo infracțiune, infátisárile in fata 
instanței, ale cărei proceduri erau agresive, şi prezentarea 
unor acuzaţii inventate. 

Pe durata bursei mele postuniversitare, pentru care 
redactasem un proiect de cercetare a literaturii şi limbii 
române din secolele XVI-XVII, mi s-a repartizat o cameră în 


Caminul 5, fostul hotel Opera, pe strada Brezoianu din 
Bucureşti. Printre cei de acolo care făceau studii 
postuniversitare, în afară de mine, singurii străini erau 
patru americani, care studiau toti aspecte ale istoriei 
României. Administratorul căminului era un cascador de la 
circ, Domnul Alexandru, un tip oacheş şi musculos, de vreo 
douăzeci şi ceva de ani, care atunci când nu apărea pe 
scenă îşi petrecea ziua în biroul lui de la parter, bârfind cu 
prietenii si band ţuică. Nivelul meu de cunoaştere a limbii 
române - el vorbea foarte putin engleza - mi-a permis să-i 
răspund la întrebările frecvente despre viața în Anglia, 
salariile muncitorilor, natura serviciilor medicale, costul şi 
disponibilitatea alimentelor, iar relația noastră s-a dezvoltat 
în timp atât de mult, încât am ajuns la o înţelegere. În 
schimbul sticlelor de whisky pe care i le aduceam ocazional 
de la magazinul din subsolul ambasadei britanice, 
Alexandru urma să mă avertizeze despre iminenta unei 
perchezitii făcute în camera mea, atunci cand lipseam, de 
către Securitate, o practică obişnuită care îi viza în egală 
măsură şi pe colegii mei americani. Mi s-a spus că obiectul 
de interes îl reprezenta literatura disidentă sau religioasă, în 
engleză sau în română. Faptul că mi-a fost perchezitionata 
camera în timpul vizitei preşedintelui Nixon la Bucureşti, în 
august 1969, când mi s-a cerut să fiu translator şi asistent 
pentru canalul american de ştiri ABC, nu a fost aşadar o 
surpriză, nici dispariția Noului Testament în limba română, 
tipărit în Anglia de Foreign Bible Society, pe care îl 
adusesem de la Londra. A fost singurul obiect pe care l-am 
pierdut pe toată durata şederii mele. 

Bursa mea lunară era una generoasă, 1100 de lei (rata 
oficială de schimb era de doisprezece lei la un dolar, treizeci 
pe piața neagră), în vreme ce salariul mediu lunar era de 
900 de lei. Prin comparație, colegii mei americani primeau 
1400 de lei. Pentru a da un exemplu de putere de 


cumparare, pretul unei paini de 300 de grame era de treizeci 
de bani (1 leu = 100 de bani), iar o omletà mica, trei lei. 
Chiria lunará a apartamentului cu trei camere, proprietate 
de stat, pe care il avea unul dintre prietenii mei era de 400 
de lei. Colegii mei americani si cu mine ne cheltuiam bursa 
in cea mai mare parte pe cárti, pe filme occidentale care 
rulau la cáteva cinematografe din centrul orasului, iar in 
serile de weekend, la restaurant, desi aveam acces la o 
cantină rezervată studentilor străini. Aici plata se făcea sub 
formă de cupoane, cumpărate lunar, iar diversitatea şi 
calitatea mâncării erau superioare celor servite la cantina 
pentru români, unde pastele şi mămăliga erau alimentele de 
bază. Studenţii străini în schimb, la cantina rezervată lor, 
aveau la alegere carne de vită, de porc sau de pui şi legume. 
În serile în care mergeam la restaurant îi dădeam tichetul 
meu de cantină unui coleg român, gest răsplătit frumos, 
prin introducerea în cercul familiei sale, care trăia în afara 
capitalei, si prin evaluarea vieții in provincie. Una dintre cele 
mai mari plăceri ale mele la Bucureşti a fost abonamentul la 
concertele de la Ateneu, unde, pentru un bilet de 
doisprezece lei, am avut privilegiul să ascult artişti ruşi 
precum Sviatoslav Richter şi David Oistrakh. 

O figură memorabilă, cu care am stabilit o legătură 
strânsă, a fost Alice Magheru (1892-1983). Microbiolog de 
formație, s-a căsătorit in 1920 cu doctorul George Magheru, 
strănepotul lui Gheorghe Magheru, unul dintre liderii 
revoluţiei de la 1848 din Bucureşti. Alice a fost numită 
profesor asistent la Facultatea de Medicină a Universităţii 
din Bucureşti în 1942, iar acolo s-a specializat în bolile 
infecțioase ale intestinului. Ea şi soțul ei s-au izolat după 
venirea la putere a comuniştilor, în 1945, iar soțul ei nu şi-a 
putut publica piesele de teatru şi poeziile. El a murit în 
august 1952, însă Alice a continuat să lucreze şi să fie 


apreciata ca biolog la Institutul Cantacuzino din Bucuresti 
pana la inceputul anilor ’60. 

Am ajuns la Alice prin intermediul lui John Drew, prim- 
secretarul ambasadei britanice, in martie 1969. Mi s-a dat 
numărul ei de telefon si mi s-a spus să trec pe la ea, locuia 
pe Strada Justiției nr. 36. Era într-o duminică după-amiaza 
atunci când am mers acolo, dar nu am reuşit să găsesc 
soneria la impunătoarea poartă din fier, care era acoperită 
de iederă. Încercarea mea de a fi discret s-a lovit de nevoia 
de a-mi semnala prezenţa strigând de câteva ori. În cele din 
urmă, o femeie în vârstă, gârbovită, îmbrăcată cu un pulover 
şi o fustă jerpelite, a apărut în curte şi a deschis poarta. 
Fără nici un cuvânt, m-a condus prin holul întunecat până 
într-o cameră lipsită de mobilier, cu excepţia unui pat de 
spital cu lenjeria şifonată. Apoi a ieşit, închizând usa în 
urma ei. După ce am aşteptat vreo douăzeci de minute, m- 
am hotărât să mă aventurez pe coridor. Nu am văzut nici un 
semn de viata, aşa că am urcat scările şi am bătut sfios la o 
uşă. O voce slabă mi-a răspuns „Intraţi”. În fata mea, într- 
un salon slab luminat, întinsă pe un pat şi cu capul sprijinit 
pe pernă, o doamnă cu părul alb, purtând un halat înflorat, 
m-a salutat cu un zâmbet larg şi mi-a spus: ,Tu trebuie să 
fii Dennis. Îmi cer scuze că te-am lăsat singur în camera de 
oaspeți, dar Erji, menajera mea unguroaică, ce vorbeşte 
doar putin romana, a crezut că eşti de la Securitate şi ne-am 
gândit că e mai bine să te lăsăm să aştepţi”. „Ce v-a făcut sa 
credeți asta?” am întrebat. „Păi porți costum negru şi 
cravata.” 

A fost prima dintre numeroasele mele vizite in acea 
camera. Celelalte parti ale vilei au ramas un mister pentru 
mine. Fusese construita de tatal ei, George Focseneanu, 
guvernatorul Băncii Nationale a României, in 1912, iar de 
atunci Alice locuise in ea. Buna povestitoare, mi-a descris in 
detaliu efervescenta culturala care ii animase casa in anii 


'80. In fiecare duminicá dupá-amiaza, ea si sotul ei erau 
gazdele generoase ale unor artisti si muzicieni celebri. 
Compozitorul George Enescu (1881-1955), pianistul Dinu 
Lipatti (1917-1950) si artistul Jean Steriadi (1880-1956) le 
erau oaspeti, iar concertele durau pana noaptea tarziu. 
Germanii i-au propus lui Enescu sá-i puná in scená Oedip 
in Germania, dar, fiind un antinazist declarat, acesta a 
refuzat oferta. Din acest motiv, mi-a spus Alice, Enescu a 
stat ascuns in casa in timpul rázboiului si dupa aceea, pana 
la plecarea lui din Romania, in 1946. 

Desi in camera aceea părea sa plutească umbra 
Domnisoarei Havisham?, ea adăpostea şi emana si 
efervescenta culturalá a lui Alice - rafturi cu cárti, birouri de 
scris, comode cu sertare, o masuta acoperită de scrisori, 
mese mai mari incárcate cu cárti, picturi pe pereti, fotografii 
imprastiate peste tot, o pesterá a lui Aladin care mi-a starnit 
admiratia pentru talentul ei artistic si explorárile ei 
culturale. Povestile lui Alice despre prietenii sai dragi erau 
legate de acea casa; era locul in care Steriadi ii pictase 
portretul, Enescu cantase la vioará, iar Lipatti la pian. Cand 
a venit in vizità la Londra, in noiembrie 1972, m-a invitat la 
National Gallery, unde mi-a tinut, vreme de trei ore, o 
adevarata lectie despre valoarea a nenumarate tablouri. 
Pentru ea, asa cum mi-a spus-o de multe ori, si prietenia 
era o arta ce trebuia pretuita. 


* 


Alegerile pentru Marea Adunare Nationala, desfásurate in 
vara lui 1969, mi-au arátat lipsa de fundament a 
democraţiei practicate de regim. În ziua alegerilor - într-o 
duminică -, doi civili cu haine de piele negre au bătut la usa 


3 Personaj din romanul Marile speranțe al lui Charles Dickens (n. red.). 


camerei mele de camin si m-au intrebat daca am fost sa 
votez, la care eu am ráspuns cá nu. ,De ce nu?", a venit 
replica. „Fiindcă partidul pe care l-as vota nu apare pe 
listele de vot", am ráspuns. S-au uitat intrebátori la mine, 
apoi si-au dat seama dupa accent ca nu eram roman. Mi-au 
spus ,Nu fi obraznic" si au plecat. 

La inceputul lui august 1969, vizita presedintelui Richard 
Nixon la Bucuresti mi-a dat posibilitatea neasteptata sa vad 
locuri din Romania pe care nu le cunosteam si, de 
asemenea, sá cunosc din interior protocolul unui mare 
eveniment de diplomație internațională. Faptul că 
Ceausescu era recunoscut de tot mai multi drept un ghimpe 
in carnea Uniunii Sovietice a impulsionat pentru o vreme 
avansurile pe care i le fácea Occidentul. Decizia lui Nixon de 
a se întâlni cu preşedintele României era nu doar un 
exemplu elocvent al politicii diferentiate a presedintelui fata 
de membrii blocului comunist, dar trimitea si un semnal cá 
Statele Unite îşi doreau să devină partener. Nixon era 
recunoscător şi pentru generoasa ceremonie de primire pe 
care i-o organizase Ceauşescu în 1967 - singurul din Pactul 
de la Varsovia care organizase o recepţie -, cand se pregătea 
să candideze pentru preşedinţie. La întâlnirea cu 
Ceausescu, Nixon s-a arătat interesat în mod special de 
China şi a vrut să ştie opinia liderului român despre liderul 
sovietic, Leonid Brejnev.” 

Cu două săptămâni înainte de venirea lui Nixon, care era 
programată pentru 2 august, am primit o telegramă din 
partea televiziunii ABC din New York prin care mi se 
propunea să lucrez ca translator pentru o echipă care 
pregătea reportaje zilnice, de treizeci de minute, pentru a fi 
transmise ulterior în fiecare seară, după buletinul de ştiri. 
Compania de televiziune le făcuse propuneri similare 
studenților americani aflați la studii postuniversitare, dar 
bursa lor se terminase în iunie, spre deosebire de a mea, 


care se termina in septembrie. Am acceptat entuziasmat. 
Trebuia să mă întâlnesc cu o echipă formată din patru 
oameni - doi americani, un reporter de ştiri, John, şi un 
regizor, Ken, un sunetist italian, Alfredo, şi un cameraman 
australian, Kevin -, după ce au aterizat pe aeroportul 
Băneasa în seara de 18 iulie. ABC închiriase trei masini cu 
şoferi de la agenţia de turism ONT, iar Mercedesurile lor 
negre erau aliniate în fața intrării de la Sosiri. Şoferii 
vorbeau o engleză aproximativă, de aceea au avut nevoie 
imediat de serviciile mele. I-am spus regizorului că hotelul 
Lido, la care li se rezervaseră camere, era un hotel 
confortabil din centrul oraşului, aproape de sediul 
Comitetului Central şi de ambasada SUA. La sosire, eram 
aşteptaţi de două tinere studente, care aveau rolul de 
„asistente” şi care ştiau la nivel conversational limba 
engleză. La capătul săptămânii ce a urmat, mi-au mărturisit 
care era situația lor personală, din care am dedus că se 
aştepta din partea lor să ne şi supravegheze pe parcursul 
săptămânii. În duminica următoare, pe 20 iulie, ne-am 
întors dimineața devreme la aeroportul Băneasa, unde ne 
aştepta un DC-3 al companiei Tarom. Echipa ABC şi cu 
mine eram singurii pasageri, dar mai erau si alti doi bărbați, 
despre care am presupus că erau personalul de securitate. 
Două stewardese ne-au urat bun venit la bord şi ne-au 
servit cu răcoritoare şi biscuiţi. Dornic să aflu destinaţia, l- 
am întrebat pe regizor, iar el mi-a răspuns pur şi simplu că 
mergeam la o adunare folclorică în Transilvania. De la una 
din stewardese am aflat că evenimentul era Târgul de fete, 
care avea loc în jurul datei de 20 iulie în cea mai apropiată 
duminică pe vârful Muntelui Găina, la vreo treizeci de 
kilometri de oraşul Câmpeni. Potrivit tradiţiei, târgul era un 
prilej pentru tinerii păstori, care stăteau opt luni pe an în 
munți, să întâlnească tinere din localitățile înconjurătoare in 
vederea căsătoriei. Fetele veneau îmbrăcate în cele mai bune 


haine ale lor si aduceau panzeturi, vase si chiar mobila in 
chip de zestre. 

La aterizare, John, care statea langa mine, a inceput sa 
se uite in jur dupa pista. Fiindca nu reusea sa vada vreuna, 
a devenit nelinistit pe masura ce ne apropiam de pamant. 
Apoi, dintr-odata, am vazut sute de oi care se imprastiau in 
toate directiile si mi-am dat seama cá urma sa aterizám pe 
un camp. John a injurat. Cei doi oameni de paza au zambit, 
apoi s-au dus la iesirea din avion si au deschis usa. Nu se 
montase nici o scará pe care sá coboràm, dar làngà avion 
fusese adus un camion, iar noi si stewardesele am sárit in 
el. Acelasi camion ne-a dus pana aproape de intrarea la 
festival, iar ultimii cinci sute de metri i-am parcurs pe jos. 
Kevin si-a montat camera si a filmat culorile si agitatia din 
tárg. Conversatii animate si dansuri folclorice punctau 
interviurile luate de John - si traduse de mine - 
participantilor. Din cand in cand, toatà echipa se retrágea la 
marginea targului si se pierdea in contemplarea privelistii 
spectaculoase pe care, din varful muntelui, o aveai asupra 
acelei zone din Transilvania centralà. Ín aceeasi seará ne-am 
intors la Bucuresti. Zborul nostru de treizeci de minute 
másura distanta dintre traditie si modernitate. Cand am 
intrat in holul hotelului Lido am văzut la televizor 
transmisia live a primilor paşi ai lui Neil Armstrong pe Lună. 
Era evident că, în acea zi, văzuserăm două lumi diferite ca 
timp şi spaţiu. 

A doua zi ni s-a permis să ne alăturăm convoiului care îl 
însoțea pe Ceausescu într-una dintre obişnuitele lui „vizite 
de lucru”, de data asta la fabrica de automobile de la Piteşti. 
Acesta şi-a continuat drumul către o podgorie renumită de 
lângă Ştefăneşti, unde jurnaliştii au consumat cantități 
considerabile de vin, inclusiv cameramanul nostru, dar nu 
şi Ceausescu, care era abstinent. La sfârşitul săptămânii am 
mers la Constanţa, unde am filmat şi am făcut interviuri cu 


personalul fabricii de imbuteliere Pepsi-Cola, deschisá in 
urmă cu doi ani. Am fost cazaţi într-o vilă a Partidului 
Comunist, în stațiunea învecinată, Mamaia. Am avut parte 
de o zi de înot şi de mâncăruri fine, inclusiv caviar, din 
peştii din Delta Dunării. 

Cu doar douăzeci şi patru de ore înainte de sosirea 
preşedintelui Nixon am văzut cum deţinuţii de drept comun, 
în uniformele lor vărgate, completau stratul de beton de pe 
pista aeroportului Otopeni. Un salon VIP fusese construit 
lângă pistă special pentru acea ocazie şi acolo s-a strâns 
pentru o scurtă întâlnire presa națională şi internațională, 
din care făceau parte echipe de la NBC şi CBS. Din câte mi- 
am dat seama, eram singurul vorbitor nativ de engleză 
dintre translatori şi de aceea eram capabil să fac o traducere 
mai rapidă. Şeful echipei de la CBS a remarcat asta şi, în 
auzul lui Ken, mi-a spus că ar putea dubla suma pe care 
mi-o plătea ABC. Am refuzat politicos, după care Ken a venit 
la mine şi, impresionat de loialitatea mea, mi-a spus că îmi 
va plăti suma oferită de CBS. 

Nixon a aterizat cu Air Force One în jurul orei 13, după 
Boeingul care aducea presa americană. Mi s-a spus că cele 
două avioane veneau din Pakistan. Sute de jurnalişti, 
cameramani şi fotografi se inghesuiau pentru a ocupa poziții 
bune, iar Ken m-a împins în rândul întâi, explicându-mi că, 
dată fiind înălțimea mea, voi obstructiona imaginea 
cameramanilor rivali. Deloc surprinzător, unii dintre aceştia 
m-au bombardat cu proteste, iar eu, timid, mi-am coborât 
capul chiar când cineva îmi scutura mâna. Am ridicat 
privirea şi, spre uimirea mea, am dat cu ochii de Nixon, care 
trecea de-a lungul unui şir despre care aveam să aflu că era 
format din angajaţi ai ambasadei SUA. În vreme ce 
preşedintele trecea mai departe, un tip masiv şi îndesat s-a 
apropiat de mine şi m-a întrebat ce rol aveam. Am arătat 
către Ken şi am spus că lucram pentru ABC ca translator. 


După ce a vorbit cu Ken, m-a invitat să-l însoțesc către o 
flotă de limuzine negre, apoi s-a prezentat ca fiind membru 
al Serviciului Secret. Voia să-l ajut in ce priveşte topografiei 
Bucureştiului, în special localizarea ambasadei SUA de pe 
strada Tudor Arghezi şi distanța de acolo până la casa de 
oaspeți unde urma să fie cazat preşedintele Nixon. A întins o 
hartă, iar eu i-am arătat cu degetul ruta pe care ar fi trebuit 
să o urmeze limuzina preşedintelui. M-a condus apoi către 
una dintre limuzine şi am mers împreună cu convoiul către 
ambasadă. 

Pe toată lungimea drumului de la aeroport către 
ambasadă erau sute de mii de români care fluturau 
steagurile României şi ale SUA şi ale căror strigăte de 
entuziasm ne răsunau în urechi. Ofițerul de la Serviciul 
Secret era evident mişcat de entuziasmul şi intensitatea 
strigătelor de bun venit ale mulțimii. Nu se aştepta la asta 
din partea unui popor care trăia sub un regim represiv şi 
am făcut călătoria până la ambasadă povestindu-i concis 
istoria a ceea ce eu credeam că era vocaţia occidentală a 
României. Drumul pietruit care ducea către ambasadă 
fusese, am remarcat, asfaltat cu câteva zile înainte. Ofiţerul 
şi şoferul lui au coborât din maşină, iar mie mi s-a cerut să 
rămân înăuntru. După cam treizeci de minute, ofițerul s-a 
întors. În timp ce-l aşteptam pe şofer, am prins curaj si l-am 
întrebat care erau măsurile pentru securitatea preşedintelui 
în Bucureşti. Care era rolul Securităţii şi care al Serviciului 
Secret? Mi-a explicat că rolul principal în asigurarea 
securității preşedintelui îl avea Securitatea, şi de aceea 
ofițerii Serviciului Secret fuseseră de acord să-şi lase armele 
la ambasadă. „Câte arme sunt?”, m-am aventurat să întreb. 
„Treizeci şi două” mi-a răspuns. După ce s-a întors şi 
şoferul, l-am însoțit pe preşedinte către casa de oaspeţi. O 
altă limuzină s-a oprit lângă a noastră. Din ea a ieşit un 
ofițer cu o cutie neagră legată de încheietura mâinii. 


Intreband daca ,este ceea ce cred eu?", insotitorul meu de la 
Serviciul Secret a ráspuns scurt: ,Da”. ,As putea sa pun 
mâna pe ea, numai două secunde?" Din nou „Da”. 

Din acest episod, cititorul poate să înțeleagă una dintre 
opiniile mele asupra României, anume aceea că iti rezervă 
întotdeauna surprize. În acea seară am fost invitat de 
ofițerul de la Serviciul Secret la recepţia oficială în onoarea 
preşedintelui Nixon, găzduită de Ceauşescu în clădirea 
Consiliului de Miniştri, la ora 10 seara. Acolo m-am 
reîntâlnit cu echipa mea de la ABC. Au fost încântați de ce 
le-am povestit că mi se întâmplase în acea după-amiază. În 
ziua următoare, liderii au avut convorbiri oficiale la palatul 
Consiliului de Stat, după care Nixon a vizitat cartierul 
bucureştean Titan şi Muzeul Satului. La 4 după-amiază, 
Nixon, soția lui şi delegația SUA au părăsit tara, urmați de 
reprezentanții presei. 

Ultima lună a bursei mele de la British Council a fost mai 
putin încărcată de evenimente. Cel mai important a fost o 
excursie la mănăstirile pictate din nordul Moldovei, 
împreună cu capelanul Bisericii Anglicane din Bucureşti, 
intro masinutà britanică, Morris Minor. Preotul care 
deținea această funcție era, la acea vreme, şi reprezentantul 
oficial al arhiepiscopului de Canterbury pe lângă patriarhiile 
ortodoxe ale României, Serbiei şi Bulgariei, iar numărul 
mare al îndatoririlor sale ne-a lăsat numai puţin timp 
pentru a explora bijuteriile cultului ortodox din România şi 
diversitatea credințelor şi a arhitecturii religioase. Partidul 
Comunist Roman, care condamna oficial devotiunea 
religioasă, a tolerat-o totuşi, în anumite limite prevăzute de 
lege. Din acest punct de vedere a fost mai permisiv decât 
regimul sovietic. Cifre publicate în 1973 arată că 85% din 
populaţia țării încă se considera creştin-ortodoxă, o cifră 
care i-a arătat lui Ceauşescu cât de importantă era Biserica 
pentru promovarea identității naționale aşa cum o dorea 


regimul. La randul lor, prelatii ortodocsi validau des si 
zgomotos politicile partidului, in plan intern si international. 
Aceasta convietuire a Bisericii cu Partidul era evidenta la 
manastirea Sucevita, unde maica stareta ne-a invitat in 
biroul ei la o cafea. Pe peretele din spatele biroului ei era 
portretul oficial al lui Ceausescu, iar alaturi de acesta, desi 
asezata usor mai sus, o icoaná cu Maica Domnului. Am 
felicitat-o pe maica stareta pentru simtul proportiilor pe care 
1l avea, iar ea a schitat un zàmbet. 

La inceputul lui octombrie ma astepta un post de lector 
asistent de studii romanesti la Scoala de Studii Slavone a 
Universitátii din Londra, asa cà am inchis paranteza 
formatoare oferita de British Council. Viata mea academica 
presupunea predarea limbii române la nivel elementar si 
cercetări asupra literaturii române vechi, datând din secolul 
al XVI-lea. leşeam din această rutină pentru scurte excursii 
cu maşina, străbătând Europa către Bucureşti, unde îmi 
făcusem o mulțime de prieteni. 


1970-1980 


Prima dintre aceste vizite mi-a dat ocazia să transform 
asocierea mea cu Biserica Anglicană din Bucureşti în 
asistență practică. Dr. Anne Pennington, colaboratoare a 
Universității Lady Margaret Hall din Londra şi cercetătoare a 
muzicii slavone timpurii, şi-a extins cercetările şi în 
România, unde a copiat partituri şi a înregistrat cântece. La 
întoarcerea sa din tara, în primăvara lui 1971, m-a 
contactat la Londra. I-am spus că intentionam să călătoresc 


cu masina spre Romania si m-a intrebat daca eram dispus 
să transport „o mica Fecioară Maria din ipsos" pe care 
colegii ei doreau sá o doneze Bisericii Anglicane din 
Bucuresti. Capelanul, reverendul Hugh Whybrew, acceptase 
cu bucurie statuia oferita, dar nu avea fonduri sa o aduca in 
România. Am fost de acord să ajut - dubita mea Austin avea 
mult spaţiu de depozitare - si am preluat statuia, infasurata 
cu grijă în pânză, de la colegi. Am călătorit de-a lungul 
Europei fără probleme, până la granița cu România. La 
granița dintre Austria şi Ungaria nici un ofițer vamal nu mi- 
a pus întrebări despre prezența Fecioarei în portbagajul 
meu, deşi ungurii erau amuzati că destinația mea era 
România. Ajungând la Episcopia Bihorului, punctul de 
trecere din Ungaria, târziu, spre dimineaţă, ofițerul român 
de la paşapoarte m-a întrebat, reprimându-şi un căscat, 
dacă aveam ceva de declarat. „Am o Fecioară Maria în 
portbagaj.” „Lasă glumele”, mi-a spus. Eu am insistat. Mi-a 
cerut să deschid portiera din spate şi a început să sufle 
greu, uluit, când m-a văzut despachetând statuia. 
„Dumnezeule!” a exclamat. „Nu, e Fecioara Maria”, i-am 
răspuns. A urmat conversaţia de mai jos: 


— Nu poti să introduci asta în tara. Unde o duci? 

— La Biserica Anglicaná din Bucuresti. 

— Da-mi pasaportul, trebuie sa sun la Bucuresti. 

A urmat o asteptare de aproximativ treizeci de minute. Ofiterul 
s-a intors cu pasaportul meu in mana: 

— Baga de seama! Bucurestiul a dat permisiunea sa intri cu 
statuia, dar sá nu te mai opresti si sá nu aráti statuia inainte 
de a o preda bisericii. S-a inteles? 


I-am multumit pentru intelegere si am plecat mai departe 
in noapte. Singura oprire in cálátoria de 600 de kilometri 
către Bucuresti a fost la Cluj, unde am mâncat o 
binemeritată omletă într-o cafenea cu program non-stop, 


stand cu ochii pe dubita mea parcata la intrare. La sosirea 
in Bucuresti, am mers direct la biserica si, spre incántarea 
capelanului, i-am predat statuia. Mi-am continuat drumul 
catre vechiul meu camin din strada Brezoianu. Ma 
inarmasem cu trei sticle de whisky cumpárate la trecerea cu 
feribotul de la Dover la Ostend si am avut norocul sa-l 
gasesc pe Alexandru in biroul lui. S-a ridicat de pe scaun cu 
un zâmbet larg, m-a imbrátisat călduros şi m-a poftit să ma 
aşez. În acel moment am scos o sticlă de whisky. I s-au 
aprins ochii şi a pus pe masă două pahare rotunde cu picior 
lung. Pe când turna câte o portie generoasă pentru fiecare, i- 
am cerut sfatul pentru o cameră de hotel. „Stai aici, 
bineînţeles. Nici nu vreau să aud că te duci în altă parte.” Şi 
aşa, după ce am mai băut un pahar, mi-am trecut 
paşaportul şi detaliile de pe viză în registrul căminului şi am 
plătit pe două săptămâni, am primit cheia unei camere 
spartane, dar curate, cu baie proprie. Uşurat, m-am 
prăbuşit cu capul pe pernă. 

Pe lângă faptul că voiam să-mi văd prietenii, mi-am 
propus să-mi înlesnesc vizitele viitoare cerând o viză cu alt 
statut. Intrasem cu o viză turistică de treizeci de zile, pe care 
o puteam extinde printr-o cerere la biroul de paşapoarte din 
centrul oraşului. O opțiune mai bună pentru mine era să 
obţin o viză anuală cu intrări multiple, care iti permitea să 
stai câte şaizeci de zile o dată. Cu această intenție m-am 
dus la biroul care oferea servicii pe loc. Asta prezenta, 
totuşi, un neajuns, căci cererea de vize din partea 
cetățenilor străini era mare şi nu erau alocate decât două 
ghisee pentru această activitate, prin urmare se formau cozi 
lungi şi dezordonate. Având în fata perspectiva unei lungi 
aşteptări, m-am uitat în jur ca să văd ce alte ghişee erau 
deschise şi ce servicii ofereau. În acelaşi timp, privirea mi-a 
fost atrasă de lista tarifelor, lipită pe un stâlp. Cea mai mare 
taxă era pentru viza cu intrări multiple, apoi pentru 


extinderea vizei turistice si, în fine, cea mai ieftină era taxa 
pentru cetatenia romana. Am descoperit ca ghiseul destinat 
acestei operatiuni era deschis si ca nu existau solicitanti. M- 
am infiintat imediat in fata ghiseului si i-am explicat 
funcţionarului că intenția mea inițială fusese să obțin o viză 
cu intrări multiple, dar, văzând lista de tarife, am simţit că, 
în cazul meu, ca student cu multi prieteni în România, ar fi 
mai bine să cer cetățenia română. S-a uitat contrariat la 
mine şi mi-a cerut paşaportul. L-a examinat şi m-a întrebat 
fără ocolisuri: „Sigur nu sunteți nebun?” M-a sfătuit să aplic 
pentru o viză cu intrări multiple, şi acesta a fost statutul cu 
care am venit, de mai multe ori, în vizite cu maşina. 

Mai mult de cincizeci de pagini din dosarul meu de la 
Securitate — care se întinde pe cinci volume - sunt dedicate 
relației cu cea care avea să-mi devină soție, Andrea. Ne-am 
întâlnit pentru prima dată în vara lui 1971, prin intermediul 
unui prieten apropiat de-al meu, Ingo, cu origini sásesti. 
Amândoi studiau germana şi engleza la Universitatea din 
Bucureşti. Ingo, prietena lui, Manuela, Andrea şi cu mine ne 
întâlneam des şi uneori mergeam împreună în scurte 
excursii în afara Bucureştiului. Relația unei fete din 
România cu un cetățean străin era tolerată de autorități şi, 
deşi viitorul meu socru, profesor universitar, şi câțiva dintre 
vecinii lui mi-au spus că erau întrebaţi periodic de ofițerii de 
Securitate despre deplasările mele, nu s-a făcut nici o 
încercare de a ne descuraja, pe Andrea şi pe mine, să avem 
o relație. De la Andrea şi de la părinţii ei am aflat despre 
suferințele familiei lor sub regimul comunist, o experiență 
tipică pentru cei cu originile lor. Tatăl socrului meu, 
Dumitru Caracostea, primul titular, în 1920, al Catedrei de 
literatura română de la Universitatea din Bucureşti, fusese 
arestat la Bucureşti, la vârsta de şaptezeci şi unu de ani, în 
mai 1950, ca membru al grupului de miniştri cu simpatii 
pro-germane dinainte de comunism. A fost luat de acasă pe 


timpul noptii de o echipa de agenti ai Securitatii, bagat intr- 
o duba neagra si dus la 650 de kilometri departare, la 
Sighet, într-o închisoare aleasă special de regim — deoarece 
era aproape de Uniunea Sovietică -, pentru cei pe care ii 
considerau cei mai periculoşi opozanți. Caracostea s-a 
alăturat altor aproximativ 180 de membri ai elitei 
conducătoare dinainte de comunism, printre care se aflau 
foşti prim-miniştri şi arhiepiscopi ai Bisericii Greco-Catolice. 
Asemeni lui, cei mai multi dintre aceşti prizonieri erau 
oameni în vârstă şi nu au fost niciodată puşi sub acuzare 
sau judecați de un tribunal. 

Soacra mea, care a avut grijă de Dumitru Caracostea 
după eliberarea lui de la Sighet, in 1955 - era nora lui -, mi- 
a povestit detalii despre experiența lui din închisoare. 
Detinutii erau puşi, de obicei, câte doi într-o celulă şi erau 
obligați să facă muncile cele mai umilitoare, precum tăiatul 
lemnelor, curăţenia pe coridoare, cáratul galetilor cu 
máncare, caratul apei de la pompa aflata in curte la etajele 
superioare, golirea galetilor cu excremente din celule. 
Toaleta era o gaură în cimentul podelei. Nu exista apă 
curentă. Detinutii erau cei care curatau toaleta. Obligatiile 
deținuților, desi nu erau grele in sine, deveneau astfel din 
cauza disciplinei feroce la care erau supuşi. Erau pedepsiţi 
pentru cea mai mică abatere de la regulile închisorii, 
precum interdicția de a vorbi în timp ce lucrau. Cei care 
încălcau regula erau biciuiti şi puşi să facă pe „caii” în timp 
ce temnicerii îi călăreau sau erau izolați la neagra, o celulă 
fără ferestre. Cei astfel pedepsiți erau bagati acolo doar in 
cămaşă sau uneori complet dezbrácati. O trăsătură a 
perioadei de încarcerare era foamea permanentă. Dimineaţa, 
deținuții primeau o cană de apă care avea „un vag miros de 
lămâie”. Arpacaşul era principalul fel de mâncare din 
închisoare, servit la prânz şi la cină. Cina consta într-o supă 


de arpacas, în realitate un fel de apă în care se spălaseră 
vasele. 

Caracostea a fost eliberat in cele din urmă, pe 6 iulie 
1955. Rubricile din certificatul lui de eliberare nu au fost 
completate cu numărul mandatului de arestare şi motivul 
detenţiei, dovadă oferită de autorităţile însele că nu aveau o 
bază legală pentru arestarea lui şi pentru cei cinci ani de 
detenţie. În vreme ce el se afla în închisoare, socrul meu, 
Andrei Caracostea, profesor universitar de inginerie, a fost şi 
el arestat, în aprilie 1952, şi trimis în lagărul de muncă de 
la Borzeşti, în estul României, pentru optsprezece luni. Nici 
el nu a fost judecat niciodată şi singurul motiv al ridicării 
sale de acasă, tot în timpul nopţii, a fost cá era „fiu de 
ministru din fostul regim”. A aflat mai târziu că Ministerul 
Afacerilor Interne primise instrucțiuni să aresteze, într-o 
noapte, doisprezece fii şi fiice de foşti miniştri; cei care s-au 
nimerit să fie acasă cand au venit să-i ia au fost arestati.! 

În ziua în care a fost eliberat, i-au fost returnate bunurile 
confiscate în momentul arestării, un ceas şi câteva obiecte 
de toaletă. Nu avea nici un ban. Nici transport. A mers pe 
jos până la gara cea mai apropiată, aflată la vreo zece 
kilometri distanță. Când a ajuns acolo, a rămas pe peron, 
ponosit şi nebărbierit. Un necunoscut s-a apropiat de el şi i- 
a dat biletul său, spunându-i „Ştiu de unde vii, e mai 
important pentru tine să ajungi acasă decât pentru mine”. 
Apoi a dispărut repede, în vreme ce socrul meu îi mulțumea. 

Cu soțul aflat în lagăr, soacra mea a fost nevoită să-şi 
caute de lucru pentru a-şi întreține cele două fetițe. Nu a 
fost o treabă uşoară, deoarece instituţiilor le era interzis să 
angajeze persoane cu „origine nesănătoasă”, jargonul folosit 
pentru a-i desemna pe cei care avuseseră proprietăți şi avere 
înainte de război. Ca fiică a unuia dintre cei mai mari 
producători de vin din România dinainte de preluarea 
puterii de către comunişti, soacrei mele i-a fost foarte greu 


sa-si gáseascá o slujba, fiind refuzata de multe ori din cauza 
originii sale. Nu doar cá podgoriile familiei fuseseră 
confiscate fárá despágubiri in 1948, dar si apartamentul ei 
fusese ,nationalizat” si era obligată să plătească chirie 
statului pentru proprietatea care fusese construită de 
familia ei. In cele din urmă, unui director i s-a făcut milă de 
ea şi, trecând peste educaţia ei, a angajat-o ca lucrător 
manual într-o fabrică de măşti de gaze a Ministerului 
Apărării. Din fericire, după ce socrul meu a fost eliberat, la 
capătul a optsprezece luni de lagăr, şi-a recăpătat postul de 
la Institutul de Construcţii, iar ea a renunțat la acea slujbă. 
Experiența din lagărul de muncă din vremea lui 
Gheorghiu-Dej şi aceea a brutalitatii ofițerilor şi temnicerilor 
Securităţii i-au dat socrului meu curajul de a mă pregăti să 
abordez birocraţia labirintică de la Ministerul Afacerilor 
Interne, căci de bunăvoința ministerului depindea şansa ca 
Andrea să aibă un viitor alături de mine. Pentru căsătoria 
unui cetățean român cu un străin era nevoie de semnătura 
lui Nicolae Ceauşescu personal, în calitatea lui de preşedinte 
al Consiliului de Stat. Către acest organ trebuia înaintată 
cererea de căsătorie cu un cetățean străin. Cererile erau 
ulterior verificate de un ofițer al Departamentului de 
Informaţii Externe al Securităţii, sub acoperirea ca 
solicitarea venea din partea Consiliului de Ministri - un 
organism similar, într-un sens foarte larg, cu un Senat - 
pentru a stabili dacă partenerul străin lucra, la el sau la ea 
în tara, într-un domeniu de interes pentru serviciile 
româneşti. În acest caz, un ofițer al Securităţii îl contacta pe 
solicitant şi îl întreba dacă era dispus să ofere informații 
după ce se stabilea în ţara respectivă. 1 se punea în vedere 
solicitantului că refuzul de a coopera ar fi putut determina 
respingerea cererii de căsătorie. Andrea mi-a spus că a fost 
hartuita astfel, iar rapoartele din dosarul meu de la 
Securitate, referitoare la întâlnirile cu ea, o dovedesc, dar, 


poate ca a fost doar noroc, ulterior a fost scutita de 
intrebari, fiindcá aprobarea a venit inainte de a fi terminata 
verificarea. Fárá ca Securitatea sá o stie, un cercetátor de la 
Institutul de Studii Sud-Est Europene, care stia despre 
dorinta mea de a ma casatori, a intervenit in sprijinul sotiei 
mele pe langa secretarul Consiliului de Stat, Constantin 
Státescu, care-i fusese prieten din anii de scoala. 
Cercetătorul mi-a povestit ulterior că Stătescu a aşezat 
cererea soției mele printre cele treizeci şi ceva care erau 
amestecate cu alte lucrări pentru care i se cereau aprobarea 
şi semnătura lui Ceausescu la sfârşitul fiecărei şedinţe a 
Consiliului de Stat, care se ţineau o dată la trei sau patru 
luni. În loc să fie nevoită să aştepte cele şase luni cum se 
obişnuia pentru a primi aprobarea de a se căsători cu un 
străin, în cazul soției mele, aprobarea a venit după patru 
luni, mai precis la sfârşitul lui decembrie 1972. Furia 
Securităţii în fața acestei situații se vede în dosarul meu. 
Într-o ţară în care anormalul era normal, am fost 
nesăbuit să cred că, odată căsătoriți, soția mea va primi 
automat un paşaport pentru a mă însoți in Marea Britanie. 
După ce a obținut de la serviciul de pasapoarte un formular 
pentru solicitarea de paşaport, în ianuarie 1973, Andrea a 
descoperit cá ofițerul de serviciu refuză să accepte 
documentul completat de ea. Socrul meu m-a sfătuit atunci 
să scriu un memoriu către comandantul serviciului, 
spunând cine sunt şi de ce soția mea avea nevoie de un 
paşaport, să îl depun şi să cer număr de înregistrare. El m-a 
ajutat să compun textul care menţiona că eram des solicitat 
să tin conferințe în Marea Britanie pe subiecte referitoare la 
România si că, dacă soția mea nu primea paşaport, 
dezamăgirea mea se va reflecta inevitabil în acestea. Andrea, 
dată fiind experiența familiei ei cu Securitatea, era prea 
nervoasă pentru a mă însoţi la serviciul de pasapoarte, asa 
că m-am dus singur, intrând vijelios pe lângă santinela 


înarmată de la intrare, căreia i-am spus că eram de la 
ambasada britanică şi cer să-l văd pe comandant. Am fost 
îndrumat să merg într-o cameră plină de români cu fețele 
împietrite care stăteau pe bănci de lemn. Pe pereţi erau 
lipite afişe scrise cu litere negre, care avertizau asupra 
pedepselor aplicate pentru încercarea de a trece frontiera 
fără paşaport, iar sub acestea, pentru a întări mesajul, erau 
fotografii cu aceia care fuseseră prinşi făcând asta; sub 
fotografii erau scrise pedepsele pe care le primiseră (în 
general, doi ani). După aproximativ o jumătate de oră, în 
timpul căreia nu s-a rostit nici un cuvânt, un maior scund, 
corpolent şi cu chelie a ieşit din biroul pe care scria 
„comandant” şi a început să întrebe pe fiecare ce problemă 
avea. Folosind formula familiară şi condescendentă „tu”, a 
respins scurt pe fiecare dintre solicitanti, cerându-le să vină 
altădată. Când toti ceilalți au plecat s-a întors către mine. 
M-am ridicat cât eram de înalt şi mi s-a adresat întrebându- 
mă morocănos: „Ce problemă ai?” I-am răspuns că eram de 
la ambasada britanică şi că doream să depun un memoriu 
în sprijinul cererii de paşaport a soției mele. l-am arătat 
plicul, dar nici măcar nu s-a uitat la el, spunându-mi în 
schimb că nu-l putea primi. Am insistat, răspunzându-i că, 
dacă nu va fi primit, voi pune problema în altă parte. 
Aceasta a părut să aibă efect asupra lui şi a luat memoriul. 
A intrat în biroul pe care scria „comandant” şi, după cinci 
minute, a ieşit din nou spunandu-mi să mă întorc cu soția 
mea a doua zi dimineața, la ora şase. 

La ora fixată, într-un început de ianuarie cu temperaturi 
sub zero grade, Andrea şi cu mine am mers din nou acolo. 
În afara santinelei de la intrare, nu mai era nici tipenie. Ne- 
am îndreptat cu băgare de seamă către camera de aşteptare. 
După câteva minute, a apărut maiorul şi ne-a introdus în 
biroul comandantului. Apoi s-a retras. Singura lumină din 
încăpere venea de la o lampă cu bec puternic, care era 


indreptatá cátre cele douá scaune din fata biroului. In 
spatele mesei am putut vedea un bárbat in jur de cincizeci 
de ani, in costum negru, cu cravata neagra si ochelari negri. 
Ne-a invitat să luăm loc şi, in mod demonstrativ, s-a apucat 
să cerceteze cu atenție un document despre care am 
presupus cá era memoriul meu. lgnorându-mi total 
prezența, i-a spus soției mele să meargă la camera 15 din 
clădirea adiacentă, de unde îşi putea ridica paşaportul. 
Andrea a mulțumit scurt şi, după câteva minute, 
întrevederea a luat sfârşit. 

Era prea frumos ca să fie adevărat şi aşa a şi fost. Când 
am ajuns la camera 15, am fost primiți de o femeie cu aer 
sever, având în jur de cincizeci de ani, cu părul cărunt 
strâns într-un coc la spate. În mod evident, fusese prevenită 
de sosirea noastră, căci i-a dat soției mele o foaie de hârtie 
cu lista documentelor pe care trebuia să le depună pentru a 
i se elibera paşaportul. „Acestea sunt hârtiile pe care trebuie 
să le obţineţi. Sunt treizeci şi cinci, toate adeverintele că nu 
aveţi datorii la nici o instituţie de stat, cum ar fi compania 
de gaze, de electricitate, chirie etc. Pentru fiecare adeverinţă 
va trebui să faceţi o cerere către instituția respectivă, 
legalizată la notariat.” Ni s-au oprit inimile când ne-am dat 
seama ce munte de birocratie aveam de urcat. 

Aici a intrat în scenă familia extinsă pentru a ne ajuta să 
trecem peste obstacolele ridicate de stat. Unchi şi matusi, 
veri şi prieteni care aveau cunoştinţe în fiecare dintre acele 
instituții şi agenții de la care aveam nevoie de adeverinte au 
trecut la acțiune. l-am dat unei notarite o mită consistentă 
în ţigări străine, iar aceasta ne-a redactat si certificat 
imediat toate cererile necesare. După trei zile reuşiserăm să 
obținem toate cele treizeci şi cinci de documente, iar într-o 
sâmbătă dimineața ne-am întors triumfători la femeia de la 
camera 15. Ne-a felicitat pentru sarguinta, dar, după ce a 
aruncat o privire peste listă, ne-a privit cu regret. 


— Îmi pare rău. Mai e nevoie de un document care nu e pe 
lista. 

Ne-a picat fata. 

— E chiar atat de important, chiar e necesar? am intrebat 
amandoi deodata. 

— Ma tem ca da. E vorba de o adeverinta de la universitate 
care să ateste cá nu aveți pantofi de sport imprumutati de la 
sala de sport a universitatii. 

— Dar n-am fost niciodata la sala de sport, a protestat Andrea. 
— Îmi pare rău, dar am nevoie de hârtie. 


Eram sigur că acesta era felul ei de a-şi arăta importanța, 
inventând un pretext pentru a ne face dependenţi de 
bunăvoința ei. Soţia mea avea să plece în Occident, dar mai 
înainte trebuia să se supună autorității acestei femei în 
vârstă, care, din cauza poziției sale în minister, nu avea 
dreptul să călătorească în străinătate. Invidia se exprima 
printr-o nevoie de a-şi demonstra puterea, si acest 
sentiment a alimentat multe conflicte pe care urma să le am 
mai târziu cu persoane din birocrația românească. Andrea şi 
cu mine am alergat la universitate, unde un decan 
înțelegător şi-a exprimat uimirea fata de cererea noastră si 
ne-a dat hârtia solicitată. 

Într-o oră eram înapoi la serviciul de paşapoarte. Într-un 
ultim moment de suspans teatral, functionara noastră a 
căutat într-un sertar plin cu paşapoarte şi ne-a spus că 
acela al Andreei nu era acolo. Atunci am avut prezența de 
spirit să-i spun: „Sunt sigur că un minister ca al 
dumneavoastră, lăudat pentru eficiența sa, nu poate să 
rătăcească un paşaport”. S-a întors către mine şi mi-a 
zâmbit: „Văd, tovaráse - s-a corectat -, domnule... Deletant 
că ati învățat multe în tara noastră”. S-a întors la biroul ei, 
a deschis un sertar si i-a dat pasaportul soţiei mele. Andrea 
a fost atât de copleşită de emoție, încât a pupat-o pe această 
femeie, luată prin surprindere, pe amândoi obrajii, iar eu, 


dupa ce i-am sárutat mana, mi-am condus sotia afara din 
camera. Pe coridor am descoperit ca viza de iesire de pe 
paşaport era valabilă numai pentru o plecare pe calea 
aerului - eu venisem in România cu dubita mea Austin. Ne- 
am întors si i-am spus asta, la care ea ne-a replicat: „Va 
trebui să vă intoarceti luni să o schimbaţi. Azi e zi scurtă. 
Aveţi aici numele ofițerului la care trebuie să mergeţi”. 

Luni, la ora 7 dimineaţa, eram la ofițerul - un maior — 
care răspundea de vizele de ieşire. A fost foarte intelegator 
când i-am explicat că intentionam să părăsim tara cu 
maşina şi, într-un sfert de oră, a adăugat Stamora-Moravita, 
punctul de frontieră cu Iugoslavia. A scris pe viză numărul 
maşinii mele si, în aceeaşi dimineață, ne-am pregătit de 
plecare, înainte ca, aşa cum se temea Andrea, autoritățile să 
ne mai poată pune vreun obstacol în cale. Nerăbdători să 
părăsim ţara şi să ajungem la frontiera iugoslavă, am luat-o 
la un moment dat pe o scurtătură, în sudul Transilvaniei, 
care apărea pe harta mea. „Drumul” abia dacă era o cărare 
care şerpuia printre arbuşti, dincolo de care am văzut, de la 
distanță, un tanc. Scotea fum alb pe turelă, ceea ce ne-a 
făcut să ne oprim. În acel moment, o maşină militară a venit 
cu mare viteză din spatele nostru şi ni s-a strigat să oprim. 
Din maşină au sărit doi ofițeri care ne-au cerut actele de 
identitate. Le-am explicat cum am ajuns acolo şi le-am 
arătat harta, tipărită în România. S-au arătat uimiti ca 
drumul era pe hartă şi ne-au explicat că nimeriserăm în 
mijlocul unui poligon de tragere al unei brigăzi de artilerie. 
Unul dintre ofițeri s-a întors la jeep şi a dat ordin să înceteze 
focul. Le-am oferit cate un pachet de ţigări englezeşti, pe 
care le-au acceptat cu plăcere, apoi ne-au condus la drumul 
principal. 

Am condus fără să ne oprim şi am ajuns la frontiera cu 
Iugoslavia la ora 11 dimineața. Postul de control era pustiu, 
cu excepţia unui soldat care a ieşit din clădirea vămii şi ne-a 


facut semn sa tragem pe dreapta. Deja incepuse sa ninga 
incet cand, din aceeasi cládire, a aparut un ofiter, ne-a cerut 
pasapoartele, apoi a vrut sá-i deschid portbagajul masinii. I- 
am spus cá eram proaspát cásátoriti si, dupá ce a aruncat o 
privire la cutiile cu cárti, vase si haine, mi-a fácut semn cu 
mana sa inchid portbagajul. Ninsoarea se indesise, iar 
ofiterul ne-a invitat in cládire in vreme ce el s-a indreptat 
către gheretă. L-am urmărit din ochi pe cand ridica 
telefonul, voia probabil să verifice la Bucureşti dacă viza 
Andreei era valabilă. Preocupati să nu dăm vreun semn de 
nervozitate, ne-am întors privirile şi am hotărât să profităm 
de toaleta din clădire. După vreo jumătate de oră, ofițerul a 
revenit şi ne-a înapoiat paşapoartele. „Drum bun, să traiti!”, 
ne-a spus în jargonul militar şi a salutat. Când ne-am întors 
la dubita, am remarcat câteva cuvinte desenate pe zăpada 
care acoperea geamul din spate. „Casă de piatră.” Ne-am 
uitat la santinela care aştepta să ne escorteze până la 
barieră. l-am zâmbit larg. Aceasta era adevărata față a 
României, sufletul cald care tásnea din spatele fațadei 
împietrite a oficialităților. În atitudinea acelui soldat nu era 
nici urmă de invidie, doar duioşie. 

Dosarul meu îmi aminteşte despre consecventa cu care 
regimul refuza anumite drepturi fundamentale. La începutul 
lui februarie 1975, soacra mea a făcut cerere de paşaport 
pentru a călători in Marea Britanie, ca să fie alături de soția 
mea, care era însărcinată cu primul nostru copil. Anexase la 
cerere şi un certificat emis de doctor, în care se spunea că 
era de dorit ca soacra mea să fie prezentă la momentul 
naşterii. Soacrei mele i s-a răspuns abia la sfârşitul lui 
aprilie — i se respinsese cererea. Pe 28 aprilie, fiind in 
Bucureşti, i-am scris o scrisoare lui Ceauşescu în care îi 
ceream să intervină pentru a se aproba emiterea 
paşaportului. Când m-am dus cu scrisoarea la un oficiu 
postal, pentru a o trimite, functionara de la ghiseu a palit si 


a disparut in biroul din spate. A reaparut cu un superior 
care, destul de politicos, mi-a cerut pasaportul si mi-a notat 
datele personale. Scrisoarea a fost apoi stampilata si 
inregistrata. Nu se stie daca a ajuns vreodata la destinatarul 
ei, dar nu s-a intreprins nici o actiune. In iunie, la douá 
saptamani dupa ce Andrea náscuse, i-am scris deputatului 
nostru local, Tony Newton, care a abordat problema cu Roy 
Hattersley, la acea vreme ministru de stat la Ministerul 
Afacerilor Externe britanic [FCO  - Foreign and 
Commonwealth Office]. Domnul Hattersley a  abordat 
problema cu ambasadorul României in Marea Britanie si, in 
două săptămâni, soacra mea a fost chemată la serviciul de 
paşapoarte din Bucureşti, unde i s-a înmânat paşaportul. 
La nici două luni după aceea, Ceauşescu îşi punea 
semnătura pe Actul Final de la Helsinki, care, la secțiunea 
„Cooperarea în domeniul umanitar şi în alte domenii”, 1: 
Contactele personale (a), statua: 


Pentru a promova dezvoltarea contactelor bazate pe legăturile 
de familie, Statele participante vor trata favorabil cererile 
pentru vize de călătorie, în scopul de a le permite cetățenilor să 
intre sau să iasă temporar de pe teritoriul lor şi, dacă se 
doreşte, pentru călătorii regulate, pentru vizitarea membrilor 
de familie. 


Din experiența mea proprie, semnătura lui Ceauşescu pe 
acel act nu a însemnat nimic. În februarie 1979, mi-am 
invitat ambii socri, care erau pensionari, să-şi petreacă vara 
cu familia noastră, căci Andrea era însărcinată cu al doilea 
copil. Soacra mea a primit paşaport în iunie, dar cererea 
socrului meu a fost respinsă fără nici o explicaţie. L-am 
contactat din nou pe deputatul local, John Loveridge, care l- 
a abordat pe Douglas Hurd, pe atunci ministru de stat la 
Ministerul Afacerilor Externe britanic, care i-a cerut 
ambasadorului britanic la Bucureşti să preia cazul. 


Deputatul meu local i-a scris si ambasadorului roman la 
Londra. In noiembrie, ambasadorul roman l-a informat pe 
domnul Loveridge ca autoritatile romane nu aprobasera 
cererea socrului meu de a călători in Marea Britanie. 
Ministerul Afacerilor Externe britanic a continuat diligentele 
la Bucuresti si, in cele din urmă, în februarie 1980, la un an 
dupa ce invitatia fusese trimisá, socrul meu a primit 
pasaport. In primávara lui 1983 m-am confruntat cu exact 
aceeaşi problema si a trebuit să trec printr-o procedură 
identică înainte ca autorităţile de la Bucureşti să accepte să 
le elibereze paşapoartele socrilor mei. 

Vizita de stat a lui Ceauşescu, însoţit de soţia lui, Elena, 
in Marea Britanie, între 13 si 16 iunie 1978, mi-a oferit o a 
doua oportunitate de a mă implica într-un astfel de 
eveniment, după vizita preşedintelui Nixon în România, din 
august 1969. Andrea şi cu mine am fost invitați la 
Ministerul Afacerilor Externe britanic pentru a face parte din 
echipa de zece translatori pe durata evenimentului, dat fiind 
că Ceauşescu era însoţit de o delegaţie numeroasă. În nota 
de informare generală, pregătită de Ministerul Afacerilor 
Externe britanic şi înmânată fiecăruia dintre translatori, se 
spunea că Ceausescu „va fi primul şef de stat al unei tari 
membre a Tratatului de la Varşovia care va efectua o vizită 
în Regatul Unit. Invitatia reflectă poziția României în lume, 
ca ţară care menţine strânse legături cu toate grupurile 
geografice. Se speră că vizita va reprezenta un stimul pentru 
companiile britanice pentru a profita de oportunităţile de a- 
şi vinde produsele în România. Vizita a fost adusă în 
discuție pentru prima dată în 1973, iar invitația a fost 
confirmată în principiu în 1975”2. 

În pregătirea vizitei, ambasada română de la Londra a 
făcut mari eforturi pe lângă unele instituții academice 
britanice să recunoască „realizările ştiinţifice” ale Elenei - în 
presa română se trambita că este „savant de renume 


mondial”, desi doctoratul ei fusese scris, o stiam din surse 
románesti de incredere, de un profesor universitar din Iasi. 
Deoarece romana era predata atat la Londra, cat si la 
Bradford (Andrea preda romana la Bradford pe atunci), 
ambele universitati au fost abordate de ambasada. Am fost 
invitat de presedintele Universitatii din Londra pentru a 
discuta motivatiile acordarii unui doctorat onorific Elenei 
Ceausescu. Mi-am exprimat energic opozitia fata de un 
astfel de pas si i-am relatat discutia pe care presedintele 
Royal Society, profesorul Alexander R. Todd, o avusese la 
inceputul acelei saptamani cu un delegat al Academiei 
Romane, trimis de instituție să  pledeze pentru 
recunoasterea Elenei. Andrea fusese prezenta la intalnire ca 
translator, la cererea profesorului Todd. Dupá ce s-a arátat 
ospitalier fata de delegat, alcoolul jucand un rol important, 
profesorul Todd l-a intrebat ,cu toata franchetea" daca 
Elena merita un titlu onorific din partea Royal Society. 
Ráspunsul primit a fost ,nu". Presedintele mi-a multumit 
pentru aceasta informatie. Atat Londra, cat si Bradford au 
refuzat solicitările româneşti. Atunci, ambasada României s- 
a îndreptat către Societatea Regală de Chimie, care a făcut-o 
pe Elena membru de onoare, şi către Polytechnic of Central 
London, care i-a conferit titlul de „profesor onorific”. 

Am ajuns la palatul Buckingham cu câteva ore înainte de 
banchetul oficial, unde am primit ajutor ca să îmbrac o 
redingotă şi papion. Şeful administraţiei regale m-a dus într- 
o cameră de la etajul de sus şi m-a ajutat la îmbrăcarea 
tinutei. In acest timp, mi-a spus cá, în urmă cu o zi, 
preşedintele francez, Valery Giscard d'Estaing, telefonase la 
palatul Buckingham pentru a o preveni pe regină că, într-o 
vizită recentă la Paris, garda de corp a familiei Ceauşescu 
sfâşiase tapetul din apartamentul lui Ceauşescu de la 
palatul Elysée, aparent încercând să descopere microfoane. 
Giscard fusese, fireşte, îngrozit. Din câte ştiu, garda de corp 


a lui Ceausescu a fost avertizata politicos sa evite acest 
comportament. 

Inaintea banchetului oferit de Regina, toti translatori au 
fost dusi la subsol, unde li s-a oferit aceeasi masa cu cinci 
feluri ca pentru oaspetii de la banchet, cu mai putin alcool 
însă, fiindcă eram la lucru. Ne-a cântat un ansamblu format 
din membrii ai Gărzii galeze, în uniformă completă, care ni 
s-au alăturat şi ei la masă după ce au cântat. Aceeaşi 
orchestră a cântat şi la banchet. În schimb, în ziua 
următoare (14 iunie), pe Downing Street 10, translatorilor li 
s-a spus că nu vor primi mâncare înaintea prânzului oferit 
de prim-ministru, James Callaghan. După masă, unii dintre 
noi au traversat Whitehall ca să mănânce ceva şi să bea 
câteva beri la taverna din colțul New Scotland Yard. 

La recepţia găzduită de Ceauşescu în onoarea Reginei, la 
Claridge's, pe 15 iunie, mi s-a refuzat intrarea de către şeful 
protocolului lui Ceausescu (mi s-a spus că era generalul Ion 
Mihai Pacepa, care, ca o ironie a sorții, la o luna după aceea 
avea să dezerteze în Statele Unite). Andreea era binevenită, i 
s-a spus, dar a refuzat să participe fără mine. Fiindcă 
fusesem angajat să traduc de către Ministerul Afacerilor 
Externe britanic, i-am raportat imediat situația lui Sir 
Charles Maclean (ulterior, baronul Maclean), Lordul 
Şambelan al Reginei, în fața căruia răspundeam la palatul 
Buckingham. Acesta şi-a cerut scuze, mi-a mulțumit că 
venisem şi ne-a recomandat, mie şi Andreei, să ne bucurăm 
de o masă bună. l-am urmat sfatul. La plecare, am fost 
aplaudati de un număr de protestatari care se adunaseră in 
jurul lui Ion Raţiu, un cunoscut activist român pentru 
drepturile omului şi critic acerb al regimului Ceauşescu. 
Raţiu tocmai fusese arestat în urmă cu câteva minute în 
fata hotelului pentru încălcarea liniştii publice. La scurtă 
vreme după vizita de stat, Andrea şi cu mine am primit o 


scrisoare de la castelul Windsor, in numele Majestatii Sale, 
care ne multumea pentru serviciile aduse. 

In vara urmátoare am avut privilegiul sá reiau legátura cu 
romancierul Marin Preda. Intalnirea noastrá a fost aranjata 
de Dan Dutescu, profesor de engleză la Universitatea din 
Bucuresti, un traducator de succes si prieten apropiat, care 
fusese lector invitat de romana la Scoala de Studii Slavone 
si Est-Europene de la Cambridge intre 1964 si 1966, in 
termenii acordului cultural anglo-roman, apoi din nou intre 
1971 si 1973.? A fost, efectiv, profesorul meu de romana, o 
persoana sensibila si discreta care il cunoscuse pe Preda la 
casa de creatie a scriitorilor de la palatul Mogosoaia. In 
vecinătatea castelului, o clădire fusese transformată in 
camere individuale pentru scriitori şi artişti, şi într-una 
dintre aceste camere mi l-a prezentat Dan Dutescu pe Preda 
pentru a doua oară. Romancierul a scos două sticle de 
vodcă, le-a deschis şi, până la finalul discuţiei, au fost 
baute. 

Am discutat despre cartea la care lucra, căreia îi dăduse 
titlul Cel mai iubit dintre pământeni, si care avea să fie 
publicată in 1980.4 Această mărturie despre primii 
cincisprezece ani ai puterii comuniste (adică perioada 
dinainte de Ceauşescu) nu doar că reprezenta o provocare în 
raport cu anumite aspecte ale teoriei marxiste, precum 
colectivizarea agriculturii şi naţionalizarea tuturor 
mijloacelor de producție, dar lua la ţintă si pervertirea legii 
în scopuri politice şi abuzurile comise de Securitate.® 
Descrierea făcută de Preda a condiţiilor din lagărele de 
muncă de la o mină de plumb şi de la Canalul Dunăre- 
Marea Neagră surprinde suferințele şi mizeria unei societăți 
aflate la bunul plac al unei puteri arbitrare. La fel de 
izbitoare este şi evaluarea făcută de Preda cu privire la 
efectul moral contrar pe care acest regim totalitar îl are 
asupra cetățenilor săi. Pervertirea valorilor tradiționale într- 


o societate care a fost cucerită de ,trogloditi" e văzută ca o 
consecință a destinului politic al României în timpul, asa 
cum o numeşte eroul lui Preda, Victor Petrini, „erei 
ticálosilor".9 

Romanul are in centru experienta lui Petrini. In vreme ce 
isi asteaptà sentinta pentru o crima pe care o comisese 
pentru a se apăra, Petrini povesteşte la persoana întâi 
istoria vietii sale adulte si a sanselor lui in dragoste. Intr-un 
interviu publicat in ziarul partidului, Scánteia, autorul isi 
descrie lucrarea ca fiind un roman realist care vorbeste 
despre un mit: ,iubire, nu in sensul biblic al iubirii 
aproapelui, ci in acela al implinirii prin iubire, care este un 
mit etern uman' 7. In roman, dragostea pare singura 
posibilitate de salvare si aceasta este semnificatia citatului 
din Sfantul Pavel cu care se incheie romanul: ,Daca 
dragoste nu e, nimic nu e". Accentul pus pe dragoste este 
intarit si de porecla data in mod ironic lui Petrini, cel mai 
iubit dintre pământeni, o formula cvasi-sinonimă cu aceea 
folosită de adulatorii lui Ceauşescu, care îl numeau cel mai 
iubit fiu al poporului. Asemánarea a alimentat speculațiile 
despre circumstanțele adevărate ale morţii lui Preda, dată 
fiind şi înclinația românească de a vedea o mână neagră în 
spatele oricărei morti neaşteptate ce ar putea fi interpretată 
ca benefică pentru regim. S-a considerat drept o dovadă a 
morții violente faptul că, înainte cu un an, Preda trimisese o 
scrisoare unui prieten, poetul Cezar Ivănescu, rugându-l să- 
i păstreze o copie a manuscrisului romanului, în cazul în 
care avea să se întâmple ceva cu el. O astfel de precauţie nu 
era ceva neobişnuit printre scriitorii români care spuneau ce 
gândesc şi care se bucurau de succes la public. Aşa cum am 
menționat mai sus, Preda bea foarte multă vodcă şi, potrivit 
lui Dutescu, care stătea, la acea vreme, la Mogoşoaia, într-o 
cameră alăturară de cea a lui Marin Preda, acesta din urmă 
s-a înecat cu propria vomă în zorii zilei de 16 mai 1980.8 


1981-1988: 
MOLDOVA, CORNELIU COPOSU 


Vizitele internationale ale lui Ceauşescu la nivel înalt din 
aceasta perioada erau insotite de o intensá campanie de 
propagandá din care fácea parte si publicarea unor lucrári 
hagiografice in limbile englezá si francezá. Una dintre cele 
mai importante a fost aceea a lui Robert Maxwell, publicata 
la Pergamon Press in 1983, sub titlul Ceausescu. Builder of 
Modern Romania. International Statesman  [, Ceausescu. 
Fauritor al Romaniei moderne. Om de stat de anvergura 
internationala”]. O parte din acest efort a fost si publicarea 
in mai multe volume a discursurilor lui Ceausescu, traduse 
în engleză, de către editura românească Meridiane. În vara 
lui 1981, un reprezentant al Partidului Comunist Român, 
care era la Londra ca urmare a acordului cultural anglo- 
român, m-a căutat la Universitatea din Londra şi mi-a cerut 
să-l ajut cu verificarea traducerii pentru volumul al şaselea, 
intitulat Ceausescu. Un om pentru oameni. O traducere 
corectă ar fi fost Ceauşescu. A Man for the People, dar 
volumul care mi-a fost trimis purta titlul Ceausescu. A Man 
for Men. l-am spus oaspetelui meu că varianta propusă de 
mine nu ar fi lăsat loc unor interpretări greşite, dar el s-a 
încăpățânat să păstreze titlul inițial. Drumul meu obişnuit 
către facultate, de la stația de metrou Kings Cross, trecea 
de-a lungul Store Street, prin fata câtorva librării. Printre 
ele, şi una care vindea literatură pentru gay şi lesbiene. La 
câteva luni după acea întrevedere, pe când mergeam spre 


serviciu, privirea mi-a fost atrasă de o vitrină in care era 
expusa cartea Ceausescu. A Man for Men. 

Interesul profesional fata de Romania il cuprindea, in 
mod natural, si pe acela fata de Moldova, un vast teritoriu 
care se aflase anterior sub stăpânire românească. În 1982 
am depus o cerere la British Council pentru o excursie de 
studii de două săptămâni în Republica Sovietică Socialistă 
Moldovenească, în baza acordului de cooperare culturală 
anglo-sovietic. Cererea mea a fost acceptată. Nu fără o 
oarecare nelinişte, căci lucrurile pe care le ştiam despre 
republică aveau un caracter negativ, în luna septembrie 
coboram din avionul care mă aducea de la Moscova pe 
aeroportul din Chişinău. Basarabia, teritoriul din care 
republica era formată în cea mai mare parte, era cea mai 
înapoiată provincie estică a Rusiei europene şi, când se 
unise cu România, în 1918, a fost provincia cea mai 
dezavantajată din noul stat. Potrivit datelor ruseşti, în 1897 
doar 19,4% dintre locuitorii cu vârsta peste şase ani ştiau să 
citească, în vreme ce, în 1930, procentul crescuse la 38,1, în 
condițiile în care procentul total în România era de 57%. 
Populaţia urbană a provinciei scăzuse de la 15,2% în 1897 
la 12,9% în 1930, în vreme ce rata mortalității din 
Basarabia era, în 1930, cea mai mare dintre toate provinciile 
României. 

În pofida faptului că Sovietele recunoscuseră de facto 
suveranitatea României asupra Basarabiei, regele Carol II a 
primit, în iunie 1940, un ultimatum pentru cedarea 
Basarabiei.! Majoritatea miniştrilor s-au înclinat în fața 
amenințării sovietice, iar Carol a cedat. După anexarea 
Basarabiei de către URSS, pe 2 august 1940, a fost creată 
Republica Sovietică Socialistă Moldovenească. Pentru a 
recástiga provincia pierdută, România s-a alăturat 
Germaniei împotriva URSS-ului, pe 22 iunie 1941, iar într-o 
lună acest obiectiv a fost atins. Însă înfrângerea germanilor 


la Stalingrad a marcat începutul înaintării sovietice către 
vest, iar la sfârşitul verii lui 1944, Armata Roşie a ocupat 
întreaga regiune dintre Prut şi Nistru. RSS Moldovenească a 
fost reinstituită, iar anexarea ei la URSS a fost confirmată 
prin Tratatul de pace cu România, din februarie 1947. 

Călătoria mea de la aeroport către recent construitul hotel 
Inturist din centrul Chişinăului a fost o revelație plăcută. 
Din ruinele unui oraş care fusese aproape complet distrus 
în timpul războiului, crescuseră şiruri de noi blocuri de 
apartamente şi magazine, înconjurate în mod fericit de mici 
parcuri si de copaci bătrâni aliniati de-a lungul 
bulevardelor. Insotitorii mei moldoveni de la Universitatea de 
Stat din Chişinău erau asa cum mă aşteptam să fie — par 
negru, piele măslinie, umor sănătos - o imagine a fraţilor si 
surorilor lor români de dincolo de Prut. 

Din populaţia de aproape 4 milioane a republicii, potrivit 
recensământului din 1979, 2,5 milioane de locuitori erau 
moldoveni. Restul erau ucraineni (14,2%), ruşi (12,8%), 
găgăuzi (3,5%), evrei (2%) şi bulgari (2%). Dintre toate 
nationalitatile din Uniunea Sovietică, cea moldovenească era 
cea mai artificială. Din punct de vedere etnic, lingvistic şi 
cultural nu se deosebeau de români. În pofida unei creşteri 
rapide a instituțiilor de educaţie, RSS Moldovenească ocupa 
penultima poziție din URSS în privința numărului de 
locuitori care, in 1971, absolviseră studii liceale si 
superioare (39,7%). E corect totuşi să interpretăm aceste 
cifre în contextul în care, până în 1946, nu a existat o 
universitate în republică, iar multi profesori şi intelectuali 
români se refugiaseră, în 1944, în România fugind din fața 
ocupației sovietice. O consecință a acestui fapt a fost aceea 
că limba moldovenească (română) avusese de suferit, în 
vreme ce rusa era limba folosită de profesorii aduşi aici din 
alte republici ale Uniunii. 


Situaţia se reflecta partial si in numărul de studenti 
despre care mi s-a spus cá erau admisi anual la 
Universitatea din Chisinau: 100 de studenti la studii de 
limba rusá, 50 la studii de limba moldoveneasca. Cursurile 
de istorie si lingvistica generala se tineau atat in rusa, cat si 
în moldovenească, dar limba in care se desfăşurau cursurile 
de limbi străine si cele de ştiinţe era rusa. Directorii de 
muzee, biblioteci, companii de dans şi edituri cărora le-am 
fost prezentat erau moldoveni a căror limbă secundară era 
rusa. Spectacolul dat de compania de stat moldovenească de 
dansuri Joc, la care am participat, a constat mai ales în 
dansuri şi cântece româneşti. O notă uşor supărătoare a 
fost, totuşi, că dansurile erau prezentate în ruseşte. 

Devotiunea religioasă nu era, in mod evident, încurajată. 
Singura mănăstire care funcționa, mi-au mărturisit colegii 
mei moldoveni, era aceea de maici de la Jalca. În Chişinău 
erau deschise numai câteva biserici. O excepţie o reprezenta 
biserica episcopală ortodoxă, din centrul oraşului, unde 
slujbele de duminică erau ţinute în limba moldovenească şi 
în rusă, iar rugăciunile pentru morti se făceau sâmbăta si 
duminica în ambele limbi. Acest bilingvism se vedea mai 
ales în afişajele magazinelor şi în anunţurile oficiale din 
clădirile publice, însă, la centrala telefonică, o convorbire cu 
străinătatea putea fi cerută doar în limba rusă. Cu toate 
acestea, din hotelul Inturist, am aşteptat doar treizeci de 
minute pentru a putea vorbi cu socrii mei în România, în 
comparație cu cele trei zile de aşteptare de la Londra. 

În programul meu oficial aveam numai o zi în care 
puteam călători în afara Chişinăului, iar cererea mea de a 
vizita o podgorie a fost aprobată de autorități. Duminica era 
ziua stabilită şi, la 8 dimineaţa, o dubita a venit să mă ia de 
la hotel. Spre surpriza mea, era plină de pasageri. Ghidul şi 
translatorul meu, Ion, un simpatic profesor de limbi străine, 
cu origini ucrainene şi moldoveneşti, a explicat că se dusese 


vorba in facultate despre faptul că doream să văd o 
podgorie, iar colegii lui s-au înscris să mă însoțească. M-a 
întrebat dacă mă deranja acest lucru, adăugând că era o 
ocazie rară pentru ei să părăsească Chişinăul fără 
aprobarea poliției şi fireşte că am fost de acord. Pe drumul 
către podgorie am trecut printr-un orăşel în centrul căruia 
se afla o biserică impozantă. In fata bisericii era o statuie a 
domnitorului Moldovei, Vasile Lupu (1634-1653) şi i-am 
cerut şoferului să oprească. Ion a devenit agitat, arătând 
către doi poliţişti care se uitau spre dubita. I-am amintit lui 
Ion că eram oaspete oficial al Uniunii Sovietice şi i-am arătat 
camera foto, aşa că a fost de acord să fac o fotografie, iar eu 
am coborât. În timpul ăsta, el i-a sfătuit pe însoțitorii noştri 
să rămână în maşină. După ce am fotografiat statuia, m-am 
îndreptat către intrarea în biserică. Uşa era încuiată cu un 
lant prins cu lacăt. Dezamăgit, m-am întors la dubita. Ion 
m-a întrebat dacă reuşisem să intru în biserică şi, când i- 
am povestit despre lacătul de pe uşă, a exclamat: „Ah, 
presupun că credincioşii nu vor sa fie deranjati!” 

În drumul către podgorie, am oprit la Orheiul Vechi, o 
mică mănăstire săpată în stâncă, într-o zonă de roci 
calcaroase, deasupra râului Răut. Se spune că a fost 
construită de călugării ortodocşi în secolul al XIII-lea, iar 
chiliile strâmte, spălate de ape, decorate doar cu icoane, 
inspiră la meditație ascetică şi la contemplatie. Când am 
plecat de la mănăstire, am remarcat că o Volga neagră era 
parcată vizavi de dubita noastră, iar şoferul ei, în costum 
negru, s-a apropiat de mine şi m-a invitat, vorbind în 
română, să mă alătur unei persoane care stătea pe locul din 
spate. Deconcertat, m-am uitat spre Ion, care mi-a făcut 
semn că totul era în ordine. Am urcat în Volga, unde 
personajul s-a prezentat ca fiind secretarul de partid local. 
Era nerăbdător să afle cum era viața în România, despre 
experiența mea acolo şi, în special, despre nivelul de trai. Pe 


drumul spre podgorie, am fost atat de surprins de cat de 
mult semánau casele taranesti de aici cu cele din estul 
României — multe dintre ele cu acoperisuri de paie si zidurile 
vopsite in albastru -, incát l-am intrebat pe secretarul de 
partid dacá ne puteam opri putin ca sá fotografiez casele. 
„Să le arăt studenților mei de la Londra cât de mult 
seamáná cu casele táránesti din Romania”, i-am explicat. 
„Atunci puteţi” si i-a ordonat şoferului să oprească pe 
marginea drumului. Când m-am întors în maşină am scos 
trei pachete de ţigări John Player din rucsac şi le-am oferit, 
două secretarului de partid şi unul şoferului. Amândoi s-au 
arătat încântați. Când am ajuns la cramele de la Cricova, 
situate la vreo cincisprezece kilometri distanță de Chişinău, 
în nord, am fost conduşi către biroul directorului. Tovarásii 
noştri de călătorie de la universitate luaseră deja loc, 
aşteptau, inclusiv un profesor rus, care, înainte de a fi 
prezentați unul celuilalt, m-a mustrat că „întârziasem”. Ştia 
motivul, mi-a spus, oprisem ca să fac fotografii în sate, să le 
arăt oamenilor din Londra cât de înapoiată era republica 
Moldova. L-am pus la punct, spunându-i că mă născusem 
într-o casă de lucrător la căile ferate dintr-un sat din estul 
Angliei şi că nu-mi era ruşine cu originile mele. S-a înroşit 
ca racul, iar secretarul de partid mi-a făcut cu ochiul. 
Primirea la Cricova a fost plăcută. Crama cuprinde 120 
de kilometri de tuneluri şi este a doua cea mai mare cramă 
din Moldova. Echipa noastră a fost introdusă într-o serie de 
camere de degustare, în fiecare încercând un anume tip de 
vin, ciocnind pentru „prietenia anglo-sovietică”. Din fericire, 
un adevărat festin cu fripturi ne-a fost servit după a doua 
degustare, aşa cá am reuşit să-mi păstrez cât de cât mintea 
limpede până la cel de-al zecelea tip de vin. Amintirile 
despre restul turului sunt confuze, dar lon mi-a spus a 
doua zi dimineața, când a venit să mă ia către hotel, că a 
trebuit să fiu ajutat să urc in dubita, însă nu mă făcusem 


de ras. Menajera de la hotel, o moldoveanca de varsta 
mijlocie, a confirmat razand ca ea si colega ei ma ajutasera 
sa ma pun in pat. 

Cand nu eram invitat la gazdele mele de la universitate 
luam cina la hotel. Acolo, directorul restaurantului mi-a 
spus cá nu aveam voie sa stau aláturi de cetatenii sovietici 
si cá imi rezervaserá o masa doar pentru mine. Intr-o seara, 
la o masa alaturata, am auzit conversatia unui cuplu in 
limba finlandeză, am ghicit eu, si, după ce m-am prezentat, 
m-au invitat să mănânc cu ei. Intrigat de prezența lor la 
Chişinău, i-am întrebat ce îi atrăgea la acel oraş. „Venim aici 
în fiecare toamnă fiindcă aşa putem aprecia ce norocoşi 
suntem că locuim în Finlanda.” 

În dimineaţa zilei în care mă întorceam la Moscova, 
menajera m-a întrebat dacă nu voiam să-i vând blugii şi 
cămaşa cu care îi asortasem. Erau obiecte dorite fiindcă 
arătau statutul social şi erau dificil de obţinut în Moldova. 
Le voia pentru fiul ei adolescent. Mă puteam lipsi de ele, aşa 
că i le-am făcut cadou. Drept mulțumire, m-a dus jos, pe 
coridor, într-o nişă unde putea să-şi facă un ceai şi să se 
odihnească. După ce mi-a arătat un panou de pe perete, l-a 
descuiat. În interior erau înşirate numerele camerelor cu 
beculete roşii şi verzi sub ele. „Astea sunt pentru KGB, mi-a 
spus, să ştie dacă o cameră e ocupată sau nu atunci când 
vor să facă o perchezitie.” 

Pe la începutul anilor 1980, faptul că vesticii l-au cultivat 
pe Ceauşescu a dat naştere unui paradox. S-a întâmplat în 
acelaşi timp în care el cobora către ceea ce un analist a 
descris drept „neostalinism fără teroare”.2 În vreme ce 
românii considerau la sfârşitul anilor '60 că Ceausescu 
făcea paşi înainte, la începutul anilor '80 considerau că 
mergea înapoi. Abia după ce importanța lui Ceauşescu pe 
scena internațională a fost minimizată de venirea la putere a 
lui Mihail Gorbaciov, în martie 1985, sprijinul occidental 


pentru el a luat sfarsit. In septembrie 1983, imaginea 
publica a lui Ceausescu in Occident, de personaj pozitiv, era 
inca perpetuata de lideri ca vicepresedintele George Bush, 
care îl descria drept „unul dintre comuniştii buni din 
Europa”. Odată cu ascensiunea lui Gorbaciov, utilitatea lui 
Ceauşescu ca punte de legătură între Est şi Vest s-a 
evaporat repede, căci chiar unele dintre pozițiile pe care 
liderul român le adoptase în politica externă şi care îi 
construiseră în Occident imaginea de lider autonom 
deveniseră acum caracteristici ale politicii sovietice: 
retragerea din Afganistan, îndepărtarea armelor nucleare cu 
rază medie de acțiune din Europa şi reducerea arsenalului 
nuclear. Când refuzul lui Ceauşescu de a adopta perestroika 
şi glasnost a început să atragă critici din partea conducerii 
sovietice, unii dintre ambasadorii occidentali, deşi în nici un 
caz toti, au primit instrucțiuni să facă un gest simbolic 
invitand disidenti la receptiile oficiale, iar acestea au fost 
onorate de unii dintre prietenii mei, printre care Ana 
Blandiana si Mircea Dinescu. 

Alt contact apropiat pe care il aveam in Romania, Andrei 
Pippidi, mi-a cerut ajutorul cu ocazia examinării 
doctoratului său în filozofie la Oxford. Andrei se înscrisese la 
universitate în septembrie 1981 şi petrecuse un an acolo, 
după care se întorsese în Bucureşti. După ce Andrei şi-a 
depus teza, unul dintre examinatori, Dimitrie Obolensky (cel 
de-al doilea era Hugh Trevor-Roper), ştiind că eu călătoream 
frecvent în capitala României, mi-a cerut să iau teza de la 
ambasada britanică şi să i-o duc lui Andrei. Am făcut-o cu 
plăcere. Apoi Andrei a găsit o cale de a înapoia teza 
corectată la ambasadă. Autorităţile române au refuzat să-i 
dea un paşaport lui Andrei pentru a-şi susține examenul 
oral la Oxford, de aceea universitatea a fost de acord să-i 
acorde titlul de doctor fără să aibă loc o examinare orală. 


Andrei a aflat despre acest final fericit in primávara lui 
1985. 

Un an mai tarziu, in august, am revenit la Bucuresti. 
Andrei Pippidi trimisese o scrisoare la Radio Europa Libera 
protestând impotriva demolării casei bunicului său, 
eminentul istoric Nicolae Iorga, de pe strada Ilie Pintilie. 
Fusese informat despre demolarea casei abia când se 
întorsese de la Cluj, unde tinuse o prelegere. Ceauşescu 
dăduse ordinul într-o vineri, cerând „să fie gata pana luni!'3. 
Andrei mi-a dat o copie a scrisorii, iar pe a doua i-a dat-o 
antropologului român Paul H. Stahl, care se stabilise în 
Franța. În acelaşi timp, a trimis scrisoarea la ziarul România 
liberă, care, deloc surprinzător, nu a publicat-o, dar a 
păstrat-o în arhiva sa. Putea astfel să demonstreze că se 
adresase mai întâi unui ziar românesc. l-am trimis copia 
primită de mine lui Vlad Georgescu, directorul secției 
române de la Radio Europa Liberă, la München, iar el mi-a 
telefonat la Londra pentru a-mi confirma că Andrei dorea ca 
scrisoarea să fie citită la radio. A fost, în octombrie. „Vine o 
vreme când învăţăm să exprimăm cu voce tare un protest 
gândit mult timp, dar nerostit înainte. Mutilarea oarbă a 
oraşului nostru trebuie oprită”, scria Pippidi.^ 

În dosarul meu de la Securitate nu există nici o menţiune 
a episodului de mai sus, nici vreuna referitoare la legăturile 
mele cu Corneliu Coposu, care, după revoluția din 1989, 
avea să devină preşedintele Partidului National Ţărănesc, 
deşi un raport despre vizita mea la el apare în dosarul lui 
Coposu.5 Venisem la Bucureşti în acelaşi august 1986, cu 
cei doi copii, pe care i-am lăsat la bunici, iar eu mi-am 
continuat cercetarea despre contactele britanice ale lui Iuliu 
Maniu, şeful Partidului Naţional Ţărănesc, în timpul celui 
de-al Doilea Război Mondial. Prietenii români mi-au spus că 
personajul-cheie cu care trebuia să vorbesc despre acest 
subiect era Corneliu Coposu, asistentul personal al lui 


Maniu. Mi s-a dat un număr de telefon, dar am fost avertizat 
ca avea casa supravegheata de Securitate deoarece serile de 
poker pe care Coposu le organiza cu  prietenii lui 
septuagenari erau considerate drept acoperire pentru 
reinvierea Partidului National Taranesc. L-am sunat pe 
domnul Coposu, i-am explicat pe scurt cine sunt si am 
convenit împreună asupra unei ore la care să mă duc la el. 
M-a avertizat că vizitele la el acasă erau monitorizate. 
Multumindu-i, i-am spus ca, dacă dorea să mă primească, 
atunci nu-mi făceam griji despre ce ar fi putut crede alții. 
Apropiindu-mă de casa lui din strada Mămulari nr. 19, în 
ziua de 12 august, la ora convenită, mi-am dat seama că 
orice încercare de a face ca vizita mea să treacă neobservată 
era imposibilă. Clădirea cu două etaje era singura rămasă în 
picioare într-o zonă care fusese demolată pentru a pregăti 
construirea noului complex civic al lui Ceauşescu. Am 
apăsat pe soneria de la uşă şi mi-a deschis un domn înalt, 
impozant, cu părul incáruntit tuns scurt si o ţigară 
spânzurată în colțul gurii. Uşa dădea direct către zona de 
demolare, unde buldozere mari scurmau pământul şi pe 
unde treceau camioane încărcate cu cărămizi şi moloz, iar 
când am fost poftit în casă, odată cu mine a intrat neinvitat 
şi un nor de praf. Camera în care am mers era întunecoasă, 
cu obloanele trase pentru a ascunde zgomotul şi praful de 
afară, şi singura lumină venea de la o lampă de birou, care 
avea un bec economic de 40 de wati. Prezența fantomatică a 
unei persoane care trecea pe coridor înspre bucătărie făcea 
ca atmosfera să pară şi mai conspirativă. Domnul Coposu 
mi-a prezentat persoana ca fiind sora lui, iar aceasta a 
zâmbit şi s-a retras în bucătărie. A apărut după vreo două 
ore, prin fumul de la ţigara domnului Coposu, aducând o 
ceascá de cafea turcească, pe care am savurat-o. În ciuda 
suferințelor din închisoare, Coposu nu arăta nici decrepit, 
nici resemnat. Dacă exista vreun roman care să 


intruchipeze triumful constiintei asupra represiunii, al 
demnitátii asupra umilintei, al sinceritatii asupra servilitatii, 
atunci acela era Corneliu Coposu. 

Istoria lui era o paradigmă a sorții opozantilor in 
comunism. Arestat in iulie 1947, ca membru al Partidului 
National Táránesc, a petrecut saptesprezece ani prin diferite 
închisori, îndurând bătăile si izolarea. Avea o memorie 
remarcabilă şi, pe parcursul a trei ore, am trecut în revistă 
împreună cu el detaliile legăturilor clandestine ale lui Maniu 
cu britanicii în perioada războiului si a dictaturii lui 
Antonescu. Îi plăcea să-şi amintească trecutul şi, dacă nu 
aş fi pus capăt convorbirii, de teamă ca sora lui să nu mă 
considere lipsit de bun-simt, el ar fi continuat să vorbească. 
I-am cerut un al doilea interviu, iar el a acceptat imediat, 
propunându-mi să ne reîntâlnim peste o săptămână. Când 
am revenit, primul lucru pe care mi l-a spus a fost că 
primise vizita unui colonel de la Securitate. Nu era ceva 
neobişnuit, căci, de când fusese eliberat din închisoare, era 
întrebat regulat despre ce face şi ce vizitatori primeşte. 
Colonelul era, se pare, îngrijorat, de faptul că Coposu ar fi 
discutat cu mine despre situația actuală din România şi că 
aş fi putut fi folosit de el drept mesager pentru a cere ajutor 
ca să reînvie Partidul Naţional Ţărănesc. Coposu m-a 
avertizat că puteam fi perchezitionat la plecare şi că 
însemnările pe care le făcusem, deşi inofensive, ar trebui 
puse într-un loc sigur. 

Nu a fost singura persoană care m-a avertizat. Dan 
Ghibernea, unul dintre şefii de la Academia de Ştiinţe 
Sociale şi Politice, sub auspiciile căreia se desfăşura partea 
oficială a programului meu, m-a invitat la prânz cu o zi 
înainte de plecare. Mi-a spus că fusese informat despre 
vizita mea la Coposu şi că am pus instituția, care era o 
creație a Partidului Comunist Roman, într-o poziție 
supărătoare. l-am spus că vizita a fost una privată, ca eu il 


contactasem pe Corneliu Coposu si ca, din moment ce 
acesta era pensionar si nu avea nici o legatura cu regimul, 
nu vedeam care era motivul incurcáturii. ,Ati atras atentia 
Securitatii si, implicit, asupra institutiei noastre, deoarece 
noi ar fi trebuit sá-i informam despre intentiile dumitale", 
mi-a replicat. ,Ca sa evitam o incurcáturá si mai mare, te 
rog sá te asiguri cá, atunci cánd pleci, nu ai asupra 
dumitale nici o hartie compromitatoare, fiindca stim cá te 
vor perchezitiona la aeroport.” l-am mulțumit cà m-a 
avertizat si nici unul dintre noi nu a mai vorbit despre asta. 
Am fost, intr-adevár, perchezitionat la plecare. Dupa ce 
mi-am depus bagajul si am completat, impreuná cu copiii, 
formalitatile vamale, am fost opriti la controlul pasapoartelor 
si luati deoparte. Un maior de militie m-a rugat politicos sa 
ma indrept cátre un colt prost iluminat al holului vámii, 
unde o femeie ofiter vamal trebuia sá-mi controleze bagajele 
Si sa scoata toate hartiile pe care le gáseste. Maiorul mi-a 
cerut sá arát bagajele, dar i-am spus cá le predasem deja. 
Cu un gest de resemnare, mi-a spus să-i arăt ofițerului 
vamal tot ce aveam asupra mea şi a plecat. Copiii m-au 
întrebat in română de ce fuseserăm luaţi deoparte pentru 
control, iar asta a impresionat-o în mod vizibil pe femeia 
ofițer vamal. Şi-a exprimat admiraţia că ei, străini fiind, au 
învățat limba şi a fost şi mai plăcut impresionată când i-am 
spus că soția mea era din Bucureşti. Aveam geanta plină de 
însemnări pe diferite subiecte, inclusiv despre un librar 
evreu de la Iaşi, din secolul al XIX-lea şi, răsfoind cu degetul 
paginile scrise, m-a sfătuit să aleg materialul pe care voiam 
să i-l ducă maiorului. l-am dat notițele şi a plecat cu ele. 
După o jumătate de oră s-a întors cu ele şi mi-a spus cá 
putem pleca - fotocopiile paginilor sunt în dosarul meu. 
Copiii i-au făcut cu mâna şi ne-am dus în sala de 
aşteptare de la plecări, fără a avea însă paşapoartele şi 
cărțile de imbarcare, pe care le luase maiorul. Se făcea 


imbarcarea pentru zbor si, in vreme ce alti pasageri erau 
condusi in avion, noi asteptam. Copiii incepuserá sa devina 
nelinistiti, dar i-am calmat explicandu-le ca, daca avionul 
pleca fara noi, ne-am fi intors pur si simplu la bunici. M-am 
aşteptat ca avionul să decoleze, dar a rămas pe pistă, cu 
motoarele oprite. După vreo douăzeci de minute a apărut în 
sfârşit maiorul, cu actele noastre în mână. Şi-a cerut scuze, 
a explicat că el doar urma ordinele şi a spus că spera că nu- 
mi voi face o impresie proastă despre tara. Eram prea 
preocupat să alerg cu copiii către poarta de îmbarcare şi să 
urc în autobuz ca să-i mai răspund. Un autobuz ne aştepta 
ca să ne ducă la avion, iar pe scara avionului am fost 
întâmpinați de căpitanul de la British Airways şi de 
stewardese. Fusese avertizat de problema noastră şi m-a 
asigurat cá nu ne-ar fi lăsat acolo - cuvinte linistitoare, 
contrastând cu atitudinea câtorva pasageri, ale căror priviri 
chiorâşe şi şoapte despre „unii oameni care nu se pot 
aduna” ne-au însoțit până la locurile noastre. 

Nu l-am mai văzut pe Coposu decât după înlăturarea lui 
Ceausescu, dar, după această experiență din 1986, nici 
sotia, nici copiii mei nu au mai venit in tara decat dupa 
revolutie. Andrea era deja ingrozita de distrugerea centrului 
Bucurestiului si de mizeria vietii cotidiene, de cozile la 
máncare, de restrictiile la cáldurá si curent electric, iar 
vizitele o deprimau pur si simplu. Eu am continuat sá vin 
dintr-un sentiment de solidaritate cu prietenii mei, mai ales 
cu aceia care cáutau cu disperare contacte cu Marea 
Britanie (si cu sectia romana a BBC!). Socrul meu nu fácea 
un secret din opiniile lui despre Ceausescu, numindu-l 
adesea, in convorbirile telefonice pe care le avea cu noi in 
Marea Britanie, nerod si folosind trei epitete pentru Elena: 
rea, ambitioasa si inculta. Imprecatiile lui l-au determinat 
pe un vecin, locotenent-colonel in Securitate, sá-i spuná 
prieteneste cá ar trebui sá fie atent, dar n-a avut nici un 


efect. Comportamentul lui şi faptul că eram prieten cu 
istoricii Andrei Pippidi şi Dinu Giurescu, care îşi 
exprimasera public dezaprobarea fata de proiectul lui 
Ceausescu de reconstrucție a Bucureştiului, precum şi cu 
poeţii disidenti Ana Blandiana şi Mircea Dinescu, toate 
acestea însemnau că trebuia să fiu precaut când mă aflam 
în Bucureşti. 

M-am întrebat adesea, după 1986, dacă ar fi trebuit să 
ies din anonimat şi să trag un semnal public de alarmă 
referitor la România, căci singurele mele materiale publicate 
care atrăgeau atenţia asupra situației in care se aflau 
românii fuseseră anonime, din dorința de a-i proteja pe 
socrii mei. Dar chiar şi acest argument îşi pierduse mult din 
validitate, date fiind izbucnirile socrului meu la telefon. 
Când, în 1987, mi s-a cerut pentru prima dată să comentez 
politicile lui Ceauşescu la BBC, am făcut-o cu precauție, dar 
în interviurile care au urmat am fost mult mai direct. 

Al cincilea colocviu de istorie româno-britanic, organizat 
potrivit prevederilor acordului bilateral dintre Academia 
britanică şi Academia Română de Ştiinţe Sociale şi Politice, 
mi-a dat o nouă ocazie să reînnoiesc contactele cu prietenii 
români. Lucrările au avut loc la Cluj, în perioada 31 august- 
5 septembrie 1987. Echipa britanică era condusă de 
Richard Clogg de la King's College din Londra. Ceilalți 
membri erau Richard Crampton de la Universitatea din 
Kent, David Turnock de la Universitatea din Leicester, Harry 
Hanak de la Şcoala de Studii Slavone a Universităţii din 
Londra şi eu. Am zburat spre Bucureşti într-o seară 
caniculară şi am fost întâmpinați pe aeroportul Otopeni de 
Mihnea Gheorghiu, preşedintele Academiei de Ştiinţe Sociale 
şi Politice. După ce s-a consultat cu mine, Richard i-a 
explicat doctorului Gheorghiu că, deşi fusese numit şeful 
delegației, m-a desemnat pe mine să vorbesc în numele lui 
deoarece româna mea era mult mai bună decât a lui. 


Doctorul Gheorghiu a dat din cap in semn ca intelegea, iar 
rezultatul a fost cá, in vreme ce colegii mei erau dusi la 
hotel, eu am mers direct la biroul dr. Gheorghiu. Acolo, in 
fata unui pahar de tuicá, mi-a spus cá mi-ar fi recunoscátor 
daca, in cuvantul de deschidere a lucrárilor colocviului, i-as 
multumi mai intai lui si abia dupa aceea profesorului Stefan 
Pascu, directorul Institutului de Istorie al Academiei 
Române din Cluj-Napoca, care avea să fie gazda noastră în 
oraş. Acea dovadă de rivalitate între istoricii din Cluj şi cei 
din Bucureşti, unii dintre ei având şi atribuţii pe lângă 
Securitate, nu era de bun augur, şi, în practică, a fost 
exacerbată de deficiențele organizatorice de la Cluj. Acestea 
se reflectă într-un raport întocmit după eveniment, pe care 
l-am găsit în dosarul meu de Securitate şi de aceea îl 
reproduc aici: 

Nota 

312/NS 

‘Alexandru’ 

FN/00 

Strict secret 9.09.1987 

În perioada 31 aug-5 sept a.c. s-au desfăşurat la Cluj lucrările 
celui de-al V-lea colocviu romano-englez de istorie [1987 — nota 
meal. 

La Cluj organizarea a fost destul de slaba (nu au fost 
asteptati la aeroport, neconcordante in orele de incepere a 
lucrărilor etc.), discuțiile s-au desfăşurat însă bine, 
neridicându-se probleme deosebite. Voi preda o copie după 
nota către secția de propaganda în legătură cu conținutul 
lucrărilor imediat după ce se va întocmi. 

În tot timpul şederii de la Cluj membrii delegaţiei [britanice — 
nota mea] au fost foarte rezervaţi în comentarii si aprecieri. 

Miercuri după-amiază au plecat în excursie documentară pe 
ruta Cluj-Alba Iulia-Densus-Sarmisegetuza-Sibiu. 


Pe drumul Cluj-Alba Iulia s-a defectat masina (s-a rupt 
arcul cardanic - de fapt microbuzul inchiriat de la OJT-Cluj se 
afla intr-o stare jalnica, total inadecvat pentru transportarea 
unei delegatii stráine). 

Oaspetii englezi au fost deosebit de impresionati de biserica 
de la Densus - sec. XIII - element deosebit de atestare a 
continuitatii noastre. Richard Clogg, seful delegatiei engleze, 
mi-a spus cá 100 de articole in favoarea continuitátii nu 
valoreazá cát aceasta bisericuta, iar Dennis Deletant, care 
preda la Universitatea Londra un curs de limba si civilizatie 
romana, a fotografiat-o pentru a o aráta studentilor (are o 
grupá de 10 studenti care invata limba romana). 


2 

Ministerul de Interne 
Inspectoratul Judetean Alba 
Serviciul III 

Nr. 32/CI/008983 din 04.09.1987 
Cátre Ministerul de Interne 
Departamentul Securitatii Statului 
Directia a III-a Bucuresti 

Serviciul VI 

La ordinul d-voastrá telefonic din 1 septembrie 1987, raportám 
urmátoarele: 

In data de 2 septembrie 1987, orele 18.00, cu microbuzul 
nr. 35-B-4661, a sosit delegația de istorici englezi la hotelul 
Cetate din Alba Iulia. Delegaţia a fost formată din Richard 
Clogg, preşedintele delegației din cadrul Colegiului Regal - 
Londra; prof. dr. [la aceea vreme, eram, în realitate, 
conferențiar] Dennis Deletant de la Institutul de studii slave şi 
sud-est europene - Londra, prof. Harry Hanak de la 
Universitatea din Londra; Prof. Richard Crampton de la 
Universitatea din [Kent] Canterbury şi prof. David Turnock de 
la Universitatea din Leicester, fiind însoțiți de istoricii români 
(numele lor au fost anonimizate). 

S-au luat măsuri informative-operative de cunoaştere a 
activității grupului (folosirea mijloacelor t.o. la cazare şi masă, 


filaj pe raza de competenţă, interpunerea surselor „FLORINA”, 
„COSTEA” şi ,APULUM”), rezultând următoarele: 

Cu ocazia vizitării muzeului şi a monumentelor istorice au 
întrebat unde se află catedrala romano-catolică, câți locuitori 
are municipiul Alba Iulia, câţi dintre aceştia sunt de 
naționalitate maghiară. La catedrala ortodoxă, unde au şi 
servit masa, s-au interesat cine aprobă fondurile de investiţii 
pentru renovarea şi construirea de biserici. 

Prin interpunerea surselor „COSTEA” şi „APULUM”, care au 
explicat şi au insistat asupra problemei continuității poporului 
român, s-a efectuat influențarea pozitivă a delegaţiei pe baza 
argumentelor istorice (laice şi religioase) aduse. Reacţia s-a 
materializat prin aprecierile de moment, cât şi în consemnările 
din jurnalul complexului turistic „Cetate”. 


Când am încercat să intrăm la hotelul Continental din 
Cluj a trebuit să trecem printr-o coadă lungă, uriaşă, 
formată lângă hotel, în fata unui magazin alimentar care era 
aproape gol. Această confirmare a situației economice 
îngrozitoare prevestea protestul anti-Ceausescu ce avea să 
izbucnească la Braşov, în noiembrie. Dovezile despre 
măsurile de securitate impuse de regim se reflectau în 
limitarea numărului de participanţi — în jur de cincizeci — 
cărora li s-a permis să intre în sala de conferințe a 
Institutului de Istorie rezervată pentru lucrări. Tema 
colocviului era „Relaţiile româno-britanice între 1930 şi 
1945”. Echipa britanică a adus un număr mare de copii ale 
lucrărilor membrilor ei şi le-a distribuit. De partea română, 
circulaţia lucrărilor lor a fost viciată de faptul că folosirea 
maşinilor de fotocopiat era strict supravegheată de 
autorități. Singurul xerox veteran care funcționa pentru 
întreaga Universitate din Cluj putea fi folosit doar cu 
semnătura prorectorului şi a luat ceva timp până când 
acesta a fost găsit. 

Prăpastia între „cei care au” şi „cei care nu au” în 
societatea socialistă şi egalitaristă a României a fost şi mai 


evidenta in urma experientei pe care am avut-o luand micul 
dejun la hotelul Continental. Eram asezati la o masa mare, 
aláturi de o masa ocupata de doi romani. Chelnerul a venit 
si ne-a spus cá nu avea altceva decát chifle, unt, gem si 
ceai. Le-a repetat asta si celor doi romani. Resemnati cu 
meniul fix, am comandat. Imediat dupa ce am facut 
comanda a intrat in restaurant unul dintre membrii echipei 
romane, Ion Pátroiu, tinand in brate opt sticle de vin rosu. 
S-a dus dupá chelner si am fost imediat dusi intr-o parte a 
restaurantului feritá de priviri cu ajutorul unei draperii, 
astfel incát sá nu ne mai poata vedea cei doi romani. Acolo 
ni s-au servit suncá, ouá, cafea si fructe. Sticlele de vin 
fuseserá puse pe masa de Patroiu ca ,dar din partea 
Academiei de Stiinte Sociale si Politice". 

Asa cum aveam sa aflam, Pátroiu nu era doar istoric, ci 
avea si o pozitie politica. Dupá cum mentiona raportul 
despre colocviu aflat in dosarul meu de la Securitate, la 
sfársitul lucrarilor, pe drumul cátre Sibiu, axul cardanic al 
microbuzului s-a rupt. Soferul a facut o reparatie 
improvizată pe marginea drumului si, pentru a recupera 
întârzierea, a depăşit limita de viteză, încălcând legea si 
atragand atentia unei masini de militie, care ne-a tras pe 
dreapta. Langa sofer statea Pátroiu, care i-a spus sa ramana 
pe loc in vreme ce el a coborát din microbuz. Státeam in 
spatele soferului, care avea geamul coborát si am auit 
discutia dintre Pátroiu si unul din militieni. Patroiu si-a 
fluturat actul de identitate in fata militienilor si le-a spus: 
„Această maşină circulă cu aprobarea conducerii de stat. 
Bună ziua!” Militianul a salutat, iar noi am plecat în viteză. 

George Cipăianu, cercetător la Institutul de Istorie din 
Cluj, căruia profesorul Pascu îi ceruse să fie translator din 
engleză în română şi viceversa în timpul colocviului, a scris 
propria relatare despre eveniment.® El nu a primit nici o 
recunoaştere din partea organizatorilor români pentru 


contributia lui impresionanta si nu a fost invitat la dineul 
final. Faptul că-l apreciam m-a determinat să-i trimit o 
invitaţie oficială la Londra, să susțină o prelegere, în martie 
1988, despre Iluminismul românesc, spre marea iritare a 
secretarului de partid de la facultatea de istorie a 
Universității Babeş-Bolyai din Cluj-Napoca, acesta făcându-i 
greutăți lui Cipăianu în legătură cu aprobarea eliberării 
unui paşaport pentru călătoria în Marea Britanie. Contactat 
de ambasada britanică de la Bucuresti — trimisesem acolo o 
copie a invitatiei — şi întrebat de ce nu se prezentase să-şi ia 
viza pentru Regatul Unit, Cipăianu a explicat că nu îi fusese 
eliberat paşaportul. Apoi mi-a telefonat la Londra pentru a- 
şi cere scuze că nu va putea să onoreze invitaţia, cu 
cuvintele „nu mă lasă ăştia să vin”’. 

Următoarea mea întâlnire de după colocviul de la Cluj 
ilustrează gradul în care crescuse represiunea. Cu o zi 
înainte să plec din Bucureşti am fost contactat de profesorul 
Dinu Giurescu, istoric al culturii şi opozant al programului 
de „sistematizare”. Fusese unul dintre cei trei semnatari ai 
scrisorii trimise la secția de presă şi propagandă a 
Comitetului Central al Partidului pe 14 decembrie 1984, 
prin care se cerea oprirea demolării mănăstirii Văcăreşti din 
Bucureşti. Mai fuseseră trimise alte două scrisori, dar în 
zadar. În 1987, Giurescu a primit o înştiinţare cu privire la 
demolarea casei lui din Strada Berzei, ca parte a planului de 
modernizare a Bucureştiului. Hartuit de regim, profesorul 
Giurescu voia să emigreze în Statele Unite, împreună cu 
soția si cea de-a doua fiică, fiica mai mare aflându-se deja 
acolo. Mi-a cerut să depun o cerere scrisă în acest sens la 
ambasada SUA, căci el, fiind cetățean român, nu ar fi fost 
lăsat de miliție să intre în sediul ambasadei fără autorizație. 
De aceea îmi cerea mie să depun scrisoarea. Am luat-o de la 
el într-o stație de autobuz de lângă parcul Cişmigiu şi m-am 
dus direct la ambasadă, unde paşaportul meu britanic îmi 


asigura intrarea. Mai tarziu, la Londra, am aflat cá Giurescu 
si familia lui fusesera primiti in Statele Unite ca refugiati, pe 
12 aprilie 1988. 

Un bun prilej de a da frau liber preocupárii mele pentru 
rapida deteriorare a situatiei economice din Romania a fost 
marele protest din 15 noiembrie de la Brasov, al doilea cel 
mai mare centru industrial al tárii, impotriva introducerii de 
către Ceausescu a unor măsuri draconice menite să reducă 
consumul de mâncare şi de energie, precum şi a unor 
reduceri salariale. Semn că paharul lipsurilor se umpluse 
până la refuz, muncitorii din fabrică au ieşit în stradă, 
devastând sediul local al Partidului Comunist. În urma 
tulburărilor s-au facut arestări. Vestea despre aceste 
evenimente abia dacă a trecut dincolo de Braşov la acea 
vreme, cu atât mai putin dincolo de granițele României. Ca 
şi în cazul grevei minerilor din Valea Jiului, cu zece ani în 
urmă, presa din România nu a scris nimic. Doar presa şi 
televiziunile străine au alertat lumea - prin secția română a 
Radio Europa Liberă şi prin cea a BBC - şi pe românii înşişi 
despre ruptura dintre Partidul Comunist Român şi clasa 
muncitoare. La acel moment, am fost intervievat de 
televiziunea BBC. De la BBC aflasem despre tulburări, iar 
informaţiile lor proveneau din surse indirecte. Nu existau 
corespondenți BBC la Bucuresti - şi cu atât mai putin la 
Braşov -, iar oraşul fusese practic închis după 16 noiembrie. 
Amploarea protestelor şi urmările lor îmi erau necunoscute, 
la fel şi soarta protestatarilor. Când reporterul BBC şi-a dat 
seama, dintr-o discuţie preliminară în spatele camerelor, că 
nu puteam da informaţii pe acest subiect, m-a întrebat 
despre posibilele consecințe asupra regimului. 

Fără precedent în reacțiile interne din România fata de 
evenimentele din Braşov a fost intervenția lui Silviu Brucan 
(1916-2006), director adjunct al cotidianului de partid 
Scânteia între 1944 şi 1956 şi ambasador în SUA (1956- 


1959) si la ONU (1959-1962). In seara de 26 noiembrie, 
Brucan a invitat doi jurnalisti occidentali, Nick Thorpe de la 
BBC si Patricia Koza de la UPI (United Press International) 
în casa lui din Bucuresti şi le-a înmânat o declaraţie, făcând 
apel la autoritatea partidului şi informându-l pe Ceauşescu 
că „o perioadă de criză s-a deschis în relația dintre Partidul 
Comunist Român şi clasa muncitoare”. După o creştere a 
nivelului de trai în anii '60 şi '70, „situația muncitorilor a 
mers din rău in mai rău, şi erupția de la Braşov semnalează 
că cupa mâniei s-a umplut şi clasa muncitoare nu mai 
acceptă să fie tratată ca un servitor ascultător”. El avertiza 
că „represiunea poate rezulta numai în izolarea totală, de 
data aceasta nu numai de Vest, ci şi de Est".? Extrase din 
declaraţia lui Brucan au fost difuzate în seara următoare de 
BBC World Service News, iar textul complet în română a fost 
transmis la BBC secția română, Radio Europa Liberă şi 
Vocea Americii, ceea ce le-a permis milioanelor de români să 
afle pentru prima dată despre un avertisment transmis lui 
Ceauşescu de o figură importantă a partidului. 

Mă aşteptam, ca o consecință a interviurilor mele despre 
deteriorarea situației economice şi despre încălcarea tot mai 
flagrantă a drepturilor omului, să mi se refuze viza de 
intrare în România. Spre surprinderea mea, mi s-a dat una 
pe loc, în septembrie 1988, de către ambasada română de la 
Londra şi am profitat de călătorie pentru a-i vedea, printre 
alții, pe Pippidi şi pe Dinescu. Interesul Securităţii față de 
vizita mea este înregistrat în dosar: 


Ministerul de Interne 

Departamentul Securității Statului 

Direcţia a III-a 

Nr. 361/CV/00349 din 9 sept. 1988 

Notă de măsuri privind pe cetățeanul britanic Dennis Deletant, 
legătura suspectă a obiectivului „GRAUR”9 


În perioada 19 septembrie - 3 octombrie 1988, Dennis 
Deletant, şeful catedrei de limba română din cadrul Şcolii de 
Studii Slavone şi Sud-Est Europene va efectua o vizită în țara 
noastră sub egida Consiliului britanic. Scopul declarat al 
deplasării sale este definitivarea, în vederea publicării, a 
materialelor discutate la cel de-al V-lea colocviu de istorie 
româno-britanic din septembrie 1987, care a avut loc la Cluj- 
Napoca şi a fost organizat de Academia de Ştiinţe Sociale si 
Politice. În programul acestuia sunt incluse, până în prezent, o 
vizită la Cluj-Napoca, o deplasare în Moldova în scop de 
documentare şi întrevederi cu (nume anonimizate). Sunt 
previzibile, având în vedere vizitele anterioare, contacte cu 
istorici români din centrele universitare Bucureşti, Iaşi şi Cluj- 
Napoca, precum şi întâlniri cu socrul său şi cu obiectivul 
„NICANOR”. 

În scopul asigurării cunoaşterii activităţii lui DENNIS 
DELETANT în România şi prevenirii unor acţiuni cu caracter 
ostil la care ar putea angrena pe unele legături din rândul 
cetățenilor români, propunem luarea următoarelor măsuri: 

1. (notat alături „DA”) Pe perioada şederii la Bucureşti va fi 
supravegheat de sursele „ADAM” (apare suprascris 361/1.M.), 
„VALI”,  „ALEXANDRU”  (suprascris S311N./S) „SIMONA”, 
»PARASCHIV” şi „VIOLETA” la obiectivele vizitate, luând măsuri 
de cunoaştere a programului lui DENNIS DELETANT pe zile, 
funcţie de care vom orienta acțiunile noastre. 

Sursele folosite vor fi instruite diversificat pentru a stabili 
motivul real al prezenței în tara noastră, persoanele vizate si 
conținutul discuțiilor purtate. 

TERMEN: Pe perioada vizitei. 

2. (notat alături „DA”). Va fi dirijat cu sarcini pe lângă 
DENNIS DELETANT sursa ,ADAM” pentru a stabili situația 
acestuia in Anglia, intențiile relativ la persoanele pe care le 
contactează, natura relaţiilor cu diplomaţii spioni din 
ambasadă, scopul real al vizitei sale în România. Răspunde: 
Cpt IONITA MARIN. 


(Notat alături „F” din 19-22.09 are lucrare specială. Nu sunt 
posibilități. Semnătura indescifrabilă) Pe perioada şederii sale 
în România va fi supravegheat cu mijloace „F”. 

(Notat alături „NU”). 

Obiectivele „CARLOS” şi „NICANOR” vor fi supravegheate cu 
mijloacele t.o. in perioada 15 septembrie-10 octombrie. 
Raspunde: Mr. MOLDOVEANU F. 

(Nu a fost „F”) Contactele suspecte ale străinului vor fi 
controlate cu mijloace speciale IDEB, îndeosebi la restaurantul 
„DOINA” unde obişnuieşte să meargă, asigurând din timp 
condiții pentru aceasta. Răspunde Mr. MOLDOVEANU F. 

(Notat alături „DA. A fost primit de nume anonimizat”. Va fi 
asigurată exploatarea operativă a mijloacelor speciale „GRAUR” 
în scopul controlării contactelor dintre DENNIS DELETANT şi 
acesta sau cu nume anonimizat). Răspunde Mr. Cosmin V. 

(Notat alături „Nu e cazul în Bucureşti”) În cazul cazării sale 
în obiective turistice vor fi întreprinse măsuri speciale ICH şi 
PS, video la Cluj-Napoca. Răspunde Mr. MODOVEANU F., Mr. 
COSMIN V. 

(Notat alături ,DA") Cu ocazia deplasării sale în teritoriu, 
funcție de programul obiectivului, vor fi dispuse măsuri 
complexe de control la județele respective, prin telex. 
Răspunde: Mr. COSMIN V.!° 


Observațiile mele despre vizită sunt cuprinse într-un 
articol din The Times, sub numele generic „De la 
corespondentul nostru special”, articol care a apărut pe 8 
octombrie 1988, cu titlul: „Land where hope has died” 
[Tinutul unde a murit speranța]. Am scris: 


Cu o populaţie de 4000 de locuitori şi case cu unul sau două 
etaje, răspândite în peisajul colinar, Ghermăneşti, la 33 km 
mai la nord de Bucureşti, e un sat românesc tipic. Acum două 
săptămâni, femeile de la tara au fost scoase, plângând în 
hohote, din casele lor, în vreme ce buldozerele aşteptau să 
demoleze o parte a satului. Altele căutau cu disperare lemne 


printre ruine, ca sa aibá cu ce sá-si incálzeascá apartamentele 
friguroase. 

Demolarea planificata a caselor taranesti, dintre care unele 
au fost construite chiar de proprietarii lor, altele inchiriate de 
la stat, cele mai multe având cate un petec de pământ pentru 
gradina, reprezinta o noua etapa a planului liderului roman de 
modernizare sau, cum ii spune el, ,sistematizare” a tárii. A 
provocat multa supárare, atat in privat, cat si public, dar, tara 
fiind condusá cu máná de fier de clanul Ceausescu, prea 
putiná opozitie fatisa. 

Cu o luna in urmă, o scrisoare deschisă adresată 
presedintelui Ceausescu, semnata de Doina Cornea, o 
profesoara universitara din orasul transilvanean Cluj, si de alti 
disidenti, a ajuns in Vest. Aceasta descrie proiectul de 
,sistematizare” ca pe o distrugere a patrimoniului rural 
românesc, considerându-l o tragedie pentru întreaga tara. 
Minoritatea maghiară, care trăieşte în cea mai mare parte în 
Transilvania, crede că satele maghiare vor avea şi mai mult de 
suferit. Multi au fugit în Ungaria. 

Puţini străini reuşesc să vadă cum se aplică în practică 
această politică. Reflectarea negativă pe care a avut-o 
demolarea pe scară largă a satelor româneşti în presa 
internațională a determinat autoritățile române să plaseze, în 
anumite sate, semne de „intrare interzisă”. Baloteşti, chiar în 
nordul Bucureştiului, are un afiş prin care se interzice intrarea 
persoanelor neautorizate — adică a celor care nu sunt rezidenți. 
Obsesia autorităților pentru securitatea internă face ca până şi 
românii care primesc vizite aprobate oficial ale unor oaspeţi 
străini să fie obligați să completeze formulare în care dau 
detalii despre ce au discutat şi despre eventuala „mită” oferită 
de străini pentru a obține informații din viata cotidiană. 

Unul dintre rarele manifeste ale opoziției, scris de mână, 
care cere restaurarea democraţiei în România, a circulat 
anonim în Bucureşti, în urmă cu două luni. Autorităţile au fost 
atât de îngrozite de această întâmplare extrem de neobişnuită, 
încât au perchezitionat apartamente, papetării şi fabrici, ba 


chiar au incercat sá dea de urma unor fosti angajati in 
incercarea de a descoperi de unde proveneau hartiile. 

In locul caselor demolate, multe avand electricitate si apa 
curenta, precum si grajduri pentru animale si un petec de 
teren cultivabil, locuitorii de la tara trebuie acum, la fel ca 
aceia de la oras, să se pregătească de viata la bloc. Încălzirea in 
aceste locuinte este inadecvata (o soba din cárámidà pentru 
trei camere), iar apartamentele individuale sunt conectate la 
apă numai dacă se plăteşte o taxă. Blocurile sunt atât de 
apropiate unele de altele, încât rămâne prea puţin teren pentru 
grădini private. Micul sector al agriculturii private care mai 
supravietuise va dispărea definitiv. Uriaşele lipsuri de alimente 
proaspete vor deveni şi mai mari. 

Alimentele lipsesc deja din toate oraşele importante. Pâinea, 
făina şi zahărul au fost rationalizate din 1983; alte produse 
alimentare de bază, precum ouăle şi untul, sunt de negăsit. 
Doar fructe şi legume de sezon, de proastă calitate, precum 
pepenii, merele, prunele şi morcovii pot fi găsite ocazional în 
pieţe. Nici măcar într-un mare oras cum e Clujul nu existau 
roşii în septembrie. Produsele de bună calitate sunt trimise la 
export pentru a plăti datoria externă a ţării, contractată în anii 
70. 

Exista datorii si fata de Uniunea Sovietica. La principalul 
punct de frontieră româno-sovietic, in nordul țării, cozi 
permanente de camioane aşteaptă să încarce produsele 
proaspete din România în containerele frigorifice ale trenurilor 
sovietice. Potrivit unui şofer, pot sta la coadă şi două 
săptămâni. Aceasta arată cât de mult din producția României 
se trimite către aliatul din nord. 

În interiorul României, carnea se găseşte numai pe piața 
neagră, la prețuri de patru ori mai mari decât cele oficiale. In 
județul Buzău, în nord-estul țării, nici măcar rațiile lunare nu 
au mai fost distribuite de patru luni. În multe sate, pâinea 
poate fi obținută doar dând ouă la schimb. Familiile care nu au 
păsări sunt obligate să trăiască din rațiile rudelor şi prietenilor 
de la oraş. O tânără mamă mi-a spus că, la fiecare sfârşit de 
săptămână, după serviciu, merge 190 de kilometri cu 


autostopul pentru a-i duce pâine mamei sale în vârstă, care nu 
are oua de dat la schimb. 

In Bucuresti — al cărui centru vechi a fost demolat pentru a 
face loc noului bulevard de paradà al lui Ceausescu si 
clădirilor administrative — este o lipsă cronică de medicamente. 
Produsele farmaceutice sunt aduse la farmacii o dată pe lună, 
în ziua de 15. Se formează cozi uriaşe, chiar înainte de ora 
deschiderii şi chiar şi medicamentele de bază, precum aspirina, 
se vând imediat. 

Deşi România produce petrol, benzina este rationalizata — 
până la 30 de litri pe lună, 10 pe perioada iernii, iar 
transportul public lasă de dorit. Lipsa de benzină e atât de 
mare, încât ambulantele nu răspund decât la apelurile cu 
pacienți sub 60 de ani. Bătrânii, se pare, sunt dispensabili. 
Dar şi tinerii sunt disperaţi. Acum două săptămâni, un bărbat 
şi-a turnat benzină pe haine şi şi-a dat foc în fața ambasadei 
Canadei la Bucureşti, după ce autorităţile române îi refuzaseră 
viza de plecare. Interzicerea avorturilor, care le face pe tinerele 
mame ce recurg la avort şi pe doctorii care le ajută pasibili de 
inculparea penală, este general dezaprobată. 

Adunările sunt restrictionate la două sau trei persoane. In 
universități şi în alte locuri publice unde se strâng tinerii sunt 
interzise adunările informale în incintă. În unele judeţe, chiar 
şi adunările de partid au fost restrictionate, una la trei luni, 
pentru a limita ocaziile de a discuta - şi de complicitate. In 
comparație, Uniunea Sovietică pare progresistă. Grupuri mici 
de oameni se adună in fata sediului Aeroflot din centrul 
Bucureştiului pentru a citi prima pagină din Pravda, care este 
afişată afară în fiecare zi. În interior se găsesc textele 
discursurilor recente ale lui Gorbaciov, tipărite pe hârtie de 
bună calitate, disponibile la liber. Fără îndoială, multora le-ar 
plăcea să le citească, dar nu îndrăznesc să intre. 

Suferinta umană şi frica omniprezentă sunt cele care separă 
România de celelalte tari ale Pactului de la Varşovia. Lipsa 
crasă de sensibilitate a regimului fata de sentimentele 
poporului şi completa lipsă de respect fata de demnitatea 


umană au transformat existența de zi cu zi din România intr- 
un adevárat cosmar. 


Am putut vedea efectele interzicerii avortului multumita 
curajului Liviei Stiglet, ginecologă si prietenă de familie. 
Gradul in care Ceausescu se amesteca in vietile indivizilor 
reiese cel mai bine din măsurile de planificare familială. 
Avortul la cerere fusese legalizat in 1957 si a devenit 
principalul mijloc de planificare familială. Cand, in 1966, 
rata natalitatii a scázut la 14 la mia de locuitori (cam la fel 
ca in Marea Britanie), prevestind o scádere a fortei de 
muncá si o amenintare pentru ritmul industrializárii tárii, 
legea s-a modificat, avortul fiindu-le permis numai femeilor 
peste patruzeci de ani, mamelor care au mai mult de patru 
copii, victimelor violului si incestului si in cazuri de anomalii 
ale fătului. După ce legea a intrat în vigoare in 1966, rata de 
mortalitate ca urmare a avorturilor a crescut printre femeile 
din Romania de zece ori mai mult decat in oricare alta tara a 
Europei. Deoarece contraceptivele, teoretic legale, erau 
practic imposibil de procurat, multe femei foloseau avortul 
ca principala metoda de control al nasterilor si erau obligate 
sá il facá ilegal. 

De la un varf de 21 la mia de locuitori in 1969, rata 
natalitátii a scázut apoi in fiecare an, atat din cauza 
numărului de avorturi ilegale, cat si a prábusirii nivelului de 
trai la sfársitul anilor '70. Cifrele din 1981, care indicau o 
rata de 6 nasteri la mia de locuitori, l-au determinat pe 
Ceausescu sa insiste pe luarea unor măsuri care sa 
inverseze acest trend. Primul  ministru Constantin 
Dăscălescu a abordat subiectul într-un discurs din 
septembrie 1983. În martie 1984, Ceauşescu a adresat un 
îndemn în fața adunării Consiliului Naţional al Femeilor, la 
Bucureşti, cerându-le: ,procreati, tovarăşe femei, aceasta 
este datoria dumneavoastră patriotică”.!! Tot atunci a dat 
unul dintre faimoasele sale ordine nepublicate, cerând ca 


femeile care ajungeau la varsta maternitatii sa fie supuse 
unor controale ginecologice obligatorii pentru a se verifica 
daca nu incalcau legea folosind mijloace contraceptive. 
Doctorita Stiglet mi-a spus ca doctoritele erau obligate sa 
facă lunar controale in fabricile cu muncitoare din 
Bucuresti, sa o intrebe pe fiecare dintre ele daca era gravida, 
iar daca nu era, de ce nu era. De fapt, doctorii falsificau in 
mare masura dosarele in favoarea pacientelor si le dádeau 
pilule contraceptive obtinute din alte tari est-europene. 

Pentru a impulsiona cresterea ratei natalitatii, Ceausescu 
a introdus másuri de impozitare punitiva, cu impozite 
aditionale pentru cuplurile de peste douazeci si cinci de ani 
care nu aveau copii. In 1986, a crescut varsta minima 
pentru femeile cărora le era permis să avorteze de la 
patruzeci la patruzeci si cinci de ani si a scazut varsta la 
care femeile se puteau căsători de la şaisprezece la 
cincisprezece ani. Deşi rata natalității a crescut între 1986 
şi 1988, a scăzut din nou în 1989, la 16 la mie. Dar 
măsurile au provocat tragedii. A crescut în mod dramatic 
numărul femeilor care făceau avort în condiții improprii sau 
care îşi provocau singure avortul, în ciuda pedepselor 
drastice aplicate celor implicați în astfel de fapte. Doctorii 
riscau amenzi şi ani de închisoare dacă le dădeau ajutor, 
fără autorizaţie legală, atunci când avorturile autoprovocate 
se sfârşeau prost, iar întârzierea ajutorului ducea adeseori 
la decese.!2 Ofiţeri ai Securităţii erau desemnaţi pe lângă 
maternitati pentru a se asigura că prevederile legii împotriva 
avorturilor erau respectate cu strictețe, deşi, în unele cazuri, 
se făceau că nu văd. 

Cifrele mortalității printre femeile din România rezultate 
din legea anti-avort sunt cel mai puternic rechizitoriu la 
adresa inumanitatii regimului Ceauşescu. În cei douăzeci şi 
trei de ani de aplicare a ei, se estimează că legea a provocat 
moartea a peste 10.000 de femei de pe urma avorturilor în 


conditii nesigure. Majoritatea au murit de hemoragie post- 
avort si de septicemie.!? Ironia macabra a acestei tragedii 
este cá se petrecea in tara a cărei „primă doamnă”, Elena 
Ceausescu, era cantata în presă drept „Femeia Mama”. !4 

Câteva amintiri suprarealiste din călătoria mea prin 
Transilvania nu au fost incluse în acel articol. Printre 
prietenii pe care i-am contactat în Cluj se aflau Virgil (Bill) 
Stanciu, Sever Trifu, profesor universitar de engleză, şi 
romancierul Augustin Buzura (1938-2017). Buzura m-a 
invitat la prânz la restaurantul hotelului Belvedere, unde 
ne-am aşezat pe terasă, cu vedere spre oraş. Erau puţini 
clienți şi curând am descoperit de ce. 

Chelnerul ne-a adus meniul, dar ne-a spus imediat că nu 
exista decât un copan de pui pe care să-l impartim între noi. 
Scuzându-se, a adăugat că ne va fi servită şi o portie de 
sardine, chiar dacă nu o comandăm. Buzura a întrebat ce 
era cu această ciudată garnitură, la care chelnerul i-a 
explicat că tocmai sosise un mare transport de sardine în 
oraş şi că restaurantul primise ordin să servească câte o 
portie la fiecare masă. Mai mult, clienţii trebuiau să le 
plătească. Buzura a oftat. 

Născut în Maramureş, Buzura era foarte interesat de 
locuitorii şi istoria acestuia. Unul dintre interesele lui 
inițiale de cercetare fusese oraşul Sighet şi închisoarea de 
acolo. Fusese ales drept centru de încarcerare pentru cei pe 
care regimul îi considera cei mai periculoşi opozanți ai săi, 
şefii principalelor partide democratice, foşti miniştri şi lideri 
bisericeşti, deoarece era relativ departe de capitală şi în 
vecinătatea Uniunii Sovietice. Construită în 1896-1897 de 
către autoritățile maghiare, pe când Transilvania era parte a 
Imperiului Austro-Ungar, închisoarea a primit primii 
deținuți politici pe 22 august 1948. Aproximativ 180 de 
membri ai elitei româneşti dinainte de comunism au fost 
închişi aici, mai mult de două treimi dintre ei fiind în vârstă 


de peste saizeci de ani, iar cativa, cum a fost si Dumitru 
Caracostea, ministru al educatiei in 1940, erau trecuti de 
saptezeci. Multi nu au fost niciodatá acuzati de vreo 
infractiune, dar au fost pur si simplu arestati din ordinul 
Ministerului de Interne si dusi direct la Sighet. 

Sever Trifu, care cunostea legáturile familiei mele cu 
Sighetul, s-a oferit să mă ducă să văd închisoarea. Am 
acceptat cu entuziasm. La întrebările noastre inițiale în 
legătură cu localizarea ei, oamenii din oraş au pretins că nu 
ştiau până când o femeie tânără, care lucra la un oficiu de 
turism local, ne-a indicat direcţia. Închisoarea, deşi 
abandonată, încă emana autoritate, geamurile exterioare 
fiind apărate cu bare de fier. Intrarea administrativă, o uşă 
mică de lemn, era închisă cu lacătul. Am înconjurat clădirea 
până în spate, unde o poartă masivă era întredeschisă, 
permitandu-mi să arunc o privire înăuntru. Ceea ce fusese 
înainte curtea interioară era acum un depozit de cauciucuri 
uzate. Turnurile-santinelă din cele două colțuri ale clădirii 
aminteau de trecutul ei întunecat. Am făcut repede o poză, 
în vreme ce Sever mă zorea să ne întoarcem la maşina lui. 
Din fericire, eram singuri pe stradă. 

Întoarcerea la Cluj ne-a arătat privatiunile îndurate de 
populație. Pe când ieseam din Baia Mare, ne-am întâlnit cu 
o doamnă de vârstă mijlocie care făcea autostopul purtând 
două papornite voluminoase. Sever a oprit maşina şi a 
întrebat-o unde voia să meargă. Ne-a explicat că lucrează la 
o fabrică de textile din Baia Mare şi că, în fiecare vineri, 
după tură, le ducea părinților ei bătrâni provizia pe o 
săptămână de pâine şi lapte. Rămânea peste noapte la ei, 
apoi făcea autostopul înapoi, la soțul şi copiii săi. 

La scurtă vreme după ce am lăsat-o in fata casei 
părinților, un militian care stătea pe marginea drumului ne- 
a făcut semn să oprim. Sever a devenit neliniștit şi mi-a 
spus să nu scot o vorbă - accentul mă putea da de gol că 


eram strain. Militianul, cu o servieta in mana, si-a cerut 
scuze ca ne-a oprit. Fusese chemat la un incident intr-un 
sat vecin si nu putea folosi masina Militiei din cauza lipsei 
de benzina. M-am mutat pe scaunul din spate si, pentru 
urmatorii cativa kilometri, am auzit din gura lui un lung sir 
de imprecatii la adresa lui Ceausescu si a regimului. Habar 
nu avea ca ascultatorii lui erau un strain si un oficial al 
partidului (carnetul de partid al lui Sever avea numărul 
şapte ca vechime în Partidul Comunist din Cluj, dar acum 
era şi un critic acerb al regimului). Nu am spus nimic, iar 
Sever a fost vizibil uşurat când pasagerul nostru ne-a 
mulțumit şi a coborât din maşină. 

Întors la Cluj, am fost invitat de Buzura la el acasă 
pentru a bea ceva înainte de plecare. l-am mărturisit că 
voiam să o văd pe Doina Cornea, iar el m-a pus în gardă să 
nu fac asta. Drumul către casa ei era blocat de miliție şi 
numai membrii de familie apropiaţi erau lăsaţi să treacă. În 
pofida avertismentului, m-am dus pe jos până la casa ei, dar 
am fost oprit de un militian care mi-a cerut actul de 
identitate. După ce mi-a verificat paşaportul, mi-a spus 
politicos că nu puteam s-o văd pe Doina Cornea fiindcă nu 
se simțea bine. l-am explicat că eu intelesesem că era 
nerăbdătoare să primească oaspeți, dar el mi-a răspuns pur 
şi simplu că eram greşit informat. Mi s-a părut inutil să mai 
insist, aşa cá am făcut cale întoarsă. După revoluție, am 
putut să o cunosc pe Doina Cornea şi am avut satisfacția să 
aflu că i se spusese despre încercarea mea de a o vedea, 
alături de eforturile făcute de alții. Mi-a mulțumit călduros. 

Am considerat-o pe Doina Cornea drept cea mai 
curajoasă şi mai directă dintre disidentii români.15 O femeie 
micuță a cărei statură fizică ascundea hotărârea de neclintit 
de a se opune politicilor lui Ceauşescu, s-a înscris în 1948 
la Universitatea din Cluj, unde a studiat franceză şi italiană 
şi, după ce şi-a luat diploma, a primit un post de profesoară 


de franceză la o şcoală gimnazială din oraşul Zalău şi s-a 
căsătorit cu un avocat local. În 1958 s-a mutat înapoi la 
Cluj, unde a fost numită lector de franceză la Universitate. 
Opiniile ei despre impactul regimului comunist asupra 
societății româneşti au fost difuzate public pentru prima 
dată în 1982. 

La prima vedere, am putea interpreta şirul de proteste ale 
Doinei Cornea ca fiind pur politice, dat fiind că ele contin 
programe de reformă democratică, denunturi ale demolării 
satelor şi expresia solidarității cu alti disidenti. Ele au însă 
şi un adânc conţinut moral, a cărui amprentă le conferă 
continuitate cu scrisorile scrise de ea după revolutie.!6 In 
centrul mesajelor Doinei Cornea se afla credința că fiecare 
individ trebuia să se simtă responsabil pentru acțiunile sale 
şi să admită că orice eşec al unei acțiuni responsabile avea 
repercusiuni asupra societății în ansamblu. Regenerarea 
morală si spirituală implică renunțarea la concepția 
materialistă asupra vieţii şi, într-o serie de reflecții adresate 
celor tineri în 1985, Doina Cornea a analizat rolul jucat de 
materialism în confuzia societății româneşti. 

A fost limpede încă de la prima scrisoare pe care Cornea a 
trimis-o la Radio Europa Liberă, în 1982, că ea nu era 
preocupată numai de problemele materiale cu care se 
confruntau românii, ci şi de problemele spirituale ale 
societății româneşti. Criza cu care se confrunta România 
era, în viziunea ei, atât spirituală, cât şi materială. In 
scrisoare, intitulată „Către cei ce n-au încetat sa 
gândească”, ea reflecta la motivele mai adânci ale crizei: 


Greutățile care s-au abătut asupra noastră m-au facut sa 
meditez asupra cauzelor mai adânci care le-au provocat. În 
emisiunile dumneavoastră evocati de cele mai multe ori cauzele 
imediate, de pildă o economie greşit concepută, centralizarea 
excesivă a puterii, în ultimă instanță, sistemul nostru 
economico-social, atât de rigid. Eu, trăind aici, ca profesoară, 


intrezáresc o cauzá mult mai generala si mai adanca a acestei 
catastrofe: este vorba de devalorizarea culturalá si spirituala a 
societății noastre, in urma impunerii unei ideologii 
reductioniste, sterilizante. Mă întreb cum s-a putut ajunge aici, 
mă întreb, mai ales, dacă nu cumva fiecare dintre noi, indivizi 
mărunți şi neinsemnati, nu are o vină in toate acestea. Daca 
ne privim bine, până în adâncul sufletului, nu vom găsi oare 
atâtea compromisuri încheiate, atâtea neadevăruri acceptate şi 
difuzate?17 


Acceptând aceste minciuni, românii deveniseră „un popor 
fără o scară de valori morale şi spirituale, un popor hrănit 
doar cu lozinci”, iar acest proces de „secătuire spirituală” stă 
la baza tuturor neajunsurilor vieții. Doinea Cornea se 
descrie pe sine şi pe intelectualii asemeni ei ca pe nişte 
„privitori pasivi la o regretabilă pervertire a constiintelor", 
care a dus la înlocuirea valorilor morale cu valori materiale. 
Această situaţie putea fi răsturnată doar printr-o întoarcere 
la „spiritual”, pe care îl defineşte ca fiind „valoarea maximă, 
generatoare de inteligență, de etică, de cultură, de libertate 
şi de responsabilitate”. Îi îndeamnă pe colegii ei profesori să 
nu mai predea lucruri in care nici ei, nici studenţii lor nu 
cred: ,Obisnuiti-i să gândească mai liber, mai curajos, mai 
conştient, mai generos”. 

La sfârşitul scrisorii, Doina Cornea îşi cerea scuze că nu- 
şi dezvăluia numele, deoarece considera mai important să 
poată păstra în continuare legătura cu studenții săi. A fost o 
greşeală că numele ei a fost menţionat atunci când, în 
august 1982, scrisoarea a fost difuzată la Radio Europa 
Liberă: îşi semnase scrisoarea doar pentru a arăta că era 
autentică. Dezvăluirea numelui ei a avut consecințele 
aşteptate. A fost interogata de ofițeri ai Securităţii şi 
denuntata în cadrul unei reuniuni a corpului profesoral al 
Universității din Cluj. Pe 15 septembrie 1983, după douăzeci 
şi cinci de ani de activitate ca lector de franceză, contractul 


de munca al Doinei Cornea a fost desfacut de rector pe 
motiv ca le dáduse studentilor sa citeascá jurnalul lui 
Mircea Eliade, romancier, istoric al religiilor si simpatizant 
al Garzii de Fier, si pentru ca spusese la ore ca exista riscul 
ca cultura romana sa fie discreditata din pricina 
compromisurilor facute de majoritatea intelectualilor. 

Aceste detalii au fost facute publice intr-o a doua 
scrisoare trimisá catre BBC si Radio Europa Libera, in 
ianuarie 1984, in care protesta fata de restrictionarea severa 
a libertăţii academice si îşi exprima tristețea ca autorităţile 
din universitatea ei nu au avut curiozitatea să afle direct de 
la ea ce idealuri promova la ore şi că nu au avut curajul să- 
şi apere angajaţii.! A urmat o serie de texte din partea 
Doinei Cornea, sub forma unor meditații care au fost citite 
la Radio Europa Liberă în 1984, 1985 şi 1986. Întrebarea 
implicită în fiecare dintre ele era: „Cum putem noi, românii, 
să găsim calea către autentica puritate lăuntrică fără de 
care viata îşi pierde orice calitate?” Răspunsul ei era că, 
pentru a atinge acea puritate lăuntrică, trebuie să aibă loc o 
regenerare morală şi spirituală, iar aceasta depindea de 
înlăturarea fricii şi de renunțarea la laşitate. Laşitatea era 
aceea care pava calea către duplicitatea cotidiană şi către 
paranoia colectivă. Dacă acea regenerare morală si 
spirituală nu se producea, viața publică din România avea 
să continue să rămână contaminată de cei patruzeci de ani 
de perversitate. Această temă avea să fie reluată în mesajul 
din scrisorile ei postrevolutionare: chiar dacă situația 
politică şi economică s-a schimbat, perversitatea morală nu 
va dispărea fără o recunoaştere conştientă din partea 
individului a nevoii de a-şi schimba comportamentul şi de a 
acţiona în consecinţă. 

În august 1987, Doina Cornea i-a adresat o primă 
scrisoare deschisă lui Ceauşescu, în care pleda pentru 
nevoia de reformă în sistemul de învățământ românesc, care 


era aservit intereselor politice. Cerea mai multá autonomie 
universitara, mai multe  schimburi  academice cu 
universitatile stráine, scutirea profesorilor si studentilor de 
obligatiile extracurriculare precum participarea la munca 
agricola in ultimele doua saptamani din septembrie, 
introducerea educatiei religioase si crearea de scoli pentru 
persoanele cu handicap. Argumenta ca scopul educatiei era 
acela de a-i invata pe elevi cum sa gandeasca mai degraba 
decat sá le umpli capul de evenimente, cerand includerea in 
manualele scolare ale unor fragmente din scrierile unor 
eminenti autori romani precum Mircea Eliade, Constantin 
Noica, Emil Cioran si Eugéne Ionesco. Nu se stie daca 
Ceausescu a fost informat despre continutul scrisorii. Nu a 
primit nici un raspuns si nici o sanctiune nu i s-a aplicat 
ulterior Doinei Cornea de către autorități. Acestea au 
actionat dupa alte trei luni. 

Aflànd despre revolta muncitorilor de la Brasov din 15 
noiembrie 1987, Doina Cornea a fabricat manifeste pe care 
le-a distribuit in data de 18 noiembrie, împreună cu fiul ei, 
Leontin Iuhas, in jurul universitatii si fabricilor din Cluj, 
fácànd apel la muncitori sá isi arate solidaritatea cu cei de 
la Brasov. Au fost arestati in ziua urmátoare si retinuti de 
Securitate pana la sfársitul lui decembrie, cand, ca efect al 
unui protest public apárut in presa occidentala, si in mod 
deosebit al unui documentar despre Romania lui 
Ceausescu, realizat de Christian Duplan, transmis la 
televiziunea franceză pe 10 decembrie si cuprinzând 
interviuri realizate anterior cu Doina Cornea, cei doi au fost 
eliberați. Multumirile pentru rolul jucat de presă în 
eliberarea ei si pentru toti cei care demonstraseră in 
favoarea sa la Paris, Geneva si Londra au fost insotite de un 
protest fata de interceptarea de cátre autoritátile romane a 
corespondentei ei, de intreruperea convorbirilor telefonice si 
fata de faptul cá ii era supravegheată casa. Pe scurt, 


conchidea ea, faceau totul pentru a-i izola pe ea si pe cei 
care încercau să vorbească cu voce tare in mijlocul 
dezastrului care ii inconjura.!? 

In vara lui 1988, Cornea a auzit la Radio Europa Libera 
ca fusese invitata la Conferinta pentru Drepturile Omului de 
la Cracovia; scrisoarea cu invitatia nu a ajuns niciodata la 
ea. Cererea ei de pasaport a fost respinsá, iar aceasta 
respingere a determinat-o sa le scrie o scrisoare de 
multumire organizatorilor, oferindu-si, totodata, contributia 
la tema principală a discuţiei: „De ce mişcarea de opoziţie 
nu reuşeşte în ţările socialiste?” Răspunsul, scria ea, se 
găseşte în scrierile filozofului român Constantin Noica, care 
spunea că individul a fost lipsit de împlinirea sa spirituală 
prin impunerea unei ideologii materialiste totalitare. Această 
ideologie a dat naştere unui sistem social care a strivit 
individul, ceea ce a făcut ca însuşi sistemul social să devină 
epuizat şi ineficient, căci, fără pluralism şi diversitate 
spirituală, societatea e condamnată la stagnare, 
mediocritate şi uniformitate. Membrii unei astfel de societăți 
sunt, cu puţine excepţii, ,contaminati" de judecatile 
materialiste şi lipsiți de curajul de a contesta ordinea 
politică. 

Şi această scrisoare, şi următoarea, cunoscută ca 
scrisoarea din 23 august, data la care, in 1988, a fost 
transmisă la Radio Europa Liberă, în mod deliberat pentru a 
coincide cu sărbătorirea zilei naționale a României, au fost 
scoase din tara de Josy Dubie, realizatoarea emisiunii Red 
Disaster despre Doina Cornea şi despre România, care a fost 
difuzată la televiziunea belgiană pe 8 decembrie 1988 şi, 
ulterior, pe canale TV franceze şi canadiene. Scrisoarea din 
23 august îi era adresată lui Ceauşescu şi cerea să se pună 
capăt distrugerii satelor prin planul de „sistematizare”, care 
scosese „sute de mii de ţărani” din casele şi din pământurile 
lor strămoşeşti. 


Planul lui Ceauşescu de relocare rurală sau 
„sistematizare” poate fi înțeles doar în contextul statutului 
politic al României ca stat socialist şi al poziţiei ei 
economice, ca țară în curs de dezvoltare. Ca şi în cazul altor 
tari socialiste în curs de dezvoltare, şi liderii români doreau 
să genereze bunăstare utilizând resursele interne ale țării, 
adică folosind forța de muncă a populaţiei, care, până la 
sfârşitul anilor 1970, fusese angajată mai ales în 
agricultură, şi exportând produse agricole şi ale noilor 
industrii. O trăsătură a obiectivelor acestor tari în curs de 
dezvoltare era reprezentată de proporțiile şi de rapiditatea cu 
care doreau să şi le atingă. Adeseori, aceste obiective 
includeau o creştere rapidă a economiei, modernizarea 
aşezărilor umane prin folosirea canalizării şi electricităţii, 
precum şi furnizarea de facilități educaţionale şi medicale 
îmbunătăţite. 

În cazul României, faptul că Ceauşescu insista pe rolul 
central al Partidului Comunist, pe primatul telurilor fixate 
de ideologia marxistă şi, în domeniul economic, pe nevoia de 
a păstra mecanismele de comandă a făcut ca România să 
fie, alături de Albania, cel mai fidel acestei doctrine stat 
socialist din Estul Europei. Interacțiunea şi interdependenta 
dintre realitatea politică şi activitatea economică s-au 
reflectat cel mai bine în planificarea dezvoltării, care era în 
întregime condusă de partid. Atunci când partidul a devenit 
supus voinței unui singur om, planificarea a devenit 
autoritară, într-un mod specific unei societăți totalitare. 
Impunerea autorității liderului partidului a redus 
participarea la luarea deciziilor în general şi, în particular, 
participarea cetățenilor la planificarea rurală şi urbană la 
un simplu exercițiu de fațadă. 

O astfel de negare a consultării şi dialogului lovea în 
însăşi esența pretențiilor conducerii că exista o „democrație 
socialistă” şi că poporul avea un rol în procesul de luare a 


deciziilor. Organizarea sistematizarii nu trebuie vazuta deci 
doar ca o problema de mediu; crearea ,omului nou” era 
parte din cruciada de inginerie sociala a lui Ceausescu. Nu 
țintele dezvoltării planificate a economiei României 
îngrijorau cel mai mult, ci metodele folosite pentru a le 
atinge, metode care spuneau foarte mult despre atitudinea 
lui Ceausescu fata de propriul popor si fata de 
constrângerile impuse românilor în privința modului in care 
trăiau şi îşi împlineau destinele. 

Din miile de îndemnuri adresate de Ceauşescu poporului 
său, nici unul nu a produs un ecou mai prompt în presa 
internațională decât afirmaţia lui că „trebuie să reducem 
substanțial numărul de sate, de la 13.000 câte sunt în 
prezent la 5.000, cel mult 6.000”. A spus-o într-o cuvântare 
la Conferința Naţională a Presedintilor de Consilii Populare, 
pe 3 martie 1988.20 Intenţia lui a fost interpretată ca atare 
de presa occidentală, ca un plan de a demola fizic 7-8.000 
de sate româneşti. Într-o perioadă în care grija pentru 
conservarea mediului ajunsese pe primul loc în agendele 
politice occidentale, planul lui Ceauşescu a transmis unde 
de şoc în capitalele din Europa şi America de Nord. 
Preocuparea occidentală fata de lipsa de respect a liderului 
român pentru moştenirea arhitecturală a fost alimentată de 
mărturiile scurse în afara țării la începutul anilor 1980 
despre demolarea centrului Bucureştiului pentru a se face 
loc unui nou complex administrativ de proporții gigantice. 
Elementul central al acestui complex era palatul 
prezidenţial, al cărui nume, Casa Poporului, căpătase ecouri 
orwelliene dupa ce 40.000 de cetățeni nefericiti fuseseră 
scoşi cu forța, în 1983, din casele lor, dintre care multe 
fuseseră construite in secolul al XIX-lea. Şantierul 
complexului a început în 1984, dar abia după venirea la 
putere a lui Mihail Gorbaciov, în martie 1985, care a pus în 
lumina ,stalinismul de modă veche” al lui Ceauşescu şi 


suferințele omeneşti care decurgeau de aici, presa 
occidentală a început să se intereseze de deciziile 
dictatoriale ale preşedintelui român. 

Planul reprezenta un spectaculos autogol al liderului 
român, care a reuşit să atragă atenția pe plan internațional 
asupra exceselor regimului şi i-a adus Doinei Cornea cel mai 
larg sprijin în interiorul țării. Douăzeci şi şapte de profesori, 
scriitori şi muncitori din oraşele Cluj, Sibiu, Făgăraş şi 
Zărneşti, în Transilvania, inclusiv Iulius Filip si Dumitru 
Alexandru Pop, şi-au pus semnătura pe cea de-a treia 
scrisoare deschisă a Doinei Cornea către Ceauşescu. 
Această scrisoare a reprezentat un caz rar de protest colectiv 
din partea unor intelectuali şi a unor muncitori. Scrisă în 
iulie 1988, dar difuzată la Radio Europa Liberă abia la 
începutul lui septembrie şi publicată în The Spectator şi Le 
Monde, era dedicată în întregime planului de sistematizare 
şi reprezenta o răsunătoare condamnare a acestuia. 

Ca urmare a publicării acestei scrisori, Cornea a fost 
plasată în arest la domiciliu, o restricție care nu avea să se 
ridice până pe 21 decembrie 1989. Înainte de a i se impune 
arestul la domiciliu, ea a reuşit să scoată din ţară o 
scrisoare adresată papei loan Paul II, semnată de ea şi de 
alți şase membri ai Bisericii Greco-Catolice, inclusiv de fiul 
ei şi de patru dintre semnatarii scrisorii anterioare, 
referitoare la sistematizare, scrisoare prin care îi cereau 
papei ajutorul pentru restabilirea drepturilor bisericii lor în 
România. O campanie pentru a obţine eliberarea ei din 
arestul la domiciliu a căpătat proporţii în iarna lui 1988, 
alimentată de transmiterea documentarului Red Disaster la 
televiziunea belgiană. Parlamentul European şi Confederaţia 
Internațională a Sindicatelor Libere au adoptat rezoluții de 
sprijin pentru Doina Cornea, iar Laurent Fabius, 
preşedintele Adunării Naţionale franceze, Valery Giscard 
d'Estaing, fostul preşedinte al Franţei, şi Leo Tindemans, 


ministrul belgian al Afacerilor Externe au intervenit personal 
pe lângă guvernul României. În ianuarie 1989, ambasadorul 
britanic în România, Hugh Arbuthnott, a fost bruscat de 
milițienii români în timp ce încerca să se apropie de casa 
doamnei Cornea din Cluj si a fost întors din drum. Alti 
ambasadori ai Comunităţii Europene i-au urmat exemplul 
lui Arbuthnott, în special ambasadorul olandez, Coen Stork, 
interesându-se direct de soarta doamnei Cornea, dar 
regimul nu a dat curs solicitărilor lor.2! Cu toate acestea, 
presiunea internațională a continuat să crească. 

În martie, Comisia Naţiunilor Unite pentru Drepturile 
Omului de la Geneva şi-a dat votul pentru investigarea 
eventualelor violari ale drepturilor omului comise in 
România. În aprilie 1989, BBC a primit textele a două noi 
scrisori deschise adresate de Doina Cornea lui Ceauşescu. 
Prima, datată 9 aprilie 1989 şi semnată de alți şase, 
cuprindea cel mai aspru atac al ei la adresa preşedintelui: 


Această guvernare obositoare pe care ne-o impuneti, împotriva 
fibrei noastre constitutive, morale şi biologice, devine tot mai 
greu de îndurat. Ne-aţi dărâmat bisericile cele mai dragi nouă, 
cele mai vechi. Ati răscolit mormintele de voievozi. Ati început 
să daramati satele țării, vechi de mai multe sute de ani, să le 
distrugeti ordinea firească. Ati strivit ființa interioară a 
oamenilor, umilindu-le nazuintele şi cererile legitime, 
umilindu-le conştiinţa, silindu-i, sub presiuni şi teroare, să ia 
minciuna drept adevăr şi adevărul drept minciună, să 
consimtă astfel la propria lor schilodire morală...22 


La mai putin de o săptămână a fost trimisă si cea de-a 
doua scrisoare. Aceasta trecea în revistă măsurile luate 
împotriva Doinei Cornea şi a familiei ei şi arăta că nu aveau 
nici o bază în legea din România. Nu mai găsim nicăieri un 
rechizitoriu atât de concis despre disprețul fata de lege al 
regimului românesc şi natura arbitrară a exercitării puterii. 


Scopul acestor practici arbitrare si ilegale era, asa cum 
arăta Cornea, să striveascá voința poporului şi sa 
transforme tara într-o „uriaşă închisoare în care cetățeanul 
e în permanență agresat şi umilit”. Dar încheia într-o notă 
sfidátoare, cu certitudinea că „fragila viata va invinge".?3 

Notorietatea internațională pe care detentia i-a adus-o 
Doinei Cornea s-a confirmat prin invitaţia pe care i-a 
adresat-o Danielle Mitterrand, soția preşedintelui Franţei, de 
a participa la conferința pentru drepturile omului de la 
Paris, între 22 şi 24 iunie, menită să marcheze bicentenarul 
Revoluţiei Franceze. Din nou, autoritățile române au refuzat 
să-i acorde Doinei Cornea viza de ieşire. O altă invitație, 
venită de această dată din partea Comitetului pentru relații 
cu țările europene care nu erau membre ale Consiliului 
Europei, de a lua cuvântul la adunarea sa de la Strasbourg, 
din luna iulie, nu a ajuns la ea deoarece i-a fost înmânată 
ambasadorului român la Paris. 

În acel moment, tratamentul aplicat Doinei Cornea de 
către autoritățile române nu mai era unic; îşi împărtăşea 
soarta cu alti scriitori şi figuri politice importante, precum 
Mircea Dinescu şi Silviu Brucan, dar ea luase atitudine cu 
mult înainte ca schimbările din Uniunea Sovietică să ofere o 
umbrelă politică, oricum fragilă, celor pe care relaţiile de 
familie sau profesionale îi legau de leagănul comunismului. 
Vreme de aproape şapte ani, Doina Cornea a rămas o 
personalitate izolată şi totuşi, fiindcă îşi formase opiniile din 
propriile experienţe de zi cu zi, acestea semănau cu ale celor 
care o ascultau, aşadar mesajul ei a dobândit influență. Cele 
mai grave crime comise de regimul Ceauşescu erau, în ochii 
ei, lipsirea oamenilor de demnitatea umană, reducerea lor la 
starea de animale a căror principală preocupare cotidiană 
era lupta zilnică pentru a găsi mâncare, institutionalizarea 
mizeriei, atomizarea şi uniformizarea locuitorilor României. 
Faptul că numai puţini concetateni au răspuns la mesajul ei 


nu trebuie vazut ca un esec al sau, ci drept o confirmare, pe 
de-o parte, a dimensiunilor uriase ale misiunii pe care si-o 
stabilise si, pe de alta parte, a succesului lui Ceauşescu in 
abrutizarea propriului popor. Rezistenta ei solitará in fata 
dictatorului, refuzul ei de a-si abandona propria demnitate 
si de a tácea in fata persecutiilor si a intimidárii stau 
márturie pentru tária interioara a acestei femei remarcabile 
care, pentru o buna parte a deceniului, a reprezentat 
constiinta romanilor. Nu e o exagerare daca spunem cá nici 
un alt caz nu a atras mai mult atentia asupra abuzurilor 
comise de Romania impotriva drepturilor omului si nu a 
determinat carantina internationala care, desi cu intarziere, 
i-a urmat. 

La intoarcerea de la Cluj la Bucuresti, socrul meu, Andrei 
Caracostea, profesor la Institutul de Constructii si Inginerie, 
mi-a oferit oportunitatea neasteptatà de a-1 cunoaste pe Ion 
Iliescu?^, cel care avea să joace un rol-cheie în revoluția din 
decembrie 1989. Iliescu era, la acea vreme, director al 
Editurii Tehnice, cu care Andrei Caracostea avea un 
contract pentru publicarea Manualului construcțiilor, a cărui 
primă ediție apăruse in 1977. Socrul meu mi-a cerut să duc 
manuscrisul la editura care îşi avea sediul în Casa Scânteii, 
construită după modelul universității Lomonosov de la 
Moscova şi poreclită „Tortul de nuntă” deoarece simboliza 
„uniunea” postbelică a României cu URSS. Construită între 
1952 şi 1957, ea găzduia birourile cotidianului partidului, 
Scânteia, şi pe ale altor ziare şi edituri controlate de stat, 
fiind finanțată parţial din sume deduse obligatoriu din 
salariile muncitorilor. În fata ei fusese ridicată o statuie a lui 
Lenin, care, poate în mod potrivit, stătea cu spatele la acest 
templu al culturii. Tot aici se aflau şi principalele edituri 
care publicau literatura, publicaţii literare, precum şi 
tipografia cotidianelor Partidului, Scânteia şi România liberă. 
Cunoşteam clădirea şi, după ce am spus la recepţie de ce 


venisem, am luat liftul catre biroul unde aveam treaba. 
Acolo am batut timid la usa si o voce de femeie m-a invitat 
sa intru. I-am explicat motivul vizitei mele, relatia mea cu 
profesorul Caracostea si i-am înmânat manuscrisul. „Mă 
duc să văd dacă directorul este în birou. Sunt sigură că i-ar 
face plăcere să vă mulțumească.” A bătut la uşă şi a 
dispărut înăuntru. După un minut, un Iliescu radios a 
apărut împreună cu ea, cu mâna întinsă pentru a-mi ura 
bun venit. „Multe mulțumiri că ati adus manuscrisul, 
profesorul Caracostea e unul dintre cei mai valoroşi autori ai 
noştri. Dar poftiti în biroul meu, povestiti-mi putin despre ce 
faceți.” 

Nu-mi era necunoscută traiectoria politică a lui Iliescu. 
Fost lider al partidului în judeţul Iasi, între 1974 si 1979, 
fusese marginalizat de Ceauşescu, iar în Occident circulau 
zvonuri cum că s-ar fi bucurat de simpatia lui Mihail 
Gorbaciov, un zvon care a câştigat în credibilitate după 
enigmaticul apel la reformă facut de Iliescu în ziarul 
România literară, in septembrie 1987. Discretia a fost 
dominanta conversatiei noastre. La o ceaşcă de înlocuitor de 
cafea, făcut în mare din cicoare şi cunoscut popular ca 
nechezol, i-am vorbit pe scurt despre preocupările mele 
academice legate de România şi despre interesul meu de a 
afla la prima mână care sunt problemele cotidiene ale 
cetățenilor. A dat din cap aprobator. Nici nu-mi imaginam 
că următoarea noastră întâlnire avea să fie la începutul lui 
ianuarie 1990, după ce el devenise preşedintele Frontului 
Salvării Naţionale. Şi-a amintit de vizita mea dinainte de 
revoluție si a fost amabil să rămână câteva minute cu mine, 
punându-mi întrebări despre socrul meu, înainte de un 
interviu pe care îl dădea la BBC. La moartea acestuia din 
urmă, în 1993, a trimis o coroană de flori din partea lui, ca 
preşedinte. 


In ajunul plecárii mele, am facut o plimbare de adio de la 
apartamentul socrilor mei de pe bulevardul Ana Ipătescu25 
pana la Piata Gheorghe Gheorghiu-Dej (azi Piata Revolutiei). 
Pe drum, m-am oprit să-l vad pe Andrei Pippidi si i-am lăsat 
cáteva cárti publicate in Marea Britanie. Intreruperile 
curentului electric lásau orasul in bezná si, ca atare, strazile 
erau pustii, cu exceptia patrulelor de militieni care purtau 
pusti de asalt AK-47. Patrulau in grupuri de cáte sase, sub 
comanda unui subofiter. Cand am ajuns la hotelul Athénée 
Palace am asistat la o scená incredibilà. Militienii incercau 
cu disperare sá puna mana pe cátiva caini vagabonzi cárora 
li se dăduse drumul in piață. De cozile lor erau legate bilete 
pe care scria de mână, cu litere de tipar şi cerneală neagră, 
„Jos Ceauşescu”. S-a dovedit a fi o prevestire. 

Probabil că nu a fost prea dificil pentru autorităţile 
române să-şi dea seama cine era „corespondentul special” al 
articolului din The Times. La scurtă vreme după publicarea 
lui, un prieten britanic care se întorsese dintr-o vizită la 
Bucureşti m-a sunat ca să-mi transmită un avertisment 
ambiguu din partea unui oficial din Ministerul Afacerilor 
Externe român că eram „al şaptelea pe lista Securităţii”. În 
decembrie, responsabilul pentru România din Ministerul 
Afacerilor Externe britanic m-a anunțat despre un telefon pe 
care îl primise de la ambasadorul român în Marea Britanie, 
Stan Soare, care ocupa postul de la Londra din 1986. 
Ambasadorul îl informase că eram considerat persona non 
grata de către statul român. Responsabilul îi răspunsese 
ambasadorului că îmi putea comunica direct această 
decizie, nu prin Ministerul Afacerilor Externe britanic, dat 
fiind că nu eram angajatul acestuia, la care ambasadorul i-a 
replicat: „Ei, nu mai spune”. Mi s-a confirmat acest statut în 
ianuarie 1989, la o recepţie dată de ataşatul cultural al 
Ungariei, unde am avut şansa să-l întâlnesc pe omologul lui 


roman. Acesta a intrat în vorbă cu mine întrebându-mă ce 
planuri aveam. 


IN PREAJMA REVOLUTIEI 


In septembrie 1988, poetul Mircea Dinescu, pe care il 
cunosteam si il traduceam din 1985, mi-a vorbit, la o cina 
privata gazduita la Bucuresti de ambasadorul britanic Hugh 
Arbuthnott, despre problemele sale cu autoritátile romane, 
ca urmare a unei vizite pe care o fácuse in Uniunea 
Sovietica, in calitate de oaspete al Uniunii Scriitorilor din 
URSS. Intr-un interviu la Radio Moscova, transmis pe 25 
august, Dinescu isi exprimase in mod categoric sustinerea 
pentru glasnost si perestroika. La intoarcerea in Bucuresti, a 
fost pus sub supraveghere si mi-a spus cá intentiona sá ia 
pozitie impotriva regimului dacá i se refuza publicarea celui 
mai recent volum de poezii. I-am promis cá, în cazul in care 
s-ar fi luat másuri impotriva lui, voi incerca sá atrag atentia 
presei britanice in legáturá cu acestea. Ceea ce am si fácut, 
intr-o scrisoare cátre The Times, publicata pe 28 martie 
1989, cu titlul ,Pledoarie pentru un poet".! Sentimentele lui 
Dinescu fata de abuzurile regimului fuseseră exprimate 
public în cadrul unui interviu pe care îl dăduse la el acasă, 
cu trei luni mai înainte, în decembrie 1988, unui 
corespondent al cotidianului parizian Liberation, interviu în 
care ataca faptul că regimul aplica poporului său un 
tratament de degradare morală. Interviul a fost publicat pe 
17 martie. În aceeaşi zi, Dinescu a fost demis din redacția 
săptămânalului Uniunii Scriitorilor, România literară. A 


primit amenintari anonime cu moartea, in forma unui anunt 
mortuar cu margini negre. Într-o scrisoare trimisă 
clandestin la BBC, care mi-a fost transmisă, el descrie în ce 
măsură Securitatea îi asculta conversațiile: 


Cu o săptămână în urmă [la sfârşitul lui martie — nota mea], la 
cantina Casei Scriitorilor am zăbovit la o masă cu poetul Dan 
Deşliu. După plecarea noastră, un coleg a asistat, fără să vrea, 
la o grotescă scenă in care trei indivizi — extraterestri, desigur — 
căutau furibunzi prin bucătărie o anumită farfurie ce zăbovise 
cu câteva felii de pâine pe masa noastră şi pe care din greşeală 
chelnerul o depusese la spălătorie printre celelalte farfurii 
inocente. Buclucaşa farfurie (ne)ascultatoare fu recuperată. 
Întâmplarea mi-a fost şoptită, astfel că am revenit la data de 14 
martie cu gândul netrebnic de a fura farfuria. Stând la masă 
cu câțiva colegi, am fost surprinşi si eu, si Dan Desliu, singurii 
care cunoşteam povestea farfuriei, când în locul chiflelor de pe 
masă chelnerita ne-a adus o farfurie noua cu felii de pâine sub 
pretextul că e mai proaspătă. Dan Desliu a subtilizat obiectul 
de porțelan vibratil şi l-a depus în geanta personală cu gândul 
de a-l studia în tihnă acasă. Sincer să fiu, aveam oarecare 
îndoieli că într-o cantină a scriitorilor din RSR pot circula la 
mesele gureşilor autori farfurii ascultătoare... Ceea ce trebuia 
demonstrat s-a adeverit mult mai devreme decât ne-am fi 
aşteptat. Ei bine, în plină zi, în curtea Uniunii Scriitorilor, 
poetul Dan Deşliu a fost atacat de un individ în timp ce se suia 
într-un taxi, smulgându-i-se geanta de sub brat, specialistul 
luând-o la fugă pe Calea Victoriei cu ponosita geantă de vinilin 
ce adăpostea un pix, un covrig şi o prețioasă farfurie. 


Că atacatorul nu era un hot oarecare s-a dovedit odată cu 
arestarea lui Deşliu sub acuzaţia că furase farfuria. 

Sprijinul pentru Dinescu a venit din partea a şapte 
scriitori: Geo Bogza, veteran socialist şi scriitor de proză 
scurtă, Ştefan Augustin-Doinaş, poet, Dan Hăulică, editorul 
revistei culturale lunare Secolul 20, Octavian Paler, critic 
literar, şi Andrei Pleşu, Alexandru Paleologu şi Mihai Sora, 


eseisti. Într-o scrisoare adresată preşedintelui Uniunii 
Scriitorilor, cei şapte îşi exprimau regretul că „literatura 
română contemporană e pusă sub semnul întrebării în 
persoana unuia dintre cei mai reprezentativi scriitori ai 
sái".? Tuturor semnatarilor li s-a interzis să mai publice. 
Pleşu, prieten apropiat cu Dinescu, a fost demis din postul 
său de istoric de artă pe motiv că acesta a fost ,desfiintat” şi 
i s-a spus că, fie se muta la Bacău, fie rămânea fără slujbă 
şi risca să fie pus sub acuzare pentru „parazitism”. Pe 5 
aprilie, Pleşu a plecat la Bacău. Soţia lui a fost pusă sub 
supraveghere şi i s-a interzis să primească alți vizitatori în 
afară de membrii familiei. 

Alături de Dinescu, o altă victimă a cenzurii a fost Ana 
Blandiana. Ca urmare a publicării în revista studențească 
Amfiteatru, în decembrie 1984, a patru poeme în care critica 
brutalitatea regimului fata de cetățeni, ea a primit 
amenințări cu moartea prin telefon şi i s-a interzis să mai 
publice versuri până în 1988, când i-a apărut o carte pentru 
copii, intitulată Întâmplări de pe strada mea. Un cititor a 
atras atenţia asupra uneia dintre poezii, al cărui personaj 
principal, un motan, ar fi fost o alegorie a lui Ceauşescu. Ca 
atare, i s-a interzis să mai publice versuri.? 

Nemulțumirea crescândă fata de Ceausescu din interiorul 
cercurilor de veterani ai partidului a devenit evidentă pe 10 
martie 1989, cand o scrisoare deschisă adresată 
preşedintelui a fost făcută publică de BBC, purtând 
semnătura a şase personalități din vechea gardă a 
partidului. Trei dintre ei erau foşti membri ai Biroului 
politic: Gheorghe Apostol (1913-2010), prim-secretar al 
partidului în perioada aprilie 1954-octombrie 1955; 
Alexandru Birladeanu (1911-1997), unul dintre economiştii 
importanţi ai partidului, care a avut un rol-cheie în 
câştigarea autonomiei României fata de Uniunea Sovietică; 
şi Constantin Pirvulescu (1895-1992), unul dintre membrii 


fondatori ai PCR, in 1921 si secretar al partidului pentru o 
scurta perioada de timp, din aprilie 1944 pana in 1945. 
Ceilalti semnatari erau Silviu Brucan (1916-2006), Corneliu 
Manescu (1916-2000), ministru al Afacerilor Externe intre 
1961 si 1972 şi preşedinte al Adunării Generale a Naţiunilor 
Unite din 1967 pana in 1968 si Grigore Ion Raceanu (1906- 
1996), membru veteran al partidului. 

Multe informatii gresite si poate si dezinformári au 
circulat cu privire la modul in care ,Scrisoarea celor sase", 
asa cum avea sá fie cunoscutá, a ajuns in Occident. Pare 
destul de sigur cá Brucan a trimis cel putin douá exemplare 
pe 1 martie, prin postá, unul cátre biroul Associated Press 
din Viena, cel de-al doilea cátre un prieten din Londra. 
Prietenul din Londra a informat BBC World Service, care a 
trimis un curier sa ridice scrisoarea. A fost difuzata de sectia 
romana a BBC pe 10 martie si, in aceeasi seara, a fost 
transmisa in limba engleza si o corespondenta din Londra 
de Misha Glenny, cu detaliile unei convorbiri telefonice cu 
Brucan referitoare la semnificatia scrisorii. Intr-o declaratie 
data de Brucan la Securitate pe 23 martie 1989, acesta 
spune cá imi trimisese si mie o copie a scrisorii, la Londra.4 
Nu am nici un motiv sa nu cred asta. Totusi, singurul text al 
scrisorii pe care l-am vazut mi-a fost aratat in traducere 
engleza pe 10 martie, la BBC. 

In legáturá cu transmiterea scrisorii in Occident a fost 
invocat si numele corespondentului american William Pfaff. 
Iata ce are de spus Pfaff in aceasta chestiune: 


S-a spus la Radio Europa Libera (si in alte parti) ca eu am 
transportat textul scrisorii liderilor comunisti disidenti, in 
martie 1989, in Occident. Nu este adevarat. Se pare ca am 
oferit o diversiune utilă in această chestiune, dar textul 
scrisorii a fost pur şi simplu expediat prin poştă de domnul 
Brucan la adrese din Viena şi Londra pentru a fi trimis către 
The Associated Press şi BBC. Când, după câteva zile, BBC nu a 


transmis nimic, domnul Brucan a conchis ca scrisoarea nu 
ajunsese (de fapt, ajunsese) si a facut o alta copie de mana pe 
care a predat-o ambasadei americane, cerand sa fie imediat 
batuta la o masiná de scris de acolo, iar originalul, distrus. La 
scurt timp dupa aceea a fost arestat. Potrivit lui, serviciul 
secret románesc, Securitatea, se infiltrase in ambasadá, un 
ofiter american lucra pentru aceasta. 


Pfaff a mai dezvaluit si cá Brucan ii arátase un proiect 
prin care propunea reformarea Partidului Comunist Román, 
in timpul unei vizite la Bucuresti ,iarna tarziu, in 1988-89".5 

„Scrisoarea celor şase” era ceva fără precedent sub trei 
aspecte: in primul rand era un protest impotriva politicilor 
lui Ceauşescu care venea chiar din rândurile foştilor 
demnitari ai partidului; în al doilea rând era un protest 
colectiv; şi, în sfârşit, trimitandu-si scrisoarea în străinătate, 
semnatarii arătaseră că nu exista un mecanism de partid pe 
care ei să-l fi putut folosi pentru a discuta problemele 
interne ale partidului. Scrisoarea era o recunoaştere a 
faptului că Ceauşescu golise PCR de substanţă şi totodată a 
dictaturii pe care o exercita asupra ţării. Totuşi, nu era 
scrisă în spiritul respectului pentru o democrație pluralistă; 
în ea se pleda mai degrabă pentru pluralism în partid decât 
pentru un pluralism democratic, modelându-şi critica în 
forma fidelității fata de Partidul-Stat unic. Folosind modelul 
glasnostului lui Gorbaciov, semnatarii declarau că motivul 
pentru care luau atitudine era acela că „însăşi ideea de 
socialism, pentru care noi am luptat, este discreditată de 
politica dumneavoastră” şi că „țara noastră este izolată în 
Europa”. Procedând astfel, ştiau că îşi riscau „libertatea şi 
poate chiar viețile noastre”. Nu era o frică fără temei: Brucan 
fusese avertizat de două ori de şeful Comisiei de Control a 
Partidului deoarece încălcase disciplina de partid discutând 
despre problemele acestuia în afara cadrului organizat, ca 


urmare a declaratiilor lui in sprijinul muncitorilor de la 
Brasov, in noiembrie 1987. 

Scrisoarea avea cinci puncte principale. Primul se referea 
la condamnarea politicilor lui Ceauşescu atât in interiorul, 
cât şi în exteriorul României: „Comunitatea internațională 
vă reproşează nerespectarea Actului final de la Helsinki, pe 
care lati semnat. Cetățenii români vă reproşează 
nerespectarea Constituţiei, pe care ati jurat”. În sprijinul 
afirmației lor, „cei şase” mentionau: 


a) Sistematizarea sau relocarea rurală, care implica „mutarea 
forțată a țăranilor în blocuri cu 3 etaje”; 

b) Decretul care le interzicea cetățenilor români să aibă 
contacte cu străini, care „nu a fost niciodată votat de un corp 
legislativ şi nu a fost niciodată publicat”. 

c) Centrul civic, cunoscut sub numele de Casa Poporului, care 
„nu dispune de un buget public” şi era construit „cu violarea 
tuturor legilor existente privitoare la construcții şi finanțarea 
lor”; 

d) Folosirea Securității împotriva muncitorilor „care îşi cer 
drepturile”; 

e) Fortarea muncitorilor să lucreze duminica, ceea ce 
contravenea articolului 19 din Constituţie; şi 

f) Violarea poştei şi întreruperea convorbirilor telefonice. 


În rezumat, autorii conchideau: „Constituţia a fost 
virtualmente suspendată şi nu dispunem în momentul de 
fata de un sistem legal”. Fără respectarea legii de către 
autoritățile de la vârf, „societatea nu poate funcționa”. 
Punctele al doilea şi al treilea din scrisoare se refereau la 
economie şi la problemele care decurgeau din planificarea şi 
proasta conducere din industrie şi agricultură: „Planificarea 
nu mai funcționează... un număr tot mai mare de fabrici 
sunt lipsite de materii prime, energie sau piețe... politica 
agricolă este de asemenea in derută”. Planul de 
sistematizare era irațional: „De ce să urbanizezi satele când 


nu poti asigura conditii decente de viata urbana in oras, 
adica incalzire, iluminare, transport, pentru a nu mai vorbi 
de hrană?” 

Sfârşitul scrisorii era într-o notă constructivă. Semnatarii 
îşi exprimau disponibilitatea de a participa „la dialog cu 
guvernul cu privire la căile şi mijloacele de a depăşi 
prezentul impas”. Cei şase erau, aşadar, atenți să nu 
rămână descoperiți în fata acuzatiei de rebeliune cerând 
direct îndepărtarea preşedintelui şi, astfel, se puteau apăra 
de acuzaţia de trădare susținând că pledaseră pentru o 
soluționare internă a problemelor țării, conformă cu des 
invocatul principiu al lui Ceauşescu, de „stăpân pe propriul 
destin”. 

Experiența arătase că o condiție necesară pentru a slăbi 
rigiditatea comunismului în Estul Europei era critica din 
partea activiştilor seniori ai partidului, care erau dezamagiti 
de sistemul comunist. Milovan Djilas în Iugoslavia, Imre 
Nagy în Ungaria şi Alexander Dubcek în Cehoslovacia 
ceruseră schimbarea din interiorul partidului. În schimb, în 
România, nu au existat personalități comparabile ca 
statură. Nici în protestul lui Brucan ca urmare a revoltei de 
la Braşov din 1987, şi nici acum, în „Scrisoarea celor şase”, 
nu era pusă sub semnul întrebării însăşi validitatea 
marxismului. Nu se recunoştea eşecul planificării socialiste, 
despre care se spunea doar cá nu mai funcţiona în 
economia românească. Cei şase acceptau deschis utilitatea 
Securității, admițând că o creaseră „pentru a apăra ordinea 
socialistă împotriva claselor exploatatoare” şi susținând că 
doar folosirea ei în mod abuziv de către Ceauşescu împotriva 
muncitorilor contribuise la acea criză. În aceasta constă 
slăbiciunea fundamentală a credibilitatii apelului lor: eşecul 
în a-şi recunoaşte rolul lor important în abuzurile comise în 
numele stalinismului în România de la sfârşitul anilor '40 şi 
din anii '50 şi de a admite că propriile lor greşeli nu le 


confereau autoritatea morală pe care să-şi poată baza 
protestul. Dimpotrivă, cei care îl lăudau pe Ceauşescu 
puteau cu uşurinţă să-l desființeze ca fiind acțiunea 
disperată a unui grup de activişti pro-sovietici care fuseseră 
eliminați din funcțiile lor înalte la jumătatea anilor '60, cand 
Ceauşescu îşi consolida poziția făcând apel la comunismul 
national". 

Mai era si problema prápastiei dintre generatii, care 
trebuia depasita daca disidenta exprimata de cei sase dorea 
sa-si atraga sprijinul esaloanelor mai tinere ale partidului. 
Nu doar cá vársta medie a semnatarilor era de optzeci de ani 
(Pirvulescu avea nouăzeci si patru), dar aceştia se 
identificau cu perioada stalinistă din istoria României, pe 
care mai tinerii nomenclaturişti o priveau cu dispreț. Dar, 
din nou, însuşi faptul că Brucan a putut călători liber în 
Uniunea Sovietică, în Statele Unite şi în Regatul Unit în 
toamna lui 1988 - a fost oaspetele oficial al guvernelor 
respective pe durata vizitelor în aceste tari, dupa ce isi 
exprimase protestul fata de tratamentul aplicat muncitorilor 
de la Braşov cu un an mai înainte — arăta că Ceausescu 
ezita să-i aplice acelaşi tratament pe care muritorii de rând 
trebuiau să-l îndure din partea Securităţii. Precautia venea 
din faptul că ambasada SUA şi cea a Marii Britanii îşi 
arătaseră interesul deosebit față de soarta lui Brucan. 
Totuşi, relativa imunitate de care se bucura nu l-a scutit de 
mânia lui Ceauşescu. S-a dat ordin ca Brucan să fie mutat 
din casa lui, care se afla într-un cartier exclusivist al 
Bucureştiului, în nişte camere din Dămăroaia, în vreme ce 
Mănescu a fost mutat într-o locuință de două camere cu 
podea de pământ în cartierul bucureştean Chitila, iar fiica 
lui, Alexandra, a fost trimisă la Piatra Neamt. Pirvulescu a 
fost dus într-un sat de lângă Vaslui, iar Bârlădeanu, într-o 
casă din Vatra Luminoasă, un cartier al Bucureştiului. 


Cat de in serios a luat Ceausescu acea scrisoare a devenit 
evident la numai trei zile dupa ce continutul ei a ajuns 
cunoscut in Vest. Intr-o incercare de a minimaliza efectul 
critic al scrisorii adresate presedintelui, Radio Bucuresti a 
dezvaluit, pe 14 martie 1989, ca Mircea Raceanu, director 
adjunct in Ministerul Afacerilor Externe si fiul adoptiv al lui 
Grigore Ion Raceanu, unul dintre semnatarii scrisorii, fusese 
arestat pe 31 ianuarie pentru „complot împreună cu 
elemente stráine" si cá avea sa fie ,judecat pentru spionaj in 
urma anchetei aflate in curs”. Momentul ales pentru 
anuntul referitor la punerea sub acuzare a lui Mircea 
Ráceanu era, in mod evident, o incercare facuta de autoritati 
de a lega scrisoarea de protest a celor sase de acuzatiile de 
trădare si spionaj şi părea să prevesteascá un proces- 
spectacol pe modelul celor din perioada stalinistă. În 
formularea acuzațiilor împotriva lui Răceanu, un comunicat 
de presă oficial declara că Securitatea „a descoperit o gravă 
acțiune de trădare a intereselor țării si ale poporului roman, 
săvârşită de Răceanu Mircea, fost lucrător în diplomatie, 
care s-a pus în slujba serviciului de spionaj al unei puteri 
străine”. Un editorial din ziarul partidului, Scânteia, din 17 
martie, punea în evidenţă legătura dintre reformă şi trădare 
afirmând ca încercările de a submina independența 
naţională „au fost precedate de sloganuri perfide, înşelătoare 
care «invită» la liberalism, la anarhie, la nesupunere fata de 
legi, preluate de unii din penibilă naivitate sau cu rea- 
credință de elemente trădătoare”. 

Alături de dezvăluirile despre demolările de biserici în 
Bucureşti, inghitite de extinderea tot mai mare a ariei 
complexului prezidențial, planul de  „sistematizare” a 
determinat grupurile de activişti de mediu occidentali să 
inițieze acțiuni de protest atât naționale, cât si 
internationale.6 Cea mai eficientă in a atrage atenția presei 
şi în a oferi sprijin moral poporului român a fost Operation 


Villages Roumains. Aceasta miscare isi avea originile in 
Belgia, unde doi tineri artisti grafici, Paul Hermant si 
Vincent Magos, au adunat la Bruxelles, pe 22 decembrie 
1988, jurnalisti, fotografi, artisti, arhitecti, sindicalisti care 
impártáseau aceleasi opinii si, impreuná cu Liga pentru 
Drepturile Omului, au initiat o campanie de adoptare a 
satelor romanesti, lansata sub numele Opération Villages 
Roumains, la Bruxelles, pe 3 februarie 1989. Temandu-se ca 
indicatiile lui Ceausescu vizau distrugerea a peste 8.000 de 
sate si cunoscánd secretul alegerii satelor ce urmau sá fie 
distruse, participantii la campanie au propus adoptarea 
tuturor celor 13.000 de sate de cátre orase si sate din 
intreaga Europa. Hermant si Magos au contactat grupuri 
interesate din Franta, Elvetia, Ungaria, Germania de Vest si 
Marea Britanie cu intentia de a infiinta cáte un sediu al 
campaniei in fiecare dintre aceste tári, care sá-si coordoneze 
actiunea de adoptare de sate cu centrul de la Bruxelles. 
Fiecare campanie nationala trebuia sa invite primarii si 
consiliile satesti sá adopte un sat romanesc selectat de 
Bruxelles, pentru a evita astfel adoptiile multiple; se 
recomanda adoptia in locul infrátirii deoarece satele 
româneşti nu aveau nici o libertate de a încheia vreun acord 
bilateral cu parteneri străini. Campania franceză a început 
pe 9 martie, cea elvețiană pe 16 martie, iar cea britanică pe 
6 iunie. Preşedintele campaniei britanice era Sir Bernard 
Braine. Membrii subcomitetului erau Victoria Clark, Jessica 
Douglas-Home, Simon George, John Laughland, Charmian 
Marshall, Maria Nalder, Iolanda Stranescu, Malcolm Taylor, 
dr. Eugene Varallja, Mary Walsh şi subsemnatul. 

Fiecărui oraş şi sat adoptator din Europa i s-a cerut ca 
locuitorii săi să le scrie atât primarilor din satele româneşti, 
cât şi preşedintelui Ceauşescu. În Marea Britanie, scrisoarea 
suna în felul următor: 


Presedintelui Ceausescu, 

Satul/orasul/comuna... din Marea Britanie a decis sa 
adopte unul din cele 13.000 de sate amenintate in prezent 
cu distrugerea de catre programul dumneavoastra de 
„Ssistematizare”. 

Îmi exprim prin prezenta îngrijorarea şi sprijinul atât pentru 
locuitorii, cât şi pentru mediul natural din [numele satului 
adoptat]. 

Mi-am asumat să fac tot ce îmi stă în putere pentru a 
contribui la salvarea lor. 

Semnătura 

Adresa 


Zeci de mii de scrisori de acest fel au fost trimise din 
comunitățile europene către România, pe măsură ce 
numărul de sate adoptate creştea: la începutul lui mai 1989, 
231 de comune din Belgia, 95 din Franţa si 42 din Elveţia 
adoptaseră sate româneşti. Campania britanică începuse în 
iunie, cu sprijinul Altetei Sale Regale Prințul de Wales, care 
a cerut Civic Trust să pună camere la dispoziție campaniei 
în sediul său din Carlton Gardens şi care, până în 
septembrie, a sprijinit încheierea a cincizeci şi două de 
adoptii. Într-o intervenţie politică fără precedent pentru 
membrii familiei regale, prințul a condamnat programul de 
,sistematizare” într-un discurs ținut pe 27 aprilie. Preluate 
în The Times, cuvintele lui nu făceau nici o concesie 
diplomației: 


În această ţară, suntem conştienţi şi indurerati de trauma 
provocată de dezrádácinarea comunităţilor tradiționale din 
ordinele unor planificatori „binevoitori” si atotştiutori. De 
aceea, acest proces ar fi trebuit să ne facă mai sensibili la 
tristul spectacol al unei întregi societăți - nu doar al anumitor 
județe - care îşi pierde rădăcinile şi comunităţile străvechi, 
ceea ce se întâmplă azi într-un colt al Europei, in România. 
Acolo, preşedintele Ceauşescu a inițiat distrugerea la scară 


generala a patrimoniului uman si cultural al tarii sale. Ceea ce 
s-a intamplat aici in anii '60 nu e, desigur, comparabil cu 
politica zisá de ,sistematizare", care tinteste sá transforme 
mediul rural din Romania in peste 500 de comunitati urbane 
desemnate drept ,complexe agro-industriale” Obiectivul este 
transformarea identitatii natiunii, crearea unui om de tip nou, 
complet subordonat visurilor sale. Pentru a-l atinge, 
preşedintele Ceauşescu a pornit la distrugerea oraşelor şi 
satelor țării si la înlocuirea lor cu blocuri de locuinţe care sunt 
o repetiție a ingineriei sociale eşuate din anii '60, amestecată 
cu o atmosferă din cartea 1984 a lui Orwell. 


Imediat ce un sat din Vest adopta un sat românesc, ştirea 
era difuzată de secţiile româneşti ale BBC şi Radio Europa 
Liberă, iar vizitatorii care se întorceau din România 
povesteau că românii erau recunoscători pentru sprijinul 
primit din afară. În toamna lui 1989, copiii din Belgia au 
construit 250.000 de case din hârtie în chip de cadou 
simbolic pentru copiii din România şi le-au expus în satul 
Floreffe. Un an mai târziu, expoziția ocupa vastul parter al 
fostei „Case a Poporului” a lui Ceauşescu. 

Prin planurile lui de sistematizare, Ceauşescu a reuşit să 
introducă România în conştiinţa Europei, pentru a doua 
oară în cariera sa. Prima dată a fost cu ocazia denuntarii, pe 
21 august 1968, a invadării Cehoslovaciei de trupele 
Pactului de la Varşovia. Dar, dacă atunci câştigase 
admirația Europei şi a restului lumii pentru curajoasa 
sfidare a Uniunii Sovietice, faima lui era, în 1989, de altă 
natură. Ceauşescu a devenit căpcăunul Europei, iar 
România atrăgea atenția, si nu in mod pozitiv. Presa 
internațională săpase în adâncimea caracterului represiv al 
regimului său, iar Ministerul de Externe român a primit 
instrucțiuni, în mai 1989, să contracareze campania 
Operation Villages Roumains pretinzând că politica de 
sistematizare avea să fie aplicată într-un ritm mai lent. În 


fapt, planul lui Ceausescu continua sa fie aplicat asa cum 
era prevazut. Pe 24 mai, in satele Otopeni, Dimieni si Odaile 
au fost demolate o multime de case táránesti, iar molozul 
lor, incarcat in 200 de camioane, a fost depozitat in doua 
gropi mari. Ramane o intrebare deschisa daca aceasta 
campanie l-a determinat pe Ceausescu sa-si tempereze 
politica de demolare a caselor in vara si toamna lui 1989, 
asa cum au sustinut unii diplomati straini, dar cel putin nu 
avem dovezi ca aceasta a fost accelerata, asa cum a fost 
cazul cu lucrárile de finalizare a complexului prezidential 
din centrul Bucureştiului. Însă ceea ce a reuşit in mod sigur 
această campanie a fost, aşa cum scria unul dintre 
participanții la ea, împrumutând un vers din Dylan Thomas, 
să le dea românilor sentimentul că satele lor nu vor „intra 
tăcute în neagra noapte”, uitate de restul Europei.” 

Ceea ce nici unul dintre participanţii la campanie nu 
putea sa prevadă era că legăturile stabilite între 
comunitățile din Europa şi satele româneşti aveau să ofere 
cadrul perfect pentru trimiterea de ajutoare umanitare către 
destinaţii uşor de identificat, dupa înlăturarea lui 
Ceauşescu. Întreaga enormitate a guvernării dictatorului şi 
suferința pe care a produs-o au determinat comunitățile 
adoptatoare din Europa să trimită către satele româneşti pe 
care le adoptaseră alimente, haine, medicamente şi ajutoare 
de ordin practic. Spitalele şi casele de copii din zonele 
respective au atras în mod special atenția. Mii de cetățeni 
europeni obişnuiţi au trecut granițele în convoi către satele 
pe care le adoptaseră, ducând ajutoare şi, după ce au 
evaluat nevoile comunității româneşti, au revenit. 

Scandalul provocat de Ceauşescu l-a determinat pe John 
Simpson, corespondentul-şef de relaţii externe al televiziunii 
BBC, să îmi ceară în luna mai să vin la centrul lor de ştiri 
din West London ca să discutăm despre situația din 
România. John avea nevoie de contacte în România pentru 


un documentar pe care intenționa să-l facă despre măsurile 
de austeritate ale lui Ceauşescu şi despre planul de 
sistematizare şi mi-a propus să-l însoțesc la Bucuresti. l-am 
mulțumit pentru invitaţie, dar i-am explicat că statutul meu 
de persona non grata mă împiedica să intru în tara. Mi-a 
acceptat propunerea de a vedea filmul înainte de a fi 
transmis si aşa am şi făcut când s-a întors. El şi echipa lui 
fuseseră reținuți de Securitate în Cluj vreme de câteva ore, 
iar caseta le fusese ,curatata” înainte de a le fi înapoiată. 
Ceea ce nu ştia Securitatea era că BBC avea tehnologie care 
îi permitea să recupereze casetele ,curátate", astfel că am 
putut vedea conţinutul şi am tradus interviurile cu români, 
care includeau si remarci critice de la muncitori si 
pensionari greu încercaţi, ce aşteptau la coadă in fata a 
două magazine alimentare din două oraşe ale Transilvaniei. 

În iulie, Steve Crawshaw, editorul pentru Europa de Est 
al The Independent, mi-a cerut să dau un material 
informativ pentru o serie de articole despre România, pe 
care ziarul său intenţiona să le publice. Textul meu a fost 
elaborat folosind mai multe surse, în principal scrierile lui 
Vlad Georgescu (1937-1988), care, înainte de moartea sa 
prematură, îmi împărtăşise gândurile lui despre aberatiile 
lui Ceausescu.® Includ textul aici, deoarece nu a mai fost 
publicat până acum: 


Acum, când Nicolae Ceauşescu intră în cel de-al 25-lea an al 
puterii sale ca stăpân al destinelor României, țara lui a devenit 
o paria in comunitatea internațională. Când a fost ales în 
funcţia de prim-secretar al Partidului Comunist Român, în 
1965, la vârsta de patruzeci şi şase de ani, se afla într-un 
contrast frapant cu bătrânul şi conservatorul Leonid Brejnev. 
Refuzul lui Ceauşescu de a accepta dictatul sovietic în 
chestiuni economice şi de politică externă a făcut ca, în scurtă 
vreme, să ajungă să fie curtat de Occident, care îl vedea ca pe o 
oază de independență în conformismul blocului estic. Venirea 


la putere a unui Gorbaciov tanar si reformist oferá acum o 
imagine contrastanta in oglinda; acum batranul Ceausescu are 
de suferit in urma comparatiei. Mai mult, esecul liderului 
roman de a-si adapta politicile economice la realitatile pietelor 
mondiale l-a condus, in anii 1980, inapoi spre dependenta de 
Uniunea Sovieticá, de care incercase sá scape cu douázeci de 
ani mai inainte. 

Există deci o tuşă de absurd in realizările lui Ceausescu si 
aceasta explicá, probabil, de ce genul literar cel mai popular in 
ultimii ani in Romania este literatura absurdului. Intr-o tara 
care produce petrol, dar rationalizeazá benzina, produce 
masini, dar restrictioneaza folosirea lor in zilele de duminica, 
construieste noi locuinte, dar nu e in stare sa le incalzeasca si 
anunţă recolte record la grâu, dar rationalizeazá pâinea, acest 
lucru nu e deloc surprinzator. Dar e corect sa atribuim aceasta 
situație doar aberatilor unui nebun? A proceda astfel ar 
insemna sa nu intelegem natura puterii lui Ceausescu si a 
succesului sau in a domina politica romaneasca din ultimul 
sfert de secol, precum si sá-i subestimam capacitatea de a 
supravietui presiunilor de schimbare din multe dintre statele 
vecine din Estul Europei. Cum ar trebui, asadar, sa evaluam, 
jubileul de argint al lui Ceausescu? In termeni politici, acesti 
douazeci si cinci de ani au fost, pe plan intern, un succes 
personal absolut pentru liderul roman. Dupa Todor Jivkov in 
Bulgaria, el este liderul comunist cu cea mai lunga perioada 
petrecuta la putere din Europa de Est. Nu doar ca a ramas la 
putere, dar si-a intarit tot mai mult pozitia de-a lungul anilor, 
numindu-si membri de familie in posturi-cheie, facand rotatia 
cadrelor partidului şi schimbând frecvent miniştrii. Această 
practică are dublul avantaj că împiedică vreun eventual rival 
să-şi creeze o bază de putere şi că face respectivele personaje 
dependente de bunăvoința preşedintelui. Ca şef al partidului, 
şef al statului şi comandant suprem al forțelor armate, a 
concentrat puterea necesară pentru a se asigura că nu putea fi 
deviat de la cursul pe care l-a stabilit pentru ţara lui şi că 
politicile sale vor fi urmate întocmai. Absența unei opoziții 
eficiente le-a permis sicofantilor lui Ceauşescu să-l prezinte 


drept invincibil si  infailibil, trăsăturile obişnuite ale 
dezgustatorului cult al personalitatii, ce a devalorizat pana si 
trăsăturile ideologice ale marxism-leninismului,  aplicat 
consecvent de Ceauşescu. Aici ajungem la o altă trăsătură a 
regimului Ceauşescu: determinarea şi  consecvența sa. 
Intentionand să transforme România într-un „stat industrial 
dezvoltat” până în anul 2000, Ceausescu a dat dovadă de o 
fermitate neclintită şi de un refuz încăpățânat de a face 
compromisuri. Un exemplu al hotărârii sale este succesul 
înregistrat in a dovedi că declarația din decembrie 1982, 
potrivit căreia România isi va plăti datoria de 10, 2 miliarde de 
dolari până în 1990, nu a fost doar o vorbă în vânt (e adevărat 
că anunțul lui din aprilie acest an, potrivit căruia România şi-a 
plătit datoria externă, a fost prematur, dar cu numai 1 miliard 
de dolari datorie netă restantă, discuția e pur teoretică). 
Faimosul său plan de „sistematizare” trebuie văzut şi el prin 
prisma hotărârii de a-şi transforma tara într-un stat industrial 
modern. 

Reorganizarea rurală din Romania sau planul de 
„Sistematizare” poate fi înțeles complet doar în contextul 
poziționării politice a țării ca stat socialist şi al situației sale 
economice de tara în curs de dezvoltare. Asemeni altor tari în 
curs de dezvoltare, România trebuie să-şi folosească propriile 
resurse interne pentru a acumula bogăţie, în acest caz prin 
folosirea forței de muncă a populației, majoritatea acesteia 
fiind, până în urmă cu un deceniu, angajată în agricultură, şi 
prin exportul de produse agricole sau care aparțin industriilor 
nou create. O trăsătură a obiectivelor acestor țări în curs de 
dezvoltare e reprezentată de amploarea lor şi de rapiditatea cu 
care se încearcă să fie atinse. Adeseori, aceste obiective includ 
o rată rapidă de creştere economică, modernizarea condițiilor 
de viață ale populației prin construirea de infrastructuri pentru 
apa curentă şi pentru electrificare, asigurarea de facilități 
medicale şi educaționale îmbunătățite. Implementarea acestor 
politici in anii '60 includea reorganizarea rurală si o reducere 
corespunzătoare a numărului de sate în, spre exemplu, 
Ungaria şi Uniunea Sovietică. Originalitatea variantei 


romanesti consta in gradul de coercitie folosit pentru aplicarea 
ei. 

În cazul României, interacțiunea si interdependenta dintre 
realitatea politică şi activitatea economică se reflectă cel mai 
bine în planurile de dezvoltare, care sunt controlate exclusiv de 
partid. Deoarece partidul a ajuns să fie supus tot mai mult 
voinței unui singur om, la fel şi planificarea a devenit 
autoritară, specifică unei societăți totalitare. Impunerea 
autorităţii liderului partidului a redus participarea la procesul 
de luare a deciziilor, în general, şi participarea cetățenilor la 
sistematizare, în particular, la un exercițiu de fațadă. Refuzul 
consultărilor şi al dialogului loveşte direct în miezul alegatiilor 
conducerii referitoare la existența unei „democrații socialiste” si 
la rolul poporului în procesul de luare a deciziilor. De aceea, 
planul de sistematizare nu ar trebui privit doar ca o chestiune 
de mediu, aceea a reducerii numărului de 13.000 de sate 
româneşti la jumătate; el face parte şi din cruciada de inginerie 
socială a lui Ceauşescu, de creare a „omului nou”, unul mai 
bine dotat pentru a-şi împlini potenţialul într-un mediu 
„modern”, adică urban. Scopul particular al planificării 
dezvoltării economice, aşa cum o face Ceauşescu, naşte 
îngrijorare; metodele folosite pentru a-l realiza sunt extrem de 
grăitoare în privința atitudinii lui Ceauşescu fata de poporul 
său. 

Până azi, sistematizarea a dus la demolarea, în unele cazuri 
doar cu o notificare prealabilă de 48 de ore, a câteva sate 
exclusiv româneşti, aflate în sudul țării, în jurul Bucureştiului. 
Distrugând casele sătenilor şi loturile lor de pământ, care 
reprezentau principala sursă privată de hrană pentru locuitorii 
de la oraş, Ceauşescu i-a transformat pe țărani din producători 
în consumatori, făcându-i dependenți de un regim care, în anii 
din urmă, s-a dovedit incapabil să satisfacă până şi principiul 
de bază al lui Marx, acela de a asigura ratia zilnică de pâine 
pentru toti cetățenii săi. Prin această negare a demnității 
umane a atras preşedintele Ceauşescu atenția lumii fata de 
politica sa de sistematizare, iar din acest punct de vedere şi-a 
atins impresionantul obiectiv personal. 


Au disparut imaginea sa din Vest de spin in coasta Uniunii 
Sovietice si cea de ,unul dintre comunistii buni ai Europei", 
asa cum il prezenta vicepresedintele Bush dupa vizita in 
Romania, in septembrie 1983. In politica externa, pozitiile 
romanesti si sovietice sunt acum adeseori identice. Aceasta 
convergență a rolurilor este, totuşi, rezultatul schimbării 
politicii sovietice sub Gorbaciov, iar nu al unei mişcări făcute 
de Ceauşescu, care a pledat pentru retragerea sovietică din 
Afganistan, îndepărtarea armelor nucleare cu rază scurtă de 
acțiune din Europa şi reducerea arsenalului nuclear cu mult 
înainte ca aceste propuneri să fie imbrátisate de liderul 
sovietic. De aceea, utilitatea lui Ceauşescu ca element de 
legătură între Est şi Vest a dispărut, iar interesul Vestului 
pentru el se concentrează acum asupra politicilor sale interne. 
Deteriorarea rapidă a prestigiului lui pe scena internațională a 
determinat, în mod compensatoriu, o intensificare a cultului 
personalității sale în România. Discursurile recente ale 
delegaților în Marea Adunare Naţională (Parlamentul) au 
constat doar în ode şi laude la adresa preşedintelui şi, încă şi 
mai semnificativ, la adresa soţiei sale, Elena, întrerupte de 
scandări rituale ale numelor lor. 

Din evenimentele recente, e limpede că doamna Ceauşescu 
face mari eforturi pentru a-şi asigura succesiunea la conducere 
după soțul ei. Vicepreşedintă în toate, chiar dacă nu exista 
această funcție (poziţia ei include statutul de membru al 
Biroului Politic,  prim-viceprim-ministru, preşedinte al 
Consiliului National al Ştiinţei şi Tehnologiei), ea a ținut anul 
trecut, în locul soțului ei, discursul de 23 august, ziua 
națională a României, iar extinderea şi natura recentului cult 
al personalităţii sale şi adularea sa în presa românească, pe 7 
ianuarie, cu ocazia aniversării a 70 de ani, arată că mandatul 
puterilor sale a fost consolidat în mod deliberat. Presupusa 
stare proastă a sănătății preşedintelui a dat un impuls 
suplimentar acestei evoluții. 


Un exemplu de cum dorința de a protesta a fost învinsă 
de frică transpare dintr-un mesaj pe care mi l-a trimis 


poetul Marin Sorescu din Bucuresti, datat 26 octombrie 
1989. Intitulat ,Eminescu: motive de ingrijorare pentru 
autoritățile române”, acesta afirmă: 


Ele [autoritățile] nu au permis nici unui scriitor român să ia 
parte la conferința organizată de Enciclopedia italiană de la 
Roma, la începutul lui octombrie, pentru a marca 
comemorarea a o sută de ani de la moartea poetului. Zoe 
Dumitrescu-Busulenga si Marin Sorescu nu au primit viza 
românească de ieşire din tara. Dacă spiritul lui Eminescu ar fi 
avut nevoie de o astfel de viză, în mod sigur nu ar fi primit-o 
nici el. Poetului Marin Sorescu i s-a refuzat şi viza pentru a 
participa la conferința scriitorilor din Canada (în acelaşi 
moment în care România semna un acord comercial cu 
Canada, pe care o asigura că România va respecta drepturile 
omului). În tara noastră, viata a fost redusă la nivelul 
umilintelor şi al lipsurilor alimentare şi a devenit încă si mai 
greu de suportat. 


Când i s-a cerut să-şi confirme dorința de a publica acest 
mesaj, Sorescu s-a răzgândit. Dezaprobarea reformelor lui 
Gorbaciov de către Ceauşescu s-a făcut simțită în discursul 
lui în fața Congresului al XIV-lea al PCR, din 20 noiembrie 
1989. El susținea că, în procesul de reformare, s-au făcut 
concesii „duşmanului de clasă internațional” (capitalismului 
- nota mea), ceea ce ar fi dus la „dez-ideologizarea” relațiilor 
internationale si la apariția unui nou „imperialism 
internațional”. Aceste concesii erau similare cu acelea pe 
care Uniunea Sovietică le făcuse Germaniei prin Pactul 
Ribbentrop-Molotov din august 1939, la care Ceauşescu 
făcea aluzie fără a-l menţiona direct: 

Este necesar să nu se uite nici un moment invatamintele 
istoriei, faptul că politica de concesii făcute Germaniei 
naziste, lipsa de unitate a forțelor antifasciste, progresiste, 
democratice, a popoarelor din Europa au încurajat, de fapt, 
Germania hitleristă sa dezlantuie cel de-al Doilea Război 


Mondial... nu trebuie uitat nici un moment ca acordul dintre 
Germania hitleristă si Uniunea Sovietică nu a înlăturat 
pericolul de razboi. Apare deci necesar sa se treaca la 
tratative între statele interesate in vederea încheierii 
tratatelor de pace şi lichidării cu desăvârşire a urmărilor 
celui de-al Doilea Război Mondial. România consideră deci 
că trebuie luate măsurile necesare pentru soluționarea 
tuturor acestor probleme care încă există. În primul rând, 
este necesar să se adopte o poziţie clară şi fără echivoc de 
condamnare şi anulare a tuturor acordurilor cu Germania 
hitleristă, trăgându-se concluziile practice pentru anularea 
consecințelor tuturor acestor pacte si dictate.9 

Solicitând anularea efectelor respectivelor pacte, 
Ceauşescu cerea, de fapt, reîntoarcerea Basarabiei la 
România. Reacția Uniunii Sovietice a fost, cu cuvintele 
comentatorului TASS, aceea că „nici un politician serios şi 
responsabil” nu putea ridica problema granițelor postbelice, 
„inclusiv a graniței sovietice cu România”. 10 

Totuşi, în spatele evidentei încercări a lui Ceauşescu de a 
face o dată în plus apel la sentimentul naționalist românesc 
se ascundea teama față de o posibilă intervenție sovietică în 
treburile interne ale României. Într-un discurs ținut la 
întâlnirea cu delegatiile din America de Nord si America de 
Sud, Ceausescu se referea la Pactul Ribbentrop-Molotov 
spunandu-i pe nume si isi exprima temerea cá o noua 
intelegere intre Statele Unite si Uniunea Sovietica ar putea fi 
„în detrimentul altor popoare”. Apropiatul summit de la 
Malta dintre preşedintele Bush si secretarul general 
Gorbaciov era, de aceea, vázut de Ceausescu drept un al 
doilea pact Ribbentrop-Molotov de pe urma cáruia Romania 
ar fi putut avea din nou de suferit, cáci, in viziunea lui 
egocentrică asupra relaţiilor internationale, cele două 
superputeri nu aveau nimic mai bun de făcut decât să pună 
la cale înlăturarea sa. Aşa cum conchidea Michael Shafir, 


remarcile lui Ceausescu se doreau o avertizare pentru 
Gorbaciov ca să nu intervină in România si au fost întărite, 
cu doar câteva zile mai înainte, prin ridicarea interdictiei de 
a difuza în România ştiri despre mişcarea naționalistă în 
creştere in Republica Sovietică Socialistă Moldova.!! 

Ca urmare a căderii regimurilor comuniste din Polonia, 
Ungaria şi Cehoslovacia, a căderii Zidului Berlinului şi 
retragerii liderului bulgar Todor Jivkov, soarta lui 
Ceausescu era pecetluita, însă el a rămas orb la acest 
mesaj. Era atât de în contratimp cu schimbările rapide din 
Europa Centrală, încât credea că este posibilă o răsturnare 
a „Revoluţiei de catifea” care avusese loc. Însă orice 
intervenție militară din partea Uniunii Sovietice era exclusă. 
Atât refuzul lui Gorbaciov de a folosi forța pentru 
menținerea la putere a regimurilor comuniste, exprimat în 
fata lui Erich Honecker, liderul Germaniei de Est, în 
octombrie 1989, cât şi summitul de la Malta din 2-3 
decembrie arătaseră că doctrina Brejnev luase sfârşit. Însă 
Ceausescu părea încrezător că va putea contracara tendința 
spre revoluţie şi că va rămâne la putere.!? 


REVOLUȚIA 


Puternicul sentiment anti-Ceauşescu a explodat într-un 
protest deschis al maselor în Timişoara, pe 16 decembrie. 
Revoluţia română începuse. Pentru mine, a fost şi revoluția 
mea personală. Mi-a adus - ca să folosesc expresia lui Andy 
Warhol - „cele cincisprezece minute de celebritate”, căci m-a 
catapultat, pe mine şi studiile româneşti de la Şcoala de 


Studii Slavone si Est-Europene a Universitatii din Londra, in 
atenția publică. În aceeaşi seară, pe cand mă uitam la ştirile 
date de televiziuni pe acest subiect, a sunat telefonul. Era 
John Simpson. Aş fi vrut oare să vin chiar atunci în sediul 
televiziunii şi să vorbesc despre evenimentele din România? 
I-am răspuns că da, fireşte, şi a trimis o maşină să mă ia. L- 
am pus pe John la curent cu încercarea lui Ceauşescu de a- 
şi securiza regimul prin intensificarea apelurilor la unitate 
națională şi la puneri în scenă ale „sprijinului” pentru 
politicile sale, culminând cu discursul pe care îl tinuse la 
Congresul al XIV-lea al Partidului, pe 20 noiembrie 1989 şi 
pentru care fusese ovationat în picioare de nu mai putin de 
treizeci de ori. 

Pe 20 decembrie, după discursul televizat al lui 
Ceauşescu către popor, care a fost monitorizat de BBC, 
John m-a pus în dificultate întrebându-mă: „Ei bine, 
Dennis, este acesta sfârşitul lui Ceauşescu, sau nu?” Până 
la momentul Timişoara, fusesem convins că Ceauşescu va 
reuşi să evite trendul schimbării din Europa Centrală, dar 
apariția lui la televizor, flancat de soţia sa în vârstă, cu fata 
împietrită, şi de un membru al Biroului Politic aproape 
fosilizat mi-a dat convingerea că acel moment marca 
începutul sfârşitului pentru regimul său şi am răspuns: 
„Da”. „Foarte bine, atunci voi fi cu ochii pe România, dar am 
nevoie de tine să-mi serveşti drept «ancoră» aici, la birou, 
când voi fi plecat”, a venit răspunsul. Aşa a început o 
săptămână de muncă aproape neîntreruptă în sediul 
televiziunii BBC din West London - nu m-am întors acasă 
două nopți şi am dormit în biroul de la BBC. La Londra, am 
avut acces la relatările principalelor agenţii internationale de 
ştiri pe măsură ce veneau pe telex, precum şi la „fluxurile” a 
treizeci şi şase de echipe TV împrăştiate în jurul României, 
printre care se aflau cele din URSS, Libia, Franța, Germania 
de Vest, Ungaria şi Marea Britanie. Am fost astfel martorul 


adunárilor convocate pe 22 decembrie in pietele centrale ale 
principalelor oraşe ale României - Bucuresti, Timisoara, 
Piteşti, Cluj-Napoca, Oradea, Arad, Bacau, Suceava -, în 
mod evident pentru a-si arata sprijinul fata de Ceausescu. 

Pe 26 decembrie, John, care intrase in Romania cu o 
echipa de filmare prin Iugoslavia, cáci aeroportul Otopeni 
fusese inchis dupa un serios incident cu impuscaturi, m-a 
sunat din Bucuresti invitandu-ma sa ma alatur lui 
impreuná cu o a doua echipa, plecand de la premisa cá, 
odatá cu executarea lui Ceausescu, care avusese loc in 
urmá cu o zi, interdictia pentru mine de a intra in tará nu 
mai era valabila. Pe 29 decembrie, am zburat la Varsovia cu 
doi angajati ai BBC, cameraman si reporter si, dupá patru 
ore de asteptare, am prins un zbor al Balkan Airlines cátre 
Sofia.! La sosire, am dormit pe apucate vreo patru ore pe 
podeaua aeroportului bulgar, pana cand am  obtinut 
maşinile cu care să ne deplasăm spre Bucuresti. Maşinile 
erau două Mercedesuri albastru-închis închiriate de la Hertz 
şi un jeep negru, toate trei conduse de bulgari, fiecare dintre 
ei fiind însoţit de ceea ce am presupus că era un ofițer de 
pază. Am înaintat cu precauție prin zăpada adâncă, către 
Dunăre şi către Ruse, unde, pe jumătate adormiti dupa 
noaptea de nesomn dinainte, am hotărât să ne odihnim 
înainte de a trece în România. La cina de la hotel ne-am 
întâlnit cu un cuplu de reporteri britanici care tocmai 
iesisera din România si se îndreptau către Marea Britanie. 
În starea de epuizare în care mă aflam, poveştile lor 
detaliate despre impuscaturile din România nu m-au 
emoționat în mod deosebit, dar ele au avut impact destul de 
mare asupra celor doi producători de ştiri — care veniseră in 
mod clar pregătiți să îşi semnaleze apartenența -, încât i-a 
făcut să despacheteze două steaguri Union Jack mari şi să 
le întindă pe capotele celor două Mercedesuri. 


In zorii zilei urmátoare, 31 decembrie, ne-am continuat 
drumul, in convoiul de trei vehicule, peste podul de la 
Dunăre, trecând granița românească pe la Giurgiu. Fiind 
unicul vorbitor de română din grupul nostru, am făcut pe 
purtătorul de cuvânt explicându-i ofițerului de la paşapoarte 
că mergeam să ne întâlnim cu o altă echipă a BBC la 
Bucureşti şi, fără multă zarvă, contra a patruzeci de dolari 
fiecare, ne-a pus ştampila pe paşapoarte, ne-a urat drum 
bun şi ne-a avertizat că fuseseră impuscaturi sporadice în 
unele sate de pe drumul spre Bucureşti. De fapt, în fiecare 
sat prin care am trecut de-a lungul celor şaizeci de kilometri 
ai călătoriei, locuitorii, bărbaţi, femei şi copii, ne aplaudau şi 
ne arătau semnul „V” de la victorie, în chip de recunoaştere, 
probabil, atât a steagului nostru, cât şi a propriei lor victorii 
împotriva opresiunii. Am ajuns în Bucureşti pe la prânz şi 
ne-am alăturat lui John Simpson la hotelul Intercontinental. 
Două dintre ferestrele din camera mea, la etajul al 
unsprezecelea, care fusese folosit de un lunetist al 
Securității, aveau găuri de gloanţe. John m-a sfătuit să nu 
stau în fața ferestrelor, să trag draperiile noaptea şi să 
folosesc numai veiozele, fiindcă lunetiştii erau încă activi.2 

Frica de lunetisti îi tinea pe bucureşteni departe de străzi 
pe timpul nopții, situaţie de care am devenit foarte conştient 
chiar din acea seară, când John m-a rugat să-l însoțesc in 
maşină spre cartierul Antiaeriană, în sudul Bucureştiului, 
ca să-i ia un interviu văduvei unui tânăr care fusese 
împuşcat mortal în seara de 22 decembrie în timpul 
protestelor anti-Ceausescu. Am auzit impuscáturi răzlețe in 
timp ce maşina, condusă de cameramanul Rory Peck, 
înainta încet prin stratul de zăpadă gros de câțiva 
centimetri. La un moment dat, cauciucurile şi-au pierdut 
aderenţa si am rămas blocaţi, un vehicul solitar sub lumina 
unui unic bec stradal, la poalele Casei Republicii, palatul 
gigantic al lui Ceausescu, doar pe jumătate terminat, cea 


mai mare cladire din Europa, scufundata in bezna. Cand s- 
au auzit din nou impuscaturi, mai aproape, John s-a intors 
catre mine, care stateam pe locul din spate langa 
producatoarea noastra, Wendy, originara din Tara Galilor, si 
mi-a zis: ,Dennis, tu esti singurul de care ne putem lipsi, te 
rog sa cobori si sa impingi masina". Apoi a ras, a coborat din 
masina impreuna cu mine si ne-am apucat sa impingem 
masina din spate cat de tare puteam. Spre usurarea 
noastra, rotile s-au pus in miscare imediat si ne-am reluat 
locurile in masiná. Dar nu a fost ultimul obstacol de care 
ne-am ciocnit. Fara a avea o harta a strazilor si mergand 
practic pe întuneric — rezultatul măsurilor lui Ceauşescu de 
economisire a curentului electric - nu am reuşit sa 
localizam adresa váduvei care, asa cum stiam, se afla in 
apropierea unei unitati militare. Dorind sa cer indicatii, am 
coborat geamul masinii si am strigat cátre o femeie care 
inainta anevoios prin zapada carand doua sacose grele. 
Cand i-am cerut ajutorul, ea si-a aruncat sacosele si a 
început să strige: „Securitatea, Securitatea!” Imediat, 
oamenii au ieşit în fugă din case şi ne-au înconjurat maşina. 
Am coborât şi le-am arătat pașaportul, sperând că femeia isi 
va da seama, după accentul şi fizionomia mea, că nu eram 
român, dar, cuprinsă de isterie, ea a strigat: „Vă ştim noi pe 
voi, ăştia de la Securitate!” şi, arătând către Mercedes (care 
nu mai avea steagul Union Jack pe el): „Folosiţi masini 
închise la culoare, cu numere speciale (aveam numere 
bulgaresti) şi aveți identități false”. I-am cerut atunci blondei 
Wendy să coboare din maşină şi i-am spus cu calm femeii: 
„Uitaţi, chiar credeati că aceasta femeie lucrează la 
Securitate, nu, e de la BBC, toti suntem de la BBC". In 
primul rând al mulțimii se afla un bărbat mai în vârstă, care 
urmărise cu interes dialogul nostru. A ieşit in fata, şi-a pus 
mâna pe brațul femeii pentru a o calma şi apoi, zâmbind, 
mi-a spus: „Eu vă cred, dar trebuie să intelegeti că dorința 


noastra de a scapa de Ceausescu i-a facut pe multi sa 
devina paranoici. Cu ce va pot ajuta?” Am tradus ce spusese 
pentru echipa noastra. Increderea lui in noi i-a multumit pe 
cei din multime, care s-au imprastiat repede. De fapt, se 
nimerise să fim la doar o stradă depărtare de casa văduvei. 
O chema Paraschiva Cornilescu. Barbatul in varsta o 
cunostea si a mers pe langa masina pana am ajuns la ea. 
Prezenta lui a párut sa-i dea incredere vaduvei, care, tinand 
de mână un copil mic, ne-a invitat în casă. După interviu, 
John i-a dat discret un fişic de bancnote şi ne-am întors la 
maşină, apoi la hotel.3 

De la hotel, am mers pe o distanţă scurtă, prin întuneric, 
ca să-i anunț pe socrii mei că eram în Bucureşti. Credeam 
că le voi face o surpriză, dar, ajuns la intrarea în blocul lor, 
am găsit-o încuiată. Din fericire, era un post de poliție în 
vecinătatea clădirii şi am intrat acolo. Ofițerul de la ghişeu a 
fost intrigat de solicitarea mea de a-mi suna socrii. I-am dat 
numărul lor de telefon şi a vorbit cu soacra mea. „Aici 
poliția. Aveţi un ginere englez?... Atunci descuiati uşa de la 
bloc ca să intre.” Încântată să mă vadă, soacra mea a 
recunoscut, în fața unei sticle de vin destupată imediat de 
socrul meu, că i se oprise inima când a sunat-o de la poliție, 
de teamă că aş fi putut fi victima vreunei împuşcături de 
stradă. Le-am povestit aventura mea din momentul plecării 
de la Londra, în urmă cu câteva zile, şi până atunci.^ 

Am povestit incidentul din dorința de a da o idee despre 
atmosfera care domnea în Bucureşti imediat dupa 
înlăturarea lui Ceausescu. Paranoia, neîncredere, 
nesiguranță în privința viitorului, multe arme puse în 
circulație, unele dintre ele în mâinile unor tineri stapaniti de 
machism, care nu aveau habar cum să folosească o puşcă 
sau o armă automată. Am fost martorul unui schimb de 
focuri cu lunetiştii, cu impuscaturi pe deasupra capetelor 
civililor, lăsându-i pe aceştia în prima linie a focului tras 


dinspre adversar. Lipsa de cunoastere a instructiei de baza 
a dus la multe cazuri tragice in Bucuresti. Pericolul 
reprezentat de lunetisti m-a afectat si pe mine. In seara de 7 
ianuarie 1990, mergeam pe o strada lugubra din centrul 
orasului pentru a vizita un prieten de familie, cand am auzit 
deodata o pocnitura si un suierat care veneau de pe un zid 
de vizavi de casa pe lângă care treceam. Pe asfalt, chiar in 
fata mea, am vázut capul unui glont. Cand m-am aplecat 
să-l examinez, un polițist, cu pusca in mână, a apărut in 
fuga din intuneric si a strigat la mine sa plec din lumina. 
Am abandonat glontul, m-am ascuns in umbra unei masini 
si m-am ghemuit la adápostul ei. Dupa cáteva minute, 
politistul, care se adapostise dupa o alta masiná, s-a 
strecurat până la glonț, l-a luat si mi l-a dat. Era cald încă.5 
Mi-a spus: „Ai fost la un metru de moarte. E un lunetist în 
blocul de vizavi şi încercăm să-l scoatem de-acolo”. M-a 
întrebat ce făceam pe stradă la ora aia şi i-am spus că 
mergeam în vizită la un prieten. M-a întrebat cum se numea 
prietenul şi la ce număr stătea şi, din accentul meu, a 
înțeles că nu eram român. Când i-am spus că sunt britanic, 
şi-a făcut semnul crucii şi a exclamat: „Dumnezeu te-a 
apărat în seara asta”. Din fericire, eram la doar câțiva paşi 
de destinație. M-a însoțit până la poartă, apoi a dispărut in 
întuneric. l-am strigat din urmă că-i mulțumesc. 
Omniprezenta lunetiştilor în Bucuresti a generat o serie 
de zvonuri despre ce urmăreau ei şi de cine ascultau. 
Fabricile de zvonuri fuseseră, într-adevăr, singura instituție 
care, alături de Securitate, functionase în timpul regimului 
Ceausescu. Pe stradă si în presă, lunetiştii erau numiți 
generic „terorişti”. Unii romani îi considerau securiști, 
membri ai Securităţii, în vreme ce comentatorii informați îi 
descriau mai degrabă ca fiind membri rebeli ai USLA 
(Unitatea Specială de Luptă Antiterorista), unitatea 
antiteroristă a Securităţii, care, până la executarea lui 


Ceausescu in ziua de Craciun, luptase pentru reinstaurarea 
puterii dictatorului, dar care, după moartea acestuia, 
dispăruse treptat în umbră. Echipa de doi sau trei oameni 
care a năvălit în reşedinţa ambasadorului britanic, aflată 
vizavi de studiourile Televiziunii Române din strada Emil 
Pangratti, în seara de 22 decembrie, şi a instalat o mitralieră 
pe acoperiş corespundea descrierii de mai sus. Au mitraliat 
studiourile mai bine de o oră până când tirul unui tanc a 
redus clădirea la o carcasă arsa.® Mitraliorii nu au fost 
prinşi niciodată. 

Incidentul face parte din aceeaşi categorie cu cel care a 
izbucnit în piața din fata Comitetului Central în seara de 22 
decembrie, chiar când mulțimea asculta discursurile unor 
vorbitori ce condamnau regimul Ceauşescu. Nu se ştie nici 
acum cine a inițiat atacul care a lăsat clădirea ciupită de 
găuri de glonț şi a provocat incendiul clădirii Bibliotecii 
Centrale Universitare, aflată în vecinătate. Au murit câțiva 
oameni, iar unii au spus că a fost o „diversiune” înscenată 
cu scopul de a da credibilitate existenței unor forțe 
,contrarevolutionare” care încercau să-l readucă pe dictator 
la putere şi astfel să dea legitimitate creării Frontului 
Salvării Naţionale, proclamat cu numai câteva ore mai 
înainte de Ion Iliescu. Această opinie se potrivea foarte bine 
cu ideea că revolta populară, începută la Timişoara, fusese 
confiscată de cel de-al doilea eşalon comunist, condus de 
Iliescu, şi transformată într-o ,revolutie". 

Alţii au mers mai departe şi au susținut că evenimentele 
de la Timisoara au reprezentat prima etapa a unei 
conspirații a comuniştilor anti-ceausisti, condusă de Iliescu, 
care voiau să-l răstoarne pe Ceausescu, dar să menţină 
comunismul sau chiar partidul la putere. Multi romani au 
simțit că au fost pácáliti si că sacrificiul făcut în decembrie 
1989 nu a avut nici un rezultat. Opinia lor poate fi rezumată 
în verdictul că, deşi Partidul Comunist a fost declarat mort 


in ianuarie 1990, nimeni nu i-a emis un certificat de deces. 
Ei aratau cu degetul catre prezenta general-locotenentului 
Victor Stănculescu, prim adjunct al ministrului Apărării in 
vremea lui Ceausescu, in guvernul provizoriu al Frontului 
Salvarii Nationale. Stanculescu, care avusese, asa cum s-a 
vazut ulterior, un rol important in reprimarea armata a 
demonstratiilor de la Timisoara, din 17 si 18 decembrie, a 
fost numit ministru al Economiei Nationale pe 28 decembrie 
1989 si a rámas in aceasta functie pana pe 16 februarie 
1990, cand a devenit ministru al Apărării.” Prezența mea in 
Bucuresti impreuna cu echipa BBC mi-a lásat si alte 
amintiri din perioada imediat următoare revoluției, una 
dintre acestea având legătură cu Stănculescu. 

Pe 4 ianuarie eram împreună cu actorul lon Caramitru, 
care, alături de poetul Mircea Dinescu, fusese una dintre 
primele personalități ce au apărut la Televiziunea Română 
după fuga lui Ceauşescu din Bucureşti şi au lansat un apel 
emotionant cerând sprijin pentru revoluție. Caramitru imi 
era prieten vechi şi, aflând despre prezența mea în 
Bucureşti cu BBC, m-a invitat la sediul guvernului 
provizoriu al Frontului Salvării Naţionale de la Palatul 
Victoria, în centrul Bucureştiului, unde i se dăduse un 
birou. Mi-a oferit un post de şef al serviciului cultural în 
județul Bacău, spunând că voia să-i înlocuiască pe toti cei 
care îi cântaseră în strună lui Ceauşescu în domeniul 
culturii. Când l-am întrebat ce era aşa de special la Bacău, 
mi-a replicat că asta îi venise pe buze, dar că puteam să aleg 
alt județ, dacă voiam. l-am mulțumit călduros pentru 
onoare, dar am refuzat motivând că românii din zonă ar fi 
acceptat cu greu un străin în poziția de director pe probleme 
culturale. În timp ce vorbeam a sunat telefonul şi Caramitru 
a răspuns. La celălalt capăt al firului era Stănculescu, care 
l-a rugat pe Caramitru să mă dea la telefon. Stănculescu m- 
a invitat să-l vizitez şi mi-a dat adresa. Nu avea maşină care 


sa ma transporte si l-a rugat pe Caramitru sá-mi dea una 
din garajul guvernului de la Palatul Victoria. Am acceptat sa 
ma duc si am urcat intr-un jeep care ma astepta la intrare. 
Soferul mi-a cerut sá-i spun pe unde s-o ia cátre biroul lui 
Stanculescu. Mi-a spus cá fusese adus din provincie, 
împreună cu alti şoferi, fiindcă noul guvern nu avea 
încredere în şoferii Partidului Comunist şi îi concediase, de 
aceea nu cunoştea prea bine Bucureştiul. Din fericire, ştiam 
cum să ajungem la biroul lui Stănculescu. 

Când am ajuns, am fost escortat de doi civili înarmaţi la 
etajul patru al clădirii pe de Calea Victoriei, vizavi de Palatul 
Ştirbei şi am fost introdus în biroul lui Stănculescu. Şi el 
era îmbrăcat în haine civile. Mi-a explicat că voia să 
transmită un mesaj urgent către guvernul britanic, dar, 
pentru că ambasadorul nu era de găsit, nu ştia pe cine să 
contacteze la Bucuresti. I se spusese că eram în capitală cu 
echipa BBC şi mi-a cerut să transmit eu mesajul. Era o 
solicitare de medicamente, hrană şi asistență pentru a 
restaura capacitarea energetică a ţării. l-am spus lui John 
Simpson despre mesaj. El l-a transmis prin sateliții BBC la 
Londra. L-am informat pe Stănculescu că ştiam că cel puţin 
doi diplomaţi britanici rămăseseră la datorie în ambasadă şi 
i-am spus că ar fi bine să-i contactăm şi pe ei. A fost de 
acord şi am plecat spre ambasadă. Acolo, i-am arătat 
paşaportul soldatului român de la intrare şi am fost lăsat să 
intru. În curte l-am întâlnit pe ataşatul militar, locotenent- 
colonelul Bill Chesshyre, căruia i-am transmis mesajul lui 
Stănculescu. Colonelul Chesshyre mi-a mulțumit pentru 
osteneala de a lua legătura cu el şi, câteva luni mai târziu, 
David Mellor, subsecretar de stat la Ministerul Afacerilor 
Externe britanic, mi-a mulțumit personal pentru acel gest. 

În ziua dinaintea întâlnirii mele cu generalul Stănculescu, 
am avut ocazia să fiu de față la un interviu pe care John 
Simpson îl stabilise cu maiorul Vasile Malutan, pilotul de 


elicopter care ii luase pe Ceausesti de pe acoperişul 
Comitetului Central pe 22 decembrie. Erau insotiti de doi 
dintre adeptii lor cei mai apropiati, membrii Biroului 
Executiv, Manea Mánescu si Emil Bobu, precum si de douá 
gárzi de corp, maiorul Florian Rat si cápitanul Marian 
Constantin Rusu. Ceauşescu i-a ordonat pilotului 
elicopterului să oprească la Snagov, la 20 de km nord de 
Bucureşti, unde avea o reşedinţă de vacanţă si de unde el si 
soția lui şi-au luat o valiză cu haine. Mănescu şi Bobu au 
rămas acolo, iar elicopterul a decolat cu cei doi Ceausesti si 
cu gărzile de corp, mai întâi, aşa cum susținea Malutan, în 
direcția hangarului de elicoptere de la Otopeni, iar apoi, 
potrivit cererii lui Ceauşescu, la baza de paraşutişti de la 
Boteni, dar comandantul de acolo i-a spus lui Malutan ca 
nu putea ateriza. A primit ordin să-i spună lui Ceauşescu că 
nu mai avea combustibil şi că se temea să nu fie reperat de 
radar, aşa că Ceauşescu i-a ordonat să aterizeze pe un 
drum national lângă Titu, în apropiere de localitatea 
Serdanu, la vreo 35 km sud de Tàrgoviste.? Rusu, una 
dintre gărzile de corp, a luat o maşină a unui şef din 
silvicultură şi s-a întors la Bucureşti, iar celălalt a oprit o 
Dacia roşie, condusă de un doctor pe nume Nicolae Decă, 
care i-a dus pe el şi pe Ceausesti până în satul Văcăreşti, 
chiar la intrarea în Târgovişte, loc în care maşina a rămas 
fără benzină, iar garda de corp a trebuit să oprească o altă 
maşină, aparținând unui inginer pe nume Nicolae Petrişor, 
care i-a dus către otelaria din Târgovişte, unde garda de 
corp a plecat să caute ajutor la conducerea locală de partid, 
dar nu s-a mai întors. Petrişor, neştiind ce să facă cu 
cuplul prezidenţial, a decis să meargă la o stațiune agricolă 
experimentală aflată în apropiere, iar acolo directorul, 
confuz şi înspăimântat, i-a încuiat într-o cameră şi a 
anunțat militia locală.!0 Cei doi milițieni i-au luat ca să-i 
ducă la sediul Miliției din Târgovişte, în aceeaşi clădire în 


care functiona si sediul Securitatii, dar multimea a blocat 
intrarea.!! Atunci, militienii au dus cuplul intr-un sat din 
apropiere, Rátoaia, unde au încercat să se ascundă in stuful 
de pe un lac pana cand se potoleau tulburárile din 
Targoviste. Fiind informati cá se restabilise un calm relativ, 
prin interventia unei unitáti militare la sectia de militie, 
militienii s-au intors acolo in prima parte a serii, iar 
Ceausestii au fost dusi in incinta garnizoanei militare a 
oraşului. 12 

Aranjasem cu Corneliu Coposu să ne întâlnim duminică 
dimineața, pe 7 ianuarie. Nu ne mai văzuserăm din august 
1986; părea că trecuse o întreagă eră, luându-şi cu ea 
nelegiuirile. Am mers pe jos de la apartamentul socrilor mei 
până la o clădire învecinată cu spitalul Colțea, pe 
Bulevardul Republicii. Aici îşi stabilise sediul Partid Naţional 
Ţărănesc, care reînviase si isi luase numele de Partidul 
Naţional Ţărănesc Creştin şi Democrat. Trecuseră patruzeci 
şi doi de ani de la desființarea lui de către Partidul 
Comunist. Un portar bătrân, care, din cauza frigului, purta 
o haină groasă de culoare gri şi un fular înfăşurat în jurul 
gâtului, m-a întâmpinat la intrare şi m-a direcționat către o 
uşă deschisă. Am aruncat o privire înăuntru şi l-am găsit pe 
Coposu aşa cum mi-l aminteam. Şi-a scos din colțul gurii 
ţigara aprinsă, mi-a întins mâna în semn de bun venit si m- 
a imbratisat călduros. Motivand ca era mai putin frig afară 
decat ináuntru, m-a invitat la o plimbare de-a lungul 
bulevardului. Prima intrebare pe care i-am pus-o a fost cum 
isi propunea sá promoveze PNTCD, dat fiind cà Frontul 
Salvárii Nationale, predominant neocomunist, preluase 
fraiele puterii. S-a arátat pesimist fata de capacitatea 
PNTCD de a se afirma. Motivul, mi-a spus, era acela cá, in 
conducere, era înconjurat de „securişti” (persoane asociate 
cu Securitatea) şi de informatori. Doar dacă reuşea să-i 
neutralizeze, PNŢCD ar fi putut deveni o alternativă credibilă 


la Front. I-am vorbit despre Westminster Foundation for 
Democracy, sustinutá de Ministerul Afacerilor Externe 
britanic, care sprijinea democratia in toatá lumea si in 
special, dupá colapsul comunismului, in Europa de Est, 
tárile din fostul bloc sovietic, si m-am oferit sá-i gásesc un 
contact la ambasada britanicá daca dorea sa primeascá 
consiliere. A acceptat cu recunostinta propunerea mea si am 
aflat mai tárziu cá intre PNTCD si Fundatie se formase o 
legatura stransa. 

Plimbarea noastrá a durat aproape o ora, timp in care 
Coposu a fumat aproape un pachet de tigari. Fiind duminica 
dimineata, cele cáteva cafenele din zona erau inchise, si, 
cum afará temperatura se apropia de inghet, iar Coposu 
avea o varsta inaintata, m-am decis sá opresc un taxi si sa-l 
las acasă, in drum spre socrii mei. Aveam să-l revád de 
multe ori; a rămas un model de probitate într-un peisaj 
politic lipsit, în general, de astfel de exemple. 

După întoarcerea mea la Londra, pe 15 ianuarie, m-am 
implicat în totalitate în acțiunile ce au urmat apelului inițiat 
de profesorul Richard Crampton de la Universitatea din 
Kent, de profesorul Richard Clogg de la King's College din 
Londra şi de profesorul Stevan Pavlowitch, pentru donarea 
de cărți în beneficiul Bibliotecii Centrale Universitare din 
Bucureşti, care fusese grav afectată de incendierea sediului 
său la revoluție. M-am asociat apelului care a fost publicat 
în toate ziarele naţionale şi în majoritatea săptămânalelor 
politice din Marea Britanie. În acesta se spunea: 


Domnule, 

Una dintre victimele tragicelor evenimente de la Bucureşti a 
fost Biblioteca Centrală Universitară. Distrugerea ei a fost 
prezentată recent la televiziune. Mult din ceea ce s-a distrus nu 
va mai putea fi recuperat niciodată, dar unele lucruri pot fi 
înlocuite şi trebuie să fie, pentru ca biblioteca celei mai 
importante dintre universitățile româneşti să poată avea un 


fond de carte demn de statutul ei. De aceea am decis sa 
lansam apelul ,Carti pentru Romania”. Scopul nostru este 
acela de a strange atat carti, cat si periodice, in orice limba si 
pe orice subiect, de preferat cartonate si intr-o stare decenta, 
care ar putea fi folositoare pentru biblioteca universitatii. Am 
dori, de asemenea, sa apelam la donatii in bani pentru 
cumpararea de carti sau plata abonamentelor la periodicele 
solicitate de colegii nostri romani. Vreme de multi ani, 
cumpărarea de publicaţii străine a fost serios restricționată ca 
urmare a lipsei banilor. British Council a fost de acord sa ajute 
cu formalitatile de transport, iar bibliotecarul Universitatii din 
Kent a acceptat sa ofere un spatiu temporar de depozitare. 
Speram ca multi britanici membri ai comunitatii academice si 
multe institutii isi vor aduce contributia la restaurarea, macar 
in parte, a patrimoniului cultural al unei natiuni mult 
incercate, patrimoniu de care a fost lipsita in mod crud... 
Cartile pot fi depuse si la Londra, c/o Dr. Dennis Deletant, 
Scoala de Studii Slavone si Est Europene, Senate House, 
Universitatea din Londra, WC1E 7HU. 

Semnat: Richard Crampton, Universitatea din Kent, Richard 
Clogg, King’s College, Londra, Stevan Pavlowitch, Universitatea 
din Southampton. !% 


Rezultatele apelului sunt mentionate in Hansard. Printre 
raspunsurile scrise la intrebárile adresate in parlament de 
Paul Flynn, deputat de Newport West, formulate pe 2 martie 
1990, pe tema Cărți (Romania), înregistrarea arată 
urmatoarele: 


DI Flynn: Îl întreb pe secretarul de stat pentru Educaţie si 
Stiinta daca a primit vreo solicitare din Romania a) pentru 
inlocuirea cartilor stiintifice si istorice pierdute in incendiul din 
timpul revolutiei romane si b) pentru furnizarea de carti pentru 
copiii care invata engleza ca a doua limba. 

Dl Jackson: Orice solicitare de acest fel este directionata, în 
mod normal, catre British Council. 


British Council a primit un apel pentru inlocuirea cartilor de 
la directorul Bibliotecii Centrale Universitare din Bucuresti, 
dar deja se luaseră următoarele măsuri: 

i. Ca urmare a unui apel al cercetatorilor britanici Richard 
Crampton, Richard Clogg, Dennis Deletant si Stevan 
Pavlowitch, 250.000 de carti au fost donate de catre public si 
de catre edituri, iar British Council pláteste transportul cártilor 
catre Romania. British Council furnizeazá, de asemenea, cárti 
si echipamente de biblioteca direct catre Biblioteca Centrala 
Universitará si cátre alte biblioteci universitare. 

ii. Nu s-a primit nici o solicitare speciala de cárti pentru 
copiii care invata engleza ca a doua limba, dar printre volumele 
trimise se afla si cárti de limba engleza. Una dintre principalele 
activitati ale British Council in Romania a fost intotdeauna sa 
sprijine invatarea limbii engleze, in special prin departamentele 
universitare de profil. Se spera ca acesta va putea fi extins in 
viitor.!4 


Generozitatea publicului si a institutiilor britanice a fost 
atat de mare, incát, in realitate, 400.000 de cárti au fost, in 
cele din urmá, donate cátre Romania, marea majoritate 
către Biblioteca Centrală Universitară din Bucuresti, dar 
cáteva mii si cátre Universitatea din Iasi si Institutul de 
Istorie din Cluj. Erau adunate in vederea trimiterii in doua 
centre, un hangar pus gratuit la dispozitia noastra de 
aeroportul Heathrow si un al doilea la Dover, in depozitele 
oferite gratuit de P&O Ferries. Ministerul Afacerilor Externe 
britanic si British Council au inchiriat treizeci de camioane 
pentru a transporta, in martie, cártile cátre Romania. Cele 
de la Heathrow au fost preluate de o companie de transport 
si duse direct in Romania cu cincisprezece camioane, in 
vreme ce cártile de la Dover au fost transportate de P&O la 
Calais, unde au fost incárcate in cincisprezece camioane 
olandeze si livrate la Bucuresti. Pentru a marca plecarea 
cártilor de pe Heathrow, Ministerul Afacerilor Externe 
britanic a organizat o sedinta foto pe podul Westminster, cu 


Onorabilul William Waldegrave, ministru de stat. Ministrul a 
fost îndemnat de fotografi să urce într-unul dintre 
camioane, să bage mâna în grămadă şi să extragă o carte 
dintre cele donate. A făcut-o fără să verifice ce alesese, spre 
marele amuzament al fotografilor de la Evening Standard, 
care i-au atras atenția ministrului că era culmea ironiei că 
guvernul britanic dona cartea lui Aneurin Bevan, Why not 
trust the Tories?!5. Ministrul a înlocuit-o repede cu un volum 
mai putin controversat. 


MAI 1990: ALEGERILE 


Alegerile ținute în Romania pe 20 mai 1990 pentru 
presedintie, Camera Deputatilor si Senat mi-au dat ocazia 
sa revin la Bucuresti ca observator CSCE (Conferinta pentru 
Securitate si Cooperare in Europa). Inainte de a vorbi despre 
desfăşurarea alegerilor propriu-zise, cred cá e util să încerc 
să răspund la întrebarea cât de corecte au fost acestea, dat 
fiind că au provocat multe controverse în presa occidentală 
a vremii. Pentru o judecată corectă, trebuie să se ia în calcul 
atât momentul la care au fost programate, cât şi natura 
campaniei electorale ce le-a precedat. A fost, poate, 
nerealist, să ne aşteptăm la standarde democratice identice 
cu ale noastre de la o tara care nu mai cunoscuse nici o 
formă de conducere democratică de peste cincizeci de ani şi 
care tocmai ieşise din cea mai rea dictatură cunoscută de 
Europa de la al Doilea Război Mondial. Dar, acestea fiind 
spuse, procesul electoral a fost viciat încă din ianuarie când 
Frontul Salvării Naţionale, sub masca guvernului provizoriu, 


s-a declarat atat jucator, cat si arbitru al alegerilor. 
Mostenind masinária de propaganda a regimului comunist, 
inclusiv cele doua ziare cu circulatie de masa, Frontul si-a 
oferit singur un urias avans. In schimb, principalele partide 
de opoziție au fost nevoite să pornească de la zero in 
construirea organizatiilor lor de partid si a aparatului de 
presă. Desi competitorii au primit timpi de antenă egali la 
televiziune şi la radio, inevitabila identificare a guvernului 
provizoriu cu Frontul i-a asigurat acestuia din urmă primul 
loc în atenția audienței. Dificultăţile pe care principalele 
partide de opoziție, Partidul Naţional Liberal şi Partidul 
National Ţărănesc Creştin si Democrat, si, prin urmare, pe 
care candidaţii lor la preşedinţie le-au întâmpinat în a se 
face cunoscuţi electoratului, în special în zonele din 
provincie, proveneau dintr-o combinaţie de proastă 
organizare si de intimidare. Afirmațiile că intimidarea a fost 
orchestrată de Front au fost greu de demonstrat; o mare 
parte a fost probabil spontană, rezultând din incapacitatea 
majorității susținătorilor Frontului de a accepta opoziția ca 
pe un adversar, iar nu ca pe un inamic. Totuşi, mi s-a părut 
semnificativ că au fost raportate relativ puţine incidente 
legate de intimidare şi atac fizic îndreptate împotriva 
candidaților Frontului. 

Dominația Frontului in campania pentru alegeri a pus in 
umbră desfăşurarea alegerilor înseşi în majoritatea zonelor 
țării. A fost, in mod cert, cazul in Piteşti (oraş cu o populaţie 
de 175.000 de locuitori), şi în satele înconjurătoare, unde 
am fost observator. Am ales în mod deliberat această 
regiune, deoarece aici fuseseră semnalate mai multe atacuri 
împotriva candidaţilor opoziţiei. În oraş şi în suburbii, am 
vizitat şapte centre de vot, iar în zona rurală, treisprezece. 
Singurul meu însoțitor în aceste vizite a fost un şef local al 
Partidului Naţional Ţărănesc Creştin şi Democrat şi, în toate 
ocaziile, am vorbit doar în română. Cred că aceste aspecte 


sunt demne de semnalat, dat fiind ca majoritatea 
observatorilor străini mergeau la centrele de vot în echipă, 
cu ghizi oficiali, adică delegați de Frontul Salvării Naţionale, 
ghizi care serveau şi ca traducători. 

Imaginea pe care mi-am format-o cu privire la organizarea 
alegerilor în Piteşti a fost diferită de cea din sate. În centrele 
de votare urbane ordinea fost asigurată de prezenţa a trei 
sau patru militari; în zona rurală, sarcina aceasta îi revenea 
unui singur polițist. În primul caz, cele mai importante 
partide de opoziție au fost invariabil reprezentate in 
comisiile de vot, cele care supervizau şi numărau voturile; în 
cel de-al doilea caz, acestea au fost absente. La centrele de 
vot urbane, proasta organizare a provocat cozi lungi, care 
începuseră să se formeze de la primele ore ale dimineții. 
Procesul de votare dura câteva minute, din mai multe 
motive: membrii comisiilor de votare aveau doar un 
exemplar sau două din listele de votanti înregistraţi şi, de 
aceea, puteau gestiona doar un mic număr de votanti odată; 
în multe cazuri, cei care voiau să voteze nu erau înregistrați 
şi s-au constituit liste separate cu votantii neinregistrati; 
cele trei seturi de buletine de vot necesare pentru alegerile 
prezidențiale, Senat si Camera Deputaţilor trebuiau 
ştampilate pentru validare, apoi înmânate fiecărui alegător; 
după ce se primeau buletinele de vot, trebuiau ştampilate şi 
actele de identitate ale alegătorilor; multi alegători nu 
cunoşteau bine procedura de vot, de aceea preşedintele 
comisiei electorale era nevoit să le explice unde trebuia pusă 
o cruce pe buletin (s-a folosit un sistem de vot proporțional 
pentru partidele politice care prezentaseră o listă de 
candidați); votarea propriu-zisă dura câteva minute, din 
cauza numărului mare de partide care luau parte la 
alegerile pentru Cameră şi Senat (la Piteşti, numărul lor se 
apropia de patruzeci, în Bucureşti erau mai mult de optzeci), 
rezultatul fiind buletine de vot cu zece până la douăzeci şi 


cinci de pagini de liste de partid, in functie de fiecare 
circumscriptie electorala. Dupa ce completau cele trei seturi 
de buletine de vot, alegatorilor li se cerea sa le sigileze intr- 
un plic pe care il introduceau in urna de vot. Mai multi 
alegatori au uitat sa foloseasca plicul si au introdus 
buletinele de vot completate in urna sigilata. Dat fiind ca 
publicul nu cunostea procedura de vot, nu a fost de mirare 
ca s-au produs mari intarzieri. La trei centre de vot urbane, 
fiecare avand inregistrati aproximativ 2.500 de votanti, 
oamenii asteptau si pana la douá ore pentru a vota, fara sa 
se planga si adesea cu voiosie. 

Numărul votantilor înregistrați la secţiile de vot rurale 
varia intre 600 si 1.000. La doua dintre acestea, toti cei cu 
drept de vot votaserá deja la momentul sosirii mele acolo, la 
primele ore ale dupá-amiezii. Astfel am avut ocazia sá discut 
in liniste cu membrii comisiei de vot locale, insárcinatá cu 
supervizarea si numărarea voturilor. Într-un caz, 
preşedintele comisiei s-a declarat, printr-o scăpare, membru 
al Frontului Salvării Naționale. Când a fost întrebat dacă 
această calitate a sa de membru al unui partid politic nu era 
incompatibilă cu îndatoririle lui electorale, a răspuns că toți 
membrii comisiei electorale erau membri ai Frontului şi că 
ținea de partidele de opoziție să îşi numească propriii 
reprezentanți. Doar într-unul din cele treisprezece centre de 
vot rurale, un partid de opoziție era reprezentat în comisia 
electorală. Când am remarcat absența unor astfel de 
reprezentanți, mi s-a spus invariabil de către presedinti ca 
partidele de opoziție nu îi trimiseseră. În fiecare sat, la 
biroul primarului era pus un afiş al Frontului, deşi nu prea 
am văzut astfel de afişe si în alte parti. Doar într-un sat - si 
am trecut prin multe sate, pe lângă centrele de vot rurale pe 
care le-am vizitat — am găsit un afiş electoral al unui partid 
de opoziție, Partidul Național Țărănesc Creştin şi Democrat; 
omul care îl pusese pe zidul hambarului său mi-a spus că 


voise sa reprezinte partidul la centrul de votare, dar fusese 
alungat de simpatizantii Frontului. Intr-un alt sat, mi s-a 
spus ca reprezentantul Partidului National Liberal a fost 
amenintat cu bataia la centrul de votare. Cand am ajuns 
acolo, am remarcat atmosfera tensionata si retinerea de a 
discuta despre aceasta acuzatie. Efortul meu de a descoperi 
ce se intamplase a fost ingreunat si de faptul ca presedintele 
comisiei de vot era, in mod evident, in stare de ebrietate! In 
general, a fost imposibil de stabilit dacă absenţa 
reprezentanților opoziției a fost doar rezultatul intimidării 
sau al unei proaste organizări de partid; cel mai probabil a 
fost vorba de o combinaţie a celor doi factori. La un centru 
de votare, vicepreşedintele comisiei electorale - membru al 
PNŢCD - a susținut că preşedintele - membru al PNL - a 
introdus buletine de vot în urnă. Prietenul meu român m-a 
luat deoparte şi m-a prevenit că soţia acuzatorului il 
părăsise pentru preşedinte în săptămâna dinainte. 

Trebuie să spun câte ceva şi despre listele de alegători. În 
cele mai multe dintre satele pe care le-am vizitat, listele erau 
afişate în afara secţiei de votare, asa cum cerea legea 
electorală; în două sate, acestea nu erau afişate deloc. În 
toate centrele de vot urbane, listele erau la loc vizibil. În 
fiecare centru de votare am găsit persoane care votau şi care 
nu erau pe listă. De fiecare dată, preşedintele comisiei de 
votare, mi-a explicat că acel consiliu local care răspundea de 
actualizarea listelor electorale nu a făcut-o în timpul lui 
Ceausescu, dat fiind că alegerile erau aranjate, iar oficialii 
considerau că actualizarea ar fi fost inutilă. Ineficienta 
birocratică ar putea fi o explicaţie şi pentru faptul că mare 
parte din procentul de zece la sută al buletinelor de vot 
permise în plus de legea electorală a fost distribuit în zona 
rurală; cineva mai putin tolerant ar putea considera asta 
drept o potenţială fraudă. 


O astfel de suspiciune a fost, cu siguranta, alimentata si 
de faptul că, în câteva sate, numărătoarea voturilor s-a 
făcut şi a fost supravegheată de către oficiali care erau, 
potrivit propriilor lor declaraţii, fie membri, fie simpatizanți 
ai Frontului. În satul în care am fost martor la numărarea 
voturilor, urnele cu buletinele de vot au fost golite în centrul 
de votare la închiderea votului şi, după ce s-a încheiat 
numărătoarea, buletinele de vot au fost puse în saci, 
urmând să fie colectate dimineața. Un proces-verbal de 
numărare a fost semnat de membrii comisiei locale de votare 
şi s-a întocmit un raport despre modul cum se desfăşurase 
votarea. Ambele au fost transportate cu maşina poliţiei la 
centrul electoral regional, în acest caz, la Piteşti, care era şi 
destinația buletinelor de vot. Legea electorală prevedea ca 
orice reclamaţie făcută de reprezentanţii partidelor sau de 
cetățeni referitoare la modul în care se desfăşurase votarea 
să fie înregistrată şi solutionata de către comisiile de vot 
locale, iar detaliile referitoare la reclamaţii să fie incluse in 
rapoarte.! 


1991: MOLDOVA 


Deşi revoluția din România şi consecinţele ei au avut un rol 
predominant în familia mea şi în activitatea mea 
profesională în prima parte a anilor 1990, situaţia politică 
nesigură din Moldova mi-a reţinut şi ea atenţia. În iunie 
1991, am fost invitat să vorbesc la o conferință 
internațională la Chişinău, pe tema Pactului Ribbentrop- 


Molotov din 23 august 1939 si a impactului acestuia asupra 
Basarabiei. 

Germania recunoscuse pretențiile sovietice asupra 
Basarabiei într-o anexă secretă a pactului, cunoscut si ca 
pactul nazisto-sovietic de neagresiune. În articolul 3 al 
anexei se spunea: „În ceea ce priveşte sud-estul Europei, 
partea sovietică subliniază interesul ei pentru Basarabia. 
Partea germană îşi declară un complet désintéressement 
politic față de aceste regiuni”.! Generozitatea lui Hitler de a 
ceda Uniunii Sovietice Basarabia se baza pe încrederea 
optimistă în forța Germaniei si in slăbiciunea Uniunii 
Sovietice în sud-estul Europei, un punct de vedere reflectat 
în previziunile făcute de un ataşat militar german la 
Bucureşti în decembrie 1939, potrivit cărora „ruşii nu vor 
ocupa Basarabia atâta vreme cât Germania e suficient de 
puternică. Totuşi, dacă vom suferi vreo înfrângere serioasă 
sau dacă toate forțele noastre vor fi angajate, Rusia ar putea 
profita de această rară oportunitate, care s-ar putea să nu i 
se mai ivească pentru o lungă perioada”.? Precizia acestei 
predicții a fost dovedită de evenimente. Cu puțină vreme 
înainte de miezul nopții, pe 26 iunie, când forțele germane 
finalizau cucerirea spectaculoasă a Franței, Molotov l-a 
convocat pe ministrul român la Moscova, Davidescu, la 
Kremlin şi i-a prezentat un ultimatum prin care se cerea ca 
România să cedeze Basarabia şi nordul Bucovinei către 
Uniunea Sovietică. Nota sovietică cerea un răspuns de la 
guvernul român în 24 de ore. Românii le-au cerut ajutor 
germanilor, dar Berlinul a răspuns sfătuind Bucureştiul să 
accepte condițiile puse de Moscova. Regele Carol II avea în 
fața ochilor exemplul Poloniei, unde războiul, fie împotriva 
URSS, fie împotriva Germaniei putea să ducă la intervenția 
celeilalte părți şi la împărțirea țării. Cei mai mulți consilieri 
ai regelui erau împotriva rezistenței, astfel că el a cedat în 
fața cererilor sovietice.3 


In prima parte a lunii septembrie am revenit la Bucuresti 
si, pe cand eram acolo, am primit o invitatie, prin Ministerul 
roman al Afacerilor Externe, de la Alexandru Mosanu, 
preşedintele parlamentului moldovean, să merg la Chisinau 
pentru a ajuta la traducerea Constituției moldoveneşti în 
engleză. Am acceptat imediat şi am luat trenul către laşi, 
unde am petrecut o zi contactându-i pe prietenii mei de la 
Institutul de Istorie, printre care Alexandru Zub şi Ioan 
Caproşu, pe care nu-i mai văzusem de aproape patru ani. 
Deoarece legătura de cale ferată între Iasi şi Chişinău era 
întreruptă, am hotărât să iau un autobuz către capitala 
Moldovei. La autogara din laşi erau disponibile două curse, 
una prin Sculeni, cea de-a doua prin Leuseni, ambele 
puncte de trecere a frontierei. Fiindcă autobuzul de Sculeni 
pleca cu două ore înaintea celuilalt, am optat pentru acesta. 
Era un autobuz vechi, cu scaunele captusite cu burete uzat, 
dar era curat. Era plin de țărani vorbareti şi prietenoşi, unii 
purtând găini în brațe. Călătoria până la graniță a durat 
puțin mai mult de o oră. 

La sosire, un tânăr ofițer de la paşapoarte a urcat în 
autobuz şi a verificat actele de identitate. Când mi-a văzut 
paşaportul, mi-a spus cerându-şi mii de scuze că acea cursă 
era doar pentru „traficul local”, adică pentru cetățenii 
români şi moldoveni. M-a sfătuit să mă întorc la laşi si să 
iau cursa de Leuseni, care transporta deținători de paşaport 
internațional. Presupunând că existau autobuze care 
mergeau înapoi la laşi, am cerut detalii. Răspunsul lui m-a 
descumpănit: trebuia să fac cu mâna uneia dintre 
betonierele care aducea beton pentru repararea punctului 
de frontieră. Pe când ofițerul îmi dădea acest sfat a început 
să cadă o ploaie liniştită. Nu se vedea nici un adăpost. Mi-a 
făcut semn către o baracă de la frontieră şi mi-a spus să mă 
adăpostesc acolo. Mi-am luat valijoara şi am dus-o la 
baracă. Din ea a ieşit un soldat mirat. l-am explicat situația 


mea si a inceput sa rada. ,Intrati in locul meu, e spatiu 
numai pentru o persoana. Oricum, e vremea pranzului si 
mi-e foame. Aşteptaţi aici să treacă vreun camion, eu mă 
duc la cantină.” Îngrijorat că prezența mea ca străin într-un 
post de frontieră la granița dintre România şi Moldova ar fi 
putut fi privită cu suspiciune, am încercat neliniștit să 
zăresc prin ploaie un camion. Neliniştea mi-a devenit şi mai 
mare când a început să sune telefonul din baracă. Mi-am zis 
că discretia era cea mai bună atitudine, aşa că l-am ignorat. 
Din fericire, în câteva minute a apărut un camion. M-am 
aşezat în fața lui, spre consternarea şoferului, şi i-am făcut 
semn cu mâna. Şi-a coborât geamul şi, când i-am spus ce 
voiam, i-a căzut falca de uimire. La cererea de a mă duce 
înapoi la laşi, a exclamat: „Şi cine o să păzească granița 
dacă plecați?” Din fericire, chiar în acel moment, paznicul 
frontierei se întorcea de la cantină şi s-a îndreptat către noi. 
Şoferul s-a aplecat peste scaunul de lângă el, a deschis uşa 
cabinei, mi-a luat valiza şi m-a invitat să urc. 
Bombardându-mă cu întrebări despre experiența mea în 
România, a fost foarte impresionat de faptul că aveam o 
soție româncă şi doi copii şi că onoram o solicitare a 
parlamentului moldovean de a ajuta la traducerea unor 
documente de stat. Nu era prea mult trafic pe drumul către 
laşi, aşa că am ajuns repede la autogară. Mi-a strâns mâna 
şi mi-a urat baftă. 

Functionara de la ghiseul de bilete a fost surprinsă să mă 
vadă din nou, interesându-mă de ora la care pleca 
autobuzul prin Leuseni. Fără să ezite, mi-a spus că tichetul 
pentru Sculeni era valabil şi pe cealaltă rută şi că 
autobuzul, care transporta pasageri internaționali, 
corespundea standardelor internaționale. Şi într-adevăr aşa 
era. Doar câțiva călători se urcaseră in el şi, având două 
scaune la dispoziție, am dormit tot drumul, care a durat 
cam două ore. Costul călătoriei de la Bucureşti îmi revenea 


mie, dar invitatia primita de la domnul Mosanu acoperea 
cheltuielile de masa şi cazarea la hotelul Codru, pe care mi-l 
aminteam de la vizita din 1982 ca pe o structură utilitara, 
fără prea multe merite arhitecturale. Era, totuşi, situat chiar 
în centrul oraşului, înconjurat de grădini care ofereau 
intimitate şi, aşa cum am descoperit, era folosit ca loc de 
cazare pentru parlamentarii moldoveni. S-a dovedit un loc 
confortabil în zilele ce au urmat. 

De cum am ajuns la recepţie, am fost întâmpinat de un 
trio masculin. Cel mai în vârstă dintre ei mi-a întins mâna. 
S-a prezentat ca fiind Alexandru Moşanu. Era flancat de 
Vasile Nedelcu şi Ion Pereatcu. Mi-au urat şi ei bun venit si 
m-au invitat să luăm cina la hotel în seara aceea. Apoi s-au 
retras, iar eu m-am dus în camera mea. La ora convenită, i- 
am găsit aşezaţi la masă în restaurant. Nu exista un meniu. 
Mosanu mi-a explicat că se servea acelaşi meniu pentru toti 
parlamentarii şi pentru oaspeţi, la prânz şi la cină. În 
esență, era vorba despre o supă de pui, pui fript şi cartofi. 
Din fericire, se servea din belşug şi un vin moldovenesc cu 
aromă robustă, Negru de Purcari (roşu închis din podgoria 
Purcari). Pe când deschideam cea de-a treia sticlă, Moşanu 
mi-a dat detalii despre ceea ce trebuia să fac: să traduc în 
engleză constituția noii republici independente, pentru a fi 
difuzată international. Nu existau traducători potriviti în 
Moldova - nu dorea să apeleze la serviciile unui rus - şi, 
cerând un sfat de la Bucureşti, i se dăduse numele meu, 
probabil fiindcă se nimerise să fiu în capitala României în 
acel moment. Nu era timp de pierdut, mi-a spus, trebuia să 
mă apuc de treabă chiar din acea seară! Dacă aş fi ştiut 
dinainte de acest termen, as fi băut mai putin vin, ceea ce i- 
am mărturisit şi lui Mosanu. Ca o soluție de compromis, am 
fost de acord să încep lucrul a doua zi de la 7 dimineața, 
sub îndrumarea lui Ion Pereatcu. 


Locul meu de munca era intr-un birou in cladirea 
parlamentului, in care se mai aflau doi tineri functionari. 
Pereatcu m-a asezat la un birou, in fata unui computer si 
mi-a dat un exemplar din constitutie, care avea vreo 
patruzeci de pagini. Nu stia prea multa engleza, asa cá 
speranta mea cá i-as fi putut dicta s-a spulberat. S-a scuzat 
şi mi-a spus cá va reveni să ma ia pentru prânz la hotelul 
Codru. Am început să lucrez, în vreme ce acei doi 
funcționari şi-au deschis computerele şi au început să se 
joace pe ele. În următoarele ore, munca mi-a fost punctată 
de exclamatiile lor aprobatoare sau ironice, după cât de 
eficienți erau la jocurile video. După-amiaza şi seara s-au 
desfăşurat în acelaşi mod, la fel şi dimineaţa următoare, 
când am şi terminat traducerea. Uşurat, mă pregăteam să- 
mi petrec după-amiaza cu Vasile Nedelcu, care se oferise să- 
mi satisfacă dorința de a vedea mai multe blocuri de 
locuinţe de la periferia oraşului. Dar, înainte de a pleca, am 
primit un mesaj prin care eram invitat la preşedintele 
Republicii. Neştiind în ce scop eram invitat şi fiindcă nu 
voiam să-mi stric aranjamentul cu Nedelcu, i-am sugerat să 
mă însoțească. Biroul preşedintelui era, de fapt, într-un 
impozant bloc-turn cu o arhitectură finlandeză, situat chiar 
vizavi de parlament, aşadar nu a trebuit decât să traversăm 
strada si am fost îndrumați către secretariat, unde o 
doamnă de vârstă mijlocie, care stătea în fața unei maşini 
de scris, ne-a invitat să luăm loc. Mi-a mulțumit că venisem 
şi a trecut direct la subiect: preşedintele, Mircea Snegur, 
dorea să trimită copii după Declaraţia de Independenţă în 
engleză către prim-ministrul Canadei, Brian Mulroney, şi 
către cancelarul german, Helmut Kohl, şi avea nevoie de 
ajutorul meu. l-am spus secretarei că ar fi fost mai 
diplomatic să traducă exemplarul pentru cancelarul german 
în germană, dar mi-a replicat că nu s-a putut găsi un 
translator potrivit. Am scris de mână traducerea şi i-am dat- 


o. Masina ei de scris avea un car mare, la fel era si fontul 
destinat documentelor oficiale. Prima incercare era plina de 
greseli, dar, in loc sa bata din nou o versiune corectata, a 
scos o Sticluta de fluid corector şi l-a aplicat acolo unde era 
necesar. Am protestat spunandu-i ca trimiterea declaratiei 
în această formă ar fi dat o imagine proastă despre tânăra 
republică şi, resemnată, a introdus o foaie albă în maşina de 
scris. A avut nevoie de cinci încercări pentru a produce un 
exemplar corect. Apoi a alergat pe coridor către biroul 
preşedintelui, iar Nedelcu şi cu mine ne-am îndreptat spre 
lift. Nici n-am ajuns bine, că secretara ne-a chemat înapoi 
spunându-ne că preşedintele dorea să ne vadă. Ne-a condus 
spre biroul lui, iar acesta ne-a primit multumindu-ne 
călduros. Pe birou era o sticlă mare de coniac moldovenesc 
şi trei pahare pe care le-a umplut cu generozitate. Când am 
ridicat paharul, i-am urat „Trăiască Republica Moldova!”, iar 
preşedintele şi Nedelcu mi-au răspuns la fel. Multumindu- 
mi pentru traducere, Snegur ne-a condus până la lift. 

La întoarcerea în Bucureşti, am primit o invitaţie la prânz 
din partea ministrului român al Apărării, Nicolae Spiroiu. 
Era nerăbdător să afle ce impresie îmi făcuse vizita în 
Moldova şi, când i-am povestit despre telefonul care suna în 
baraca de la frontieră, a avut această reacţie: „Ar fi trebuit 
să ridicați receptorul şi să le raspundeti că, după o jumătate 
de secol, NATO a ajuns în sfârşit la granița cu Moldova!” 


NUCŞOARA ŞI MOLDOVA 


In februarie 1992, am revenit de la Londra la Bucuresti ca 
să-mi continui cercetările despre rezistența armată 
împotriva regimului comunist în anii '50. După înlăturarea 
lui Ceauşescu, au apărut detalii referitoare la mici grupuri 
de „partizani”, după cum s-au autointitulat, care acționau în 
munții Carpați la sfârşitul anilor “40 si care au opus 
rezistență atunci când autoritățile au vrut să-i aresteze.! 
Ultimul membru al grupului care a supraviețuit cel mai 
mult a fost arestat abia în 1960. Această „rezistență armată 
anticomunistă”, asa cum a fost numită, era un fenomen 
spontan şi nu au existat legături între diferitele grupuri, dar 
acestea aveau un țel comun, anume acela de a nu se 
supune efectelor comunizării din țara lor. Formate fiecare, 
în medie, din douăzeci până la patruzeci de persoane, nu 
reprezentau o amenințare majoră la adresa puterii 
comuniste, totuşi, atâta vreme cât rămâneau în libertate, ele 
subminau pretenția regimului că avea sub control întreaga 
tara. 

Grupurile se formasera in satele din zonele de deal şi de 
munte şi erau constituite din țărani, foşti ofițeri de armată, 
avocaţi, doctori şi studenti. Prost echipate, aveau drept arme 
un amestec de puşti, revolvere şi mitraliere rămase de pe 
urma războiului, aflându-se într-o permanentă criză de 
muniție. Erau sprijiniți de săteni, care le aduceau mâncare, 
haine şi adeseori le ofereau adăpost. Propaganda comunistă 
a perioadei îi numea pe aceşti partizani anticomunisti 
„legionari”, adică membri ai mişcării de extrema dreaptă 
cunoscută sub numele de Garda de Fier şi, într-adevăr, 
mulți fuseseră membri ai acesteia. Totuşi, partizanii nu erau 
în nici un caz doar „legionari” sau „gardişti”, aşa cum o 
arată chiar statisticile Securităţii. Un raport al Direcției 
Generale a Securității Poporului din 1951 sustine că 
afilierea politică a 804 persoane, arestate deoarece fie făceau 
parte, fie ajutaserá „bandele din munţi”, era următoarea: 


optzeci si opt de fosti membri ai Partidului National 
Taranesc al lui Iuliu Maniu, saptezeci si noua de membri ai 
Frontului Plugarilor, saptezeci si trei de fosti legionari, 
patruzeci si doi de fosti membri ai Partidului Comunist, 
cincisprezece membri ai Partidului National Liberal si altii.? 
Potrivit unui alt raport al Securitatii, datand din septembrie 
1949, existau ,bande teroriste" active in regiunile Craiova, 
Brasov, Sibiu, Ploiesti, Suceava, Galati, Oradea, Cluj, 
Timisoara si Constanta. Nici unul dintre aceste grupuri nu 
avea mai mult de douăzeci şi cinci de oameni, iar cele mai 
multe aveau sub zece membri. ? 

Cel mai rezistent grup a fost Haiducii Muscelului, asa cá 
m-am dus la Nucsoara pentru a-i lua un interviu Elisabetei 
Rizea, ultima supravietuitoare dintre membrii lui. Elisabeta 
se náscuse in 1912 la Domnesti, un sat din sudul 
Carpatilor, intr-o familie de tárani. La nouásprezece ani, s-a 
cásátorit cu Gheorghe Rizea, unul dintre muncitorii care 
lucrau pentru unchiul ei, si s-a mutat intr-un sat invecinat, 
Nucsoara. Dupá moartea unchiului ei, lider local al 
Partidului National Táránesc, care se pare cá fusese ucis de 
Securitate in 1947, ea s-a aláturat Haiducilor. Mi-a povestit 
despre primele luni de activitate ale grupului, dar, cum a 
fost arestata la scurtá vreme dupa aceea, continuarea 
povestii se bazeazá pe surse de mana a doua, rude ale 
participantilor. Multe dintre date si incidente sunt 
confirmate de documentele Securității, dar, deloc 
surprinzător, aceasta din urmă le dă o interpretare diferită. 
Spre exemplu, aceste documente sustin ca civili nevinovati 
au fost ucisi de ,partizanii" care sunt constant diabolizati, 
fiind numiţi „terorişti fascişti”. Ceea ce rezultă destul de clar 
din relatările ambelor părți este că grupul, care nu a avut 
niciodată mai mult de treizeci sau patruzeci de membri, 
fusese constituit de doi foşti ofițeri de armată, Gheorghe 


Arsenescu (1907-1962) si Toma Arnautoiu (1921-1959), 
nascuti in zona Muscelului, la poalele Carpatilor. 

Potrivit documentelor Securitatii, Arsenescu ascunsese 
arme intr-un schit din satul Cetateni in vara lui 1947 si, in 
primăvara următoare, pusese bazele unui „grup terorist” din 
care făceau parte Gheorghe Hachenzelner, Petre Cojocaru, 
Longhin Predoiu, Ion Mica si Ion şi Gheorghe Purnichescu. 
Arsenescu si-a petrecut toamna si iarna in Bucuresti, unde, 
la sfârşitul lui 1948, l-a contactat Toma Arnautoiu cu 
intentia de a pune bazele unui grup de rezistenta in zona 
din jurul Nucsoarei. Din relatările contemporanilor, 
Arsenescu părea să fi crezut într-o insurecție armată 
generală, care urma să fie condusă de alti foşti ofițeri din 
vestul țării, dar aceasta nu a avut loc niciodată. El a fost de 
acord să-i dea lui Arnautoiu arme de calibru mic, iar acesta 
a revenit in Nucsoara împreună cu Nicolae Niţu şi i-a 
recrutat pe fratele lui, Petre Arnáutoiu, pe Ion Chirca şi pe 
preotul satului, Ion Drăgoi. În martie 1949, Arsenescu a 
venit la Nucşoara pentru a se alătura grupului, iar în lunile 
ce au urmat, acestuia i s-au alăturat mai mulți săteni. 

Ministerul de Interne era îngrijorat că simbolul rezistenţei 
reprezentate de acest grup ar fi putut fi contagios şi acesta a 
fost motivul pentru care a trimis în regiune trupe ale 
Securităţii. Grupul, cunoscând terenul accidentat şi primind 
ajutor din partea a mai multe familii din comuna Nucsoara, 
în special de la Gheorghe şi Elisabeta Rizea, Ion Săndoiu şi 
Ion Sorescu, a reuşit să-şi facă provizii şi să scape de 
arestare. În noaptea de 18 iunie 1949, membri ai grupului 
au fost prinşi în ambuscadă în locul în care veniseră să-şi ia 
proviziile, iar în schimbul de focuri care a urmat au fost 
ucişi doi ofițeri ai Securităţii, Constantin Apăvăloaiei şi 
Florea Lungu. Grupul a scăpat din ambuscadă sub 
acoperirea întunericului, printr-un cordon de protecție 
format de-a lungul zonei, ceea ce a dus la căutarea lor 


sistematică de către două batalioane ale trupelor de 
Securitate si la arestarea familiilor suspectate că i-au 
ajutat.^ 

Printre cei arestati s-a aflat si Elisabeta Rizea. Mi-a 
povestit cá a fost dusá in biroul primarului din Nucsoara, 
unde a fost bătută cu bâta de  sublocotenentul 
Constantinescu de la Securitate.5 A fost apoi ţinută in 
pivnita unei case táránesti vreme de patru zile, iar ulterior a 
fost dusă la închisoarea din Pitesti. In cele din urmă a fost 
judecata si, in decembrie 1950, condamnata la sapte ani de 
inchisoare pentru ca ajutase grupul de partizani.® 

Dupa ambuscada din 18-19 iunie 1949, Arsenescu a 
hotarat sá-si imparta oamenii in douá grupuri, unul sub 
comanda lui, celalalt sub comanda lui Arnautoiu. Primul 
grup, care ii includea pe Ion Chirca, Titi Mamaliga, Benone 
Milea, Constantin Popescu si Nae Ciolan, si-a instalat tabara 
in valea Raul Doamnei, iar grupul Arnáutoiu, format din 
fratele lui, Petre, Titu, Maria si Constantin Jubleanu si 
Maria Plop, in valea Valsan. Grupul lui Arsenescu nu a 
supravietuit prea multá vreme. Milea a fost prins pe 1 
noiembrie 1949, iar Popescu si Ciolan au avut aceeasi 
soartă trei zile mai târziu. Chirca a dispărut fără urmă. 
Arsenescu şi Mămăligă au fost prinşi într-o capcană întinsă 
de trupele Securităţii, cel din urmă fiind rănit într-un 
schimb de focuri, în vreme ce Arsenescu a reuşit să fugă şi a 
dus o existență de pustnic în munți pentru încă zece ani, 
fiind prins in cele din urmă în 1960. Mamaliga a reuşit să se 
întoarcă la grupul Arnautoiu. 

La scurtă vreme după aceea, în primăvara anului 1950, şi 
acest grup a fost nevoit să se împartă în două, pentru a 
evita să fie prins. Una dintre bande, formată din Titu şi 
Maria Jubleanu, sot şi soție, fiul lor, Tica, şi un tânăr 
doctor, lon Marinescu, a fost reperată, iar în schimbul de 
focuri Maria a fost împuşcată mortal. Titu Jubleanu a fost 


arestat, dar cei doi tineri au reusit sá scape, alaturandu-se 
celei de-a doua bande, formata din fratii Arnáutoiu, Toma si 
Petre, Maria Plop si Mamaliga. Marinescu si Mămăligă au 
fost ucisi intr-o ciocnire cu Securitatea in 1952, iar ceilalti 
patru s-au ascuns intr-o pestera langa satul Poenárei, 
vreme de mai multi ani. Pe 20 mai 1958, cei doi frati au fost 
inselati de un localnic sa bea alcool contrafacut si, dupa ce 
au intrat in coma, au fost arestati. Maria Plop, care in urma 
cu doi ani daduse nastere unei fete, s-a predat impreuna cu 
copilul, dar Tica Jubleanu a refuzat să se predea si s-a 
împuşcat.” S-a făcut o razie în satele din județ şi zeci de 
familii au fost arestate pentru că ii ajutaseră pe frații 
Arnáutoiu. Cei doi frati si Maria Plop au fost duşi la 
închisoarea din Piteşti. Acolo, împreună cu alții care 
fuseseră arestaţi sub acuzaţia că au ajutat grupul, au fost 
interogati vreme de douăsprezece luni.® 

Procesul fraților a avut loc în anul următor. Toma şi Petre 
Arnáutoiu au fost condamnați la moarte şi executați la 
închisoarea Jilava, pe 18 octombrie 1959, la fel şi 
următoarele persoane, acuzate că i-au ajutat: Nicolae 
Andreescu şi lon Constantinescu, preoţii ortodocşi din 
Poenărei, Ion Drăgoi, preotul ortodox din Nucsoara, Nicolae 
Basoiu, Titu Jubleanu, Constantin Popescu, Ion Săndoiu, 
Nicolae Sorescu şi Gheorghe Tomeci, toti țărani agricultori, 
precum şi învățătorii Alexandru Moldoveanu, Nicolae Niţu si 
Gheorghe Popescu. Benone Milea a fost şi el condamnat la 
moarte şi executat, dar Maria Plop a fost condamnată la 
închisoare pe viata şi a murit în închisoare.” Alte persoane 
condamnate împreună cu acest grup au fost, potrivit 
documentelor Securităţii, Ilie Dragomirescu şi Ion Grigore, 
arestați pe 22 iunie 1958, Nicolae Vasilescu, arestat pe 4 
iulie 1958 şi Ion Dumitrescu, arestat pe 6 februarie 1959. 
Cu toţii au primit ani grei de inchisoare.!? Arsenescu a fost 
prins într-o casă din Câmpulung-Muscel, unde era găzduit 


de niste prieteni si s-a predat trupelor Securitatii pe 1 
februarie 1960. Procesul lui a avut loc in februarie 1962. A 
fost condamnat la moarte si executat la Jilava, pe 29 mai 
1962. Sotia lui, Maria, si tatal lui, Gheorghe, au fost si ei 
judecati pentru ca l-au ajutat si au primit pedepse de zece, 
respectiv cincisprezece ani de inchisoare.!! 

Avand inca vie in minte experienta de la Sculeni, din 
1991, am decis sa calatoresc catre capitala Moldovei, 
Chisinau, in septembrie 1992, dar in loc sa iau autobuzul 
am luat trenul. Vagoanele de dormit pentru calatoria pe 
timpul noptii aveau doar cusete, iar cei trei tovarasi de 
compartiment erau doi tineri lituanieni si o studenta la 
medicina din Moldova. Am stat de vorba in engleza. 
Lituanienii erau managerii unei echipe de stripperi rusi care 
tocmai isi incheiaserá sezonul la Bucuresti si calatoreau 
catre Kiev prin Chisinau. M-a amuzat in special parerea lor 
ca locul cel mai bun pentru a cumpara chiloti tanga era 
orasul Hull din Yorkshire, o afirmatie care a facut-o sa rada 
pe studenta moldoveanca. La Ungheni, punctul de frontiera 
cu Moldova, trenul s-a oprit pentru schimbarea osiilor, pe 
masura ecartamentului sovietic, mai larg, iar in timpul 
acestei opriri am auzit pe coridor o voce care intreba tare 
„Unde e englezul?”. Deodată, doi indivizi corpolenti in 
costume gri au náválit in compartiment si ne-au cerut actele 
de identitate. Le-am arátat pasaportul, dupa care unul 
dintre ei mi-a luat valiza si i-a golit continutul pe podea. 
Tovarásii mei de drum au inghetat. Pe cánd cei doi 
scotoceau in genunchi printre lucrurile mele, in cadrul usii 
au apărut doi bărbaţi îmbrăcaţi în uniforme militare — un 
colonel si un maior. Colonelul a látrat cáteva cuvinte, iar 
rusii s-au grábit sa dispará. Apoi mi s-a adresat in 
románeste, mi-a cerut scuze si m-a invitat sa-i Insotesc, pe 
el si pe maior, afará din tren. O Volga neagrá astepta pe 
peron si, in vreme ce eram escortat cátre ea, unul dintre 


lituanieni mi-a strigat ,Ne vedem la Lubianka”, numele dat 
in popor sediului FSB, Serviciul de Securitate al Federatiei 
Ruse. In masiná, pe locul din spate, era un parlamentar din 
Ungheni, pe care Alexandru Moganu il rugase sa ma ia si sa 
ma aduca la Chisinau. 

Pe durata scurtei mele sederi, Mosanu m-a pus la curent 
cu evolutia conflictului militar din Transnistria. Tentativa de 
loviturá de stat de la Moscova impotriva lui Gorbaciov 
provocase declararea independentei Moldovei, pe 27 august 
1991, dar, in acelasi timp, ii fácuse pe liderii regiunilor 
separatiste Transnistria si Gágáuzia!? sa isi anunte sprijinul 
deschis pentru lovitura de stat si fidelitatea fata de valorile 
Uniunii Sovietice. Transnistria e o regiune de la est de raul 
Nistru, cu o populatie estimata in 1991 la 760.000 de 
locuitori, dintre care 40% moldoveni (romani), 28% 
ucraineni si 25,596 rusi. In principalul oras, Tiraspol (cu 
200.000 de locuitori), majoritatea locuitorilor erau rusi, 
dintre care 3096 erau, la acea vreme, personal militar 
sovietic şi familiile lor. Ca oras de garnizoană al Armatei a 
14-a sovietice, se afla sub controlul districtului militar 
Odesa. Pe 29 august, o echipă a serviciului secret 
moldovenesc a reuşit să-i aresteze pe liderii separatişti 
transnistreni Igor Smirnov şi Andrei Cheban, care se aflau 
în călătorie către Kiev cu scopul de a cere sprijinul liderului 
ucrainean Leonid Kravciuk. În acelaşi timp au fost arestați 
şi liderii găgăuzi Stepan Topal şi Mihail Khendigelian. Cei 
arestați au fost eliberați pe 1 octombrie, ca urmare a 
presiunilor Moscovei şi a unei greve a femeilor în 
Transnistria, condusă de Galina Andreeva, care a blocat 
calea ferată Moscova-Chişinău între Bender şi Tiraspol. În 
toamnă, separatiştii transnistreni au început să recruteze 
soldati în aşa-numita Gardă Republicană a Republicii 
Moldoveneşti Transnistria. 


În decembrie, Transnistria si Găgăuzia au boicotat 
alegerile prezidențiale din Moldova. Au organizat, în schimb, 
propriile alegeri in urma cărora Smirnov a devenit 
preşedinte al Transnistriei, şi Topal, lider al Găgăuziei. 
Majoritatea votantilor din cele două regiuni separatiste au 
votat si pentru secesiune, la referendumuri organizate 
simultan. In perioada 4-12 ianuarie 1992, Garda 
Republicană transnistreană a lansat un atac asupra 
clădirilor guvernamentale din Dubăsari şi au trecut Nistrul 
pentru a cuceri oraşul Bender. Moldova nu avea o armată 
proprie, doar forte de poliție militară, iar rezultatul a fost că, 
fiind superiori numeric şi ca armament, separatiştii au 
reuşit să preia controlul asupra ambelor oraşe, la începutul 
lunii februarie. 

Pe 29 martie, guvernul moldovean a ordonat o ofensivă 
împotriva oraşelor ocupate, dar forțele sale prost pregătite şi 
prost echipate erau formate mai ales din rezervişti si 
voluntari, numai câțiva având o experiență de luptă. 
Moşanu mi-a spus că 9.000 de oameni din puternica Gardă 
Republicană transnistreană au fost înarmați şi antrenați de 
Armata a 14-a şi primiseră întăriri - 5.000 de mercenari si 
voluntari din Rusia, care răspunseseră la apelul din media 
rusă de a-şi apăra fraţii slavi împotriva „agresiunii 
româneşti”. Despre unii dintre mercenari se spunea că ar fi 
din forțele speciale formate din unități OMON (Poliţia 
Specială Rusă) ce fuseseră expulzate din Letonia şi din 
Lituania după lovitura de stat eşuată de la Moscova, din 
luna august. Alţii se autointitulau „cazaci” din Rusia de sud. 
Alături de aceste întăriri, autorităţile transnistrene puteau 
conta şi pe Armata a 14-a, care fusese rebotezată Grupul 
Operaţional Rus, cu un efectiv operaţional de 15.000 de 
soldati. Unii dintre poliţiştii moldoveni care participaseră la 
lupte şi cu care am vorbit când m-am întors de la Tiraspol 
într-o maşină a guvernului moldovean mi-au spus că 


trupele rusesti fusesera implicate, in luna aprilie, in ciocniri 
deschise cu fortele guvernamentale moldovenesti. 

Cea mai intensă fază a conflictului a avut loc în iunie, 
când forțele guvernamentale moldoveneşti au încercat să 
recucerească Bender (Tighina) şi Dubăsari. Luarea acestuia 
din urmă ar fi tăiat Transnistria în două, facilitând 
restabilirea autorității guvernului. S-au dat lupte grele 
pentru Bender la jumătatea lunii iunie, cele două tabere 
deținând rând pe rând controlul, dar, în cele din urmă, pe 
20 iunie, Garda Republicană transnistreană, sprijinită de 
„cazacii” voluntari şi de tancurile Grupului Operaţional Rus, 
a recucerit oraşul. Un acord de încetare a focului a fost 
semnat pe 21 iulie 1992 de către preşedintele Federaţiei 
Ruse (Boris Elțîn) şi de cel al Moldovei (Mircea Snegur). S-a 
constituit o forță de menținere a păcii, formată din cinci 
batalioane ruseşti din Grupul Operational Rus, trei 
batalioane moldoveneşti şi două batalioane ale gărzilor 
transnistrene. S-a estimat că aproximativ 1.000 de oameni 
au murit in conflict, iar numărul răniților s-a ridicat la 
3.000. Chiar şi în septembrie, vehiculele militare incendiate, 
care se aflau de-a lungul autostrăzii în apropiere de 
Tiraspol, stăteau mărturie a ostilităților. 


1993: VIZITĂ LA SRI 


Câteva luni mai târziu eram din nou în România. În 
primăvara lui 1993, William Waldegrave, ministru de stat la 
Ministerul Afacerilor Externe britanic, m-a invitat la biroul 
lui. În martie 1990, fusesem numit în consiliul consultativ 


al British Government’s Know-How Fund. Fondul fusese 
creat de Ann Lewis, sefa Departamentului pentru Europa de 
Est de la Ministerul Afacerilor Externe britanic, ca raspuns 
la evenimentele din Polonia, din 1989, ca urmare a dorintei 
prim-ministrului Margaret Thatcher ca Marea Britanie sa 
joace un rol de prim rang in sustinerea tranzitiei de la 
comunism la democratie a natiunilor din fostul bloc 
sovietic.! Ministrul m-a intrebat daca puteam sa ii duc un 
corpus de legi despre cum erau tratati infractorii tineri in 
Marea Britanie lui Virgil Magureanu, directorul Serviciul 
Roman de Informatii (SRI), una dintre institutiile succesoare 
ale Securităţii, care il ceruse. Istoria personală a lui 
Măgureanu l-a facut pe ministru să se arate prudent in a 
însărcina un diplomat britanic cu îndeplinirea acestei 
solicitări şi, cum eu nu făceam parte din Ministerul 
Afacerilor Externe britanic, contactul meu cu el ar fi fost mai 
putin delicat din perspectivă britanică. Cele opt tomuri de 
texte legislative au fost trimise cu valiza diplomatică la 
Bucuresti, de unde trebuia să le recuperez eu. Anuntat de 
sosirea mea, Măgureanu a trimis o maşină să mă aducă la 
sediul lui, aflat la acea vreme lângă autostrada către 
aeroportul Otopeni. Mi-a făcut o primire călduroasă, a spus 
că mi-a citit dosarul de la Securitate şi că mi-a admirat 
tenacitatea de a veni să vizitez România în anii '80. Mi-a 
mulțumit că am adus volumele, apoi m-a întrebat dacă 
putea face ceva pentru mine. Din fericire, mi-a venit ideea că 
aş putea obţine acces la unele dosare ale Securității, în scop 
de cercetare, dosare care, până atunci, fuseseră ţinute 
departe de accesul publicului. Mi-a cerut să îi fac lista 
subiectelor mele de interes. Pe loc, am scris următoarele: 

1. Componenţa Securităţii în august 1948, data înființării 
sale; 


2. Rezistența partizanilor din munții României împotriva 
prezenței sovietice, după vara lui 1944, apoi, după 1945, 
împotriva regimului comunist; 

3. Un raport lunar standard al Securităţii dintr-un județ — 
am ales luna iulie 1950 (ulterior, mi s-a dat judeţul 
Constanţa); 

4. Procesul lui Lucrețiu Patrascanu.? 

După ce a citit lista, mi-a cerut să-l caut din nou peste 
două luni, timpul necesar pentru a lua o decizie. 

Aşa am şi făcut. M-a invitat la biroul lui, unde mi-a spus 
că solicitarea mi-a fost aprobată şi m-a prezentat unui ofițer 
superior al SRI, care urma să supervizeze transmiterea 
materialelor la Arhivele Naţionale, vizavi de parcul Cişmigiu, 
unde urma să le consult. Colonelul mi-a cerut să mă prezint 
la arhivă în ziua următoare, la ora 7 dimineața. 

Când am ajuns la acea oră, accesul pentru public era 
închis, iar un arhivist mi-a cerut să aştept pe treptele 
clădirii până la sosirea ofițerului SRI. Colonelul a ajuns la 
timp într-o maşină şi, împreună cu şoferul, au cărat 
volumele de documente într-o sală de lectură. Apoi i-a dat 
instrucțiuni arhivistei de la sala - Arhivele Nationale 
aparțineau de Ministerul de Interne - spunându-i că numai 
eu puteam vedea materialele şi că, după ce terminam 
cercetarea din acea zi, acestea urmau să fie închise cu cheia 
într-un dulap. Nu trebuia să semnez nimic - se referea la 
fişa de consultare, pe care orice persoană care are acces la 
un dosar de Securitate trebuia să o completeze, indicându-şi 
profesia. Când am văzut cât de multe materiale mi se 
dăduseră l-am întrebat pe colonel dacă era posibil să le 
microfilmez şi cât ar fi costat. Tariful era de un dolar pe 
pagină. Potrivit disponibilitatilor mele financiare, mi-am 
calculat în minte că puteam cere microfilmarea unui număr 
maxim de 600 de pagini şi, într-adevăr, după două 
săptămâni de studiu intens al dosarelor şi după ce am 


copiat cu febrilitate, de mana, cererea mea de microfilmare 
reflecta aceasta cifra. De fapt, cel mai interesant material 
care mi-a fost dat se referea la componenta Securitatii in 
1948 si ar fi fost ilizibil pe microfilm. Asta pentru ca numele 
angajaților Securităţii erau scrise cu creionul într-un 
registru contabil pe jumătatea dimensiunii folio. Numele 
erau ordonate după structura ierarhică a Securităţii, 
începând cu sediul central din Bucureşti şi cu ofițerii lui 
superiori. Urmau direcţiile județene, în ordine alfabetică, 
fiecare cu oraşele, birourile locale şi ofițerii ei. În total erau 
peste 4.500 de nume de ofițeri, cu rubrici pentru data 
naşterii, originea etnică, ocupaţia inițială şi numărul 
carnetului de membru al Partidului Comunist. Am copiat 
doar numele celor mai înalți în grad ofițeri, de la cel de 
căpitan la cel de general, căci nu aveam destul timp la 
dispozitie.? Fiindcă sesiunea mea de cercetare se apropia 
rapid de sfârşit, l-am contactat pe colonel, i-am mulțumit 
pentru ajutor şi i-am dat detaliile despre materialul pe care 
îl doream microfilmat. El mi-a spus că putea dura până la 
trei luni. Aceasta se potrivea cu planul meu de a mă 
întoarce la Bucureşti în toamnă, când l-am căutat din nou 
pe colonel. Ne-am înțeles să ne întâlnim la Arhivele 
Naţionale, unde mi-a dat microfilmele cu dosarele pe care le 
comandasem. Când i-am dat banii, a zâmbit şi mi-a spus: 
„Nu e nevoie — e un cadou de la director”. 


1994: MOLDOVA 


Am revenit in Moldova in februarie 1994, ca observator la 
alegerile parlamentare din partea Conferinței pentru 
Securitate si Cooperare in Europa (CSCE). Gagauzia, zona in 
care fusesem repartizat, isi trágea numele de la populatia 
locală turcofonă, găgăuzii, care formau majoritatea acestei 
regiuni în care mai trăiau şi moldoveni, şi ucraineni. 
Împreună cu şoferul meu oficial, Ion, am plecat în ziua 
dinaintea alegerilor de la Chişinău spre Vulcăneşti, un oraş 
situat la aproximativ 100 de kilometri sud de capitală, 
urmând harta oficială furnizată de CSCE. Înaintarea ne-a 
fost oprită înainte de Vulcăneşti de un grănicer care dădea 
din mână în fața unei barăci de lemn vopsit e în albastru şi 
galben, culorile steagului Ucrainei. În peretele barăcii fusese 
decupată o fereastră din sticlă, dincolo de care stătea de 
pază un soldat. Am coborât din maşină şi mi-am arătat 
legitimatia de la CSCE, întrebându-l dacă vorbeşte 
romaneste. A aprobat din cap si, dupa ce s-a uitat pe harta 
mea, mi-a spus ca era gresita. A sunat totusi la ofiterul sau 
de comandă si a aflat că Vulcanestiul se afla la o distanță 
scurtă pe drum şi că, pentru a ajunge acolo, trebuia să intri 
în Ucraina pe o distanță de câțiva kilometri. Santinela a 
vorbit mult la telefon, în ucraineană, apoi mi-a tradus în 
româneşte. Fără o viză de intrare în Ucraina, nu puteam 
trece granița. Ne-a sugerat să ne întoarcem vreo câţiva 
kilometri şi să o luăm pe un drum secundar către 
Vulcăneşti. l-am mulțumit şi i-am urmat sfatul. Când am 
ajuns la destinație am găsit un restaurant care avea şi 
camere de închiriat peste noapte. Masa noastră de seară a 
constat într-o omletă cu brânză şi câteva ceşti de ceai. 
Ne-am trezit în dimineața următoare - era ziua alegerilor 
— şi ne-am îndreptat către liceul din localitate. Aşa cum mă 
aşteptam, directorul liceului era şi preşedintele comisiei 
electorale locale. Ne-am prezentat, eu şi Ion, şi i-am spus că 
intentionam să vizitez două secţii de vot din satele aflate in 


vecinătatea oraşului, după care aveam să revin la 
Vulcăneşti. M-a sfătuit să mă întorc înainte de ora 
prânzului, deoarece o masă caldă le era oferită votantilor la 
cantină, aşa cum prevedea legea electorală. Perspectiva unei 
astfel de mese într-o zi deosebit de friguroasă putea, mi-a 
spus, să-i atragă pe votanti, mai ales în condiţiile în care, in 
zonă, carnea era o raritate. M-a condus la bucătărie, unde 
mai bine de zece bucătari şi voluntari pregăteau, în patru 
oale mari cu capac, o tocană savuroasă, a cărei aromă 
plutea în cantină. 

Ion m-a dus la prima secție de vot rurală. Baraca 
părăginită, din lemn, care servea drept şcoală, era cocotata 
în vârful unui deal şi era goală, cu excepţia a cinci sau şase 
membri ai comisiei electorale, infofoliti cu fulare şi haine 
groase. Nici nu era de mirare, căci geamurile erau sparte şi 
un vânt înghețat zgaltaia cele două cabine de vot. Am vorbit 
cu profesoara care era preşedintă şi i-am lăudat pe ea şi pe 
colegii ei pentru dăruirea şi angajamentul lor față de 
procesul electoral. „Păstrarea democraţiei cere sacrificii”, a 
spus ea. 

Şcoala care găzduia cea de-a doua secţie de votare era o 
construcție mai nouă, din beton şi cu geamurile intacte. Cu 
toate astea, temperatura din interior era aproape de zero. 
Când am făcut această remarcă, cineva din comisie m-a dus 
afară şi mi-a arătat cablurile groase care ieşeau din clădire, 
spunându-mi că electricitatea a fost deturnată ilegal de la 
şcoală pentru a încălzi casele celor care nu-şi puteau 
permite alimentarea cu energie electrică. O inspecţie mai 
amănunțită a sălii de şedinţe in care erau amplasate 
cabinele de vot a scos la iveală un bust al lui Lenin. l-am 
atras atenția preşedintelui comisiei că legea electorală 
interzicea cu strictețe expunerea de materiale de 
propagandă în zonele în care se desfăşura votul. I-am 
sugerat să-l întoarcă pe Lenin cu spatele. Preşedintele, un 


om care părea să aibă vreo şaptezeci de ani, a insistat: „Dar, 
vă rog, cum puteți să-i faceți aşa ceva iubitului meu Lenin?" 
Nedorind să-i rănesc şi mai mult sentimentele, i-am propus 
un compromis - să îi acoperim capul lui Lenin. Bătrânul a 
dispărut pentru câteva minute şi s-a întors cu o fata de 
masă de culoare roşie, cu care am acoperit delicat bustul. 

Întors la Vulcăneşti, m-am bucurat de o tocană 
memorabilă, care mi-a dat puteri pentru numărătoarea 
voturilor din seara aceea. A mers bine pe timpul nopții, fara 
incidente şi, după câteva ore de somn odihnitor, Ion şi cu 
mine ne-am întors la Chişinău. 


MUZEUL MEMORIALULUI 
DE LA SIGHET 


Când am putut să revin în România, pe 29 decembrie 1989, 
printre primii prieteni pe care am dorit să-i văd s-au aflat 
Ana Blandiana şi Romulus Rusan, amândoi prinşi în 
tumultul politic febril al acelor zile. Printre alte oportunități 
oferite de căderea lui Ceauşescu era şi aceea a dezvăluirii 
nedreptatilor din trecut şi, în mod special, a reintroducerii 
victimelor comunismului în istorie. Astfel, când, în 1993, 
Ana m-a invitat să iau parte la un proiect de înființare a 
unui memorial al victimelor comunismului la Sighet, am 
acceptat cu plăcere. Sighetul, aflat în nordul 
Maramureşului, fusese ales drept centru pentru 
încarcerarea celor pe care comunismul îi considera cei mai 
periculoşi opozanți, liderii partidelor democratice majoritare, 
foşti miniştri şi capi ai bisericilor, deoarece era un oraş 


relativ îndepărtat, aflat în vecinătatea URSS. Închisoarea 
fusese construită in 1896-1897 de către autoritățile 
maghiare, Transilvania făcând pe atunci parte din Imperiul 
Austro-Ungar, iar primii prizonieri politici i-au trecut porțile 
pe 22 august 1948.! Între această dată şi 1956, in cele 
şaptezeci şi două de celule ale sale au fost închişi patru foşti 
prim-miniştri, în special luliu Maniu, fostul lider al 
Partidului Naţional Ţărănesc, Constantin Brătianu, liderul 
Partidului Naţional Liberal, şi episcopii cultului romano- 
catolic şi ai celui greco-catolic. Aproximativ 180 de membri 
ai elitei româneşti dinainte de război au fost deținuți aici, 
mai mult de două treimi dintre ei având vârste de peste 
şaizeci de ani, iar câțiva, cum a fost şi cazul lui Maniu, peste 
şaptezeci. Mulţi dintre ei nu au fost niciodată judecați 
pentru vreo infracțiune, ci doar arestați în urma unui ordin 
emis de Ministerul de Interne, fiind duşi direct la Sighet. 

Am acceptat invitația Anei Blandiana convins că, dacă 
societatea românească eşua în confruntarea cu trecutul 
său, atunci victimele opresiunii vor fi persecutate încă o 
dată. În mintea mea răsunau cuvintele lui Desmond Tutu, 
care le rostise referindu-se la excesele apartheidului: 
„Trebuie să privim în ochi bestia represiunii şi s-o respingem 
din priviri, nu s-o lăsăm să treacă nestingherită”. Am privit 
proiectul Sighet nu în termeni de distribuire a vinovatiilor, ci 
în termeni de atribuire a responsabilitatilor. Prin dăruirea şi 
eficacitatea Fundaţiei Academia Civică, represiunea din 
România a fost, cred eu, dezvăluită nu doar în fața 
publicului românesc, ci şi în plan internațional, şi nu este 
exagerat să afirm că Memorialul de la Sighet e considerat de 
mulți specialişti drept cel mai elocvent şi mai impresionant 
muzeu de acest fel din Europa. 

Iniţial, cea mai mare parte a sprijinului financiar 
provenea din donaţii private, oferite mai ales de membri ai 
comunității de emigranţi români şi au fost înființate birouri 


in Franta, Germania si Statele Unite. Participarea istoricilor 
straini la conferinta de la Sighet, organizata in fiecare an in 
luna iulie, incepand cu 1993, a fost finantata prin granturi 
ale Consiliului Europei. Cu vremea, printre sponsorii 
generosi s-au numărat fundaţiile germane Konrad Adenauer 
Stiftung, Hanns Seidel Stiftung şi Friedrich Ebert Stiftung, 
precum şi Arhiva Naţională de Securitate din Washington 
DC şi instituţii poloneze şi britanice, printre care British 
Council. În 1997, Parlamentul a declarat Memorialul de la 
Sighet „clădire de importanţă națională” şi a votat acordarea 
unei sume de 60.000 de dolari pentru întreținerea sa. Deşi 
binevenită, această sumă nu era de-ajuns pentru acoperirea 
costurilor de administrare ale Memorialului, iar Ana şi 
Romulus şi-au dedicat cea mai mare parte a timpului lor 
strângerii de fonduri, în încercarea de a-i asigura viitorul. 

Memorialul nu este doar un muzeu; este un centru viu de 
cercetare şi se poate lăuda cu o întreagă bibliotecă de 
publicaţii apărute sub egida „Centrului Internaţional de 
Studii asupra Comunismului”. Sunt onorat să fiu membru 
în consiliul ştiinţific al acestei Academii, unde printre colegii 
mei se numără Stephane Courtois, Thomas Blanton şi 
Helmuth Muller-Enbergs, precum şi istorici români şi foşti 
deținuți politici, ca Alexandru Zub şi Şerban Papacostea. 

O preocupare specială pentru mine a reprezentat-o şcoala 
de vară pentru elevii din România şi Republica Moldova, la 
care am participat de mai multe ori şi, vreme de doi ani, am 
fost chiar „rector onorific”. Impactul pe care participarea la 
această şcoală l-a avut asupra tinerilor de şaptesprezece- 
optsprezece ani este evident din contribuţiile lor la discuții si 
din eseurile lor, publicate de Fundatie într-o serie de volume 
anuale. Eforturile neobosite şi altruiste depuse de Ana 
Blandiana şi de Romulus Rusan în beneficiul şcolii au făcut 
ca victimele comunismului să nu fie astăzi uitate de tinerele 
generații. 


1995: NICOLAE MILITARU 
SI TRAIAN BORCESCU 


La inceputul lui martie 1995, la invitatia lui John Simpson, 
m-am intors cu el si cu echipa de filmare a BBC la 
Bucuresti pentru a realiza un documentar retrospectiv 
despre cei cinci ani scursi de la revolutie. Acesta cuprinde 
interviuri cu principalele personalitati — presedintele Ion 
Iliescu, fostul prim-ministru Petre Roman, actorul Ion 
Caramitru, poetul Mircea Dinescu, expertul politic Silviu 
Brucan si ministrul adjunct al Apárárii din vremea lui 
Ceausescu, Victor Stanculescu. Fiindca ii intalnisem pe toti 
în ianuarie 1990, pe când lucram pentru John şi fiindcă 
stăpâneam bine limba română, John mi-a cerut să fiu unul 
dintre traducători. Unul dintre participanţii importanţi, pe 
care nu-l întâlnisem încă, era generalul Nicolae Militaru, 
care ocupase funcţia de ministru al Apărării de pe 26 
decembrie 1989 până pe 16 februarie 1990.! Militaru a dat 
două interviuri ample, din care mi-am dat limpede seama că 
nu se simțea bine şi, după ce l-am terminat pe cel de-al 
doilea, fiica lui m-a luat deoparte şi mi-a spus că tatăl ei era 
bolnav de cancer, iar tratamentul pe care îl primea 
presupunea si un medicament anume. Accesul la 
medicamente în România era o problemă, iar ea mi-a cerut 
ajutorul. I-am spus că má voi interesa în Marea Britanie si 
că îi voi da vesti. 

Două luni mai târziu, obținând medicamentul cu ajutorul 
unui doctor din Londra, am contactat-o atunci când am 


ajuns la Bucuresti si i-am dat vestea buna. Ea m-a invitat 
imediat la locuinta familiei unde tatal ei, vizibil slabit, a luat 
medicamentul in mana si a inceput sa planga. A insistat sa 
imi dea banii pe el, dar eu am refuzat. Atunci m-a intrebat 
cum m-ar putea răsplăti. l-am spus ca eram interesat sa 
aflu mai multe despre cariera sa si, dacá nu ceream prea 
mult, despre experienta lui ca tanar ofiter in Uniunea 
Sovietica. ,N-am nimic de pierdut, mi-a ráspuns, data fiind 
boala mea” si a inceput un monolog pe care l-am ascultat cu 
sufletul la gurá. Din cand in cand, fiica lui ne aducea 
rácoritoare, la inceput fárá alcool, dar, dupá cáteva ore, am 
primit vodca. 

Filmárile lui John Simpson de la inceputul lui martie 
1995 pentru documentarul care comemora revolutia ne-au 
dus la sediul Televiziunii Romane, cel care, in seara de 22 
decembrie 1989, fusese tinta lunetistilor Securitatii. Ghidul 
nostru era George Borcescu, care mi-a spus ca unchiul lui 
nu era stráin de subiectul meu de cercetare si cà ar fi vrut 
sá vorbeascá cu mine despre experientele din timpul 
rázboiului. Distorsionarea, in perioada comunista, a istoriei 
României din cel de-al Doilea Război Mondial era o tema 
foarte atractiva pentru mine, desi nu puteam fi sigur cá acea 
relatare personala avea vreo valoare stiintifica. Am fost de 
acord, iar George mi-a dat contactul fiicei unchiului sau. I- 
am telefonat, mi-am notat adresa si am stabilit o intalnire. 
Ea si tatal ei locuiau intr-un mic apartament la parterul 
unui bloc construit in anii '70 si mi-a multumit calduros ca 
mi-am facut timp sa vorbesc cu tatal ei. M-a condus in 
sufragerie, unde un bárbat cu párul alb, asezat intr-un 
fotoliu si imbrácat impecabil cu costum si cravata, m-a 
salutat si si-a cerut scuze cá nu se ridicase. S-a prezentat ca 
fiind Traian Borcescu. In primul moment am rámas fara 
cuvinte, apoi l-am intrebat dacá era acelasi Traian Borcescu 
care fusese seful contrainformatiilor militare in timpul 


maresalului Antonescu. Mi-a confirmat ca el era si a 
adaugat ca s-a gandit ca as putea fi interesat de parerea lui 
cu privire la activităţile clandestine britanice din România, 
in timpul celui de-al Doilea Razboi Mondial. Istoricii romani, 
mi-a spus, denaturasera interviurile pe care el le daduse 
anterior. Din acest motiv, acum era retinut in a colabora cu 
media romaneasca si dorea sá vorbeascá cu un istoric strain 
in care avea incredere. Ceea ce mi-a spus mi-a dat incredere 
cá relatarea lui ar putea fi revelatoare; i-am cerut 
permisiunea de a lua notite. A fost de acord, moment in care 
fiica lui a spus cá ni s-ar putea alátura si ea pentru a 
completa acolo unde tatal ei nu-si mai amintea. 

A inceput prin a-si schita autobiografia.? A fost arestat pe 
26 martie 1945, acasă la Emil Bodnăraş, un agent al 
Directoratului Principal de Spionaj care, dupá 23 august 
1944, a devenit şeful SSI, serviciul secret românesc. 
Bodnáras il invitase acolo să ia prânzul. După ce a refuzat 
propunerea de a lucra pentru Uniunea Sovietică, 
reprezentată la masă de colonelul Timofteiv, consilierul 
NKVD la Bucureşti, i s-au pus nişte ochelari cu lentile 
negre, a fost dus pe un aeroport şi transportat la Moscova, 
unde a fost interogat despre activitatea sa din timpul 
războiului de către Viktor Abamukov, adjunctul lui Beria. Pe 
23 august, la cererea lui Bodnăraş, a fost readus la 
Bucureşti şi închis, mai întâi la închisoarea Jilava, apoi la 
Malmaison, unde a fost interogat de mai multe ori de către 
Bodnăraş. A fost eliberat pe 23 decembrie 1945, apoi arestat 
din nou pe 26 mai 1949, judecat pentru rolul său în timpul 
regimului Antonescu şi condamnat la muncă silnică pe 
viata. În ianuarie 1963, sentința i-a fost redusă la 25 de ani, 
iar pe 13 aprilie 1964 a fost amnistiat.3 

De mare interes pentru mine era disponibilitatea lui 
Borcescu de a vorbi despre amintirile sale în legătură cu 
activitatea spionajului britanic in România în timpul 


razboiului, si am exploatat din plin aceasta disponibilitate. 
Memoria lui, asa cum mi s-a confirmat mai tarziu, cand am 
primit acces la dosarele serviciilor secrete româneşti, era 
foarte buna, ceea ce a conferit autoritate celor spuse. Avea o 
capacitate impresionata de a-si aminti nume si evenimente, 
iar descrierile fizice si portretele personale ale agentilor din 
reteaua operativa a MI6 pe care ii intalnise in decursul 
activitatii sale animau relatarea sa. De la Borcescu am auzit 
pentru prima dată numele lui Alexander Eck, şeful 
operatiunilor MI6 din Romania. Reteaua a fost activa pe 
toata durata razboiului, adunand si trimitand autoritatilor 
britanice informatii despre operatiunile militare ale Axei in 
zona cuprinsa intre raurile Nistru si Bug, in sudul Ucrainei, 
care a fost administrata de romani din 1941 pana in primele 
luni ale anului 1944.^ Eck avusese o carierá cu adevárat 
internationalá, pe másura formatiei sale. S-a náscut pe 16 
decembrie 1876 in provincia Polock din Polonia, aflata 
atunci sub dominatie ruseascá, dintr-un tatá suedez si o 
mama rusoaicá. Tatăl lui era brutar, iar mama lui era 
spalatoreasa. Dupa ce a terminat scoala primara la Varsovia 
a urmat liceul Pavel Galagan din Kiev, unde si-a terminat 
studiile secundare in 1894. S-a intors apoi la Varsovia si a 
studiat istoria si filologia slavoná la universitate, pe care a 
absolvit-o in 1898. Primul lui post a fost ca profesor de rusá 
într-un gimnaziu din Varşovia, după care s-a mutat la 
Sankt Petersburg, unde, pentru o scurtă perioadă, până în 
1903, a fost profesor la o şcoală de fete. 

Pe când se afla la Varşovia, deşi — conform necrologului 
său - nu era evreu, a devenit membru al Asociaţiei Social- 
Democrate Evreieşti şi, în 1903, sub numele de Muchin, a 
aderat la aripa bolşevică (leninistă) a Partidului Social- 
Democrat al Muncitorilor din Rusia. În decembrie 1905, sub 
numele de Artem, a activat în comitetul de grevă de la 
Ekaterinoslav. La începutul lui 1906 a fost arestat (pentru a 


treia oară) in Rostov-pe-Don, iar în mai a fost condamnat sa 
fie deportat la Tobolsk, dar a reuşit să evadeze înainte de 
plecare. Din acel moment şi până la exilul său în Franța, in 
1909, a fost membru al mişcării clandestine din Kiev şi 
Lodz. In 1907 a plecat la Londra sub numele de Budownicz, 
ca delegat la congresul Partidului Social-Democrat al 
Muncitorilor din Rusia. Doi ani mai târziu a părăsit Rusia şi 
s-a stabilit în Franța, locuind la Nancy, Nisa si Paris. 

În ajunul Primului Război Mondial, Eck s-a înrolat, 
împreună cu alti optzeci de emigranți ruşi, ca voluntar în 
armata franceză. În 1915, a participat la război ca ofițer de 
contrainformaţii la Cartierul General al generalului Sarrail 
de la Salonic, iar după armistițiul din 11 noiembrie 1918 a 
fost trimis ca membru al Misiunii Militare Aliate în Slovacia. 
A fost demobilizat în ianuarie 1920, la Paris. Între 1921 şi 
1934 a fost profesor de rusă la Universitatea din Gent, de 
acolo s-a mutat la Universitatea din Bruxelles si a devenit 
profesor de studii slave şi bizantine. În 1939, după 
izbucnirea războiului, s-a alăturat din nou biroului de 
informaţii al armatei franceze, cu gradul de căpitan, iar în 
februarie 1940 le-a propus superiorilor săi să profite de 
invitația primită de la eminentul istoric Nicolae Iorga de a 
tine o serie de prelegeri la Institutul de Istorie Universală şi 
la Universitatea din Bucureşti pentru a obține informații 
despre fortificațiile româneşti din Basarabia, despre spionii 
germani care aveau acoperire de jurnalişti şi despre 
mişcările trupelor germane din tara. A fost de acord, iar la 
28 februarie 1940 a sosit la Bucureşti’. După căderea 
Franţei, în iunie 1940, Eck s-a oferit să lucreze pentru MI6, 
care l-a acceptat. Profesia lui de cercetător bizantinist îi 
oferea acoperirea necesară pentru a tine prelegeri la 
Institutul de Istorie Universală şi la Institutul Francez de 
Studii Bizantine, unde directorul acestuia, profesorul 
Laurent, i-a pus la dispoziție un birou. Tânăra concubină a 


lui Eck, Margareta Haller$, il asista pe Eck in activitatile sale 
de spionaj, prelucrand rapoartele care veneau de la membrii 
retelei./ Eck a intalnit-o pentru prima data pe Haller in 
1937, la un stand belgian, pe cand vizita Expozitia 
Internationala de la Paris si au intretinut o corespondenta 
constantă pana cand s-au întâlnit la Bucuresti, în februarie 
1940. Având o profundă afecţiune pentru Haller, i-a 
mărturisit sentimentele lui anti-Axă, iar, după căderea 
Franței, aceasta a acceptat să-l ajute să adune informații 
despre ofițerii germani şi despre civilii care vizitau fabrica 
germană Scherg, la care era angajată. Când, în noiembrie 
1941, a fost demisă, ca urmare a aplicării legislaţiei de 
románizare a întreprinderilor, Eck i-a obţinut un post 
temporar ca secretară a ataşatului comercial de la Legația 
Franței, după care a fost angajată ca secretară la Crucea 
Rosie din România. Pe lângă strângerea de informații despre 
unitățile militare germane, Haller fusese însărcinată de Eck 
să transmită mesajele codate de el şi a depus plicuri cu cărți 
de vizită la trei radio-operatori polonezi, Galaczyn ski, 
Wieraszko şi Czupryk, recomandati lui Eck de căpitanul 
Stopozn ski, un ofițer polonez de informaţii, atunci cand 
Legația Britanică s-a retras din România, în februarie 1941.8 

Reţeaua MI6 coordonată de Eck includea şi cetățeni 
francezi rezidenți în România, care, după căderea Franţei, în 
iunie 1940, se alăturaseră cauzei Aliate. Borcescu mi-a dat 
numele lor. Printre aceştia se aflau Jean Mouton, Charles 
Singevin, Michel Dard şi Yves Augier, membri ai fostei 
Legatii a Franţei si Pierre Guiraud, profesor la Institutul 
Francez din Chişinău, care se retrăsese la Institutul Francez 
din Bucureşti după anexarea Basarabiei de către Uniunea 
Sovietică, în iunie 1940, Marcel Fontaine, directorul 
Institutului Francez din Craiova, Georges Daurat, care 
servise ca instructor mitralior cu gradul de căpitan în 
misiunea militară franceză din România, condusă de 


generalul Henri Berthelot intre 1916 si 1918, Pierre Boullen, 
consulul francez de la Timisoara, Seguinaud, fostul consul 
francez de la Constanta si Vitalien Laurent, directorul 
Institutului Francez de Studii Bizantine din Bucuresti.? Eck 
le-a adăugat un număr de recruți romani, printre care, 
dintre cei mai notabili, se numărau Dan Brătianu, şeful 
oficiului din Bucureşti al Companiei Române de Telefoane, 
şi George Tomaziu, un artist român, nepot al lui George 
Enescu. Potrivit lui Borcescu, Charles Becher, un inginer 
elvețian care lucra în România, primea corespondența şi 
făcea plăţile pentru rețea după plecarea legatiei britanice, în 
februarie 1941. Această informatie s-a verificat ulterior 
dintr-un raport nedatat al lui Borcescu, consultat de mine 
în 2007.10 

Documentele Sigurantei româneşti arată că rețeaua lui 
Eck a fost trădată de Constantin Polzer, un căpitan din 
armata română. La jumătate lui iunie 1944, Polzer şi-a 
deconspirat în fața autorităţilor activitatea sa pentru Eck. Pe 
17 iunie 1944, Eck a fost arestat împreună cu Haller în 
localitatea Ciorogârla, aflată la periferia Bucureştiului, unde 
se refugiaseră din fața raidurilor Aliate asupra capitalei. Ei 
şi alți membri ai rețelei, printre care Pierre Guiraud şi 
George Tomaziu, au fost arestaţi şi duşi în oraşul Odobeşti, 
unde au fost ținuți sub pază într-o veche fermă. Tomaziu a 
fost bătut de românii care l-au interogat şi a intrat în greva 
foamei. După nouă zile de greva foamei, interogatoriul său a 
fost suspendat. Eck a declarat în prezența lui Tomaziu că el 
era capul rețelei MI6 din România, iar Tomaziu şi-a 
recunoscut partea sa.!! Guirard, care se afla si el in stare de 
arest, i-a trimis, de fapt, un mesaj lui Borcescu avertizându- 
l că, dacă Eck si Haller ajungeau în mâinile germanilor, 
britanicii vor considera autoritățile române responsabile de 
asta.!2 A fost aranjată o întâlnire între Borcescu şi Georges 
Daurat în biroul colonelului Octav Rădulescu, ofițerul de 


contrainformatii al companiei de telefonie. Cu Dan Bratianu 
ca traducător din franceză, Daurat i-a dezvăluit lui Borcescu 
că şi el era membru al rețelei MI6 şi i-a cerut lui Borcescu 
să aibă grijă de Eck şi Haller. Borcescu l-a informat prin 
telefon pe Eugen Cristescu, şeful Serviciului Român de 
Informații, şi l-a trimis pe Brătianu la el să-i dea mai multe 
detalii. La ordine venite de sus, interogatoriul de la Odobeşti 
s-a încheiat, iar grupul lui Eck a fost transferat, pe 20 iulie, 
la închisoarea Malmaison din Bucureşti, care se afla sub 
autoritatea directă a Serviciului Român de Informaţii. 


1996: ALEGERI 


Alegerile generale din noiembrie 1996 au fost al treilea tur 
de alegeri organizate în România după revoluția din 1989, 
iar eu împreună cu Peter Siani-Davies, prietenul şi colegul 
meu de la Şcoala de Studii Slavone şi Est-Europene, ne-am 
aflat printre observatorii OSCE.! Alegerile s-au desfăşurat 
fără incidente majore şi, în pofida unor probleme minore, au 
fost considerate la modul general ca un exercițiu 
impresionant şi de succes al democrației de masă. Din acest 
punct de vedere, ele au reflectat pe deplin noua stabilitate şi 
continuitate apărute în politica românească, exemplificate 
prin faptul că atât ambii candidati principali la alegerile 
prezidențiale, cât şi cele mai importante partide participante 
la alegeri erau aceleaşi ca în 1992. Singurele modificări 
survenite constau in unele schimbări din rândul 
componenților minori ai coaliției Convenţia Democratică din 
România (CDR), şi anume Frontul Democrat al Salvării 


Nationale (al presedintelui Ion Iliescu) si-a schimbat numele 
in Partidul Democratiei Sociale din Romania (PDSR), iar, 
dupa ce si-a adaugat denumirea de Partid Democratic, 
Frontul Salvarii Nationale a format o noua coalitie, Uniunea 
Social-Democrata (USD). In ultimele două cazuri, 
renuntarea la denumirea de Frontul Salvarii Nationale, care 
era asociata cu revolutia, nu era doar o lepadare simbolica 
de trecut, ci servea si la sublinierea unei normalitati tot mai 
evidente a procesului politic romanesc. 

Alegerile din 1996 au constituit, aproape fara indoiala, un 
moment de cotitură in istoria electorală românească, ele 
aducand prima schimbare democratica a sefului statului de 
la infiintarea unui stat roman independent, in 1859, si au 
reprezentat si prima data, din 1937, cand un guvern aflat la 
putere a pierdut puterea. In cursul lunii noiembrie 1996, 
poporul roman a mers, de fapt, la vot de doua ori, la trei 
alegeri separate, in cursul carora au ales presedintele si 
membrii celor doua camere ale parlamentului: Senatul si 
Camera Deputatilor. Cei trei candidati principali la 
presedintie reprezentau fiecare unul dintre cele trei grupuri 
politice importante din tara: Ion Iliescu (presedintele in 
functie) era asociat cu PDSR, Emil Constantinescu, 
principalul lui rival din 1992, era liderul CDR, iar Petre 
Roman, primul prim-ministru al României după revoluția 
din 1989, conducea acum USD. Alături de cei trei, mai erau 
şi reprezentanți ai tuturor celorlalte partide importante, 
inclusiv Gyorgy Frunda, de la Uniunea Democratică a 
Maghiarilor din România (UDMR), primul maghiar care 
candida la funcţia de preşedinte al României. 

Campania electorală a durat aproape şaizeci de zile, aşa 
cum prevedea legea, şi a fost lipsită de incidente sau 
tulburări majore. Campania făcută de toate partidele şi de 
candidaţii la preşedinţie a fost intensă, dar participarea la 
mitinguri şi întruniri a fost destul de moderată în toată tara, 


incát sa dea nastere la ingrijorári cu privire la apatia 
electoratului. Spre deosebire de anul 1992, toate 
principalele grupuri politice active şi-au făcut campanie atât 
în mediul rural, cât şi în centrele urbane mai mari sau mai 
mici. În judeţul Suceava (reflectând în parte şi situaţia sa de 
circumscripție în care rezultatul votului putea fi schimbat), 
chiar şi cele mai mici localități au beneficiat de atenţia celor 
trei candidaţi principali la prezidenţiale. În anii anteriori, 
campania din oraşe fusese foarte vizibilă, cu afişe electorale 
lipite peste tot, dar acestea se regăseau foarte rar şi în 
mediul rural. În general, campaniile electorale ale diferitelor 
partide au fost organizate în mod profesionist şi, la fel ca în 
anii anteriori, s-a putut vedea influenţa tehnicilor de dincolo 
de ocean. Spre exemplu, imitând Partidul Republican şi pe 
Newt Gingrich din SUA, Emil Constantinescu şi-a prezentat 
programul electoral ca pe un „Contract cu România” în 
douăzeci de puncte, care urmau să fie realizate în intervalul 
a 200 de zile de la câştigarea alegerilor. Adeseori, 
personalitatea a părut să aibă aceeaşi importanță ca 
ideologia, dar subiectele majore din timpul campaniei au 
rămas economia şi corupția. 

Unele dintre cele mai izbitoare diferențe între alegerile din 
1992 şi cele din 1996 s-au înregistrat în media, care, de 
această dată, a părut uşor mai favorabilă opoziţiei decât 
guvernului. Cele trei cotidiene principale, Evenimentul zilei, 
Adevărul şi România liberă, au vândut spaţiu publicitar 
principalilor candidaţi la prezidenţiale. Însă, chiar şi tirajul 
celui mai popular ziar, Evenimentul zilei, era de numai 
170.000 de exemplare. Ca atare, într-o țară cu peste 23 de 
milioane de locuitori, ziarele locale reprezentau adesea o 
sursă importantă de ştiri. Relativ mica circulaţie a ziarelor 
însemna că, pentru majoritatea populaţiei, televiziunea şi 
radioul rămâneau principalele surse de informaţie. În acest 
domeniu, una dintre diferenţele importante ale alegerilor din 


1996 fata de cele din 1992 a fost prezenta unor canale de 
televiziune independente: Pro TV, Antena si Tele 7abc. Cel 
mai mare dintre aceste canale, Pro TV, a cárui acoperire 
includea Bucurestiul si 51 de alte mari centre urbane, era 
un canal de cablu care párea sá se bucure de multa 
popularitate. Ín general, pe durata campaniei electorale, a 
fost perceput ca fiind favorabil opozitiei si a oferit o 
contrapondere importantă la atitudinea  pártinitoare 
perceputa din partea televiziunii de stat (TVR). 

In afara centrelor urbane - 35% din populatie lucra in 
agricultura - si in randul celor mai sárace familii, care nu-si 
permiteau sá pláteascá un abonament de cablu, televiziunea 
si radioul publice au reprezentat principala sursá de 
informatii. Inainte de alegeri, canalele publice au oferit timp 
de antena gratuit tuturor partidelor si candidatilor la 
presedintie, potrivit criteriilor stabilite de parlament, pe care 
le-au respectat cu scrupulozitate. Partidele parlamentare nu 
au plătit pentru timpul de antenă, costurile fiind acoperite 
de stat. Candidaţii şi partidele care nu făceau parte din 
parlament au trebuit să plătească o taxă de opt dolari pe 
minut la radioul public şi 16 dolari pe minut la TV (TVR 1), 
dacă se folosea o casetă pre-inregistrata, şi 48 de dolari, 
dacă foloseau un studio TV. 

Ca şi în timpul alegerilor anterioare, partidele de opoziţie 
s-au arătat serios îngrijorate de modul în care televiziunea 
publică prezenta campania electorală. Nu era vorba numai 
despre anumite părtiniri politice, ci şi despre ceea ce a fost 
văzut ca un eşec mai general al obiectivitatii şi standardelor 
profesionale. Aceleaşi preocupări se regăseau şi în lucrările 
Institutului European de Media (EIM — 
The European Institute for the Media), cu centrul la 
Dusseldorf, care monitoriza şi de această dată campania. 
Deşi considera că acoperirea media a campaniei fusese mult 
mai bună decât in 1992, EIM şi-a exprimat îngrijorarea fata 


de lipsa completa a analizelor si comentariilor din stirile TVR 
despre noile informatii referitoare la campanie si fata de 
pasivitatea generala a jurnalistilor TVR, care se multumeau 
cu difuzarea comunicatelor de presă ale partidelor. 
Institutul a confirmat, de asemenea, plangerile opozitiei ca 
s-a dat o vizibilitate necriticá foarte mare unei serii de 
intálniri ale presedintelui Iliescu si ale unor membri ai 
guvernului cu demnitari straini, desi trebuie remarcat ca 
astfel de informatii erau de multa vreme larg difuzate la 
stiri. 

In parte ca o mostenire a atmosferei politice incárcate de 
dupa revolutie, in parte ca o consecinta a istoriei, in care 
rezultatele alegerilor au reflectat mult prea adesea 
preferințele guvernului mai degrabă decât pe acelea ale 
poporului, procesul electoral din România nu a fost 
perceput în Vest ca fiind unul neutru şi ne-partizan. A 
predominat, în schimb, neîncrederea, controlul procesului 
electoral fiind văzut în mod regulat ca determinant pentru 
asigurarea victoriei în alegeri. Această percepție a devenit o 
constantă în cultura politică românească, întărită de faptul 
că guvernele au fost rareori înlăturate de la putere prin vot. 
Şi înaintea alegerilor din 1996, fusese un reflex al 
perdantului să se victimizeze şi să arate cu degetul către 
presupusele nereguli ce duseseră la înlăturarea sa de la 
putere. Atenţia se concentrase pe numărul mare al voturilor 
anulate, despre care se susținea că fuseseră numărate în 
mod disproporționat împotriva partidelor de opoziţie, şi pe 
prevederile legii electorale, care permiteau înscrierea pe liste 
speciale a alegătorilor, care puteau să voteze efectiv la orice 
secţie la care se prezentau, pe tot teritoriul țării. Înainte de 
alegerile din noiembrie, preocupări similare au fost 
exprimate, o dată în plus, de opoziţie, care se temea că 
alegerile vor fi din nou manipulate în avantajul partidului 
aflat la putere. În fapt, numărul de voturi nule la alegerile 


din noiembrie 1996 a fost cu mult mai mic decât la cele 
dinainte, ridicandu-se la doar 6,01% din voturile exprimate 
pentru Senat si 6,38% din cele exprimate pentru Camera 
Deputatilor, desi, data fiind complexitatea procesului de 
votare, acesta putea fi mai degrabá un indicator al 
succesului programelor de educare a alegatorilor decat al 
diminuării intentiilor de fraudă. 

În mod similar, Peter şi cu mine am avut sentimentul că, 
în circumscripțiile pe care le-am observat, circumstanțele în 
care alegătorii se înscriau pe listele speciale nu au avut de 
ce să nască suspiciuni şi, cu excepţia cazurilor în care se 
vota asistat de un membru de familie, nu s-au constatat alte 
nereguli. Scopul principal în care opoziția a formulat 
plângeri la adresa procesului de votare a fost acela de a 
submina legitimitatea partidului câştigător, dar, ca o 
consecință invariabilă, au apărut şi dubiile cu privire la 
validitatea generală a procesului electoral. 

Ca răspuns la bănuielile privitoare la lipsa neutralității, 
autoritățile au adoptat două strategii care uneori s-au 
suprapus. Prima implica introducerea unor măsuri de 
întărire a încrederii tuturor părților astfel încât să crească 
transparența întregului mecanism electoral. Cea mai 
importantă măsură de acest fel viza implicarea 
reprezentanților partidelor politice în întregul proces de 
votare. Cea de-a doua strategie era aceea de a crea nişte 
mecanisme paralele care să monitorizeze comportamentul 
instituţiilor oficiale. În 1996, acest proces a atins un nou 
grad de sofisticare, opoziția punând la punct un mecanism 
complex de numărătoare paralelă pentru a verifica 
numărătoarea oficială a voturilor şi distribuția mandatelor. 
Deşi apărute din neîncredere, astfel de mecanisme paralele, 
dacă duc la validarea rezultatelor comunicate de instituțiile 
oficiale, reprezintă prin ele însele o măsură importantă de 
construire a încrederii. 


Cea mai importantă dintre măsurile de construire a 
increderii era aceea care ii implica pe reprezentatii partidelor 
politice la toate nivelurile procesului electoral, de la Biroul 
Electoral Central (BEC) din Bucuresti, care cuprindea sapte 
judecători si 15 reprezentanţi ai tuturor principalelor 
partide, până la cele mai bine de 15.000 de comisii 
electorale locale, fiecare având câte un preşedinte şi un 
vicepreşedinte independenţi, de preferință judecători 
amândoi, şi până la şapte reprezentanți ai partidelor. Daca 
existau mai mult de şapte candidaţi pentru locurile de 
membri în comisie, cei care se înscriseseră erau selectați 
prin vot. Comisia locală era responsabilă cu numărarea 
voturilor şi, în general, acest sistem care se autoregla a 
funcționat destul de bine, căci fiecare membru îi observa pe 
ceilalți şi, deopotrivă, votarea. Singura problemă pe care 
Peter şi cu mine am semnalat-o în raportul nostru către 
Ministerul Afacerilor Externe britanic a fost aceea că nu 
fuseseră instruite comisiile cu privire la modul în care 
trebuiau numărate voturile, şi prin urmare procesul a 
degenerat adesea într-o totală confuzie. La ambele proceduri 
de numărare la care am asistat în noaptea lungă de după 
alegeri, rezultatul final a fost obţinut abia după o viguroasă 
„manipulare” a cifrelor, astfel încât numărul voturilor 
numărate să se potrivească cu numărul voturilor exprimate. 

O altă posibilă problemă a ţinut de sistemul care se 
autoregla. Înainte de alegeri, opoziția a semnalat că, în unele 
cazuri, preşedinţii comisiilor locale, în loc să fie cât mai 
neutri fata de candidati, erau numiți politic de partid. Desi, 
în cea mai mare parte, aceasta a fost tot o manifestare a 
neîncrederii în neutralitatea sistemului, în mai multe județe, 
în care prefectii responsabili de aceste numiri erau şi 
preşedinţii organizaţiei locale a PDSR, s-au ridicat semne de 
întrebare mai serioase cu privire la impartialitate. O astfel 
de aliniere între puterea politică şi puterea executivă din 


judet putea lasa loc de abuzuri si, in general, impresia a fost 
aceea cá, in numirea presedintilor locali, a existat o lipsa a 
transparentei. Totusi, efectele practice ale acestor numiri 
asupra procesului de votare au fost dificil de másurat. In 
general, tot ce s-a putut spune a fost ca, in anumite cazuri, 
unii presedinti slabi le-au permis altor membri ai comisiei 
electorale sá domine procesul de votare, dar a fost imposibil 
de stabilit dacá aceasta a avut sau nu vreun efect asupra 
procedurilor de votare si de numărare a voturilor. 

Alegerile au reprezentat un triumf pentru Convenţia 
Democratică şi pentru candidatul ei la preşedinţie, Emil 
Constantinescu. În parte, votul în favoarea Convenţiei 
Democratice poate fi considerat drept un vot negativ pentru 
guvernul anterior, al PDSR, şi pentru proasta sa gestionare 
a economiei. Fraza care s-a aflat pe buzele tuturor în 
perioada campaniei electorale a fost „e timpul pentru o 
schimbare”. În trecut, Iliescu reuşise să se distanteze de 
performanţele guvernului, dar de această dată nu a reuşit 
să evite efectul eşecului comun, căci marea majoritate a 
românilor trăiau deja cu imaginea unui viitor economic fără 
perspective reale. Din experiența observatorilor britanici, 
care făceau parte dintr-o echipă de şase persoane, nu s-au 
făcut încercări de a manipula rezultatul alegerilor, iar acesta 
a reflectat pe deplin voinţa electoratului românesc. 

Victoria lui Constantinescu nu doar că a injectat o mare 
doză de optimism în ceea ce priveşte perspectiva tinerilor 
asupra viitorului economic al ţării, dar a arătat si o 
respingere a ceea ce s-ar putea numi „mentalitatea 
comunistă”, asociată cu spiritul de gaşcă practicat de fosta 
nomenclatură, de elita comunistă. În paralel, istoricii au 
arătat un nou interes pentru revizitarea trecutului. 


COEN STORK 


Una dintre consecintele cele mai nocive ale regimurilor 
comuniste a fost pervertirea imaginii despre trecut pe care 
au lasat-o adesea in urma lor. Cu cuvintele atribuite lui 
Albert Camus, ,daca adevarul absolut apartine cuiva in 
aceasta lume, el nu-i apartine in mod sigur omului sau 
partidului care pretinde ca il detine”!. Romanii sunt foarte 
framantati de istoria lor. Adeseori, ei dau mai multa 
importantá opiniilor decat faptelor. Iti vine in minte 
cugetarea lui Blaise Pascal: „Inima isi are ratiunile sale pe 
care ratiunea nu le cunoaste”?. 

Cercetarea istorica a fost adesea determinata de scopul de 
a consolida, de a sustine ideea statului national, singurul 
care, asa cum se argumenta, putea oferi acea unitate 
culturala in care sá prospere intelectual si economic toti 
membrii societatii. De aceea, s-a spus, toti cei nascuti intr-o 
culturá trebuie sá locuiascá sub acelasi acoperis politic. 
Este evident cá istoria nationala, trásáturile specifice ale 
unei națiuni sunt valori fără de care nu poate fi înțeleasă o 
cultură. Nationalismul gândeşte in termeni de destine 
istorice. Dar distorsionarea trecutului in scopuri politice 
viciaza viitorul la care aspira multi dintre cei tineri. Nu 
putem profita de beneficiile prezentului daca sensibilitatile 
si mijloacele noastre intelectuale nu se folosesc de ele. Nu 
putem afirma cu adevărat o identitate naţională daca o 
concepem ca fiind in opozitie cu toleranta. 

Aceasta ,istoriografie nationala” a fost pusá sub semnul 
intrebarii in Romania abia dupa 1990, de numai cátiva 
istorici si in special de cátre Lucian Boia. Procedànd astfel, 
Boia le-a oferit o paradigma si cercetatorilor din alte parti 


ale Europei pentru a-si interoga propria istorie si modul in 
care aceasta este prezentata. Cartea lui Istorie si mit in 
constiinta românească (Humanitas, 1997) a fost prima 
incercare serioasá facuta de un roman de a discuta despre 
cum a fost distorsionat trecutul in scopuri politice, mai ales 
in perioada regimului comunist, cand acesta a incercat sá-si 
construiască propria versiune a istoriei, manipuland 
relatările despre trecutul mai mult sau mai putin apropiat. 
Interpretarea inovativă pe care Boia a dat-o istoriei, mitului 
şi rolului pe care acestea l-au jucat în viața românească a 
avut un impact puternic în România, mai ales asupra 
tinerelor generaţii, în contextul în care studiul său a fost 
discutat pe larg in presa scrisă si in audiovizualul 
românesc. 

Studiul lui Boia l-a impresionat în mod deosebit pe 
Coenraad Frederik Stork, ambasadorul Olandei în România 
între 1988 şi 1993.3 Dosarul lui de la Securitate a fost 
primul astfel de dosar al unui cetățean străin care a fost 
publicat în România, spre deosebire de cele ale foştilor sau 
actualilor cetățeni romani.+ Deşi era ambasadorul Olandei, 
Coen nu era un observator din afară; dimpotrivă, a devenit 
un actor participant, un spin permanent în coasta 
autorităților române, o figură emblematică a curajului de a 
renunța la comoditatea privilegiului diplomatic pentru a-şi 
exprima solidaritatea cu acei români care, în interiorul țării, 
îndrăzneau să se opună regimului Ceauşescu. Dosarul lui 
documentează măsurile luate de Securitate pentru a-i 
monitoriza activităţile, dar şi, în acelaşi timp, metodele 
folosite în acest scop. 

l-am fost prezentat lui Coen, la scurtă vreme dupa 
revoluţie, de către Sorin Alexandrescu, profesor de studii 
româneşti la Universitatea din Amsterdam. Experiența 
noastră comună în încercările de a-i ajuta pe disidentii 
români a fost premisa unei prietenii durabile. Tatăl lui Coen 


fusese industrias, iar mama, fiica pictorului Floris 
Arntzenius din Haga. Arta a ramas una dintre pasiunile 
constante ale lui Coen. Si-a petrecut primii ani din viata la 
Bussum, unde a fácut si liceul, pentru ca mai apoi sá 
studieze la Universitatea din Leiden. A intrat in Serviciul 
Diplomatic olandez, primul sáu post, in 1959, fiind la sectia 
comerciala a ambasadei olandeze de la Bagdad. De acolo s-a 
mutat la Pretoria, in Africa de Sud, si a fost unul dintre 
putinii diplomati stráini care au asistat in calitate de 
observatori la procesul intentat in primávara anului 1964, la 
Pretoria, lui Nelson Mandela si altor lideri ai Congresului 
National African, o prezentá pe care presedintele Mandela 
nu a uitat-o niciodata. In timpul primei vizite a lui Mandela 
in Olanda, pe 16 iunie 1990, acestuia i s-a oferit un dineu la 
un restaurant aflat in apropierea locuintei lui Coen din 
Amsterdam, iar Coen s-a aláturat spectatorilor care asistau 
la sosirea lui Mandela. Mandela l-a recunoscut pe Stork in 
multime si a venit la el sa-i strángá mana si sa-i 
multumeascá fiindcá asistase la procesul sáu. 

La sfársitul anilor '60 si in anii '70, Coen a activat cu 
succes la Paris, Madrid, Buenos Aires, Helsinki si Londra. In 
1982 a fost numit ambasador in Cuba si a lucrat la Havana 
vreme de cinci ani. Un aspect important al activitatii lui din 
Cuba a fost acela cá si-a arátat solidaritatea cu disidentii 
regimului Castro, o trásáturá specificá pentru atasamentul 
său fata de drepturile omului, care avea să-l pregătească 
foarte bine pentru experiența din România. Următorul şi 
ultimul său post diplomatic avea să fie în 1988 la Bucureşti. 
A devenit o prezență familiară pe străzile oraşului, pe 
bicicletă mai degrabă decât în maşina oficială, şi şi-a 
câştigat admiraţia colegilor ambasadori pentru îndrăzneala 
sa din zilele revoluției, căci, pe două roti, reprezenta o ţintă 
uşoară pentru contra-revolutionari. 


Experienta lui Coen in Romania a lasat o amprenta 
profunda asupra sa si l-a determinat ca, dupa iesirea la 
pensie, să acorde un sprijin susținut eforturilor de a 
reevalua trecutul ţării. În 2002, el a convins Ministerul 
olandez de Externe să furnizeze fondurile necesare, prin 
grantul Matra, pentru un nou institut de istorie la 
Bucureşti, numit Institutul Român de Istorie Recentă (IRIR). 
Coen a adunat în jurul lui un număr de tineri istorici 
români şi străini care îi împărtăşeau opinia că România 
avea nevoie de un institut dinamic, ce putea contribui la 
procesul democratic prin încurajarea analizei critice, bazată 
pe arhivele devenite recent accesibile, asupra trecutului 
dictatorial al țării, de la dictatura regelui Carol II, instituită 
în 1938, la regimul Antonescu (1940-1944) şi la regimul 
comunist care a urmat după al Doilea Război Mondial. The 
Netherlands Institute for Advanced Study in the Humanities 
and Social Sciences (NIAS) a devenit principalul partener în 
acest proiect. Coen m-a invitat să mă alătur lui în consiliul 
ştiinţific al institutului, format din patru persoane şi, 
împreună, am început să adunăm fonduri. Unul dintre 
primele noastre succese a fost cu J.K. Rowling, care a făcut 
o donație generoasă pentru cumpărarea de rafturi si de 
echipamente pentru bibliotecă. Grantul olandez ne-a permis 
să recrutăm un mic grup de tineri istorici români, printre 
care Marius Oprea, Armand Goşu şi Stejărel Olaru. Primul 
director al IRIR a fost Andrei Pippidi, iar după expirarea 
mandatului acestuia a urmat Marius Oprea. Ultimul a fost 
Dragoş Petrescu, care a condus institutul până în vara lui 
2005. În decembrie acelaşi an, IRIR a fost înglobat în nou 
creatul Institut de Investigare a Crimelor Comunismului în 
România. 


2000: MUZEUL MEMORIAL 
AL HOLOCAUSTULUI DIN STATELE UNITE 


Faptul că în anul 2000 am primit o bursă finanțată de 
familia Rosenzweig la Muzeul Memorial al Holocaustului din 
Statele Unite (USHMM - United States Holocaust Memorial 
Museum), aflat în Washington, DC, mi-a permis să îmi 
continui cercetările referitoare la evreii din România în 
timpul celui de-al Doilea Război Mondial, sub îndrumarea 
lui Radu loanid. Pentru publicul de limbă engleză, accesul la 
totalitatea ororilor la care Ion Antonescu i-a supus pe evrei 
şi pe rromi a fost posibil pentru prima dată gratie studiului 
lui Radu Ioanid, The Holocaust in Romania: The Destruction 
of Jews and Gypsies under Antonescu Regime, 1940-1944.! 
Cercetarea lui se baza, in cea mai mare parte, pe studiul 
sutelor de mii de pagini de documentatie cu privire la acest 
subiect, pe care USHMM le adunase, incepand cu 1993, din 
Romania si din Ucraina, sub conducerea lui si a lui Paul 
Shapiro, directorul Centrului de Studii Avansate asupra 
Holocaustului de la USHMM. Noi documente si noi cercetari 
ale lui Ioanid in arhivele romanesti au imbogatit editia 
românească a volumului sau deschizător de drumuri, 
justificând astfel o afirmaţie că acesta reprezintă studiul 
definitiv asupra Holocaustului din Románia.? 

Holocaustul din România are nişte trăsături specifice, 
care îl individualizează în raport cu exterminarea evreilor 
din alte parti ale Europei şi din Uniunea Sovietică. Soluţia la 
ceea ce dictatorul militar maresalul Ion Antonescu a numit 
eufemistic „problema evreiască” nu a constat în uciderea 
sistematică, mecanică a evreilor — deşi s-a calculat cá 
armatele română şi germană au ucis peste 45.000 de evrei 


in Basarabia si Bucovina, in vara lui 1941, iar fortele 
romane au omorát la Odesa, in octombrie acelasi an, intre 
15.000 si 20.000 de evrei -, ci, mai degraba, intr-o cruda, 
imperturbabilă lipsă de respect fata de viata si de 
demnitatea umana. A fost eficient din acest punct de vedere. 
Ioanid catalogheaza si descrie masurile luate de Antonescu 
pentru a-i elimina pe evreii si pe rromii din Romania. 
Totodata, el ofera o analiza a Solutiei Finale in versiunea 
proprie lui Antonescu: moartea provocata prin tratament 
inuman şi printr-o crudă lipsă de respect fata de viata mai 
degrabă decât prin asasinarea industrială. 

Mai presus de toate, studiul lui Ioanid le dă o replică de 
necombátut celor care fac apologia lui Antonescu 
minimizând amploarea Holocaustului din România. Pentru 
evreii din Bucovina, Basarabia şi Transnistria, Antonescu a 
fost un antisemit ucigaş; pentru cea mai mare parte a 
evreilor din Moldova si din Valahia, a fost unul 
»providential”, cu adjectivul folosit de William Oldsons, 
deoarece a avut retineri, in vara lui 1942, în privința 
continuării politicilor de deportare, în general, şi în privința 
îndeplinirii cererilor Germaniei ca populaţia evreiască 
rămasă în România - din Banat, Transilvania de sud, 
Valahia si Moldova - să fie deportată în lagărele de 
exterminare din Polonia. În aceasta rezidă ambiguitatea 
modului în care Antonescu i-a tratat pe evrei şi a memoriei 
sale. 

Pentru mulți români, Antonescu este un erou național, 
un brav patriot antisovietic ale cărui excese fata de evrei au 
fost trecute sub tăcere. Această tăcere a fost spartă, aşa 
cum subliniază Ioanid, de publicarea raportului Comisiei 
Internationale pentru Studierea Holocaustului in Romania‘, 
condusă de Elie Wiesel şi compusă din cercetători din 
România, SUA, Israel, Franța şi Germania. Raportul a fost 
susținut de preşedintele Ion Iliescu şi de succesorul lui, 


presedintele Traian Basescu, care a fost ales in decembrie 
2004. Comisia facea, in raportul ei si in volumul de 
documente ce il insotea, sumarul istoriei Holocaustului din 
Romania, ajungand la concluzia ca intre 280.000 si 380.000 
de evrei romani si ucraineni au fost ucisi sau au murit in 
teritoriile aflate sub control romanesc si ca alti 135.000 de 
evrei romani care tráiau sub jurisdictie maghiara au fost, de 
asemenea, ucişi. Raportul mai afirma că 25.000 de rromi au 
fost deportati in Transnistria, dintre care 11.000 au pierit. 
Comisia recomanda guvernului sa stabileasca o zi nationala 
de comemorare a Holocaustului, sa ridice un memorial in 
amintirea victimelor lui, sa respinga reabilitarea criminalilor 
de război, sa înăsprească legislația împotriva negarii 
Holocaustului, precum şi o serie de măsuri referitoare la 
educația pe acest subiect. Ca urmare a recomandărilor 
Comisiei, guvernul român a demontat toate monumentele 
publice dedicate lui Ion Antonescu şi a redenumit toate 
străzile care îi purtau numele. 

Subiectul cercetării mele a fost viața din ghetourile şi din 
închisorile din Transnistria. Transnistria era numele dat de 
către regimul Antonescu regiunii din Ucraina cuprinsă între 
râurile Nistru şi Bug, pe care românii au ocupat-o după 
atacul lui Hitler asupra Uniunii Sovietice, pe 22 iunie 1941. 
Ca entitate administrativă separată, Transnistria nu avea 
prea multă istorie; nu fusese niciodată sub stăpânire 
românească, iar proporția românilor în totalul populaţiei 
(2.500.000, potrivit recensământului sovietic din 1926) se 
ridica la numai zece procente. Majoritatea locuitorilor erau 
ucraineni şi ruşi, dar exista si o importantă populație 
evreiască, 300.000 de persoane. 

Sub Antonescu, Transnistria a fost cimitirul a 220.000- 
260.000 de evrei® şi a 10.000-20.000 de rromi şi membri ai 
populaţiei sinti (țigani). Marşurile forțate ale evreilor 
deportați (incluzându-i pe cei tineri, pe cei bătrâni şi pe cei 


bolnavi) cátre extremitatea estica a Transnistriei, cu intentia 
de a-i trece dincolo de Bug, in mâinile germanilor; uciderea 
de cátre paznicii románi si ucraineni a celor care nu puteau 
tine ritmul coloanelor; masacrarea de cátre germani a celor 
care au reusit sá traverseze rául; presupusul refuz al 
germanilor, in vara lui 1941, de a accepta mai multi evrei, 
de teamá cá vor raspandi tifosul dincolo de Bug; inghesuirea 
evreilor, ca urmare a acestui refuz, in lagáre improvizate, 
fără hrană si asistență medicală — toate acestea au provocat 
un prim val de decese în urma malnutritiei şi bolilor, în 
toamna şi iarna anului 1941. Ulterior, câteva mii de evrei au 
fost împuşcaţi in 1942-1943, majoritatea de către unitățile 
SS ale coloniştilor germani din partea de sud-est a 
provinciei. În acelaşi timp, administraţia incompetentă şi 
corupția endemică au provocat moartea celor mai mulți 
evrei care au rămas blocaţi sau au fost deportaţi în 
Transnistria, între 1941 şi 1944. Ca atare, au murit zeci de 
mii de oameni care, altfel, ar fi putut supravieţui. 

Cercetarea mea asupra sorții evreilor comunişti din 
România, deportaţi în închisorile din Transnistria s-a 
finalizat cu un raport despre Andrei Bernat, liderul aripii 
tinere a Partidului Comunist Român clandestin. Acesta a 
fost arestat în 1935, judecat şi condamnat la zece ani de 
închisoare, iar după izbucnirea ostilităților între România şi 
Uniunea Sovietică, în iunie 1941, a fost mutat la închisoarea 
din Râbnița, în Transnistria. Trei categorii de deținuți se 
aflau sub paza autorităţilor româneşti la Râbnița: 1. 
Comuniştii aduşi din închisorile din România; 2. Partizanii 
comunişti de ambele sexe care erau cetățeni sovietici şi 
paraşutişti sovietici căzuţi prizonieri; 3. Infractori de drept 
comun condamnați de tribunalul local din Râbnița.” Desi 
Ministerul roman al Afacerilor Interne a ordonat 
jandarmeriei din Râbnița, pe 16 martie 1944, să evacueze 
închisoarea, respectiva telegramă nu a ajuns niciodată, 


deoarece posta localá fusese inchisá. In seara zilei de 18 
martie, aproximativ saizeci de detinuti — aparent, infractori 
de drept comun - au fost scosi din inchisoare sub escorta la 
ordinul comandantului jandarmeriei locale. La scurtá vreme 
dupá aceea, au fost scosi si unii dintre partizani. Gardianul- 
sef, Valuta Pintilie, in absenta guvernatorului inchisorii, 
care era in concediu medical, a predat controlul asupra 
închisorii si asupra deţinuţilor - 215 la număr, potrivit 
documentelor de transfer - în mâinile unui ofițer german pe 
nume Uresan Zozi.? Ofițerul, identificat în unele mărturii ca 
fiind căpitan, i-a spus gardianului Pintilie să îi indice pe 
comunişti, şi doi dintre ei, însoțiți de un soldat calmuc, au 
mers din celulă în celulă, unde soldatul impusca fiecare 
deținut în ceafă.” Au fost ucişi cincizeci si doi de deținuți, 
inclusiv femei partizane.!° Andrei Bernat s-a aflat printre 
victime. 

L-am informat pe Radu loanid despre faptul ca 
descoperisem acest raport. Mi-a spus, spre surprinderea 
mea, că Bernat avea un fiu care locuia chiar în apropiere de 
Washington şi că, în mod sigur, acest raport l-ar fi interesat. 
Radu urma să-l anunţe şi să-i ceară acordul de a se întâlni 
cu mine. Aşa a început o prietenie solidă cu Mircea 
Răceanu. Prânzurile pe care le luam in mod regulat 
împreună au fost reluate de numirea mea ca profesor invitat 
al Catedrei de studii româneşti „lon Raţiu” la Universitatea 
Georgetown, în 2011. 


MIRCEA RĂCEANU 


Mircea Raceanu s-a nascut pe 16 octombrie 1935 in 
inchisoarea Vacaresti din Bucuresti. Mama lui, Ileana Pop 
(lonka Papp) lucra într-o fabrică de dulciuri din Arad, un 
oras din vestul Transilvaniei, care facuse parte din Imperiul 
Austro-Ungar. Ea s-a aláturat la o varsta frageda Partidului 
Comunist.! Tatal lui, Andrei Bernat, náscut in 1908, era un 
tàmplar din Tárgu-Mures.? Amandoi au fost arestati in 1935 
pentru activitate clandestină in favoarea Partidului 
Comunist din România, aflat în afara legii, şi au fost 
condamnați la închisoare. După ce a fost eliberată, mama 
lui Mircea a plecat cu el la Moscova, în 1938, la scurtă 
vreme după ce, în februarie 1938, regele Carol a instaurat 
dictatura regală. El a petrecut doi ani la Interdom, o şcoală- 
internat specială pentru străini, aflată în oraşul Ivanovo, 
situat la aproximativ 250 de kilometri nord-est de capitala 
sovietică. Urmând instrucțiunile Cominternului, Ileana s-a 
întors în România în 1942 şi a lucrat clandestin ca secretar 
administrativ al Partidului Comunist. În septembrie 1944, 
Ileana s-a dus la Moscova şi l-a readus pe Mircea la 
Bucureşti. Ea s-a căsătorit cu Grigore Răceanu, care l-a 
crescut pe Mircea ca pe propriul fiu. Mircea Răceanu şi-a 
continuat educaţia la Bucureşti, studiind la liceul „Ion Luca 
Caragiale”, iar în 1954 a fost trimis la Moscova, să urmeze 
cursurile Institutului de Stat de Relaţii Internaționale. L-a 
absolvit în 1960, petrecându-şi ultimele şase luni din acel 
an ca student în practică la ambasada română din 
Washington, DC, apoi s-a angajat în Ministerul român al 
Afacerilor Externe. Între 1969 şi 1978, a lucrat la ambasada 
română din Washington, DC, ajungând la gradul de 
consilier. 

Tatăl lui vitreg, Grigore Răceanu, era ceferist.3 Ca 
mecanic de locomotivă la Cluj, a intrat în sindicatul 
ceferiştilor, devenind unul dintre liderii grevelor ceferiştilor 
din Cluj, în 1929 şi 1933. Ca urmare a activităţii sale de 


sindicalist, a fost trimis ca delegat la Conferinta Mondiala a 
Sindicatelor de la Paris, din 1929. La intoarcerea de la Paris, 
calatorie pe care a facut-o stand pe tampoanele vagoanelor 
de tren, a fost arestat de autoritatile romane pentru cateva 
săptămâni. În 1936 s-a alăturat Partidului Comunist din 
România, aflat în afara legii. Doi ani mai târziu s-a mutat la 
Braşov şi a lucrat la fabrica de avioane IAR (Industria 
Aeronautică Română). Acolo a avut un rol important în 
organizarea unei demonstraţii de masă la Braşov, pe 1 
septembrie 1940, împotriva anexării Transilvaniei de Nord la 
Ungaria, prin Dictatul de la Viena, pe 30 august, fiind, ca 
urmare, arestat şi închis pentru o lună. În februarie 1942, 
s-a mutat la Bucureşti şi a lucrat direct cu Ştefan Foriş 
(1892-1946), secretarul Partidului Comunist, locuind 
clandestin într-un apartament de două camere în apropierea 
sediului poliției din Bucureşti. S-a certat repede cu Foriş, ca 
urmare a faptului că acesta sprijinea linia ideologică a 
Cominternului referitoare la anexarea Basarabiei si nordului 
Bucovinei la Uniunea Sovietică în iunie 1940 şi se arăta 
reticent in a aproba rezistența comunistă împotriva 
regimului Antonescu. În toamna lui 1942, Foris i-a cerut lui 
Răceanu să-şi prezinte obiecțiile la linia partidului într-un 
raport şi, pe baza acestuia, Răceanu a fost exclus din 
partid.4 

Reprimit în 1945, Grigore a fost numit director al fabricii 
de tutun din Cluj, unde a rămas până în 1949, când s-a 
mutat la Bucureşti. În perioada 1951-1953, a fost şeful 
biroului de contabilitate de la Ministerul Industriei 
Alimentare. Dezamăgit de Gheorghiu-Dej, liderul Partidului 
Comunist Român, Răceanu, a cărui autoritate în partid 
provenea din activitatea sa antiguvernamentală susținută ca 
sindicalist în perioada interbelică, i-a trimis acestuia, în 
toamna lui 1957, printr-un prieten apropiat, un mesaj în 
care ii spunea că populația este nemulțumită fata de politica 


Partidului.” Răceanu şi-a reluat afirmațiile la o petrecere de 
Anul Nou din 1958, organizată de ceferişti. Unul dintre 
participanţi i-a povestit lui Ion Vinte, vicepreşedintele 
Comisiei Controlului de Partid, care, la rândul lui, i-a 
raportat lui Gheorghiu-Dej, care i-a ordonat lui Vinte să 
convoace o comisie de anchetă pentru a analiza 
comportamentul lui Răceanu.6 Comisia l-a audiat pe 
Răceanu si a insistat să-şi prezinte criticile în scris. 
Răceanu s-a supus şi, pe 3 mai 1958, i-a adresat un 
memorandum lui Gheorghiu-Dej, în care ridica următoarele 
probleme: 

a) Deportarea la Canalul Dunăre-Marea Neagră a 
intelectualilor, ţăranilor, membrilor partidelor de opoziţie, 
adică a celor considerați „duşmani de clasă”. 

b) Folosirea metodelor sovietice în agricultură. 

C) Crearea „aristocrației muncitoreşti”. 

d) Eşecul în a folosi oportunitatea creată de evenimentele 
din Ungaria din 1956 pentru a scăpa de controlul sovietic.” 

Reacţia lui Gheorghiu-Dej a fost rapidă; Răceanu şi unii 
dintre colegii lui au fost aspru criticati la Plenara 
Comitetului Central din 9-13 iunie.8 Paisprezece acuzații i 
se aduceau lui Răceanu, printre care aceea că era „duşman 
de clasă şi duşman al poporului” şi „un agent al serviciilor 
de spionaj occidentale”, iar ca urmare a fost exclus din 
partid. Răceanu s-a retras la casa sa de la tara din satul 
natal, Cojocna, în apropiere de Cluj. După câteva zile a fost 
arestat şi închis, fără proces, la închisoarea Malmaison din 
Bucureşti. A fost interogat de multe ori de către oficiali ai 
Ministerului de Interne, în încercarea de a-l convinge să-şi 
recunoască ,vinovátia", dar nu a cedat. După câteva luni a 
fost eliberat fără nici o explicaţie şi avertizat că va fi arestat 
din nou dacă nu respecta întocmai linia partidului.9 

Soţia lui Răceanu, Ileana, a fost sfătuită de Iosif 
Chişinevschi, un colaborator apropiat al lui Gheorghiu-Dej, 


sá divorteze de Ráceanu, dar aceasta a refuzat. In acelasi 
timp, fiul lui vitreg, Mircea, era presat de Uniunea 
Tineretului Comunist sa-si ia numele de familie al tatalui lui 
natural, Bernat. Mircea i-a povestit asta unui membru al 
Biroului Politic, Petre Borilă, cu al cărui fiu era prieten 
apropiat. A doua zi, cel care il presase si-a cerut scuze 
pentru „greşeală”. Mama lui Mircea, Ileana, a cerut o 
audienta la Gheorghiu-Dej si l-a convins sa-i permita lui 
Mircea sa se intoarca la studii la Moscova, la Institutul de 
Stat pentru Relatii Internationale. Dupa cativa ani in care 
nu a avut o slujba, Grigore Raceanu s-a intors la activitatea 
de ceferist in Bucuresti. Nu a avut serviciu intre 1960 si 
1963, cand a inceput sa lucreze la tipografia Biroului Presei 
Centrale de la Casa Scanteii. A ramas acolo pana in 1968, 
anul in care a fost reabilitat si reprimit in partid, ca urmare 
a plenarei din 22-25 aprilie. A iesit la pensie in acelasi an. 

In octombrie 1988, Grigore a fost contactat de Gheorghe 
Apostol!°, prin intermediul lui Mircea.!! Apostol a lucrat 
împreună cu Grigore la „Scrisoarea celor sase".!? Acesta din 
urmă a fost arestat în martie 1989, interogat la închisoarea 
Rahova, apoi trimis în arest la domiciliu în satul său natal, 
Cojocna, unde a rămas până la răsturnarea lui Ceauşescu. 

Şi Mircea fusese arestat, în seara de 31 ianuarie 1989, pe 
când se afla în maşină cu soţia lui şi se îndreptau către o 
recepție la ambasada SUA din Bucuresti. De câțiva ani, 
Răceanu transmitea informaţii guvernului SUA cu privire la 
relaţiile externe ale României, în special cele cu membrii 
Pactului de la Varşovia, şi despre situația internă din 
România. În 1988, mai mult printr-un noroc decât prin 
detectare, Securitatea prinsese un fir şi îl pusese pe 
Răceanu sub supraveghere. A fost perchezitionat de ofițeri ai 
Securităţii care „au găsit asupra lui fotocopia unui raport 
asupra lucrărilor şedinţei comitetului consultativ al Pactului 
de la Varşovia din 17-18 ianuarie 1989. Detaliile raportului 


cuprindeau secrete de stat"!?. Pe spatele raportului, Mircea 
notase detalii despre arestarea unor jurnalişti de la România 
liberă care pregăteau o ediție samizdat, despre rolul jucat de 
Elena Ceauşescu în blocarea relațiilor culturale dintre 
România şi SUA şi despre posibila înlocuire a lui Constantin 
Dăscălescu din funcţia de prim-ministru.!^ Radio Bucuresti 
anunța că urma să fie „judecat pentru spionaj în urma 
anchetei aflate încă în curs”15. 

Actul de acuzare afirma că el recunoscuse că a fost 
contactat pentru prima dată de ofițeri ai CIA în „noiembrie- 
decembrie 1974” şi că aceştia îl întrebaseră dacă dorea să 
transmită agenţiei informaţii despre politica României fata 
de SUA şi despre relațiile româno-sovietice. Mircea 
acceptase.!6 Procesul care a durat două zile, in fata unui 
tribunal militar format din cinci persoane, prezidat de 
colonelul Gică Popa - in mod ironic, acelaşi personaj care 
avea să prezideze şi procesul lui Ceauşescu din ziua de 
Crăciun - a beneficiat de asistența unui număr de țărani şi 
muncitori aleşi pe sprânceană, care au păstrat tăcerea pe 
toată durata şedinţelor, spre deosebire de modul în care se 
manifesta publicul la procesele similare din anii '50, în 
timpul cărora se striga „moarte trădătorilor şi duşmanilor 
poporului” şi care erau adeseori orchestrate. Mircea a fost 
condamnat la moarte pe 21 iulie, pentru „trădare prin 
transmiterea de documente secrete” către CIA.!7 Asprimea 
sentinței s-ar putea explica prin istoria personală a lui 
Răceanu, fiul unor părinți care erau veterani ai Partidului 
din perioada clandestinitatii si prin faptul că Ceauşescu 
privea acțiunea lui Mircea ca pe o trădare personală. Apelul 
său a fost respins pe 28 august. 

În cursul carierei mele academice, n-aş fi putut bănui 
niciodată că voi câştiga prietenia şi încrederea unui om 
judecat pentru spionaj şi condamnat la moarte. Intruziunea 
statului în viața individului, negarea demnităţii cetățenilor 


sai si irationalitatea regimului l-au determinat pe Raceanu 
să încerce subminarea acestuia. A ales să o facă nu din 
exterior, ca fugar, ci din interior, de fapt, din interiorul 
Ministerului Afacerilor Externe, unde era şeful 
departamentului pentru SUA şi Canada. În viziunea sa, el 
nu a trădat secrete importante si nici pe Ceauşescu. El, 
Mircea, trădase regimul. Nu Ceauşescu crease regimul, 
Ceausescu era un produs al acestuia, în cea mai rea dintre 
formele posibile. „Mulţi oameni doreau socialism cu fata 
umană, eu voiam o Românie liberă şi democratică. Atât, 
nimic mai mult!"!? Numai intervenţia preşedintelui George 
H. Bush, fost director al CIA (1976-77), într-o scrisoare către 
Ceausescu care i-a fost înmânată acestuia de însărcinatul 
cu afaceri american la Bucureşti, la începutul lui septembrie 
1989, l-a determinat pe dictator să-i comute pedeapsa lui 
Răceanu la douăzeci de ani de închisoare, pe 19 
septembrie. !9 

Mircea a fost eliberat din inchisoare pe 23 decembrie 
1989. Deziluzia lui fata de caracterul neocomunist al 
Frontului Salvării Nationale, aflat la conducere, l-a 
determinat să-i susțină public pe  demonstranții 
anticomunişti care s-au adunat în Piaţa Universităţii în 
timpul campaniei electorale din mai 1990. După ce Răceanu 
a luat cuvântul în fața protestatarilor, Silviu Brucan, 
membru în conducerea FSN, s-a dus la ambasada SUA 
pentru a „rezolva cazul Raceanu”.2° El i-a comunicat 
însărcinatului cu afaceri al SUA, Larry Napper, că Răceanu 
era un obstacol în calea relațiilor dintre România şi SUA din 
cauza activităţii sale pentru CIA şi a sugerat ca Răceanu să 
părăsească tara. În ziua următoare, Napper l-a invitat pe 
Răceanu la reşedinţa lui şi l-a informat despre propunerea 
lui Brucan, sugerându-i că poate ar prefera să părăsească 
țara şi să meargă în SUA împreună cu familia. Răceanu a 
refuzat scurt, declarând că el nu-şi riscase viața pentru a-şi 


parasi patria, ci pentru ca aici sa se instaureze o societate 
deschisă si democratică. Totuşi, dupa două atentate in care 
se încercase să fie călcat cu maşina în Bucureşti, a hotărât 
să plece. A părăsit tara pe 20 mai, împreună cu soţia si cei 
doi copii. Pe 16 ianuarie 1991, Răceanu a fost primit la CIA 
de directorul William Webster, căruia i-a mulțumit pentru 
sprijinul primit din partea guvernului SUA pentru a scăpa 
de pedeapsa cu moartea.?! 


DOSARUL MEU 
DE LA SECURITATE 


În ianuarie 2006, o revizuire a legii româneşti pentru 
accesul la arhivele Securităţii le-a permis cetățenilor străini 
să-şi consulte, la cerere, dosarele personale. Am făcut-o şi 
eu în luna următoare. Era vorba de şase volume, trei 
conținând copii ale unor materiale compilate de diversele 
servicii ale direcției de Securitate interna si alte trei 
microfilmate de actualul serviciu de informații din rapoartele 
originale întocmite de Direcţia de Informaţii Externe a 
Securităţii si fotocopiate de CNSAS, Consiliul National 
pentru Studierea Arhivelor Securităţii. În total, însumează 
1.500 de pagini şi acoperă anii 1965-1989. Nu sunt 
fotografii cu mine la dosar, dar în dosarul conducătorului 
meu ştiinţific de la SSEES, profesorul Eric Tappe, sunt şi eu 
prins ocazional în cadru, în compania lui, la intrarea în 
diverse blocuri de locuințe din Bucureşti, unde aveam 
prieteni comuni. Şi eu, şi Eric eram gratulati cu titlul de 
„agenţi ai serviciului secret britanic”, deoarece amândoi 


faceam parte din personalul Scolii de Studii Slavone si Est- 
Europene, descrisá in respectivele dosare drept ,o agentie a 
spionajului britanic". 

Ca si in cazul altor masinárii de opresiune politica, 
principala arma a Securitátii era frica, iar profunzimea la 
care aceasta le fusese inculcată românilor a fost principalul 
motiv al succesului său. Frica determină obedienta, şi, prin 
urmare, este un extraordinar mod de economisire a 
eforturilor. Numărul ofițerilor de Securitate era cu mult mai 
mic decât voia să se creadă. Documentele arată că, în 1950, 
adică la doi ani după crearea sa, numărul total al 
personalului Securității se ridica la aproape 5.000 de 
oameni. În decembrie 1989, acest număr crescuse la 
15.312. Adăugând şi personalul Comandamentului Trupelor 
de Securitate, care avea 23.370 de ofițeri, bărbaţi şi femei, 
numărul total al angajaţilor DSS la revoluţia din 1989 era 
de 38.682. România avea o populație de 23 de milioane. Prin 
comparație, în Germania de Est, personalul STASI se ridica 
la 91.000 în 1989, la o populație de 16 milioane. 
Informatorii aveau o importanţă decisivă în rolul Securităţii 
de a combate ceea ce se considera a fi ameninţări la adresa 
dominaţiei Partidului Comunist şi a stabilităţii interne. În 
Germania de Est, numărul informatorilor se ridica, în 1989, 
la 190.000. 

Dosarul meu conținea deopotrivă  fotocopii ale 
corespondenței cu familia din România a soției mele, 
Andrea, şi cu prietenii români (în total, cam 400 de file), 
analize ale activității mele la SSEES şi în România, făcute de 
ofițeri ai Securităţii, relatări ale informatorilor despre 
mişcările mele, comentarii făcute de mine asupra situației 
economice din România şi transcrieri de conversații obținute 
prin interceptare. Printre prietenii mei se aflau scriitori, 
istorici, ingineri, doctori, ţărani agricultori, oficiali ai 
partidului, studenti, pensionari, unguri, germani şi evrei. 


Cei mai multi au fost figuri luminoase, cativa au fost chipuri 
ale intunericului. M-a amuzat sa constat cá mi se dadusera 
mai multe nume de cod pe durata supravegherii mele de 
către diferitele unități ale Securității: MacDonald - 
mistificator, dar m-a flatat să fiu considerat scoţian - David, 
Danti, Dima, Croitoru si Aurul. Diversitatea acestor nume 
de cod rezulta din activitatea independenta a structurilor 
locale ale Securitatii din localitatile in care eram urmárit. 
Consultarea dosarului mi-a revelat extraordinara risipa 
de timp, bani si efort a Securităţii. Nevoia de 
„conspirativitate” presupunea o compartimentare care 
păstra secretul activităţii fiecărui ofițer şi a informatorilor 
săi, atât fata de propriii colegi, cat şi fata de public. Dar o 
asemenea compartimentare ducea la dublarea muncii 
ofițerilor şi la ineficienta. Securitatea folosea supravegherea 
ca pe un mijloc de a afla cu cine intram în contact; ca 
urmare, unii dintre prietenii mei au fost „convinşi” să devină 
informatori. În cazul celui mai prolific informator din 
dosarul meu, între anii 1969 şi 1973 - un tânăr profesor de 
origine saxonă - momeala a reprezentat-o obținerea unui 
paşaport pentru a li se alătura rudelor sale stabilite în 
Germania de Vest. După ce, prin decretul nr. 408 din 
decembrie 1985, s-a repus în aplicare o prevedere introdusă 
de Gheorghiu-Dej în 1958, faptul de a nu raporta o 
conversație avută cu un cetățean străin reprezenta o culpă 
penală, iar această măsură a fost folosită pentru a pune 
presiune pe persoanele cărora li se cerea să dea informații. 
Ca strategie, ofițerii trebuiau să facă apel la sentimentele 
patriotice, dar, „în circumstanțe exceptionale"!, puteau 
folosi şi şantajul. De fapt, cei mai multi dintre informatori 
erau constrânşi arătându-li-se dovezi referitoare la greşelile 
lor de la locul de muncă sau la indiscreţiile sexuale. 
Rezultatul a fost de aşa natură, încât, la momentul 
revoluției din 1989, numărul informatorilor se ridica, 


potrivit lui Virgil Magureanu, la aproximativ 450.000, dintre 
care 130.000 erau activi. Omniprezenta lor explică de ce 
Securitatea era, in egala másurá, si o stare de spirit nu doar 
un instrument al controlului dictatorial. 

Unii dintre lectorii romani trimisi, in perioada 1964-1988, 
la SSEES prin British Council, in termenii acordului 
cultural romano-britanic, pentru a ajuta la predarea limbii 
si literaturii romane, raportau si ei la Bucuresti despre 
activitatea mea la SSEES si, in sens mai larg, despre toate 
activitatile mele, pe care ajungeau sa le cunoasca deoarece 
eu si sotia mea ne straduiam sa ne aratam ospitalieri fata de 
ei pe durata sederii lor in Marea Britanie. Unele dintre 
informári erau favorabile, cateva erau jignitoare. Dupa 1989, 
in timpul cercetarii mele despre Securitate, mi se dáduse un 
document confidential al Ministerului Afacerilor Interne, 
datat 1987, care arata ca o conditie pentru numirea 
lectorilor era ca aceştia să fie de acord să ofere informaţii nu 
doar despre experiența lor în institutia-gazda, ci şi despre 
alti rezidenți romani din Marea Britanie, daca „autorităţile 
competente" le solicitau sa o facá. Nu sugerez cá au facut-o 
toti, vreau doar sá arát cát de mare era gradul de implicare 
al Securitátii in astfel de activitati profesorale. Ceea ce imi 
apare clar din studiul dosarului - si acest lucru má bucurá 
— este ca unele dintre episoadele activitatii mele de ajutorare 
a prietenilor din Romania par sa fi scápat de atentia 
Securitatii. Daca nu ar fi fost asa, as fi fost, cu siguranta, 
declarat persona non grata inainte de decembrie 1988. 

In acest punct, este util sá le vorbesc cititorilor despre 
solida analiză făcută de Katherine Verdery propriului ei 
dosar de la Securitate.? ,Nimic nu te face mai mult sa te 
intrebi cine esti cu adevárat decát un dosar al politiei 
politice.” Cu aceasta concluzie, Verdery, o distinsă 
antropoloaga si autoare de studii academice care au oferit o 
noua perspectivà asupra Romaniei comuniste si asupra 
trecutului sáu?, isi incepe interogatia despre propriul dosar. 
Aceasta oferá un remarcabil exemplu de introspectie, 
remarcabil prin sinceritatea lui. Este, deopotriva, o lucrare 
de istorie orală si personală, precum si un studiu 


antropologic. Autoarea se plasează în acelaşi timp înăuntrul 
şi în afara propriului trecut, interogându-l cu insistența şi 
incisivitatea unui inchizitor, comparându-şi dosarul cu 
notele personale. Astfel, Verdery oferă o contribuție unică în 
limba engleză asupra intruziunii statului totalitar în viața de 
zi cu zi a cetățenilor şi asupra metodelor folosite în acest 
scop. 

Verdery a vizitat Transilvania în 1973, pentru a realiza o 
cercetare antropologică în ce priveşte modul de viata rural. 
S-a reîntors pentru alte studii de mai multe ori în cursul 
anilor '70 şi '80, adică mai bine de trei ani. Prezenţa şi 
activitatea ei au atras în mod deosebit atenția Securității, 
generând aproape 3.000 de pagini de rapoarte de informare, 
note de observaţie şi transcrieri ale convorbirilor telefonice. 
În 2006, Verdery a cerut o copie a dosarului ei, iar disecarea 
şi analiza acesteia reprezintă baza unei cărți incitante si 
captivante. Incitantă deoarece, supunându-şi dosarul unei 
analize antropologice, Verdery contestă lectura 
convențională a dosarelor poliției secrete, invitându-ne astfel 
să reconsiderăm valoarea pe care le-o acordăm; captivantă — 
fiindcă ea şi-a folosit dosarul pentru a arăta cum frica de 
spionaj a Securităţii i-a bântuit munca de cercetare şi cum, 
fără voia ei, a alimentat acea frică. 

Citindu-şi dosarul, a descoperit că era considerată 
spioană, agentă a CIA, agitatoare maghiară, prietenă a 
disidentilor. Studiind ceea ce credeau despre ea ofițerii 
Securității, admite că „am ajuns să-mi pun sub semnul 
întrebării munca, intenţiile şi însăşi identitatea... dosarul m- 
a făcut să înțeleg ce înseamnă să fii bănuit de spionaj şi în 
ce măsură etnografia în sens larg, cercetarea practică a 
antropologilor, te transformă in mod necesar într-un fel de 
spion”. Acelaşi lucru se poate spune despre orice persoană 
din afară sau, în cazul României, din interior, care încerca 
să desfăşoare o cercetare intelectuală. Prezumția poliției 


secrete in toate statele comuniste era aceea ca un vizitator 
occidental era un potential spion, iar misiunea lor era sa 
afle ce fel de spion era. Consideratiile asupra resurselor si a 
logisticii aratau ca politia nu era omniscienta, in ciuda 
faptului cá asa o credeau cetățenii respectivelor state. 

Verdery recunoaşte că ea însăşi alimentase suspiciunile 
în privința adevăratelor sale intenții atunci cand, în 
septembrie 1973, în timpul primei sale vizite de 
documentare, a fost oprită de un militian pentru conducerea 
neregulamentară a motoretei ei, Mobra, într-o zonă militară 
pentru care existau semne clare de restricție a accesului. Un 
raport despre acest incident e unul dintre primele 
documente din dosarul său. Includerea a două glume 
antiromâneşti la începutul studiului ei despre sătenii din 
Transilvania a determinat Securitatea să conchidă că era un 
duşman al statului român. Această concluzie a condus la 
supravegherea ei. Descrierea şi analizarea acesteia iti oferă o 
idee despre ce însemna să trăieşti în România lui Ceauşescu 
în calitate de oaspete pe termen lung. În acelaşi timp, arată 
presiunea permanentă sub care trăiau mulți români, 
presiune care i-a determinat să adopte personalități duble, 
în public şi în privat. Verdery foloseşte notele de teren, 
notatiile de jurnal şi rapoartele Securității pentru a ilustra 
experiența unui cercetător străin. 

Din această perspectivă, cartea este o operă polifonică. 
Încorporează vocile ofițerilor de Securitate şi ale 
informatorilor lor, notele de teren ale autoarei şi indexul de 
teren scris de ea atunci cu privire la diferitele stagii de 
cercetare în România, scrisorile pe care le scria acasă, 
oamenii pe care i-a intervievat pentru carte după 2008 şi 
propriile-i reflecții despre materialul lecturat în prezent. 

Verdery e generoasă cu informatorii. A adunat mai bine 
de şaptezeci de-a lungul anilor. Îi „deconspiră” doar pe 
câțiva. Lectura rapoartelor lui Dan Ghibernea, tutorele ei de 


grant la IREX, despre cum a reactionat violent in discutiile 
cu el, o face „să se simtă ca naiba”.5 Totuşi, acelaşi Dan 
Ghibernea, asa cum am mentionat mai inainte, m-a 
avertizat, dupá ce i-am fácut douá vizite neautorizate, in 
august 1986, lui Corneliu Coposu, un opozant al regimului, 
cá voi fi perchezitionat corporal la plecarea din Romania, 
ceea ce s-a si intàmplat, cu toate cá a fost o perchezitie 
facuta fara convingere, de aceea nici nu s-au descoperit cele 
douá scrisori pe care Coposu mi le dáduse ca sa le transport 
la Londra. 


ION MIHAI PACEPA 


Interesul meu pentru activitatea Securitatii a fost stimulat 
de întâlnirea întâmplătoare, pe la sfârşitul primăverii lui 
1993, cu directorul Serviciului Roman de Informaţii, Virgil 
Măgureanu, pe care am descris-o mai sus. Materialul 
arhivistic pe care mi s-a permis să-l văd la Bucureşti mi-a 
servit drept documentare pentru cartea mea Ceausescu şi 
Securitatea. | Aceeaşi lucrare l-a făcut pe generalul Ion Mihai 
Pacepa (1928-2021) să mă contacteze în 2005 pentru a-şi 
exprima cu întârziere admiraţia fata de ea şi a-mi împărtăşi 
problemele pe care le întâmpina în privința reabilitării sale 
în România. Fuga lui Pacepa în Statele Unite, la sfârşitul lui 
iulie 1978 a fost una dintre cele mai grele lovituri date 
vreodată unei agenţii de spionaj din Europa de Est. Ca 
director adjunct al DIE (Departamentul de Informații 
Externe), agenția de spionaj extern a Securităţii, si ca 
ministru adjunct al Afacerilor Interne, Pacepa a fost unul 


dintre ofiterii cu rangul cel mai inalt care au dezertat din 
blocul sovietic. 

Dupa un scurt schimb de e-mailuri, n-am mai auzit nimic 
de el până in 2015, când s-a oferit să-mi descrie 
împrejurările fugii sale în Statele Unite, în iulie 1978. 
Motivul pentru care o făcea, mi-a explicat, era acela că avea 
încredere cá voi folosi informațiile într-un mod impartial. I- 
am propus să întocmesc o listă de întrebări, la care el putea 
să aleagă dacă răspundea sau nu, după caz. Am reprodus 
aceste răspunsuri mai jos. Corespondenta a fost purtată în 
limba engleză şi a continuat până în 2018, când starea 
proastă a sănătăţii sale l-a obligat să îi pună capăt. L-am 
întrebat de două ori dacă ne puteam întâlni, dar a refuzat 
politicos motivând problemele majore pe care le avea cu 
vederea. 

Pacepa mi-a dat câteva detalii autobiografice. In 
octombrie 1959, a fost numit de Alexandru Drăghici, 
ministrul de Interne, în funcţia de şef al Departamentului 
tehnic al Direcţiei I a Securităţii, adică şef al spionajului 
industrial românesc. Acest tip de spionaj, ca toate 
activitățile de spionaj extern ale României, era coordonat de 
Direcţia de Spionaj Străin a KGB, iar Pacepa îşi primea 
instrucţiunile de la consilierul tehnic al lui Drăghici, pe care 
îl ştia sub numele de colonel Boris Alexeivici Kotov. Când 
Kotov, împreună cu alți consilieri KGB, a fost retras, la 
cererea lui Gheorghiu-Dej, la sfârşitul lui 1964, s-a deschis 
drumul pentru prioritățile româneşti in domeniul 
spionajului industrial, priorități dictate de Ceausescu. 

În aprilie 1972, direcția a fost rebotezată Departamentul 
de Informații Externe, iar şeful ei, general-colonelul 
Gheorghe Nicolae Doicaru, a devenit consilierul de 
securitate națională al lui Ceauşescu. Pacepa a fost numit 
adjunct al lui Doicaru în 1973, şi din această funcție 
supraveghea cea mai mare parte a activităților de spionaj 


extern ale României, unele dintre ele fiind descrise in cartea 
lui Red Horizons?, din care însă a avut grijă să omită propria 
participare la ele. Ca efect al dezertării lui DIE a fost complet 
distrusă, iar Ceauşescu însuşi a fost serios afectat pe plan 
internațional, căci informaţiile lui Pacepa aduceau prejudicii 
partenerilor de activități clandestine ai României. 

Pacepa s-a dovedit o bombă cu ceas pentru Ceausescu, 
deoarece dezvăluirile publice pe care le-a făcut zece ani mai 
târziu, în cartea sa, au spulberat si ultimele rămăşiţe de 
respectabilitate internațională pe care liderul roman 
încercase să le mai păstreze ca potenţial succesor al lui Tito 
în poziția de purtător de cuvânt al țărilor nealiniate, 
expunându-i presupusa implicare directă în activități de 
asasinat şi şantaj. În acelaşi timp, transmiterea cărții in 
foileton la Radio Europa Liberă, în 1989, le-a confirmat 
românilor suspiciunile referitoare la comportamentul 
criminal al lui Ceausescu si al familiei sale si a dezumflat 
miturile ce tineau de cultul personalitatii. 

Fuga lui Pacepa a fost înconjurată de speculații. 
Generalul însuşi mi-a dat următoarea explicaţie: 


A fost mai mult o acumulare - decât o combinaţie - de factori 
care m-au determinat să iau această decizie [de a dezerta — 
nota mea]. Dati-mi voie să vă explic. Am devenit ofițer de 
Securitate în ianuarie 1951, când prima generație de ingineri si 
economişti români formati sub regimul comunist se pregătea 
de absolvire. La acea vreme aveam 22 de ani şi, ca multi tineri 
intelectuali români care crescuseră sub influența fervorii 
patriotice de după război, eram gata să fac orice pentru a ajuta 
la reconstrucția țării mele. După ce cândva fusese al doilea cel 
mai mare exportator de petrol şi grâne din Europa, România 
murea acum de foame. Patru ani de război dus de partea 
Germaniei storseseră tara ca pe un burete, iar putinul rămas 
fusese transportat în Uniunea Sovietică - Armata Roşie 
„eliberatoare” pustiise pământul mai rău decât o invazie a 
lăcustelor. 


Mi-am petrecut primii trei ani ca ofiter de Securitate 
(locotenent) in directoratul intern de contra-sabotaj, unde am 
avut misiunea de a proteja industria chimică a României. In 
următorii trei ani, am fost şeful secției de spionaj românesc din 
Germania de Vest, a cărei principală sarcină era spionajul 
ştiinţific şi tehnologic. 

În 1960, am devenit şeful serviciul de spionaj industrial al 
României, numit S&T, de la Stiinta şi Tehnologie. La acea 
vreme, produsul national brut al țării (43,9 miliarde de dolari) 
era ridicol dacă îl comparai cu cel al Poloniei (116,9 miliarde de 
dolari), sau chiar cu cel al Germaniei de Est (96,5 miliarde de 
dolari) - aceasta având jumătate din populaţia României. În 
capitolul 26 din Red Horizons (pp. 392-408), publicată pe când 
Ceauşescu era încă în glorie, am descris şedinţa Biroului 
Politic în care s-a analizat activitatea mea la S&T. Vă sugerez 
să aruncați un ochi pe acel capitol. E relevant. 

În 1972, am devenit şef adjunct al DIE şi mi-am dat seama 
treptat că, mai devreme sau mai târziu, va trebui să-mi adun 
curajul şi să o rup cu acea societate diabolică. Mişcarea fizică 
s-a dovedit mai grea decât cea mentală, totuşi. În primul rând, 
mă temeam pentru viitorul meu: Ceauşescu m-ar fi condamnat 
la moarte şi ar fi şters orice ar fi putut aminti oamenilor că a 
existat vreodată un general Pacepa. Dezertor, cuvântul folosit 
de guvernul SUA pentru un oficial din blocul sovietic care 
alesese libertatea în Vest, mă lega de picioare pentru că se afla 
în apropierea cuvântului trădător. 

În fine, mai era şi viața mea privilegiată de la vârful 
societății româneşti: vila mea din Bucureşti, cu piscină şi 
saună, terenul de tenis, maşinile şi şoferii mei, casa de vacanță 
de la Marea Neagră, cabana de vânătoare din munții Carpați. 

Perspectiva de a fi implicat direct în asasinate politice a fost 
picătura care mi-a umplut, în cele din urmă, paharul 
indeciziei. Pe 23 iulie 1978, la o zi după ce Ceauşescu mi-a 
ordonat ca DIE să îl asasineze în secret pe Noel Bernard 
[directorul secției româneşti a Radio Europa Liberă - nota 
autorului], am zburat la Bonn, unde trebuia să-i transmit un 
mesaj secret din partea lui Ceauşescu cancelarului Germaniei 


de Vest, Helmut Schmidt. In acea zi de duminicá, muzica a 
tácut brusc in avionul TAROM care ma ducea spre Viena, de 
unde trebuia sa iau un avion austriac pentru restul calatoriei. 
O voce feminina s-a auzit neclar, cu un anunt in romana si 
germana: ,Doamnelor si domnilor, avionul nostru va ateriza pe 
aeroportul Schwechat in cateva minute. Capitanul Georgescu 
si echipajul sáu va doresc sedere placuta la Viena si spera ca 
veti zbura din nou cu TAROM.” 

Pe cand má indreptam cátre salonul VIP al aeroportului, am 
mai aruncat o ultima privire peste umar catre avionul alb BAC 
1-11, cu steagul romanesc pictat pe coada. Stiam ca era 
ultimul meu zbor cu TAROM.? 


Au existat si alte explicatii pentru fuga lui Pacepa. Una 
dintre teorii era aceea cá Pacepa se temea sa nu fie 
considerat responsabil pentru eşecul negocierilor sale 
pentru aeronava germană Fokker şi, ca atare, retrogradat; 
o alta, că era pe punctul de a fi arestat ca agent KGB; a 
treia, că se afla în vizorul departamentului de 
contrainformaţii al Securității ca unul dintre cei câțiva 
ofițeri superiori implicați în contrabanda cu produse 
occidentale precum aparate video şi casetofoane, alcool şi 
țigări, aduse în România prin intermediul camioanelor 
româneşti de transport internațional. Această investigație 
fusese declanşată, potrivit unei surse, pe baza informațiilor 
oferite de unitatea de contrainformaţii a DIE, care 
monitoriza activitatea ofițerilor.” Potrivit unei alte relatări, o 
scrisoare anonimă din partea unui oficial din Ministerul 
Finanţelor îl făcuse pe Ceauşescu să ordone o anchetă. 

Temându-se că se strângea latul în jurul lui, se spune că 
Pacepa i-a cerut permisiunea lui Gheorghe Oprea (1927- 
1989), un membru al Biroului Politic, să plece la Kóln in 
legătură cu negocierile pentru Fokker, şi acesta i-a acordat- 
o. Se pare că Pacepa aranjase cu generalul Teodor Sârbu, 
un prieten al său, să îl avertizeze în cazul în care casa lui 


urma sa fie perchezitionatá. Ajuns la Viena, se spune ca 
Pacepa i-ar fi telefonat lui Sarbu la ora 10 dimineata, ora 
Bucurestiului. Totusi, Sarbu ajunsese acasá la 10.30 si de 
aceea ratase apelul. Pacepa a interpretat asta ca pe un 
semn ca ii fusese perchezitionata casa si a decis sa 
dezerteze.6 

Pacepa descrie astfel circumstanțele dezertării sale: 


Întregul proces al fugii mele în Germania de Vest a durat patru 
zile, nu săptămâni, asa cum pretinde Wippl. Am ajuns in 
Germania de Vest pe 23 iulie 1978. În dimineaţa următoare, 
am cerut azil politic la ambasada SUA. Pe 27 iulie 1978, m-am 
îmbarcat într-un avion militar american la baza forțelor aeriene 
americane din Rhein-Main, Germania, iar pe 28 iulie 1978, am 
aterizat pe aeroportul prezidenţial de lângă Washington, DC.8 

Între 24 iulie 1978 (când am cerut azil politic) şi 27 iulie 
1978 (când am plecat în SUA), NU am fost interogat nici de 
spionajul german, nici de cel american, contrar afirmațiilor lui 
Wippl. M-am întâlnit doar de două ori [sublinierea lui Pacepa] 
cu acelaşi ofițer CIA (ii voi da doar numele de cod, „Pete”) - si 
niciodată într-un bar. Prima întâlnire a avut loc pe 24 iulie, 
când am cerut azil politic la ambasada SUA din Bonn. Acolo 
am vorbit numai cu „Pete”, într-o încăpere ultrasecretă a CIA. 

După câteva ore, „Pete”, care intra şi ieşea din zona de 
securitate pentru a discuta cu şeful său de secție şi cu 
ambasadorul SUA, mi-a spus că numai preşedintele Carter 
putea să-mi aprobe cererea, din cauza poziției mele înalte din 
România. „Pete” m-a informat şi că procedura avea să dureze 
câteva zile, apoi am stabilit o altă întâlnire pentru 27 iulie, la 
ora 10 seara, în hotelul Dom din Kóln. 

Au urmat patru zile lungi de aşteptare, în timpul cărora am 
avut câteva întâlniri oficiale ca reprezentant al lui Ceauşescu. 
În aceeaşi zi de luni m-am întâlnit cu Hans-Jürgen 
Wischnewski (numărul doi în guvernul german) pentru a-i 
transmite un mesaj secret din partea lui Ceauşescu şi mi-am 
petrecut restul zilei în „bula” protejată acustic de la ambasada 


României, in compania şefului secției DIE, generalul Stefan 
Constantin. 

Marti am zburat la Bremen, împreună cu şeful Agenţiei 
comerciale române, pentru a discuta cu Fokker. 

Miercuri m-am întâlnit cu Frederick W. Smith, 
preşedintele /proprietarul Federal Express, care voia sa 
cumpere 100 de avioane comerciale ce ar fi urmat sa fie 
produse in Romania in colaborare cu Fokker. Pe 27 iulie, am 
mai avut o intalnire cu Hans-Jürgen Wischnewski, iar seara 
am participat la dineul dat pentru mine de ambasadorul 
roman, Ion Morega, in saloanele ambasadei. In aceeasi zi, pe 
27 iulie, la ora 10 seara, m-am intalnit pentru a doua oará cu 
Pete" la hotelul Dom din Köln. 

Mi-a dat o telegrama strict secreta semnata de amiralul 
Stansfield Turner, directorul agentiei centrale de spionaj, in 
care se spunea cá presedintele Carter imi acorda azil politic, 
protectie si ajutor pentru a incepe o noua viata in America. Mi- 
a mai spus si cá má astepta un avion la baza aerianá Rhein- 
Main pentru a má duce la Washington, DC. 

O caravaná de patru masini ne-a dus pe mine si pe Pete la 
baza aerianá Rhein-Main. Am fost plácut surprins sá gásesc 
un teanc de haine cu sigla Casei Albe care má asteptau in 
avion, cáci nu luasem alte haine cu mine decát cele pe care le 
purtam. 

Am vrut sá-mi incep noua viatá fárá vreo povará din trecut. 
De aceea, singurele lucruri pe care le-am luat cu mine au fost 
pasaportul, un aparat de fotografiat in care erau cáteva poze 
cu fiica mea, Dana, si un ceas de mana pe care il primisem de 
la regele Hussein al Iordaniei, fiindcă ii salvasem viata 
scăpându-l dintr-un complot pus la cale de Yasser Arafat. 
Toate celelalte lucruri le lásasem in camera de la hotelul 
Intercontinental din Kóln.9 


Stirea despre disparitia lui Pacepa a fost publicatà in Die 
Welt pe 8 august, iar confirmarea cá dezertase a venit dupá 
două zile de la Washington. !? 


Un lucru pare, totusi, limpede. Pacepa nu fusese implicat 
in spionaj in favoarea Statelor Unite inaintea de fuga sa. 
Pentru a fi naturalizat cetatean al Statelor Unite, un 
cetățean strain trebuie să îndeplinească câteva condiţii 
legale: să fi intrat în tara în mod legal şi să obțină statutul 
de rezident permanent. După ce a devenit rezident legal, 
cetățeanul străin trebuie să locuiască în Statele Unite timp 
de cinci ani fără întrerupere (sau trei, în cazul celor 
căsătoriți cu cetățeni americani). 

Potrivit prevederilor Legii nr. 110, cunoscută ca Central 
Intelligence Agency Act din 1949, naturalizarea rapidă li se 
acordă acelor cetățeni străini despre care se ştie că au adus 
servicii intereselor de securitate ale țării. 

În acest context trebuie interpretată naturalizarea după 
numai doi ani a dezertorului polonez, colonelul Ryszard 
Kuklinski (1930-2004), care, vreme de nouă ani, 
transmisese CIA informații vitale cu privire la planurile 
militare sovietice si poloneze, si care a fost scos din Polonia 
in 1981. La fel, Mircea Raceanu, diplomat roman de rang 
superior, care daduse informatii CIA mai bine de zece ani, 
dar care, spre deosebire de Kuklinski, fusese prins in 
ianuarie 1989, a primit naturalizarea in mai putin de doi 
ani.!! 

Pacepa, pe de alta parte, era privit de autoritatile din SUA 
ca membru al nomenclaturii si al guvernului roman si a 
trebuit să aştepte zece ani pentru a i se acorda 
naturalizarea. A primit-o pe 28 iulie 1988, la zece ani de la 
momentul in care i se acordase azil politic in Statele Unite. 

Teoria potrivit cáreia Pacepa a fost agent sovietic mi se 
pare departe de realitate. Am avut sansa de a putea vedea 
documentele rezultate din interogarea sa de cátre CIA, din 
care se vede clar ca a oferit informatii detaliate despre 
coordonarea spionajului intre tarile Pactului de la Varsovia. 
Desigur, singurul răspuns la aceasta ipoteză poate veni doar 


din arhivele rusesti. In acelasi timp, presupusa sa implicare 
in conducerea contrabandei romanesti de pe tirurile care 
aduceau mobila, alcool si tigari din tarile Asiei Mijlocii este 
acreditată si de o sursă din SUA, aşadar nu pare să fie „o 
inventie a Securitátii", asa cum afirmá unii autori. 


SERBAN PAPACOSTEA 


Viata lui Serban Papacostea confirma faptul cá istoria este o 
realitate care ne defineste pe toti. Pentru mine, el a fost un 
simbol al rectitudinii si al fermitatii rareori intalnite intr-o 
societate sfasiata de comunism si obligata sá-si intoarca 
privirile de la Vest la Est. Aceste calitáti personale i-au 
conferit o autoritate intelectualá neobisnuita printre istoricii 
románi. 

Primul meu contact cu el a fost in 1974, la Institutul de 
Istorie „Nicolae Iorga” din Bucureşti. Studiind istoria 
medievală a României aflasem că era un specialist reputat. 
Mai mult, aflasem de la socrul meu că tată lui, Dumitru 
Caracostea, fusese prieten cu unchiul lui Şerban, deşi aveau 
orientări politice diferite, însă împărtăşeau aceleaşi rădăcini 
macedorománe. Am mers să-l întâlnesc pe Serban la 
institutul Iorga. La secretariat se afla o tânără doamnă 
afabilă, care, după ce s-a arătat impresionată de 
cunoştinţele mele de limba română, s-a dus să-l caute. 
Şerban a venit din sala de bibliotecă şi m-a invitat într-o 
sală de consiliu care era folosită şi ca loc în care se primeau 
oaspeţii. lar acolo, după ce m-am prezentat, s-au pus bazele 


unei prietenii şi unei colaborări ce aveau să dureze patruzeci 
şi trei de ani. 

Şerban s-a născut la Bucuresti pe 25 iunie 1928!, ca fiu 
al unui avocat descendent al unei familii macedoromâne 
care înființase prima şcoală românească din Macedonia. 
Tatăl lui Şerban era membru al Partidului Poporului al lui 
Alexandru Averescu, prim-ministru între 1920 şi 1921. 
Şerban a crescut deci într-o casă în care veneau adeseori în 
vizită cei mai importanti politicieni interbelici, cum ar fi Iuliu 
Maniu, liderul Partidului Naţional Ţărănesc şi Constantin 
(Dinu) Brătianu, şeful Partidului Naţional Liberal. Între 
1946 şi 1949, Şerban a studiat istoria la Universitatea din 
Bucureşti şi, după ce şi-a luat diploma, a continuat să 
frecventeze ocazional biblioteca Institutului Francez. Pe 3 
martie 1950 a fost arestat în fața Institutului. Potrivit 
măsurilor impuse de Moscova, ce prevedeau că legăturile 
României cu Occidentul trebuiau întrerupte, studenţii care 
frecventau institutele francez, britanic, american sau italian 
au fost arestați şi duşi la închisoarea Rahova din Bucuresti. 
Şerban mi-a povestit cu o doză de amuzament cum încerca 
anchetatorul lui să-i definească originea socială. A fost 
categorisit ca „burghez”, „mic-burghez” şi „chiabur”. Când 
Şerban i-a spus că era „mic-burghez”, anchetatorul i-a 
replicat că era „burghez”. A fost condamnat „administrativ”, 
adică fără proces, la un stagiu de muncă forțată şi mutat în 
nişte foste barăci de la marginea Bucureştiului, de unde a 
fost trimis cu trenul la Capul Midia, un loc aflat la nord de 
portul Constanţa şi punctul final al unui uriaş proiect 
ingineresc menit să construiască un canal ce avea să lege 
Dunărea de Marea Neagră. 

La sosire, deținuții au fost aliniati in fata comandantului 
lagărului. Şerban a observat că avea câte un dosar pentru 
fiecare, iar culoarea copertei indica tipul tratamentului în 
închisoare. I-a strigat pe nume şi le-a împărțit sarcinile. 


După ce a terminat cu prizonierii le-a strigat: „Avem destule 
gloanțe pentru fiecare sabotor!” Deşi suferea de distrofie 
musculară - îşi petrecuse şase ani din viata, între 
doisprezece şi optsprezece ani, într-un corset de ghips - lui 
Şerban i s-a dat sarcina de a săpa patru metri de pământ pe 
zi şi de a-l căra cu roaba pe un deal din apropiere. Detinutii 
primeau o lopată si un târnăcop. Nici cel mai robust ţăran 
n-ar fi reuşit să străpungă pământul, care era tare ca piatra. 
Fiindcă nu reuşea să-şi facă norma, Şerban se aştepta să fie 
aspru pedepsit, dar, de fapt, a fost protejat de unul dintre 
gardieni, un locotenent pe nume Filip, care l-a transferat la 
cantină, să care găleți şi să curețe cartofi. Alti deținuți au 
fost mai putin norocoşi; multi au fost epuizați de efortul 
cotidian de a-şi face norma de săpat şi au murit fie de 
tuberculoză, fie de stop cardiac. Potrivit cifrelor Securității, 
133 de deținuți au murit la Canal numai în luna ianuarie 
1953.2 

Dispensarul medical al lagărului de muncă de la Capul 
Midia, care, potrivit estimărilor lui Şerban, avea 4.000 de 
deținuți — cazaţi în douăzeci de barăci, fiecare cu o 
capacitate de 200 de oameni -, consta într-un cabinet 
micut, numit „centru medical”. Nu avea medicamente şi 
singurii doctori disponibili erau cei care proveneau din 
rândurile deținuților. Perioadele de detenție variau între 
şase luni şi doi ani. Detinutilor nu li se dădeau haine curate 
şi, pentru că nu aveau voie să primească pachete de acasă, 
cu mâncare şi schimburi, erau îmbrăcați în hainele cu care 
fuseseră arestați. În scurt timp, acestea au devenit 
zdrentuite şi murdare. Erau treziti la 5 dimineața, se spălau 
rapid la o cişmea şi li se dădea o cană cu cicoare şi o bucată 
de pâine sau mămăligă, după care erau adunaţi în curte 
pentru inspecția de dimineață şi plecau spre şantier. 
Numărarea celor câteva mii de deținuți dura mai mult de o 
oră. Detinutilor li se ordona să meargă la si de la şantier 


incolonati si sa cante un cántec comunist, ca sa se 
invioreze: 

La munca, la munca 

Veniti voiosi la munca 

Roaba e plină 

Alta să vină 

Veniti voiosi la muncă. 

Pauza de pranz era la ora 13, pe santier. Consta intr-o 
cana de apa si fasole batuta. Munca se incheia dupa 
caderea serii. Cand detinutii se inapoiau in lagar erau 
numărați din nou şi abia după ce se încheia inspecția aveau 
voie să se spele şi să ia masa de seară, de obicei o supă de 
cartofi.3 

Şerban îşi amintea că, după masa de seară, deținuții 
trebuiau să curețe, cu schimbul, cartofi pentru cantina 
lagărului. Înt-o zi, un bărbat în vârstă care stătea în faţa lui 
l-a întrebat de tatăl său, Petre Papacostea. „Domnule 
Papacostea, dumneata eşti tânăr, ai o şansă să scapi de aici. 
Eu nu. Dar când îl vezi pe tatăl dumitale spune-i că ai fost 
la Capul Midia cu Cristescu Plăpumaru şi aminteşte-i că ne- 
am întâlnit în casa maresalului Averescu.” Serban a crezut 
că omul era un simplu plăpumar care lucrase în casa 
mareşalului, nu Gheorghe Cristescu, secretarul general al 
Partidului Comunist din România între 1921 şi 1924, care 
făcuse câţiva ani de închisoare în perioada interbelică 
pentru că făcea parte dintr-o organizaţie interzisă prin lege. 
În 1949, Cristescu a fost din nou arestat, sub acuzaţia de 
.deviationism de dreapta” de la linia partidului. Cand 
Şerban i-a cerut să compare condiţiile din închisoarea 
comunistă cu acelea de sub domnia regelui Carol II, 
Cristescu a răspuns că tratamentul din partea Sigurantei 
„burgheze” în închisoarea de la acea vreme a fost „lux” pe 
lângă cel aplicat de tovarăşii săi.5 


Dupa cateva luni de detentie, Serban a fost eliberat. Si-a 
cástigat traiul ca pontator de fise de prezenta si dactilograf. 
Apoi a obtinut o slujba mai buna, ca bibliotecar la Biblioteca 
Centrala Universitará din Bucuresti, iar in 1957 a devenit 
cercetător la Institutul de Istorie „Nicolae Iorga" al Academiei 
Române, poziție în care a rămas mai bine de patruzeci de 
ani. 

El mi-a insuflat pasiunea pentru istoria României. 
Aceasta s-a adăugat admiratiei pe care o aveam pentru el ca 
cercetător şi ca om de caracter. Deşi a fost marginalizat atât 
personal, cât şi profesional în timpul regimului comunist, a 
reuşit să se afirme ca savant de reputaţie internațională. Nu 
i s-a dat voie să călătorească în Occident înainte de revoluția 
din 1989 şi abia în 1990 a fost primit în Academia Română, 
ca membru corespondent, în ciuda numărului impresionant 
de publicaţii. În 1990 a fost ales director al institutului 
Iorga, singurul director ales de personalul ştiinţific al unui 
institut. A fost primit ca membru plin al Academiei Române 
în 1996, o poziție din care s-a distanțat de reflexele 
autoritare şi de retorica unora dintre colegii lui. Nu m-a 
surprins să constat că numele său nu figura pe lista celor 
optzeci şi doi de academicieni care, pe 8 februarie 2017, au 
semnat un apel intitulat „Identitate, suveranitate şi unitate 
națională”, prin care atrágeau atenția asupra „alarmantei 
încercări de erodare a identităţii, suveranității şi unității 
naționale a României, cu multe acțiuni plasate sub semnul 
globalismului nivelator sau al unei exagerate «corectitudinii 
politice». 

Şerban avea un simt al respectului pentru adevăr şi mi-a 
insuflat respectul pentru importanța acestuia într-o 
societate care, în mare măsură, plătea un tribut retoric 
ideologiei comuniste. În anii în care ne-am întâlnit înainte 
de revoluție, m-a invitat la el acasă, iar eu i-am adus cărți 
despre care ştiam că este interesat direct. În schimb, el a 


adunat pentru mine publicatii romanesti care erau imposibil 
de gásit la Londra. Ne impártáseam reciproc impresiile 
despre ceea ce citeam si, in acelasi timp, el isi dorea sá audá 
de la mine ce credeam despre ceea ce ascultase cu o seará 
inainte la BBC, cáci era un anglofil convins. Uneori venea 
vorba despre activitatea colegilor lui de la institut, pe care o 
comenta cu un zambet. Nu era niciodata malitios, mà lasa 
sa trag propriile concluzii. 

Dupa revolutie am reusit sa ne intalnim mai des, 
intotdeauna la ora 5 dupá-amiaza, intr-un birou in care trei 
pereti erau acoperiti cu lucrári de referintá despre istoria 
medievalà a Europei. Mà astepta intotdeauna cu o ceascá de 
cafea, un pahar-doua de Cinzano, un castronas cu salata de 
fructe si un platou mare cu fursecuri langues-de-chat. Intr- 
una dintre aceste intalniri, mi-a spus despre o conversatie la 
telefon, in urmá cu multi ani, in care soaptele celor care 
trágeau cu urechea se auzeau mai bine decát vocea mea. 
Pástrase distanta fata de unii dintre colegii lui, unii dintre ei 
buni prieteni, despre care, dupa revolutie, s-a aflat ca 
fuseserá informatori, dar a recunoscut de multe ori in fata 
mea cá nu stia ce ar fi fácut el dacá ar fi trebuit sà se 
confrunte cu tortura sau santajul. Am fácut un abonament 
pentru el la Foreign Affairs, pentru care m-a rásplátit cu 
articole stiintifice in limba romana. Ultima noastrá discutie 
a avut loc pe 12 iunie 2017. 


ROMANIA DUPÁ 1990: 
REFLECTII: 


Cand Serban a murit, pe 6 aprilie 2018, a disparut un 
simbol de rectitudine morală in fata pervertirii valorilor 
cautionate de comunism. Modul violent in care a fost 
înlăturat Ceauşescu in decembrie 1989 a singularizat 
experiența românească de schimbare politică în raport cu 
celelalte state din centrul şi din estul Europei şi a fost în 
sine un indiciu că, în România, răsturnarea paşnică a 
dictaturii era imposibilă. Se ridică întrebarea firească: de ce 
a fost aşa? Un analist a observat în mod elocvent şi concis 
că „patriotismul cândva sănătos al lui Ceauşescu a devenit 
un nationalism smintit”2. Faptul că a recurs cu succes la 
naționalism i-a permis să-şi tiranizeze poporul şi a făcut ca 
poporul însuşi să se lase tiranizat. De aceea, rezistența 
deschisă la regimul comunist din România a fost o raritate 
şi nici o formă a ei nu a amenințat cu adevărat să răstoarne 
regimul.* Servilismul si participarea tuturor păturilor 
societății româneşti la cultul omniprezent al lui Ceauşescu i- 
au hrănit megalomania. 

Mulţi indivizi s-au refugiat în credința creştină pentru a 
obține un sprijin spiritual. Procedând astfel, au accesat 
rezerve inepuizabile de răbdare. Statul la coadă pentru 
produsele alimentare de bază a devenit un ritual zilnic. 
Acceptând să le fie afectată demnitatea, cetățenii au primit, 
în fapt, prea puţină îndrumare din partea Bisericii Ortodoxe, 
ai cărei prelati, cu doar câteva excepţii, i-au abandonat. 
După desființarea, în 1948, a Bisericii Unite (Greco- 
Catolice), aflată sub autoritatea Romei, Biserica Ortodoxă 
putea afirma că reprezenta nevoile spirituale ale marii 
majorități a românilor, dar conducerea ei era complet 
subordonată intereselor Partidului Comunist. În pofida 
acestui fapt, era ceva obişnuit să vezi bisericile pline, în 
special în zilele de duminică, mai ales cu femei de toate 
vârstele. 


Modul violent in care Ceausescu a fost indepartat de la 
putere a plasat experienta romaneasca a schimbárii politice 
pe un curs distinct fata de alte state din Europa Centrală si 
de Est. Ceausescu reusise sa ii uneascá pe romani in 
opozitia fata de el, dar caderea lui i-a aruncat in confuzie. 
Mostenirea conducerii totalitare din Romania a fost in mod 
clar diferita de aceea din alte tari. Cu cuvintele unui tanar 
.revolutionar" cu brasarda tricoloră, pe care l-am întâlnit pe 
cànd pázea intrarea la o statie de metrou, la scurtá vreme 
dupa sosirea mea in Bucuresti, cu echipa BBC, la sfarsitul 
lui decembrie 1989, ,vrem democratie adevarata, nu 
democratie románeascá". Nu era surprinzátor cá voiau asta. 
Desi Partidul Comunist Român a fost declarat mort in 1990, 
nimeni nu a emis un certificat de deces - membrii de partid 
şi-au schimbat carnetele pe cele de membri ai Frontului 
Salvárii Nationale, aflat la guvernare, si multi dintre ei au 
continuat sá se poarte ca si cànd nimic nu se schimbase in 
viata politicá románeascá. FSN a incercat sá se confunde cu 
prezentul si sá ingroape trecutul. Succesorul lui, Partidul 
Social Democrat din România (PSD), a arătat aceeaşi 
reticenta in fata problemei trecutului. Doar câțiva dintre cei 
responsabili de carnajul din decembrie 1989 au fost aduşi 
în fata instanţei. Instinctele antidemocratice ale celor care 
au pus mâna pe putere la sfârşitul lui decembrie 1989 i-au 
adus pe mineri la Bucureşti, în iunie 1990. Incursiunile lor, 
în acel an şi în anul următor, purtau urmele tacticilor 
folosite de comunişti, in România şi în alte tari din Europa 
Centrală, în anul 1945, pentru a submina ordinea 
democratică. 

Totuşi, răsturnarea lui Ceausescu a dus la o revoluție 
politică: s-a înlăturat monopolul partidului unic; au fost 
organizate alegeri multi-partide - deşi defectuoase in mai 
1990 -, a fost desființată economia centralizată şi s-a abolit 
cenzura. În 1996 s-a realizat un transfer democratic de 


putere, atunci cand neocomunistii au suferit prima 
infrangere la urne de dupa 1990. La nivel personal, a avea 
pasaport a devenit, la inceputul anilor '90, un drept, nu un 
privilegiu, iar restrictiile de a circula in afara granitelor tárii 
au fost desfiintate, iar abominabilul decret impotriva 
avorturilor, introdus de Ceausescu, a fost imediat abrogat. 
Totusi, statul de drept era fragil, iar reforma sistemului 
judiciar reprezenta o necesitate stringenta. Era nevoie de 
vointa politica pentru a-i aduce in fata tribunalelor pe 
politicienii importanti, acuzati in mod credibil de coruptie. 
Cuvintele atribuite lui Honoré de Balzac, ,legile sunt niste 
panze de paianjen prin care mustele mari trec, iar cele mici 
raman prinse in ele", erau cát se poate de adevárate pentru 
románi.^ 

România se află la granița de est a Uniunii Europene. 
Simpla observaţie geografică si politică e încărcată de 
semnificații. Teritoriile locuite de români au fost, pe tot 
parcursul istoriei lor, supuse presiunii forțelor din Est. 
Eseistul Ion Vianu se întreba: „Ce poate elibera tara noastră 
din această capcană a istoriei?”, iar răspunsul lui era „în 
primul rând, respectul pentru marile valori ale Europei, mai 
ales pentru instituțiile democratice”5. 

Aceste cuvinte ar trebui să le avem în minte atunci când 
observăm că, în România, impulsul pentru reforme şi 
adoptarea instituțiilor democratice a venit mai degrabă din 
exterior decât din interior.6 Fondul Monetar Internațional 
(FMI), Consiliul Europei şi UE au fost principalii catalizatori 
ai reformei, iar necesitatea de a satisface exigenţele acestor 
instituții pentru a realiza integrarea în aşa-numitele 
„structuri euroatlantice” a impulsionat şi a condus procesul 
de reformă din România. Alăturându-se NATO şi UE, 
România a trecut de la incertitudinea cu privire la poziția si 
viitorul său într-o Europă a certitudinilor. Statutul de 
membră a NATO şi UE i-a oferit stabilitate politică şi 


economicá, adicá o ancora pentru reformele pe care le 
incepuse odata cu cáderea regimului comunist. Primirea 
României în NATO, pe 29 martie 2004, ca urmare a deciziei 
luate la Summitul de la Praga din noiembrie 2002, şi 
aderarea la UE pe 1 ianuarie 2007 sunt cele mai importante 
succese politice şi economice ale sale. Totuşi, anumite 
evenimente au ridicat semne de întrebare cu privire la 
fidelitatea multor politicieni români fata de valorile culturii 
UE. Prin „cultură” înțeleg spiritul democratic de care este 
pătrunsă UE. 

O moştenire importantă a regimului comunist a fost, în 
România, confuzia legislativă. După 1990, planul economic 
cincinal a fost abandonat şi a început o „junglă” economică 
ale cărei principale elemente erau acumularea de capital şi 
formarea de noi elite politice şi economice. Acestea din urmă 
şi-au avut în multe cazuri rădăcinile în rândurile activiştilor 
fostului Partid Comunist şi ale membrilor Securităţii.” 
Ritmul lent al privatizărilor în 1990-1996 poate fi explicat 
prin dorința fostelor elite comuniste de a controla 
schimbările din România. Ca să controleze schimbările din 
economie aveau nevoie de timp pentru a acumula capital. 
Astfel de privatizări s-au făcut adesea prin cumpărarea de 
către conducere, în absența unui cadru legal credibil. Ele ar 
putea fi numite „a-legale” mai degrabă decât „ilegale”. O 
numeroasă clasă de profitori a beneficiat de acest climat. 
Mulţi dintre ei erau directori ai întreprinderilor de stat, care 
şi-au perfecționat arta de a cumpăra şi de a vinde pe sub 
mână, dar acest tip de economie neagră s-a extins şi la 
vârful companiilor de comerț controlate de Securitate, 
implicate în afacerile cu arme şi metale prețioase. Multi 
dintre şefii acestor companii au sifonat banii proveniți din 
vânzări către conturi private din străinătate şi i-au folosit 
după 1990 pentru a înființa noi firme de import-export 


bazate pe contractele cu parteneri străini pe care le 
incheiaserá în timpul lui Ceauşescu. 

Tranzitia de la economia centralizată, controlată de stat, 
la economia de piaţă a fost ezitantă, cu legi introduse in 
paralel cu legile din perioada comunistă, care încă nu 
fuseseră anulate. Situația a dus la dublarea legislației şi la 
inconsistenta juridică de la începutul anilor '90. De aceea 
nu e prea surprinzător că investitorii străini au ezitat să 
vină în România. Între 1990 şi 2003, investiţiile străine 
directe în România s-au ridicat la un total de 10 miliarde de 
dolari, în vreme ce, prin comparație, Polonia a primit 
aproape aceeaşi sumă numai în anul 2000.8 

În 1990, Frontul Salvării Naţionale, succesorul Partidului 
Comunist, le-a acordat activiştilor săi dreptul de a folosi 
casele „de protocol” şi apartamentele naționalizate fără 
compensație de către regimul comunist. Mulţi foşti lideri 
comunişti şi ofițeri ai Securității au continuat să locuiască 
în astfel de case, deşi foştii proprietari le-au recâştigat prin 
intermediul instanțelor, însă poliția nu a avut curajul să-i 
evacueze. 

Totuşi, nu numai politicienii au adunat averi dupa 1990, 
ci şi baronii pieței negre din perioada comunistă. Ei au fost 
antreprenorii de pionierat ai noului capitalism românesc. Si- 
au construit averile după 1989 cu credite neacoperite de la 
băncile de stat, primite în schimbul finantarilor generoase 
oferite partidelor politice. Partidul Democraţiei Sociale din 
România (PDSR), fostul Partid Comunist creat din Frontul 
Salvării Nationale si predecesorul Partidului Social 
Democrat (PSD), a permis unui număr de trei bănci de stat 
să îşi declare falimentul în 1996, acceptând sume uriaşe de 
bani pentru campania sa electorală de la sponsori care 
primiseră credite de la aceste bănci. Printre aceste bănci se 
afla Banca Română de Comerţ Exterior (Bancorex, BRCE), ai 
cărei directori de după 1990 erau ofițeri de Securitate. In 


1994, un raport al sefului Gárzii Financiare, Gheorghe 
Florica, arata catre unii dintre liderii guvernului, care isi 
vandusera favorurile contrabandistilor de tigari. Ca urmare, 
Floricá a fost demis, iar ministrii au ramas nepedepsiti.? 

Cel mai limpede test al României în privința voinței de a o 
rupe cu trecutul comunist a fost, s-a spus, introducerea 
transparenţei democratice in serviciile de securitate si 
„epurarea” personalului din epoca Ceauşescu care fusese 
implicat în crimele regimului. Controlul parlamentar asupra 
instituției succesoare a Securității în domeniul informațiilor 
interne, Serviciul Român de Informaţii (SRI), a fost instituit 
pe 23 iunie 1993, sub forma unei comisii parlamentare 
permanente reunite, a Camerei Deputaţilor şi a Senatului, 
pentru controlul şi supravegherea SRI. 

O lege care reglementa accesul la dosarele Securității, 
propusă de senatorul Constantin „Ticu” Dumitrescu, a fost 
votată de Senat pe 25 iunie 1998, cu o majoritate 
covârşitoare de 106 voturi contra şapte. Legea le dădea 
cetățenilor dreptul de a consulta orice dosar pe care fosta 
Securitate îl deschisese împotriva lor. Aceeaşi lege a permis, 
de asemenea, noului Consiliu Naţional pentru Studierea 
Arhivelor Securităţii (CNSAS), compus din unsprezece 
membri, numiți de către partidele reprezentate în Senat, să 
asigure accesul la documentele Securităţii, cu excepția celor 
referitoare la siguranța națională. Consiliul a fost, de 
asemenea, împuternicit să verifice, la cererea formulată de 
oricare cetățean român, dacă un candidat sau ocupant al 
unei funcţii publice a fost ofițer sau informator al 
Securității. 

Totuşi, în discuţiile de la Senat, legea a suferit o serie de 
amendamente, dintre care cel mai controversat este cel 
referitor la un articol care prevedea initial transferul 
dosarelor Securităţii către noul Consiliu. Un amendament a 
anulat această prevedere, lăsând dosarele sub controlul SRI. 


In consecinta, Ticu Dumitrescu s-a dezis public de propriul 
proiect de lege, argumentand ca acesta fusese mutilat si ca 
el insusi fusese trádat si neinteles de cei care ar fi trebuit 
sa-i fie aláturi. Legea, incluzànd noul amendament, a fost 
adoptată in sedinta comună a celor două Camere pe 20 
octombrie. Legislatia care asigura necesara finantare a 
Consiliului a fost, în cele din urmă, pusă in aplicare. 
Consiliul a început să funcționeze cu ocazia alegerilor din 
2000 şi a publicat liste cu candidaţii care nu îşi declaraseră 
în mod voluntar asocierea din trecut cu structurile 
Securității, câteva zeci în total. Răspunzând criticilor 
referitoare la faptul că aceste liste erau incomplete, Consiliul 
a precizat că s-a descurcat cum a putut mai bine, date fiind 
resursele sale limitate.10 

Cea mai mare amenințare la adresa democraţiei fragile şi 
a statului de drept din România de după revoluţie a fost 
folosirea minerilor ca „trupe de şoc” de către PSD. Minerii 
din Valea Jiului au făcut mai multe incursiuni în capitală, 
prima fiind în iunie 1990, când au fost invitați de 
preşedintele Ion Iliescu, nou ales prin alegerile democratice, 
sub pretextul de a apăra guvernul PSD. Trenuri speciale au 
adus la Bucureşti 10.000 de mineri, înarmați cu bâte de 
lemn şi bare de fier, în zorii zilei de 14 iunie. Li s-au alăturat 
însoțitori, identificati ulterior, din surse credibile, ca fiind 
foşti ofițeri ai Securităţii. Timp de două zile, minerii (ajutați 
şi încurajați de Securitate) au terorizat populaţia capitalei, 
atacând pe oricine li se părea că seamănă cu un opozant al 
regimului. Aceste evenimente au dat naştere la întrebări 
care încă n-au primit un răspuns satisfăcător, în pofida 
prezentării de către guvern a rezultatelor anchetei 
parlamentare. Cea mai importantă întrebare era aceea 
referitoare la rolul jucat de câțiva membri ai Securității 
identificați pe camere că bătuseră studenți şi trecători. 


Invazia minerilor in Bucuresti la care a recurs Iliescu 
pentru a-si restabili autoritatea a slabit in mod semnificativ 
atât imaginea externă a României, cât si pe a lui însuşi. In 
septembrie 1991, liderul minerilor, Miron Cozma, şi-a adus 
din nou ortacii la Bucureşti şi a răsturnat guvernul Petre 
Roman. Cu acest prilej, Cozma l-a inclus si pe Iliescu în 
critica sa publica fata de politicile economice ale guvernului. 
Acuzatiile de „subminare a statului”, în legătură cu 
evenimentele din septembrie 1991, i-au fost aduse, nu sub 
preşedinţia lui Iliescu (1990-1992, 1992-1996), ci sub aceea 
a succesorului său de centru-dreapta, Emil Constantinescu. 
Presiunea publică l-a obligat pe Iliescu (ales în 2000-2004) 
să nu il gratieze pe Cozma în 2003, deşi isi exprimase public 
susținerea față de cererea lui Cozma. 

Amenințarea cu încă o incursiune a minerilor, în ianuarie 
1999, l-a determinat pe prim-ministrul Radu Vasile să se 
întâlnească cu Cozma pentru a discuta despre îngrijorările 
minerilor cu privire la programul de restructurare a minelor 
şi de reducere a cheltuielilor. Acordul încheiat a prevenit 
producerea de noi violențe, dar a arătat o dată în plus 
modul în care forțele nedemocratice amenințau stabilitatea 
statului. 

Aducerea României dintr-un climat de incertitudine la 
unul de siguranță i-a determinat pe oamenii politici din 
principalele partide să se alăture NATO şi UE. Integrarea în 
UE presupunea acceptarea valorilor comune, sincronizarea 
comportamentelor şi adoptarea unui acquis comunitar. 
Comunismul le-a răpit societăților încrederea în instituțiile 
lor, dincolo de cercul familiei sau al altor rețele intens 
personalizate. Consultantii străini şi instituțiile precum UE 
au subliniat necesitatea unei administrații publice apolitice 
în Europa Centrală şi de Est. Chiar dacă birocraţia existentă 
a fost dispusă să-şi transfere loialitatea către noul guvern, 
miniştrii nou numiți tind să-i considere pe cei care pleacă 


din functie ca fiind ostili si incompetenti si sá-si aduca aliati 
de incredere din noile partide, desi Romania, ca o conditie a 
integrării in UE, a fost de acord să introducă concursurile ca 
procedeu de selecție la numirea funcționarilor publici. Chiar 
şi azi, lipsa unei capacităţi administrative eficiente împiedică 
accesul României la folosirea pe deplin a fondurilor UE. 

Reformele au mai fost ingreunate şi de influența 
factorului personal. Rivalitatea a divizat adesea 
personalitățile importante din partide sau din guvern şi 
poate fi pusă pe seama ciocnirii intereselor personale. 
Rezultatul constă în desele întârzieri sau în calitatea slabă a 
actului de decizie. Aceasta din urmă este o trăsătură a 
majorității birocrației actuale. Mai mult, birocrația e 
caracterizată prin rigiditatea structurilor sale - oficial, 
mutările dintr-un post în altul sunt rare. Oficialilor le 
lipsesc criteriile de performanță şi, ca atare, sunt deseori 
ineficienti. Nu se simt constransi nici de litera, nici de 
spiritul legii. Salariile mici si stagnarea in carierá au 
favorizat coruptia. Aceste conditii submineaza initiativele 
politice. Ministerele tind să fie tratate ca nişte fiefuri 
personale. Deşi există un oarecare „control managerial pe 
verticală”, există prea putin control orizontal sau 
supraveghere la toate nivelurile. 

Evenimentele survenite după căderea, în mai 2012, a 
guvernului Partidului Democrat Liberal (PDL) al 
preşedintelui Traian Băsescu, guvern condus de Mihai- 
Răzvan Ungureanu, au slăbit în mod semnificativ 
credibilitatea ţării în ceea ce priveşte riscul de creditare si 
stabilitatea pentru investitori. Măsuri importante de 
austeritate, inclusiv o reducere cu 25% a salariilor din 
sistemul public şi o creştere a TVA de la 19 la 24%, au fost 
implementate începând cu 1 iulie 2010. Cabinetul 
democrat-liberal s-a confruntat cu un recul de popularitate 
şi cu căderea în sondaje, ca rezultat al acestor măsuri, luate 


ca răspuns la criza financiară globală si sub auspiciile 
programului FMI. În aprilie 2012, Uniunea Social-Liberală 
(USL) a reuşit să-l răstoarne pe Ungureanu printr-un vot de 
neîncredere în guvernul său. USL cuprindea Partidul Social- 
Democrat, provenit din rândurile fostului Partid Comunist şi 
condus de Victor Ponta, şi pe liberalii de centru-dreapta 
(PNL), conduşi de Crin Antonescu, precum şi mai mica 
Uniune Naţională pentru Progresul României (UNPR) şi 
Partidul Conservator. Cumva surprinzător, USL a acceptat 
să-şi asume guvernarea cu numai şase luni înainte de 
alegerile parlamentare. Ponta a devenit noul prim-ministru. 
S-a sperat că USL va forţa alegerile parlamentare anticipate, 
dar, în cele din urmă, au preferat să aştepte încheierea 
mandatului parlamentului în exercițiu. 

Impulsul votului de neîncredere a fost dat de o decizie a 
Curţii Supreme care confirma condamnarea fostului prim- 
ministru Adrian Năstase pentru corupţie la o pedeapsă de 
doi ani de închisoare. Năstase s-a împuşcat şi s-a rănit pe 
20 iunie, aparent într-o încercare de sinucidere, la câteva 
ore după decizia Curţii Supreme. A fost eliberat pe 18 martie 
2013, după nouă luni petrecute în închisoare. S-a sugerat o 
legătură între pe atunci senatorul Dan Voiculescu, cel mai 
puternic baron media din România, cu o avere estimată la 
650 de milioane de euro (aproximativ 850 de milioane de 
dolari)!! şi campania de suspendare a preşedintelui Traian 
Băsescu, care numise câţiva judecători ai Curtii Supreme. 
Voiculescu se temea că şi el va fi băgat la închisoare dacă 
era găsit vinovat pentru coruptie.!? Prim-ministrul Ponta l-a 
acuzat pe Basescu că isi depásise atribuţiile prin 
înregistrarea ilegală a unor convorbiri telefonice, că a folosit 
serviciile secrete împotriva inamicilor politici şi că a făcut 
presiuni asupra procurorilor în dosarele din justiție. 
Popularitatea preşedintelui se prăbuşise ca urmare a 
sprijinirii măsurilor de austeritate şi a percepţiei că numirile 


facute de el in functii se bazau pe nepotism. Basescu a 
raspuns numind puci referendumul organizat de Ponta si de 
susținătorii lui, după ce acesta din urmă fusese criticat 
fiindcă demisese purtătorii de cuvânt ai ambelor Camere ale 
parlamentului si pe Avocatul Poporului. El a cerut 
publicului să boicoteze votarea. 

Băsescu a fost suspendat de parlament pe 6 iulie, iar 
referendumul pentru demiterea sa a avut loc pe 29 iulie 
2012. Cu o zi înainte de votul din parlament, guvernul a 
schimbat legea referendumului, astfel încât acesta să poată 
fi validat cu majoritatea voturilor exprimate. Anterior, legea 
cerea să fie prezenți la vot cel putin 50% dintre alegători 
pentru ca referendumul să poată fi validat. Ca urmare a 
criticilor adresate de UE, care l-a acuzat că „submina statul 
de drept”, Ponta a acceptat decizia Curţii Constituţionale 
referitoare la rata de prezență de 50% plus unu pentru ca 
rezultatul referendumului să fie valid. Cam 88,7% dintre cei 
care au votat s-au declarat de acord cu demiterea 
preşedintelui, în vreme ce numai 11,3% au fost împotrivă. 
Rata de participare, de 46%, a fost însă sub cele 50 de 
procente necesare, iar referendumul nu a fost validat. Cu 
toate acestea, tulburările politice nu s-au încheiat. Curtea 
Constituţională a adăugat un plus de incertitudine 
declarând cá nu se va pronunța asupra validității 
referendumului până pe 6 septembrie. Diplomatii occidentali 
erau atât de îngrijoraţi că tara se îndrepta către anarhie 
încât, în luna august, Washingtonul l-a trimis pe secretarul 
adjunct pentru Afaceri Europene, Philip H. Gordon, la 
Bucureşti, unde acesta s-a întâlnit cu Ponta şi cu Băsescu 
şi i-a avertizat că România trebuia să susțină statul de 
drept. Cancelarul Germaniei, Angela Merkel, a cărei poziție 
în UE conta cel mai mult pentru politicienii români, şi 
preşedintele Comisiei Europene, José Manuel Barroso, şi-au 
exprimat şi ei public îngrijorarea. 13 


Pe 12 iulie, Barroso s-a intalnit cu Ponta la Bruxelles, 
intr-o atmosfera glaciala. In declaratia publicata de comisie 
dupa intalnire se spuneau urmátoarele: 


Presedintele Barroso s-a intalnit astazi cu prim-ministrul Ponta 
pentru a discuta despre recentele evolutii institutionale si 
politice din Romania. Presedintele Barroso si-a exprimat 
îngrijorarea profundă cu privire la evenimentele politice recente 
din România, în ceea ce priveşte statul de drept, independența 
justiției şi rolul Curţii Constituţionale. El a subliniat că 
verificările necesare si echilibrul necesar într-un sistem 
democratic trebuie să fie garantate. Preşedintele Barroso a 
clarificat faptul că Guvernul Român trebuie să respecte 
independența deplină a justiției, să restabilească competențele 
Curtii Constituţionale şi să se asigure că deciziile acesteia sunt 
respectate, să nominalizeze un Avocat al Poporului care să se 
bucure de susținerea tuturor partidelor, să asigure o 
procedură nouă şi transparentă de numire a procurorului 
general şi a procurorului şef al Direcţiei Anticorupţie şi să facă 
din integritate o prioritate politica. 14 


Pe 16 iulie, Barroso a avut o convorbire telefonică cu 
Ponta şi a primit asigurări că o listă de obiective în 
unsprezece puncte - numită de unii jurnalişti „cele 
unsprezece porunci” - va fi pe deplin respectată. Principalele 
puncte de pe această listă vizau: să nu fie schimbat şeful 
Departamentului Naţional Anticorupţie (DNA) şi nici 
procurorul general pe durata preşedinţiei interimare a lui 
Crin Antonescu; sa nu fie făcute gratieri pe durata 
preşedinţiei, o aluzie la cazul Năstase; să nu fie numiţi 
miniştri dintre persoanele care fuseseră condamnate penal 
pentru corupţie, iar cei care primiseră astfel de sentințe 
trebuiau să demisioneze (aşa cum a fost cazul ministrei 
social-democrate a Educației, Ecaterina Andronescu); 
deputaţii care aveau decizii definitive de incompatibilitate si 
conflict de interese trebuiau să demisioneze şi ei (cazul 


social-democratilor Sergiu Andon si Florin Pâslaru); 
Avocatul Poporului trebuia sa fie o persoaná care avea 
sprijinul tuturor partidelor; puterile Curtii Constitutionale 
trebuiau restaurate, iar ordonanta care le elimina trebuia 
anulata; regulile de validare a referendumului de demitere a 
presedintelui trebuiau sa fie repuse in vigoare, iar Monitorul 
Oficial nu mai trebuia să fie folosit pentru publicarea 
„selectivă” a deciziilor oficiale. 15 

Convorbirile stabilite pentru luna septembrie la Bruxelles, 
referitoare la cererea României de a adera la zona Schengen, 
au fost amânate. Presată de opinia publică, Curtea 
Constituţională şi-a publicat decizia referitoare la 
referendum pe 21 august, stabilind, cu un număr de şase 
voturi contra trei, că referendumul fusese „invalid” deoarece 
nu îndeplinise condiţiile constituționale pentru demitere.16 
Băsescu a fost, aşadar, în mod formal, reinstalat ca 
preşedinte. 

Într-un alt episod care a produs consternare în presa 
internațională, Ponta a fost acuzat că şi-a plagiat teza de 
doctorat, dar două investigaţii separate asupra cazului au 
ajuns la concluzii diferite. Pe 29 iunie 2012, Consiliul 
Naţional Român pentru Atestarea Titlurilor Universitare 
(CNATDCU) a conchis că Ponta a plagiat 85 de pagini din 
teza sa, copiindu-le din trei cărți fără a indica prin ghilimele 
pasajele preluate. Pe 19 iulie, Consiliul Naţional de Etică 
(CNE), numit de guvern, a respins acuzaţiile de plagiat, dar, 
la numai o zi după aceea, o comisie de etică formată din 
treisprezece membri, constituită de Universitatea Bucureşti, 
care îi conferise lui Ponta titlul de doctor, le-a reafirmat. 
CNE a afirmat că singura greşeală a lui Ponta - dupa 
părerea sa, o scăpare minoră - a constat în listarea surselor 
la sfârşitul tezei sale de 432 de pagini, fără a pune note de 
subsol pe fiecare pagină, acolo unde reproducea textele din 
surse. În schimb, comisia de la Universitatea din Bucureşti 


spunea cá sectiuni extinse din tezá erau copiate. Comisia, 
formata din membri de la toate facultatile, a gásit elemente 
plagiate pe 115 din cele 297 de pagini (excluzànd anexele) 
ale tezei. Potrivit legii romanesti a educatiei, CNATDCU are 
datoria de a investiga acuzațiile de plagiat in cazul lucrărilor 
de doctorat. Criticii au subliniat că verdictul CNE ar fi putut 
fi influențat politic. Un membru al cabinetului Ponta a 
înlocuit toți membrii CNE în iunie, ca urmare a acuzațiilor 
de plagiat formulate împotriva lui loan Mang, fostul ministru 
al Educaţiei. În mod similar, CNATDCU a fost efectiv 
destituit de un ordin guvernamental din 29 iunie, pe când 
se afla în plină dezbatere a cazului Ponta.!7 Într-o declaraţie 
făcută pe 20 martie 2013 pentru cotidianul Gândul, 
ministrul Educaţiei anunța că a respins raportul comisiei de 
la Universitatea din Bucureşti şi a decis să nu îi retragă 
prim-ministrului titlul de doctor. 

În „Concluziile referitoare la Mecanismul de cooperare şi 
verificare pentru Bulgaria şi România”, publicate pe 24 
septembrie 2012 la Bruxelles, Consiliul UE saluta 


eforturile făcute de România şi Bulgaria în cadrul 
mecanismului de cooperare şi verificare în ultimii cinci ani şi 
consideră că a fost implementat în cea mai mare parte, în 
ambele tari, cadrul legal necesar. Nu se va pune accentul pe 
implementare susținută a legislaţiei existente sau pe reforme 
viitoare. [...] 

În lumina recentelor evenimente din România, Consiliul 
reaminteşte valorile fundamentale pe care s-a fondat UE şi 
salută angajamentul guvernului român de a acționa hotărât 
pentru a asigura respectarea statului de drept si a 
independenţei judiciare, în acord cu recomandările Comisiei, 
precum şi paşii făcuți în această direcție. 


Potrivit analizei Comisiei şi observațiilor generale asupra 
progresului făcut de Bulgaria şi România de la data de 1 
ianuarie 2007, în special cu privire la marile provocări 


carora trebuie sa li se raspunda, Consiliul observa ca 
Mecanismul de cooperare si verificare a fost un instrument 
de progres si cá ramane un instrument adecvat pentru a 
ajuta Bulgaria si România in eforturile lor de reformă, 
pentru a se obtine o serie de rezultate concrete si durabile, 
prin care să se atingă obiectivele Mecanismului. In 
asteptarea rezultatelor urmárite in acest cadru, mecanismul 
rămâne in functiune. !8 

Pe 9 decembrie 2012 au avut loc alegeri parlamentare. 
Singura surpriza a fost dimensiunea victoriei electorale a 
USL-ului lui Victor Ponta. In ciuda vremii rele din anumite 
regiuni ale tarii, prezenta la vot a fost de 41,7%, mai mare 
decat la alegerile din 2008, la care se atinsese o prezenta de 
39,2%, dar cu 15% mai mica decat la alegerile locale din 
iunie 2012. USL a castigat majoritatea absoluta atat in 
Camera Deputatilor, cat si in Senat, cu 60%, respectiv 
58,6% din voturi. A obtinut 122 de locuri la Senat si 273 la 
Camera Deputatilor. Ramasa cu mult in urma, Alianta 
Romania Dreapta (ARD) se plasa pe locul al doilea, cu 
numai 16,7, respectiv 16,5 din voturi (24 de locuri in Senat 
si 56 la Cameră), pierzând cam jumătate din locurile pe care 
le castigasera in 2008. ARD s-a dizolvat oficial dupa alegeri. 
Partidul Poporului - Dan Diaconescu (PP-DD) a cástigat 21 
de locuri la Senat si 47 la Camera. Uniunea Democrata a 
Maghiarilor din Romania (UDMR) a castigat 9, respectiv 18 
locuri. PP-DD si UDMR erau singurele organizatii politice 
care mai obtineau locuri in ambele Camere. Minoritatile 
etnice au primit in total 18 locuri de deputati. 

Politicile USL erau in asentimentul unei mari parti din 
electorat, care, in majoritate, se bazeazá in mod covarsitor 
pe stat pentru nevoile sale economice. Pensionarii sunt mai 
numerosi decát angajatii cu program complet. Multi romani 
care se bizuiau pe fortele proprii au emigrat. Multi dintre cei 
care aveau indoieli cu privire la originile comuniste ale USL, 


la tendintele sale autoritare si la reputatia sa de organism 
corupt s-au abtinut la aceste alegeri. Masinária USL, bine 
finanțată si  experimentată, ajutată masiv de media 
susținută de Dan Voiculescu, a răspândit în rândul 
populației resentimente față de Băsescu, ca arhitect al 
măsurilor de austeritate. Ea a promis creşterea ajutoarelor 
pentru cei dependenți de stat. Ponta a făcut declarații tintite 
către cancelarul Merkel, referindu-se la criticarea de către 
aceasta a violării spiritului constituției în încercarea de a-l 
debarca pe Băsescu şi la admonestarea abia voalată 
formulată de ambasadorul SUA, Mark Gitenstein, cu privire 
la conduita USL pe perioada crizei constituționale. Ponta a 
spus deschis că România s-ar fi gândit de două ori la cât de 
inteleapta era intrarea in UE dacă s-ar fi ştiut, înainte de 
2007, cât de puţin va beneficia România de pe urma 
statutului său de membru şi cât de mare va fi amestecul 
Uniunii în treburile sale interne. 

Comisia Europeană a aprobat un nou raport de progres 
în cadrul Mecanismului de Cooperare şi Verificare, pe 30 
ianuarie 2013, urmărind dacă fuseseră îndeplinite cele 
unsprezece recomandări din iulie 2012. Concluzia a fost că 
fuseseră respectate Constituția şi rolul Curtii 
Constituţionale, dar angajamentele referitoare la 
independența justiției si la parlamentarii care violasera 
codul etic nu fuseseră implementate adecvat. Se exprimau, 
de asemenea, preocupări serioase cu privire la presiunea 
continuă asupra instituțiilor judiciare si la lipsa de respect 
fata de independenţa justiției. Parlamentul era arătat cu 
degetul pentru atitudinea sa laxă fata de corupţie şi se 
insista pe o conduită mai fermă împotriva achizițiilor publice 
ilicite - o sursă bogată de venituri suplimentare pentru elită. 
Se mai recomanda ca, atunci când parlamentul refuza să 
ridice imunitatea unuia dintre membrii săi, să se ofere o 
justificare completă. 


Raportul critica rolul presei in orchestrarea presiunilor 
asupra instituțiilor judiciare. Parti ale sistemului judiciar, 
care nu erau agreate de anumite segmente ale elitei ce 
dădeau dovadă de o atitudine de proprietari ai statului, 
fuseseră permanent atacate de grupul media Intact al lui 
Dan Voiculescu, unul dintre liderii USL. Raportul 
recomanda o revizuire a reglementărilor existente pentru a 
se asigura că libertatea presei era dublată de o protecţie 
corespunzătoare a instituţiilor şi a drepturilor fundamentale 
ale omului. Se cerea, de asemenea, o instituție care să 
supravegheze eficient cu scopul de a preveni defăimarea sau 
hărţuirea indivizilor şi a familiilor lor în principalele 
instituţii judiciare si anticoruptie.!? 

Între timp au fost numiţi noi şefi ai instituţiilor judiciare. 
Pe 6 mai 2013, preşedintele Băsescu a emis decrete prin 
care îl numea pe Tiberiu-Mihail Niţu în funcţia de Procuror 
General la Curtea Superioară de Casaţie şi Justiție, pe 
Laura Kovesi ca procuror-şef al DNA şi pe Alina-Mihaela 
Bica în funcţia de procuror-sef la Direcţia de Investigare a 
Infractiunilor de Criminalitate Organizată şi Terorism 
(DIICOT). Reacţia Comisiei Europene a fost moale: 


Comisia constată că această procedură [de numire a unor noi 
şefi] a fost întru totul în acord cu legea românească... Ceea ce 
este important acum este ca noii şefi să construiască o imagine 
solidă, bazată pe rigoare şi pe independență. Este o chestiune 
pe care Comisia o va urmări cu maximă atenţie. Rapoartele 
anterioare ale Comisiei, în cadrul MCV, au subliniat faptul că 
activitatea Parchetului şi cea a DNA au reprezentat unele 
dintre cele mai importante realizări ale României în anii din 
urmă.20 


Cu toate acestea, la sfârşitul vizitei sale la Bucureşti, pe 
1l ianuarie 2014, Victoria Nuland, secretar adjunct al 
Biroului pentru Afaceri Europene şi  Eurasiatice al 


Departamentului de Stat al SUA, si-a exprimat ingrijorarea 
cu privire la respectarea statului de drept. Esential pentru 
interesul SUA de dezvoltare a relatiilor economice si de 
securitate cu partenerii si aliati sai era ,sa se continue 
intarirea si aprofundarea temeiului care ne-a facut ceea ce 
suntem azi ca natiuni. Asta inseamna stat de drept, 
inseamna actiune impotriva coruptiei. Inseamna 
transparenta, inseamna predictibilitate. Este esential pentru 
afacerile noastre, este esential pentru securitatea noastra, 
este ceea ce le datorám cetatenilor nostri, asadar este 
evident că am vorbit si despre aceste subiecte"?!, 

Un nou raport al Comisiei Europene din cadrul 
Mecanismului de Cooperare si Verificare a fost publicat pe 
22 ianuarie 2014. Acesta conchidea cá Romania fácuse 
progrese in multe domenii, fata de momentul raportului 
precedent. „Schimbări legislative necesare si îndelung 
aşteptate au rămas pe drumul cel bun, şi un spirit de 
cooperare între instituțiile judiciare şi Ministerul Justiției 
ajută la abordarea aspectelor manageriale. În acest sens, 
situația s-a îmbunătățit ca urmare a unei situaţii politice 
mai calme decât aceea din primăvara lui 2013.22 Raportul 
menționează in continuare ca importanta măsură a 
numirilor in posturi-cheie oferă un tablou mixt - unele 
proceduri au funcţionat rapid şi deschis, pe o bază de 
transparenţă şi meritocratie, şi altele rămân criticabile din 
motive de amestec al politicului. În ansamblu, tabloul a 
produs consecințe asupra măsurii în care reformele din 
România puteau fi văzute ca fiind sustenabile, iar evoluțiile 
pozitive puteau fi considerate ireversibile. Raportul 
cuprindea recomandări specifice în domeniile independenţei 
justiției, reformei judiciare, integrităţii şi luptei împotriva 
corupției: 

Comisia consideră că procesul de monitorizare prin MCV, 
oportunitățile oferite de fondurile UE şi angajamentele 


constructive ale Comisiei si a multe dintre statele membre 
continuă să reprezinte un sprijin valoros pentru reforma din 
România. Comisia invită România să-şi continue şi să-şi 
consolideze progresul pe baza recomandărilor sale privitoare 
la independenţa justiţiei, reforma judiciară, integritate şi 
lupta împotriva corupţiei. Următorul raport va fi gata în 
aproximativ un an, timpul necesar pentru a se obține 
rezultate concrete. Între timp, Comisia va monitoriza 
îndeaproape progresul, pe baza misiunilor sale regulate şi a 
dialogului continuu cu autoritățile române şi cu alte state 
membre.?3 

Progresul reiese in mod evident din punerea sub acuzare 
pentru coruptie a cáteva figuri proeminente. Cel mai notoriu 
este cazul fostului prim-ministru Adrian Năstase, 
condamnat pe 6 ianuarie 2014 la patru ani de închisoare 
pentru luare de mită.2+ Acest caz a fost urmat de trimiterea 
în instanță a unei grupări de personaje importante din 
fotbalul românesc, găsite vinovate pentru spălare de bani şi 
evaziune fiscală la transferurile de jucători către cluburi 
străine şi condamnate la pedepse cu închisoarea de la trei la 
şase ani.25 Pe 31 martie, fostul ministru al Economiei, 
Codruţ Şereş, a fost condamnat la patru ani de închisoare 
cu executare pentru că a oferit acoperire pentru acţiunile 
frauduloase de la compania de stat Hidroelectrica, ceea ce a 
provocat o pagubă de 165 de milioane de dolari bugetului 
României.26 Acestea sunt doar câteva din multele cazuri 
aduse deja în fața instanţei, iar alte câteva anchete au fost 
inițiate recent. 

Realizările noului Procuror General şi ale şefei DNA au 
fost lăudate de vicepreşedintele SUA Joe Biden în timpul 
vizitei sale la Bucureşti, în mai 2014. Adresându-se unui 
grup de studenti şi de membri ai societăţii civile, la Palatul 
Cotroceni, pe 21 mai, acesta declara: 


In secolul XXI, tárile care prosperá sunt cele ai cáror cetáteni 
ştiu cá vocile lor vor fi auzite deoarece instituţiile sunt 
transparente. Eforturile lor vor fi rasplatite fiindcă există 
onestitate in sistemul judiciar; acolo unde afacerile pot 
concura fără să-şi facă griji că trebuie să dea mită; acolo unde 
judecătorii dau verdicte în absenţa influenţei politice... 

Corupţia poate reprezenta un pericol clar şi actual nu doar 
pentru economia națională, ci şi pentru însăşi securitatea 
națională. Există naţiuni, şi am văzut asta recent, care 
exploatează corupția pentru a exercita o influență malefică şi 
pentru a submina înseşi suveranitatea si independența 
vecinilor lor. Astfel, corupția a devenit, pentru unele națiuni, 
un instrument de politică externă. Când politicienii pot fi 
cumpăraţi, când tribunalele pot fi manipulate, când presa 
devine un instrument de propagandă, acolo va exista o 
societate predispusă la manipularea din exterior. Acolo va 
exista o societate care pierde controlul propriului destin - nu 
doar securitatea sa politică, ci şi securitatea sa fizică şi 
pregătirea militară sunt compromise. Am văzut recent în 
Ucraina... 

Multi dintre voi, în interiorul guvernului şi în afara lui, ati 
lucrat ani de zile pentru eliminarea corupției. Şi vă felicit pe 
toți pentru eforturile voastre. Cu ajutorul vostru, România a 
făcut progrese semnificative în combaterea corupției. Direcţia 
Naţională Anticorupţie din România şi-a afirmat hotărât 
independența şi a trimis, de anul trecut şi până acum, 1.000 
de cazuri în fața instanţei. Agenţia Naţională pentru Integritate 
a instrumentat 6.000 de cazuri de incompatibilitate - oameni 
ce dețineau funcții care ar fi trebuit să se excludă reciproc - şi 
50 de cazuri de oficiali cu averi nejustificate. ... Vă cer cu 
fermitate să continuaţi să faceți paşi înainte şi să rezistati 
instinctului de a face paşi înapoi (sublinierea mea). Continuati 
să cereti ca instituţiile voastre judiciare să rămână libere de 
influența politică; continuaţi să insistati că nimeni - nimeni — 
nimeni nu este mai presus de lege.27 


Un succes important in lupta anticoruptie l-a reprezentat 
condamnarea magnatului de presă Voiculescu pentru 
spălare de bani şi utilizarea relaţiilor politice în scopul de a 
influența vânzarea Institutului de Cercetări Alimentare 
Grivco, o companie pe care o controla. A fost condamnat pe 
8 august 2014 la zece ani de închisoare, dar, din cauza 
vârstei (avea 67 de ani la data arestării), a fost eliberat din 
închisoare în iulie 2017. În plus, Voiculescu a fost obligat să 
plătească o amendă, în bani şi prin confiscarea 
proprietăţilor.28 

Corupţia poate avea consecinţe fatale, fapt demonstrat la 
incendiul din clubul bucureştean Colectiv, pe 30 octombrie 
2015. Clubul, care dăduse mită, nu avea protecţie anti- 
incendiu. Focul a răpit douăzeci şi şapte de vieţi în acea 
seară, alti şaizeci şi patru de oameni au murit ca urmare a 
arsurilor şi 148 au fost răniți, multi dintre ei fiind victimele 
unui sistem de sănătate impregnat de corupție, care a 
permis folosirea de dezinfectante diluate la zece la sută din 
tăria recomandată. Ca urmare a unui protest de stradă în 
capitală, la care au participat 20.000 de oameni pe 3 
noiembrie, prim-ministrul Victor Ponta a demisionat în ziua 
urmátoare.?9 

Coruptia a condus la prábusirea celui mai puternic 
politician din Romania. Liviu Dragnea a fost condamnat, pe 
27 mai 2019, la trei ani si jumatate de inchisoare intr-un 
caz de falsificare a angajarilor unor membri de partid. 
Decizia emisă de Curtea Suprema a României, care nu a 
revizuit sentinta datà de o curte inferioará in iunie 2018, a 
fost fárá apel. Aceasta venea la o zi dupá ce partidul 
domnului Dragnea, Partidul Social Democrat, suferise o 
infrangere usturátoare la alegerile pentru Parlamentul 
European. Romanii s-au prezentat in numár mare la vot, pe 
26 mai 2019, pentru a da o dublă lovitură partidului prin 
respingerea cu o majoritate covarsitoare a măsurilor 


acestuia, vazute ca un mod de a ingreuna condamnarea 
coruptilor. Intr-un referendum fara caracter obligatoriu, 
alegatorii au respins si proiectul PSD de a modifica legislatia 
anticoruptie. Iar in alegerile pentru Parlamentul European, 
desfasurate in paralel, PSD a fost votat de 22,5% din 
electorat - o scădere abruptă fata de cele 45 de procente 
obtinute la alegerile nationale din 2016. Partidul National 
Liberal a cástigat 27% din voturi, in vreme ce noua alianta a 
partidelor de opozitie, USR-Plus, a obtinut 2296 din voturi. 
Larga participare la vot, 41% din totalul cetățenilor cu drept 
de vot, a produs cozi interminabile la sectiile de votare din 
stráinátate, mai ales la Bruxelles, unde multi oameni au 
protestat in fata ambasadei României după ce nu li s-a dat 
posibilitatea de a vota. 

Dublul scrutin a fost primul mare test de popularitate 
pentru PSD, al cárui proiect de revizuire a sistemului 
judiciar si a legislatiei anticoruptie a dat nastere unul val de 
critici din partea Uniunii Europene si Statelor Unite. 
Referendumul a fost convocat de presedintele Iohannis, care 
a avut dese ciocniri cu PSD. Acesta le-a cerut alegatorilor sa 
voteze dacá sunt de acord cu interzicerea adoptárii de cátre 
guvern a ordonantelor de urgenta in sistemul judiciar - ceea 
ce putea să facă la momentul respectiv — şi dacă doreau 
interzicerea oricărei amnistii sau gratieri in toate cazurile de 
condamnări pentru corupție. „Dragi romani, vă mulțumesc! 
Aţi dat un vot clar, un vot ferm, un vot care nu poate fi 
ignorat de nici un politician în România. Referendumul a 
trecut cu brio! Aşadar, dragi români, ati votat clar şi ferm 
pentru o politică corectă, pentru o justiție dreaptă, pentru o 
justiție independentă, pentru o bună guvernare pentru 
români şi pentru România”, a spus lohannis. 

O figură importantă în lupta împotriva corupţiei a fost 
Laura Kovesi. Ea a fost prima femeie procuror general al 
României şi, de asemenea, cel mai tânăr procuror general. 


In mai 2013 a fost numita procuror-sef al Directiei Nationale 
Anticoruptie (DNA), o unitate a Parchetului specializata in 
investigarea cazurilor de coruptie la nivel inalt. In timpul 
celor cinci ani in care a fost sefa anticoruptiei, a trimis in 
fata instantelor saizeci si opt de inalti functionari, inclusiv 
paisprezece ministri si fosti ministri si cincizeci si trei de 
deputati din ambele camere ale parlamentului. Atunci cand 
PSD a obligat-o sá-si páráseascá postul, treizeci si sapte 
dintre aceşti politicieni fuseseră deja condamnați si 
majoritatea celorlalte cazuri erau în curs de finalizare. 

Laura Kovesi a fost demisă de la conducerea DNA în iunie 
2018, de către preşedintele Klaus Iohannis, care, potrivit 
Constituţiei, a fost obligat să o demită ca urmare a solicitării 
venite din partea fostului ministru al Justiţiei, Tudorel 
Toader, dupa ce aceasta se opusese iniţiativelor PSD de a 
modifica legislația sensibilă din domeniul justiției. Laura 
Kovesi a fost acuzată că a abuzat de funcție si că a folosit 
excesiv mijloacele de înregistrare ale serviciilor secrete, iar 
procurorii din subordinea ei au fost acuzaţi că au făcut 
presiuni asupra martorilor. În octombrie 2019, Laura Kovesi 
a fost prima persoană confirmată în funcţia de procuror-şef 
european. 

Îngrijorarea UE fata de transparenţa sistemului judiciar si 
fata de corupţie a avut un impact asupra eforturilor 
României şi Bulgariei de a adera la zona Schengen. Unii 
membri ai UE şi-au exprimat clar opoziţia față de lărgirea 
zonei, care permite libera circulație a persoanelor, fără 
controale vamale, pe tot teritoriul UE. Dacă vor fi incluse, 
România şi Bulgaria vor deveni state de frontieră ale 
Schengen, responsabile cu controlul interfeței dintre zona 
liberă şi restul lumii. Pentru mulți români, accesul în 
Schengen a rămas la fel de important ca integrarea în UE, 
de aici şi foarte puternica reacție din ianuarie 2011, cand 
extinderea a fost amânată. 


Obstacolele majore în calea progresului României către 
dezvoltarea economică şi eficiența birocratică tin de o lipsă 
de profesionalism şi de răspândirea largă a incompetentei în 
spaţiul public. În noiembrie 2012, UE a criticat ferm 
incapacitatea României de a accesa fonduri europene.30 Tara 
a accesat doar 12% din cele 19,6 miliarde de euro din 
fondurile europene structurale şi de investiţii, disponibile 
pentru exercițiul financiar 2007-2013.?! În toamna lui 2012, 
guvernul român a suspendat programele UE de modernizare 
a infrastructurii, iar tara a pierdut definitiv o finanțare de 
200 de milioane de euro din cauza incapacității 
guvernamentale de la acel moment de a depune proiecte 
viabile.32 Acest eşec în a profita de banii UE încetineşte în 
mod evident implementarea măsurilor solicitate de acquis-ul 
comunitar. 

În exercițiul bugetar UE 2014-2020, agreat la Bruxelles 
pe 8 februarie 2013 şi plafonat la 960 de miliarde de euro, 
România trebuia să primească 22,99 miliarde de euro, cu 
aproape 2 miliarde de euro mai mult decât primise în 2007- 
2013. Cea mai mare sumă a fost alocată pentru mediu şi 
transporturi (fiecare cu peste 20%). României i-au fost 
alocate 17,5 miliarde de euro pentru politicile agrare, fata de 
13,8 miliarde de euro în 2007-2013.33 

Neintelegerile majore dintre PSD şi PNL au condus la 
destrămarea coaliției USL în februarie 2014 şi la ieşirea PNL 
de la guvernare. Conflictul a izbucnit pe tema unei 
remanieri a guvernului şi a strategiilor concurente ale celor 
două partide la alegerile din mai pentru Parlamentul 
European, şi din noiembrie pentru preşedinţie. Antonescu, 
liderul PNL, a acuzat PSD că încerca să-i marginalizeze 
partidul şi se pregătea să guverneze fără acesta. După o 
întâlnire a liderilor de partid, care a avut loc pe 25 februarie, 
toți miniştrii PNL şi-au înaintat demisiile. Retragerea PNL 
din guvern a lăsat PSD şi pe aliații acestuia (UNPR şi 


Conservatorii) cu o foarte mica majoritate parlamentara, pe 
care Ponta a intarit-o cu ajutorul UDMR si al unui mic grup 
de dezertori din PNL. 

Pe măsură ce se apropiau alegerile prezidenţiale din 
noiembrie 2014, problemele din practica democratică 
românească au ieşit din nou la suprafață. Referindu-se la 
afirmaţiile fostului preşedinte Traian Băsescu, care l-a 
acuzat că a fost ofițer al SIE în anii '90, când lucra la 
Parchetul General, prim-ministrul Ponta a negat că ar fi 
avut un trecut legat de serviciile secrete şi a prezis că 
„aceasta este ultima dată când vom mai vedea astfel de 
acuzaţii şi obsesii în mediul politic romanesc”**. Folosind 
probe obținute de SRI, care, printre alte atribuţii, o are şi pe 
aceea de a combate crima organizată, DNA a emis recent 
mandate de arestare pentru un număr de figuri politice 
proeminente, inclusiv membri ai PSD-ului condus de Ponta. 
Aşa cum comenta un analist: „În politica românească nu 
contează ideologia, nu contează stânga sau dreapta. Toate 
bătăliile noastre politice sunt legate de corupţie si de statul 
de drept”®. 

Activistii anticoruptie, care formulaserá anterior critici 
acerbe la adresa rolului jucat de serviciile secrete in 
generarea si protejarea coruptiei, au ajuns sa aplaude 
sârguința serviciilor in eliminarea ei. Totuşi aceasta 
lăudabilă schimbare de direcție din partea SRI nu ar trebui 
să ne facă să scăpăm din vedere confesiunea făcută în 
septembrie de o vedetă de televiziune, Robert Turcescu, care 
a recunoscut că a fost ofițer sub acoperire al 
contraspionajului militar, dezvăluind astfel existența unor 
anomalii alarmante în interiorul unui stat care pretinde că 
respectă normele democratice.?6 Căci nu doar prezența unor 
astfel de ofițeri in media amenință să submineze rolul 
important al acesteia în asigurarea libertății de exprimare, ci 
şi faptul că unele organizaţii de presă par să tolereze o astfel 


de prezenta. Anomalia rezida in faptul ca un ofiter al unui 
serviciu secret are o pozitie politica intens partizana in 
cadrul talk-show-ului a carui gazda este si, ca atare, 
exercita o influentá asupra electoratului. Un astfel de 
comportament este neconstitutional, dat fiind cá membrilor 
serviciilor de siguranta si de spionaj le este interzis sa se 
implice în activităţi politice.?7 

Aceasta este doar una dintre surprizele pe care România 
le rezervă analiştilor politici, iar una dintre cele mai mari a 
fost victoria lui Klaus Iohannis în cursa electorală pentru 
preşedinţie, pe 16 noiembrie 2014. 'Toate sondajele de opinie 
îl plasau pe prim-ministrul social-democrat Victor Ponta pe 
primul loc, dar rezultatele lor au fost viciate de unele acțiuni 
ale acestuia din timpul campaniei, în special de refuzul 
guvernului său de a deschide suficiente secţii de votare 
pentru diaspora din Italia, Spania, Marea Britanie şi Franța 
şi de întârzierea aceluiaşi guvern în a livra ştampilele 
necesare pentru a valida buletinele de vot către ambasadele 
şi consulatele României. Aceasta a provocat cozi lungi şi 
proteste în mai multe oraşe din Europa. Eforturile 
guvernului de a obstructiona votul din diaspora s-au întors 
împotriva lui; incompetenta sa în această privință a atras 
atenția internațională asupra României si a crescut 
hotărârea de a merge la vot a unui număr tot mai mare de 
români, atât acasă, cât şi în străinătate. Guvernul a 
subestimat grav şi puterea de mobilizare a rețelelor sociale, 
mai ales în rândul tinerilor, primul impact major al acestora 
înregistrându-se cu ocazia protestelor naționale referitoare 
la Rosia Montana, in septembrie 2013, fata de 
controversatul proiect minier din centrul Transilvaniei.38 
Aceste proteste semnalau o nouă trezire politică a generației 
postcomuniste, dezamăgită de corupţia vechii gărzi. Acea 
generaţie s-a reîntors în stradă pe 8 noiembrie 2014, când 
mii de oameni au protestat în toate oraşele din România în 


sprijinul compatriotilor lor care tráiau in stráinátate, dupa 
ce acestia au fost intorsi din drum pe cand incercau sa 
voteze la primul tur al alegerilor, pe 2 noiembrie. 

A existat, din mai multe puncte de vedere, un esec al 
elitei politice de dupa revoluţia din decembrie 1989. 
Impulsurile autocratice si lipsa de  predictibilitate au 
caracterizat atitudinile si acţiunile guvernelor româneşti 
care s-au succedat şi ale birocraţiei. Corupţia a reprezentat 
o ameninţare pentru stabilitatea şi siguranța statului. În 
Transparency International's Corruption Perception Index din 
2020, România era plasată pe locul 69 din 180 de state (1 
fiind nivelul cel mai scăzut de corupție). Alături de Ungaria 
şi Bulgaria, avea cel mai mare scor al corupției dintre statele 
membre ale UE. Deşi s-au făcut paşi importanti în ultimii 
trei ani în lupta împotriva corupției membrilor elitei politice 
şi de afaceri, România încă nu a ajuns la capătul drumului. 
Cand au intrat în Uniunea Europeană, pe 1 ianuarie 2007, 
România şi Bulgaria mai aveau încă progrese de realizat în 
domeniile reformei sistemului judiciar şi al corupţiei. UE a 
decis să pună în funcţiune un Mecanism special de 
cooperare şi verificare (MCV) pentru a ajuta ambele tari să-şi 
rezolve aceste probleme majore. În ultimul său raport, 
redactat în acelaşi timp cu această carte, sub auspiciile 
MCV şi publicat pe 22 octombrie 2019, Comisia Europeană 
declara: 


„Raportul de azi face bilanţul situaţiei înregistrate începând cu 
noiembrie 2018. Retinem că, de la data ultimului raport al 
Comisiei, au apărut de câteva ori probleme legate de 
respectarea statului de drept de către autoritățile din România, 
cu privire la reforma sistemului judiciar şi la lupta împotriva 
corupției. În fiecare dintre aceste ocazii, Comisia a confirmat 
paşii înapoi făcuţi în raport cu anii anteriori, iar această 
evoluție este o sursă de maxima îngrijorare”39. 


Problemele interne ale României nu ar trebui să ne facă 
sá uitam cá tara este ferm pozitionata in favoarea intereselor 
strategice ale Statelor Unite. Situarea ei în sud-estul 
Europei, la granița cu Ucraina, o face să fie un aliat 
strategic pentru SUA. Râul Nistru se află la 80 de kilometri 
depărtare de Odesa, cel mai important port ucrainean la 
Marea Neagră, în vreme ce râul Prut se află la 300 de 
kilometri depărtare de Bucureşti, capitala României. Între 
cele două râuri se află vecina României - Moldova. Sub 
influența Occidentului, Moldova reprezintă o amenințare 
pentru interesele de securitate ale Rusiei la Marea Neagră. 
Sub influență rusească, Moldova reprezintă o amenințare 
pentru Bucureşti. 

Garantiile de securitate credibile solicitate de România 
din partea SUA fac parte din Parteneriatul de Securitate 
România-SUA. Statele Unite folosesc baza aeriană Mihail 
Kogălniceanu, care se află pe malul românesc al Mării 
Negre, la aproximativ 25 km distanță de centrul oraşului 
Constanta, cel mai mare port al țării. Ca tara a NATO, 
Romania a jucat un rol activ in promovarea valorilor si 
obiectivelor Aliantei prin participarea la operatiunile si 
misiunile acesteia. Románia a luat parte la misiunea din 
Afganistan inca din 2002 si a continuat sa o faca oferindu-si 
sprijinul pentru operationalizarea si sprijinirea Fortelor 
Afgane de Securitate Nationala. 

Ca semn al angajarii sale si mai profunde in alianta 
NATO, Romania a semnat, pe 13 septembrie 2011, un acord 
cu Statele Unite pentru stationarea unui scut de aparare 
anti-racheta la baza aeriană de la Deveselu. Baza a fost 
inaugurata pe 10 octombrie 2014. Sistemul a devenit 
operational (adicá a fost integrat in sistemul NATO de 
apárare anti-racheta) pe 12 mai 2016. 

Efortul unor lideri luminati ai României de după Primul 
Război Mondial de a-şi alinia tara la valorile democrației 


liberale au fost întrerupte de instaurarea dictaturii 
personale a lui Carol II, de venirea la putere a regimului lui 
Ion Antonescu si de impunerea comunismului. Misiunea a 
fost azi reinviata de generatia postcomunista, in pofida 
corupției, a impulsurilor autocratice si a lipsei de 
profesionalism ce au caracterizat atitudinile si actiunile 
guvernelor si birocratiei romanesti in cele trei decenii de 
dupa revolutia din decembrie 1989. Multi tineri romani sunt 
in cáutarea unui model de buna guvernare, si un element 
esential al acesteia este critica constructiva. Acesta este 
spiritul in care interesul meu pentru tará si pentru oamenii 
de aici continua sa ramana viu. 


NOTE 


MULTUMIRI 
1. Charles a detinut catedra Ratiu din 1995 pana in 2010. 
Fusese precedat la catedra de Gail Kligman 


PREFATA 
1. Citat din Francois Bondy, „Rumanian Travelogue”, 
Survey, aprilie 1965, 21. 
2. Discutie a autorului cu Alexandru Darie, 2 octombrie 
1988. 


1958-1969 
1. Sunt propriile lui cuvinte. 


. Wilkes (1725-1797), jurnalist si politician, a fost subiectul 
lucrarii lui Rudé. Wilkes and Liberty: a social study of 
1763 to 1774 (New York: Oxford University Press, 1962). 

. Lucrarea lui The Age of Improvement, 1783-1867 (Harlow: 
Pearson, 1959) a fost folosita de Rudé ca manual la 
cursul nostru. 

. Am studiat latina ca disciplină secundară la University 
College din Londra. 

. Tappe, nascut la Londra pe 8 iulie 1910, a obtinut in 
1928 o bursa de studii clasice la Oriel College, Oxford. 
Dupa absolvire, in 1932, a fost numit profesor de limbi 
clasice la Brighton College si, patru ani mai tarziu, s-a 
mutat pe un post similar la King Edward VII School in 
Sheffield. Dupa doi ani de serviciu la Comunicatii militare 
in timpul rázboiului, Oxfordul l-a indemnat la o pozitie 
mai aventuroasá, astfel cá, in martie 1944, a ráspuns la 
un apel pentru voluntari de a inváta limba romana. A fost 
trimis pe langa Misiunea Militara britanicá, sosita in 
toamná, ca parte a Comisiei Aliate de Control, infiintata 
pentru implementarea conventiei de armistitiu semnatà 
intre Aliati si Romania pe 12 septembrie la Moscova. In 
februarie 1946, Tappe a fost rechemat in Marea Britanie 
si demobilizat. Si-a reluat postul de la King Edward VII 
School pana la numirea sa ca lector de limba romana la 
SSEES, in aprilie 1948. A primit propria catedra in 1974, 
cu titlul de profesor de studii romanesti, probabil prima 
catedra de acest fel din lumea anglofona. A murit la St. 
Leonards-on-Sea, pe 13 mai 1992. 

. Nicolae Ceauşescu (1918-1989) era secretar general al 
Partidului Comunist Roman, pozitie in care i-a succedat 
lui Gheorghe Gheorghiu-Dej in martie 1965. 

. Mircea Ráceanu ,Richard Nixon and Romania. (Memories 
of the Visits to Romania by the Former American 
President: March 1967, August 1969, and June 1982)”, 


Ernest H. Latham, Jr. (ed.), US-Romanian Relations in the 
Twentieth Century (Cluj-Napoca: Universitatea Babes- 
Bolyai, Presa Universitara Clujeana, 2001), 346-351. 


1970-1980 

. In 1986, pe cand mergeam cu metroul, la o ora de varf, cu 
fiul meu Michael - care avea pe atunci sapte ani -, intre 
statiile Liverpool Street si Harold Wood, el m-a intrebat cu 
voce tare de ce stătuseră in închisoare bunicul si 
străbunicul lui. Întrebarea i-a facut pe ceilalți pasageri să 
îşi ridice ochii din ziare şi să mă privească chiorâş. 

. Ceausescu şi Elena mai fuseseră în Regatul Unit, într-o 
vizită privată, în 1963. Elena revenise, ca persoană 
privată, în februarie 1968, însoţită de fiica ei, Zoe. Fiul cel 
mare al preşedintelui, Valentin Ceauşescu, studiase la 
Imperial College din Londra între 1967 şi 1970, obținând 
o licenţă în fizică. 

. Dan Dutescu (1918-1992). Dan fusese un apropiat al 
Partidului Naţional Ţărănesc, în special al lui Ştefan 
Nenitescu, secretarul lui Cornel Bianu, reprezentantul la 
Londra al liderului PNT Iuliu Maniu în timpul celui de-al 
Doilea Război Mondial. Nenitescu s-a întors in Romania 
după lovitura de stat a regelui Mihai din 23 august 1944 
împotriva dictatorului pro-german lon Antonescu şi a 
informat periodic Oficiul de Presă britanic de la 
Bucureşti, după 1945, despre efectele măsurilor luate de 
regimul comunist în tara. După arestarea lui Nenitescu, 
în octombrie 1949, Dutescu a fost reținut pentru câteva 
luni, apoi a fost eliberat; vezi Dennis Deletant, British 
Clandestine Activities in Romania during the Second World 
War (Londra: Palgrave Macmillan, 2016), 158 [Activități 
britanice clandestine în România în timpul celui de-al 
Doilea Război Mondial, Bucuresti: Humanitas, 2019 - n. 
red.] şi conversațiile autorului acestei cărți cu Dutescu. 


0o N 9) 


3 volume, Bucuresti, Cartea Românească, 1980; 
retipărită în 1984. 


. Doar într-un singur punct pare că a făcut concesii Preda, 


atunci când, povestind interogatoriul luat personajului 
sáu de către politia politică, îl face să spună că a fost 
„torturat aproape tot timpul, nu fizic, ci prin agresiune şi 
violență asupra intimitatii simtirii şi gândirii mele fireşti”, 
(vol. 2, p. 21). 


. Vol. 2, 339. 
. 17 februarie 1980. 
. Marturisire facuta verbal autorului de Dan Dutescu. 


1981-1988: MOLDOVA, CORNELIU COPOSU 


. S-a spus cá aderarea Uniunii Sovietice, la 3 iulie 1933, la 


Conventia de la Londra pentru Definirea Agresiunii 
semnifica, din partea ei, recunoaşterea de facto a 
suveranității României asupra întregului sau teritoriu, 
inclusiv asupra Basarabiei; vezi P.E. Mosely, „Is 
Bessarabia Next?”, Foreign Affairs, 18, nr. 3 (aprilie 
1940), 560-561. Mosely arată că, prin semnarea 
acordului, Uniunea Sovietică a recunoscut de jure 
suveranitatea României asupra Basarabiei. În orice caz, 
URSS nu a renunțat niciodată, în perioada interbelică, la 
pretențiile sale asupra Basarabiei. 


. J.F. Brown, Eastern Europe and Communist Rule (Durham 


and London: Duke University Press, 1988), 275. 


. Scrisoare a lui Andrei Pippidi către mine, datată pe 10 


noiembrie 2015. 

D. Ionescu, „More Protests Agains Demolition in 
Bucharest”, RFE Research, vol. 11, nr. 41 (10 octombrie 
1986), 35-36. 


. Un raport despre vizita mea, datat pe 13 august 1986, 


apare in dosarul de Securitate al lui Coposu: vezi Tudor 
Călin Zarojanu, Viaţa lui Corneliu Coposu. In premieră: 


documente din arhiva fostei Securitati, (Bucureşti: Editura 
Maşina de Scris), 1996, 145. 

6. George Cipăianu, „Cum se făceau colocviile internaționale 
în România comunistă”, Tribuna, nr. 225 (16-31 ianuarie) 
2012, 28-29. 

7. După revoluţia din 1989, Cipăianu s-a transferat la 
Catedra de istorie Contemporană a Universităţii Babeş- 
Bolyai din Cluj-Napoca şi a devenit profesor titular. 

8. S. Brucan, The Wasted Generation (Boulder, San 
Francisco, Oxford: Westview Press, 1993), 168-169 [ed. 
rom.: Silviu Brucan, Generaţia irosită, Bucureşti, Editura 
Univers & Calistrat Hogas, 1992, pp. 168-169]. 

9. Din circumstante, cred cá GRAUR era numele de cod 
pentru Hugh Arbuthnott, ambasadorul britanic. 

10. Acest document este luat dintr-unul dintre cele cinci 
volume ale dosarelor despre Dennis Deletant aflate in 
arhiva Consiliului National pentru Studierea Arhivelor 
Securitatii, abreviata in continuare CNSAS. 

11. D. Aspinall [D. Deletant], „Romania: Queues and 
Personality Cults”, Soviet Analyst, 16 mai 1984, 4. 

12. Cel mai tulburător episod din cursul acestei vizite a fost 
vederea unor fetusi intr-o baie de spital in care m-a 
introdus pe furis doctorita Stiglet. Fetusii erau rezultati in 
urma avorturilor autoprovocate. 

13. P. Stephenson, M. Wagner, M. Badea, F. Serbanescu, 
.Ihe Public Health Consequences of Restricted Induced 
Abortion — Lessons from Romania", American Journal of 
Public Health, octombrie 1992, 1328-1331. 

14. Orizont, 6 ianuarie 1984. 

15. S-a născut la Braşov, pe 30 mai 1929; a decedat la Cluj- 
Napoca, pe 4 mai 2018. 

16. Vezi observatiile fiicei ei, Ariadna Combes, in prefata la 
Doina Cornea, Scrisori deschise si alte texte (Bucuresti: 
Humanitas, 1991), p. 7. 


17. Doina Cornea, Scrisori deschise, 13-14. 

18. Doina Cornea, Scrisori deschise, 19. 

19. Doina Cornea, Scrisori deschise, 63-64. 

20. Scanteia, 4 martie 1988. 

21. Stork, care fusese numit ambasador al Olandei in 
ianuarie 1988, a fost o sursá permanenta de sprijin moral 
pentru Doina Cornea si pentru alti critici ai regimului, 
precum Andrei Plesu si arhitecta Mariana Celac. Ca atare, 
a fost pus sub supraveghere permanenta; vezi Catalin 
Strat (ed.), Dosarul de Securitate al Ambasadorului Coen 
Stork, cu o prefata de Dennis Deletant (Bucuresti: 
Humanitas, 2013). 

22. Textul complet a fost publicat in The Spectator pe 29 
aprilie 1989 [vezi Doina Cornea, Scrisori deschise, p. 121]. 

23. Pentru textul complet al scrisorii, vezi Doina Cornea, 
Scrisori deschise, 97-100. In volum, scrisoarea e datata 
„martie 1989". Textul care a ajuns la BBC purta data de 
„15 aprilie 1989". 

24. Ion Iliescu (născut pe 3 martie 1930). Membru al 
Mişcării Tineretului (Comunist de la vârsta de 
nouăsprezece ani, s-a aflat printre studenţii români care 
au studiat mecanica fluidelor la Institutul Energetic al 
Universităţii din Moscova. În 1960 a devenit membru al 
Comitetului Central al partidului, iar în 1965, şef al 
Secţiei de Propagandă şi Agitatie. La prezentarea „tezelor 
din iulie” din 1971, Ceauşescu l-a criticat pe Iliescu, pe 
atunci secretar cultural al CC, acesta din urmă fiind 
îndepărtat din funcţie şi trimis la Timişoara, ca secretar 
cu propaganda pe județul Timiş. A urmat promovarea în 
funcția de prim-secretar al partidului la Iaşi, înainte ca, 
în 1982, să fie numit şef al Comitetului de Stat pentru 
Apă. În 1984, a fost mutat la conducerea Editurii 
Ştiinţifice din Bucuresti, funcţie în care l-a prins revoluția 
din 1989. Recunoscut drept lider al Frontului Salvării 


Nationale, pe 22 decembrie, el a condus guvernul 
provizoriu pana in mai 1990, cand a fost ales presedinte 
al României. In 1992, a câştigat un al doilea mandat de 
patru ani, dar a fost invins la alegerile din 1996, de catre 
Emil Constantinescu. In decembrie 2000 a fost ales 
pentru un al treilea mandat prezidential, pe care l-a 
detinut pana in decembrie 2004. 

25. După revoluţie, a revenit la denumirea sa inițială, 
„Lascăr Catargiu”. 


ÎN PREAJMA REVOLUȚIEI 

l. Scriam: „Stimate domnule, anuntata plasare în arest la 
domiciliu a tânărului poet Mircea Dinescu (detalii, 21 
martie) reprezintă un motiv de îngrijorare pentru prietenii 
lui din această ţară. Ca traducător şi prieten apropiat, fac 
apel prin intermediul dumneavoastră la autorităţile 
române să reconsidere această decizie şi, de asemenea, să 
permită publicarea volumului său de poezii recent 
terminat. Al dumneavoastră...” 

2. Dennis Deletant, „Crimes against the Spirit”, Index on 
Censorship, 8/89, 26. 

3. În aprilie 1989 a apărut o antologie din versurile sale de 
tinereţe. 

4. Dosarul Brucan, Documente ale Direcţiei a H-a 
Contraspionaj a Departamentului Securităţii Statului (1987- 
1989), Radu Ioanid (ed.), Bucureşti, Polirom, 2008, 517. 

5. International Herald Tribune, 6 iunie 1991, 10. 

6. Potrivit lui Dinu Giurescu, The Razing of Romania's Past 
(Washington DC: US/ICOMOS, United States Committee, 
International Council on Monuments and Sites, 1988), 
49-50, cel puţin unsprezece biserici ortodoxe au fost 
demolate în deceniul de după 1977. 

7. Joan Loraine, „Operation Ursoia": Porlock’s Village in 
Romania, tipărită privat, 1990. 


8. Am mai folosit si comentarii ale lui Michael Shafir, Andrei 
Brezianu si Vladimir Tismaneanu pentru Radio Europa 
Libera si Vocea Americii. 

9. Citat dupa M. Shafir, .Highlights of the 14th Party 
Congress”, RFE Research. Romanian Situation Report/9 
(14 decembrie 1989), 30. 

10. Shafir, , Highlights", 31. 

11. Ibid. 

12. Vezi discursul lui Ceausescu de la deschiderea Celui de- 
al XIV-lea Congres al PCR, pe 20 noiembrie 1989 (Michael 
Shafir, „From Sofia to Beijing: Reactions to the 19th 
Soviet Party Conference", Radio Free Europe Research, 
Background Report, nr. 133, 13 iulie 1988, p. 5). 


REVOLUTIA 

1. O echipă, formată din cameraman şi regizor, aparținea 
canalului 2 al BBC, cealaltă echipă era de la BBC 
Breakfast News. John Simpson filma pentru 
documentarul despre revolutie al programului Panorama, 
difuzat pe canalul 2 al BBC pe 8 ianuarie 1990. Eu am 
tradus pentru documentar cáteva interviuri luate in 
Bucuresti. 

2. Experientele lui John la revolutie sunt relatate in cartea 
lui Despatches from the Barricades. An Eye-Witness 
Account of the Revolution that Shook the World, 1989-90 
(London: Hutchinson, 1990), 204-253 si The Darkness 
Crumbles. Despatches from the Barricades. Revazuta si 
adaugita (London: Hutchinson, 1992), 240-292. 

3. Interviul a fost inclus intr-unul dintre materialele lui 
John despre Bucuresti si, dupa ce a fost difuzat, a 
incurajat donatiile de la cei care il vazusera si care le-au 
trimis catre BBC - inclusiv o donatie deosebit de 
generoasa de la o doamna din Belgia. La urmátoarea 
vizita in Bucuresti, cateva luni mai tarziu, m-am dus 


5. 
6. 


acasa la Paraschiva sa ii inmánez banii, dar se mutase si 
nu le lăsase vecinilor noua ei adresă. l-am returnat 
donația doamnei din Belgia şi celelalte sume de bani le- 
am înapoiat la BBC. 


. Am avut ocazia să mă întorc la postul de poliție în seara 


următoare. Pe când mă întorceam din nou de la hotelul 
Intercontinental la socrii mei, am trecut pe lângă un 
cetățean beat care zăcea întins în stația de autobuz pe 
întuneric, chiar în fața blocului lor. l-am spus asta 
ofițerului de serviciu. El m-a recunoscut de seara trecută. 
M-a întrebat ce ar face poliția din UK într-o astfel de 
situație. l-am spus ca l-ar duce pe om undeva, în 
siguranță, ar putea să-l tina eventual în secție. Ofițerul de 
poliție mi-a mulțumit, şi-a chemat doi colegi şi l-au cărat 
pe om în secție. Întrebarea lui e ilustrativă pentru relația 
existentă între poliție — respectiv fosta militie -, si 
cetățeni, o relaţie reținută. 

Poliția era văzută în continuare ca un instrument al 
statului, nu ca fiind în slujba cetățenilor. 

Încă îl mai am. 

Ambasadorul nu era acasă la acel moment, dar erau soția 
şi copiii lui. Când au năvălit intrusii înarmați, s-au 
adăpostit la subsol şi au petrecut acolo câteva ore de 
teroare până când focul a încetat. Au supraviețuit fără 
răni fizice şi au fost salvaţi în dimineața următoare de 
consilierul austriac care locuia lângă ei, dar au fost atât 
de traumatizati, încât ambasadorul i-a trimis la Sofia. 
Locotenent-colonelul Bill Chesshyre, ataşatul militar al 
ambasadei britanice la Bucureşti, a condus evacuarea lor 
şi a personalului care nu era esenţial pe drumul până la 
Giurgiu, de unde i-au preluat reprezentanții ambasadei 
britanice de la Sofia (comunicare personală făcută 
autorului de locotenent-colonelul Chesshyre, 14 august 
2018 şi 25 iulie 2019). 


7. Stanculescu a fost inlocuit pe 28 iunie 1990. El fusese 
insarcinat de Iliescu, Brucan si Gelu Voican-Voiculescu, 
triumviratul care conducea Frontul Salvarii Nationale, cu 
organizarea procesului lui Ceausescu. 

8. Interviu cu Vasile Malutan, 3 ianuarie 1990. General- 
locotenentul Victor Atanasie Stanculescu, ministru 
adjunct al Apararii, mi-a spus intr-un interviu din 4 
ianuarie 1990 ca el dáduse aceste ordine. Ambele 
interviuri au fost luate pentru documentarul BBC 
Panorama, difuzat pe 8 ianuarie 1990. 

9. Potrivit lui Gelu Voican-Voiculescu, Ceausescu voia ca 
Deca să-l ducă la Voineşti fiindcă acolo exista un 
transmitator radio condus de o rudă îndepărtată a Elenei 
Ceausescu. Ceausescu spera că muncitorii de la otelaria 
din Târgovişte îl vor sprijini, dar maşina în care se afla nu 
a fost primită (Gelu Voican-Voiculescu, interviu cu Radu 
Moraru pentru emisiunea „Naşul”, difuzat la televiziunea 
B1 pe 27 iunie 2008). 

10. Interviu BBC cu Nicolae Petrişor, 3 ianuarie 1990, 
transcris şi tradus de subsemnatul pentru documentarul 
BBC Panorama, difuzat pe 8 ianuarie 1990. 

11. Potrivit unei relatări citată de Peter Siani-Davies, o 
maşină din flota prezidențială apăruse la stațiunea 
agricolă experimentală şi a însoțit maşina miliției către 
Târgovişte, dar apoi s-au despărțit atunci când încercau 
să se apropie de sediul Miliției (The Romanian Revolution 
of December 1989, Ithaca and London: Cornell University 
Press, 2005, 96). 

12. Interviu al autorului cu Victor Atanasie Stănculescu, 
ministru adjunct al Apărării, 6 ianuarie 1990. 

13. The Spectator, 13 ianuarie 1990, 21. 

14. 
http://www.publications.parliament.uk/pa/cm198990/c 
mhan-srd/ 1990-03-02/Writtens-1.html, cols. 335-336. 


15. Sá n-ai incredere in Partidul Conservator, Waldegrave era 
Conservator. 


MAI 1990: ALEGERILE 

1. Învingătorul in alegerile prezidenţiale a fost Ion Iliescu, 
care a obtinut 8596 din voturi. La Camera Deputatilor, 
Frontul Salvarii Nationale a cástigat 263 de locuri, 
Uniunea Democraticá a Maghiarilor din Romania, 29, 
Partidul National Liberal, 29, iar PNTCD, 12; la Senat, 
Frontul Salvarii Nationale a obtinut 91 de locuri, Uniunea 
Democraticá a Maghiarilor din Romania, 12, Partidul 
National Liberal, 10, iar PNTCD, 1. 


1991: MOLDOVA 

1. Documents on German Foreign Policy, 1918-1945, Seria D 
(1937-1945) (citate in continuare ca DGFP), vol VII 
(Washington DC: Government Printing Office, 1956), doc. 
nr. 229, 247. 

2. M.G. Hitchens, Germany, Russia and the Balkans: Prelude 
to the Nazi-Soviet Non-Aggression Pact (Boulder, Colorado: 
East European Monographs, 1983), 221. 

3. După tentativa de lovitură de stat de la Moscova, 
Republica Moldova şi-a declarat independenţa fata de 
URSS, pe 27 august 1991. 


NUCŞOARA ŞI MOLDOVA 
1. Primele relatări ale unor supraviețuitori din aceste 
grupuri de partizani au apărut în revista Memoria, 
publicată de Fundaţia Culturală „Memoria” începând cu 
1990. Vezi şi Cartea Albă a Securităţii, vol. II, august 
1948-iulie 1958 (Bucureşti: SRI, 1995), passim şi Bande, 
bandiți şi eroi. Grupurile de rezistență şi Securitatea (1948- 
1968). Documente, Florica Dobre, Florian Banu, Camelia 


Ron 


Duica, Silviu B. Moldovan, Elis Neagoe, Liviu Taranu (ed.) 
(Bucuresti: Editura Enciclopedica, 2003). 


. Cartea Albă a Securităţii, vol. II, 82. 
. Cartea Albă a Securităţii, vol. II, doc. 75, 198-204. 


A. Marinescu, „Pagini din rezistența armată 
anticomunistă”, Memoria, nr. 7 (1992), 47-51. 


. Am avut privilegiul să vorbesc cu Elisabeta Rizea despre 


suferințele ei în casa sa, pe 9 februarie 1992. 

Povestea Elisabetei Rizea din Nucsoara (Bucuresti: 
Humanitas, 1993), 75-103. 

Raportul Securității referitor la capturarea grupului 
Arnáutoiu sugerează cá Jubleanu a fost ucis într-un 
schimb de focuri cu trupele de Securitate (Bande, banditi 
şi eroi, doc. 49, 302). Fiica Mariei Plop, Ioana Raluca, a 
fost luată în grija statului şi a crescut la un orfelinat din 
Câmpulung. Ea a aflat cine a fost mama ei abia după 
căderea lui Ceauşescu; vezi 50 Years Since the Trial and 
Execution of Members of the Anti-Communist Partisan 
Group Led by Toma Arndutoiu, Ioana Raluca Voicu 
Arnautoiu şi Ioan Crăciun (ed.), versiunea in limba 
engleză: Christian Mititelu (University of Bucharest: Ars 
Docendi, 2010). [50 de ani de la procesul şi execuția 
membrilor grupului de rezistentă condus de Toma 
Arnăuțtoiu, Bucuresti: Ars Docenti, 2009] 

O versiune completă a interogatoriului şi procesului 
Arnáutoiu a fost publicată de fiica lui, Ioana Raluca, 
Luptătorii din munți. Toma Arndutoiu. Grupul de la 
Nucsoara. Documente ale anchetei, procesului, detenției 
(Bucureşti: Editura Vremea, 1997). Toma Arnáutoiu a fost 
interogat de patruzeci şi două de ori; douăzeci şi unu 
dintre interogatorii au durat între trei şi şase ore, 
unsprezece între şase si zece ore, si unul între zece si 
cincisprezece ore (cinci interogatorii nu au durata înscrisă 
pe transcript). Fratele lui, Petre, a fost interogat de 


treizeci si sapte de ori, iar unsprezece interogatorii au 
durat intre zece si cincisprezece ore. li sunt recunoscator 
Ioanei Raluca Voicu, care mi-a pus la dispozitie aceste 
cifre, care se bazeazá pe dosarele de la Ministerul 
Justitiei. 

9. A. Marinescu, „Pagini din rezistenta...”, 57-58. 

10. ASRI, Fond D, dosar 9585, UM 0336 Pitesti, 44-66. 

11. M. Arsenescu-Buduluca, „Sunt soția «teroristului» 
Gheorghe Arsenescu”, Memoria, nr. 8, 1993, 59. Lipsa de 
vointa a autoritatilor romane post-1989 de a recunoaste 
ca opozantii regimului comunist au fost victimele unor 

38. Compania din spatele proiectului minier, Gabriel 
Resources, dorea să folosească cianuri pentru a extrage 
300 de tone de aur din situl minelor de aur romane. În 
Antichitatea romană, locul era numit Alburnus Maior. 

